
JUSTINI 


HISTORIARUM  PHILIPPICARUM 


EX  TROGO  POMPEIO. 


LIBER   XXIII. 

I.  iYgathocles,  rex  Siciliae,  pacificatus  cum  Carthagi- 
niensibus,  partem  civitatium  a  se  fiducia  virium  dissi- 
dentium  armis  subegit.  Dein  quasi  angustis  insulae  ter- 
minis  clauderetur,  cujus  imperii  partem  primis  incre- 
mentis  ne  speraverat   quidem,  in   Italiam  transcendil, 
exemplum  Dionysii  secutus,  qui  multas  civitates  ltaliae 
subegerat.   Primi  igitur  hostes  illi  Brutii  fuere,  qui  et 
fortissimi  tum  et  opulentissimi  videbantur,  simul  et  ad 
injurias  vicinorum  prompti.  Nam  multas  civitates  graeci 
nominis  Italia  expulerant  :  auctores  quoque  suos  Luca- 
nos  bello  vicerant,  et  pacem  cum  his ,  aequis  legibus  fe- 
cerant.  Tanta  feritas  animorum  erat ,  ut  nec  origini  suae 
parcerent.  Namque  Lucani  iisdem  legibus  liberos  suos, 
quibus  et    Spartani ,  instituere  soliti  erant.  Quippe  ab 
initio   pubertatis   in   sylvis    inter   pastores   habebantur, 
ii.  i 

sine  ministerio  servili,  sine  veste ,  quam  induerent,  vel 
cui  incubarent,  ut  a  primis  annis  duritiae  parcimonise- 
que,  sine  ullo  usu  urbis,  assuescerent.  Cibus  his  praeda 
venatica;  potus  aut  lactis,  aut  fontium  liquor  erat.  Sic 
ad  labores  bellicos  indurabantur.  Horum  igitur  ex  nu- 
mero  quinquaginta  primo  ex  agris  finitimorum  praedari 
soliti ,  confluente  deinde  multitudine,  sollicitati  praeda, 
quum  plures  facti  essent,  infestas  regiones  reddebant. 
Itaque  fatigatus  querelis  sociorum  Dionysius,  Siciliae  ty- 
rannus,  sexcentos  Afros  ad  compescendos  eos  miserat: 
quorum  castellum,  proditum  sibi  per  Brutiam  mulie- 
rem,  e*pugnaverunt ;  ibique  civitatem,  concurrentibus 
ad  opinionem  novae  urbis  pastoribus,  statuerunt,  Bru- 
tiosque  se  ex  nomine  mulieris  vocaverunt.  Primum  illis 
cum  Lucanis,  originis  suae  auctoribus ,  bellum  fuit.  Qua 
victoria  erecti  quum  pacem  aequo  jure  fecissent,  ceteros 
finitimos  armis  subegerunt;  tantasque  opes  brevi  con- 
secuti  sunt,  ut  perniciosi  etiam  regibus  haberentur. 
Denique  Alexander,  rex  Epiri,  quum  in  auxilium  grae- 
carum  civitatium,  cum  magno  exercitu,  in  Italiam  ve- 
nisset,  cum  omnibus  copiis  ab  his  deletus  est.  Quare 
feritas  eorum  successu  felicitatis  incensa,  diu  terribilis 
finitimis  fuit.  Ad  postremum  imploratus  Agathocles,  spe 
ampliandi  regni,  e  Sicilia  in  Italiam  trajecit. 

II.  Principio  adventus  ejus  opinione  concussi,  legatos 
ad  eum,  societatem  amicitiamque  petentes,  miserunt. 
Quos  Agathocles  ad  coenam  invitatos  ,  ne  exercitum  tra- 
jici  viderent,  in  posterum  statuta  his  die ,  conscensa 
nave  frustratus  est.  Sed  fraudis  haud  laetus  eventusfuit; 
Mquidem  reverti  eum  in  Siciliam,  interjectis  paucis  die- 

bus,  vis  morbi  coegit  :  quo  toto  corpore  comprehensus, 
per  omnes  nervos  articulosque  humore  pestifero  gras- 
sante,  velut  intestino  singulorum  membrorum  bello,  im- 
pugnabatur.  Ex  qua  desperatione  bellum  inter  filium 
nepotemqueejus,regnum  jam  quasi  mortui  vindicantibus, 
oritur ;  occisoque  filio ,  regnum  nepos  occupavit.  Igitur 
Agathocles ,  quum  morbi  cura  et  aegritudo  graviores  es- 
sent ,  et  inter  se  alterum  alterius  malo  cresceret ,  de- 
speratis  rebus ,  uxorem  suam  Texenam ,  genitosque  ex  ea 
duos  parvulos,  cum  omni  pecunia,  et  familia,  regalique 
iustrumento,  quo  praeter  illum  nemo  regum  ditior  fuit, 
navibus  impositos  ,  iEgyptum ,  unde  uxorem  acceperat  ? 
remittit;  timens,  ne  praedonem  regni  sui  hostem  pate- 
rentur.  Quanquam  uxor  diu ,  ne  ab  aegro  divelleretur, 
deprecata  est ,  ne  discessus  suus  adjungi  nepotis  parri- 
cidio  posset,  ettam  cruente  haec  deseruisse  virum,quam 
ille  impugnasse  avum ,  videretur  :  « Nubendo  se  non 
prosperse  tantum,  sed  omnis  fortunae  inisse  societatem  : 
nec  invitam  periculo  spiritus  sui  empturam  ,  ut  extremos 
viri  spiritusexciperet,  et  exsequiarum  officium,in  auod, 
profecta  se,  nemo  sit  successurus,  obsequio  debitae  pie- 
tatis  impleret.»  Discedentes  parvuli  flebili  ululatu  am- 
plexi  patrem  tenebant.  Ex  altera  parte  uxor  maritum 
non  amplius  visura,  oscuiis  fatigabat.  Nec  minus  senis 
lacrymae  miserabiles  erant.  Flebant  hi  morientem  patrem, 
ille  exsules  liberos  :  hi  discessu  suo  solitudinem  patris, 
aegri  senis;  ille  in  spem  regni  susceptos  relinqui  in  eges- 
tate  lugebat.  Tnter  haec  regia  omnis,  assistentium  fleti- 
bus  tam  crudeiis  discidii  impleta,  resonabat.  Tandem 
finem  lacrymis  necessitas  profectionis  imposuit ,  et  mors 

regis  proficiscentes  filios  insecuta  est.  Dum  haec  agun- 
tur,  Carthaginienses,  cognitis  quae  in  Sicilia  agebantur, 
occasionem  totius  insulae  occupandae  dalam  sibi  existi- 
mantes,  magnis  viribus  eo  trajiciunt,  multasque  civi- 
tates  subigunt. 

III.  Eo  tempore  et  Pyrrhus  adversus  Romanos  bel- 
lum  gerebat  :  qui  imploratus  a  Siculis  in  auxilium,  si- 
cuti  dictum  est,  quum  Syracusas  venisset ,  multasque 
civitates  subegisset,  rex  Sicilise,  sicut  Epiri ,  appellatur. 
Quarum  rerum  felicitate  laetus,  Heleno  filio  Siciiiae, 
velut  avitum  ( nam  susceptus  ex  filia  Agathoclis  regis 
erat),  Alexandro  autem  Ilalise  regnum  destinat.  Post 
haec  multa  secunda  prcelia  cum  Carthaginiensibus  facit. 
Interjecto  deinde  tempore,  legati  ab  Italicis  sociis  ve- 
nere,  nuntiantes,  Romanis  resisti  non  posse,  deditio- 
nemque  futuram,  nisi  subveniat.  »  Anxius  tam  ambiguo 
periculo,  incertusque,  quid  ageret,  vel  quibus  primum 
subveniret,  in  utrumque  pronus  consultabat.  Quippe 
instantibus  hinc  Carthaginiensibus,  inde  Romanis,  peri- 
culosum  videbatur,  exercitum  in  Italiam  non  trajicere  ; 
periculosius  a  Sicilia  deducere  :  ne  aut  iili ,  non  lata 
ope,  aut  hi  deserti  amitterentur.  In  hoc  aestu  periculo- 
rum,  tutissimus  portus  consiliorum  visus  est ,  omnibus 
viribus  decernere  in  Sicilia ;  et,  profligatis  Carthaginien- 
sibus,  yiclorem  exercitum  transponere  in  Italiam.  Ita- 
que  conserto  prcelio,  quum  superior  fuisset,  quoniam 
tamen  a  Sicilia  abiret,  pro  victo  fugere  visus  est  :  ac 
propterea  socii  ab  co  defecerunt ;  ei:  imperium  Siciiiae 
lam  cito  amisit,  quam  facile  quaesierat.  Sed  nec  in  Ita- 
lia  meliore  feiicitate  usus ,  in   Epirum  revertitur.  Admi- 

rabilis  utriusque  rei  casus  in  exemplum  liiit.  ISam  sieut 
ante  secunda  fortuna  ,  rebus  supra  vota  Uuentibus,  Ita- 
liae  Siciliaeque  imperium,  et  tot  de  Romanis  victoriasad- 
struxerat  :  ita  nunc  adversa,  velut  in  ostentationem 
fragilitatis  humanae,  destruens  quae  cumulaverat,  Sici- 
liensi  ruinae  naufragium  maris,  et  fcedam  adversus  Ro- 
manos  pugnam ,  turpemque  ab  llalia  discessum  adjecit. 
IV.  Post  profectionem  a  Sicilia  Pyrrhi,  magistratus 
Hiero  creatur  :  cujus  tanta  moderatio  fuit,  ut  consen- 
tiente  omnium  civitatium  favore,  dux  adversus  Cartha- 
ginienses  primum,  mox  rex  crearetur.  Hujus  futurae  ma- 
jestatis,  ipsa  infantis  educatio  quasi  praenuntia  fuit : 
quippe  genitus  erat  patre  Hierocle  ,  nobili  viro,  cujus 
origo  a  Gelone,  antiquo  Siciliae  tyranno,  manabat  :  sed 
maternum  illi  genus  sordidum ,  atque  adeo  pudendum 
fuit.  Nam  ex  ancilla  natus,  ac  propterea  a  patre,  velut 
dehonestamentumgeneris,  expositus  erat.  Sed  parvulum, 
et  humanae  opis  egentem,  apes,  congesto  circa  jacentem 
melle,  multis  diebus  aluere.  Ob  quam  rem  responso  ha- 
ruspicum  admonitus  pater,  qui  regnum  infanti  portendi 
cauebant,  parvulum  recollegit,  omnique  studio  ad  spem 
majestatis  quae  promittebatur  instituit.  Eidem  in  ludo 
inter  coaequales  discenti  lupus  tabulam  in  turba  puero- 
rum  repente  conspectus,  eripuit.  Adoiescenti  quoque  , 
prima  bella  ineunti,  aquila  in  clypeo,  noctua  in  hasta 
consedit.  Quod  ostentum,  et  consilio  cautum,  et  manu 
promptum ,  regemque  futurum  significabat.  Denique  ad- 

versus  provocatores  seepe  pugnavit,  semperque  victoriam 
reportavit.  A  Pyrrho  rege  multis  militaribus  donis  do- 
natus  est.  Pulchritudo  ei  corporis  insignis,  vires  quo- 
que  in  homine  admirabiles  fuere.  In  alloquio  blandus. 
in  negotio  justus,  in  imperio  moderatus  :  prorsus  ut 
nihil  ei  regium  deesse,  praeter  regnum,  videretur. 

LIBER  XXIY. 


I.  _1_/um  haec  in  Sicilia  geruntur ,  interim  in  Graecia  dis- 
sidentibus  inter  se  bello  Ptolemaeo  Cerauno,  et  Antio- 
cbo,  et  Antigono  regibus ,  omnes  ferme  Graeciae  civitates, 
ducibus  Spartanis,  velut  occasione  data ,  ad  spem  liber- 
tatis  erectae,  missis  invicem  legatis ,  per  quos  in  socie- 
tatis  fcedera  alligarentur ,  in  bellum  prorumpunt;  et,  ne 
cum  Antigono,  sub  cujus  regno  erant,  bellum  cepisse 
viderentur,  socios  ejus  jEtolos  aggrediuntur,  causas 
belli  preetendentes ,  quod  consensu  Graeciae  sacratum 
Apollini  Cirrhaeum  campum  per  vim  occupassent.  Huic 
bello  ducem  deligunt  Area ,  qui,  adunato  exercitu , 
urbes,  sataque  in  his  campis  posita  depopulatur  :  quae 
auferri  non  poterant,  incendit.  Quod  quum  e  montibus 
conspicati  iEtolorum  pastores  essent ,  congregati  admo- 
dum  quingenti ,  sparsos  hostes,  ignorantesque  quanta 
manus  esset ,  quoniam  conspectum  illis  metus  et  incen- 
diorum  fumus  abstulerat,  consectantur,  trucidatisque 
admodum  novem  millibus,  praedones  in  fugam  verterunt. 
Reparantibus  deinde  Spartanis  bellum  auxilium  multae 
civitates  negaverunt ,  existimantes,  dominationem  eos, 
non  libertatem  Graeciae  quaerere.  Interea  inter  reges  bel 
lum  finitur.  Nam  Ptolemaeus,  pulso  Antigono,  quum 
regnum   totius  Macedoniae  occupasset,  pacem  cum  An- 

tiocho  facit;  affinitatemque  cum  Pyrrho,  data  ei  in  ma- 
trimonium  filia  sua,  jungit. 

II.  Exinde ,  externo  metu  deposito ,  impium  et  facino- 
rosum  animum  ad  domestica  scelera  convertit ,  insidias- 
que  Arsinoe  sorori  suae  instruit,  quibus  et  filios  ejus 
vita,  et  lpsam  Cassandreae  urbis  possessione  privaret. 
Pnmus  ei  dolus  fuit ,  simulato  amore,  sororis  matrimo- 
nium  petere  :  aliter  enim  ad  sororis  filios,  quorum  re- 
gnum  occupaverat,  quam  concordiae  fraude,  pervenire 
non  poterat.  Sed  nota  scelerata  Ptolemaei  voluntas  sorori 
erat.  Itaque  non  credenti  mandat,  «  velle  se  cum  filiis 
ejus  regni  consortium  jungere  :  cum  quibus  non  ideo  se 
armis  contendisse,  quoniam  eripere  his  regnum,  sed 
quod  id  facere  sui  muneris  vellet.  In  hoc  mitteret  arbi- 
trum  jurisjurandi  :  quo  praesente,  apud  deos  patrios , 
quibus  vellet  obsecrationibus,  se  obligaret.  »  Incerta  Ar- 
sinoe  quid  ageret,  si  mitteret,  decipi  perjurio ,  si  non 
mitteret,  provocare  rabiem  fraternae  crudelitatis  timebat. 
Itaque  plus  liberis,  quam  sibi,  timens,  quos  matrimonio 
suo  protecturam  se  arbitrabatur ,  mittit  ex  amicis  suis 
Dionem  :  quo  perducto  in  sanctissimum  Jovis  templum , 
veterrimae  Macedonum  religionis,  Ptolemaeus  sumptis  in 
manus  altaribus ,  contingens  ipsa  simulacra  et  pulvi- 
naria  deorum,  inauditis  ultimisque  exsecrationibus  ad- 
jurat,  «se  sincera  fide  matrimonium  sororis  petere;  nun- 
cupaturumque  se  eam  reginam  ;  neque  in  contumeliam 
ejus  se  aliam  uxorem,  aliosve ,  quam  filios  ejus,  liberos 
habiturum.  »  Arsinoe  postquam  et  spe  impleta  est,  et 
metu  soluta,  ipsa  cum  fratre  colloquitur  :  cujus  vultus, 
et  blandientes   oculi,  quum  fidem  non  minorem,  quam 

jusjurandum ,  promitterent ,  reelamante  Lysimacho  fi« 
lio,  «fraudem  subesse,»  in  matrimonium  fratris  con- 
cedit. 

III.  Nuptiae  magno  apparatu,  laetitiaque  omnium  ce- 
lebrantur.  Ad  concionem  quoque  vocato  exercitu ,  ca- 
piti  sororis  diadema  imponit,  reginamque  eam  appellat. 
Quo  nomine  in  laetitiam  effusa  Arsinoe,  quia,  quod 
morte  Lysimachi  prioris  mariti  amiserat ,  recepisset , 
ultrovirum  in  urbem  suam  Cassandream  invitat  :  cujus 
urbis  cupiditate  fraus  struebatur.  Praegressa  igitur  vi- 
rum,  diem  festum  urbi  in  adventum  ejusindicit:  domos, 
templa,  ceteraque  omnia  exornari  jubet  :  aras  ubique 
hostiasque  disponi  :  filios  quoque  suos,  Lysimachum  sex- 
decim  annos  natum,  Philippum  triennio  minorem,  utrum- 
que  forma  insignem,  coronatos  occurrere  jubet.  Quos 
Ptolemaeus,  ad  celandam  fraudem,  cupide  et  ultra  mo- 
dum  verae  affectionis  amplexus,  osculis  diu  fatigat.  Ubi 
ad  portam  ventum  est,  occupari  arcemjubet,  pueros 
interfici.  Qui  quum  ad  matrem  confugissent,  in  gremio 
ejus  inter  ipsa  oscula  trucidantur,  proclamante  Arsinoe, 
quod  tantum  nefas  aut  nubendo,  aut  post  nuptias  con- 
traxisset.  Pro  filiis  saepe  se  percussoribus  obtulit  :  fre- 
quenter  corpore  suo  puerorum  corpora  amplexata  pro- 
texit;  vulneraque  excipere ,  quae  liberis  intendebantur, 
voluit.  Ad  postremum  etiam  spoliata  funeribus  filiorum, 
scissa  veste ,  et  crinibus  sparsis ,  cum  duobus  servulis 
ex  urbe  protracta ,  Samothraciam  in  exsilium  abiit ;  eo 
miserior,  quod  mori  cum  filiis  ei  non  licuit.  Sed  nec 
Ptolemaeo  inulta  scelera  fuerunt  :  quippe  diis  immorta- 
iibus  tot  perjuria,  et  tam  cruenta  parricidia  vindicanti- 

bus ,  brevi  post  a  Gallis  spoliatus  regno  captusque ,  vi- 
tam  ferro,  ut  meruerat,  amisit. 

IV.  Namque  Galli ,  abundanti  multitudine,  quum 
eos  non  caperent  terrae ,  quae  genuerant ,  trecenta  millia 
liominum  ad  sedes  novas  quaerendas,  velut  peregrinatum, 
miserunt.  Ex  his  portio  in  Italia  consedit ,  quae  et  ur- 
bem  romanam  caplam  incendit;  et  portio  Illyricos  si- 
nus,  ducibus  avibus  (nam  augurandi  studio  Galli  prae- 
ter  ceteros  callent) ,  per  strages  barbarorum  penetravit, 
et  in  Pannonia  consedit  :  gens  aspera,  audax,  bellicosa, 
quae  prima  post  Herculem ,  cui  ea  res  virtutis  admira- 
tionem  et  immortalitatis  fidem  dedit,  Alpium  invicta 
juga,  et  frigore  intractabilia  loca  transcendit  :  ibi  do- 
mitis  Pannoniis,  per  multos  annos  cum  finitimis  varia 
bella  gesserunt.  Hortante  deinde  successu,  divisis  ag- 
minibus,  alii  Graeciam,  alii  Macedoniam ,  omnia  ferro 
proterentes,  petivere.  Tantusque  terror  gallici  nominis 
erat,  ut  etiam  reges  non  lacessiti ,  ultro  pacem  ingenti 
pecunia  mercarentur.  Solus  rex  Macedoniae  Ptolemaeus 
adventum  Gallorum  intrepidus  audivit;  hisque  cumpau- 
cis  et  incompositis ,  quasi  bella  non  difficilius  quam  sce- 
lera  patrarentur,  parncidiorum  furiis  agitatus,  occurrit. 
Dardanorum  quoque  legationem,  viginti  millia  armato- 
rum  in  auxilium  offerentem,  sprevit,  addita  insuper 
contumelia,  «actum  de  Macedonia  dicens,  si,  quum  to- 
tum  Orientem  soli  domuerint ,  nunc  in  vindictam  finium 
Dardanis  egeant  :  milites  se    habere    filios   eorum ,  qui 

sub  Alexandro  rege  stipendia,  toto  orhe  terrarum  vie- 
tbres,  fecerint. »  Quae  ubi  dardano  regi  nuntiata  sunt, 
ainclytum  illud  Macedoniae  regnum  brevi,  immaturi  ju- 
venis  temeritate,  casurum»  dixit. 

V.  Igitur  Galli,  duce  Belgio,  ad  tenlandos  Macedo- 
num  animos,  legatos  ad  Ptolemaeum  mittunt,  offerentes 
pacem,  si  emere  velit  :  sed  Ptolemaeus  inter  suos,  belli 
metu  pacem  Gallos  petere,  gloriatus  est.  Nec  minus 
ferociter  se  legatis,  quam  inter  amicos  jactavit,  aliter 
se  pacem  daturum  negando,  nisi  principes  suos  obsides 
dederint,  et  arma  tradiderint  :  non  enim  fidem  se, 
nisi  inermibus,  babiturum.  Renuntiata  legatione,  risere 
Galli,  undique  acclamantes,  brevi  sensurum ,  sibi  an 
illi  eonsulentes,  pacem  obtulerint.  Interjectis  diebus, 
proelium  conseritur,  victique  Macedones  caeduntur.  Pto- 
lemaeus  multis  vulneribus  saucius  capitur;  caput  ejus 
amputatum,  et  lanceafixum,  tota  acie  ad  terrorem  hos- 
tium  circumfertur.  Paucos  ex  Macedonibus  fuga  serva- 
vit  :  ceteri  aut  capti,  aut  occisi.  Haec  quum  nuntiata 
per  omnem  Macedoniam  essent ,  portoe  urbium  claudun- 
tur;  luctu  omnia  replentur :  nunc  orbitatem  amissorum 
filiorum  dolebant :  nunc  excidia  urbium  metuebant :  nunc 
AlexandriPhilippique  regum  suorum  nomina,sicuti  nu- 
mina,inauxilium  vocabant.  «Sub  illis  senonsolum  tutos, 
verum  etiam  victores  orbis  terrarum  exstitisse.  Ut  tueren- 
tur  patriam  suam,  quam  gloria  rerum  gestarum  ccelo  proxi- 
mam  reddidissent,  ut  opem  afflictis  ferrent,  quos  furor 
et  temeritas  Ptolemaei  regis  perdidisset , »  orabant.  De- 
sperantibus  omnibus,  non  volis  agendum  ,  Sosthenes, 
unus  de  Macedonum  principibus,   ratus,  contracta  ju- 

ventute  ,  et  Gallos  victoria  exsultantes  compescuit,  et 
Macedoniam  ab  hostili  populatione  defendit.  Ob  quae 
virtutis  beneficia,  multis  nobilibus  regnum  Macedoniae 
affectantibus,  ignobilis  ipse  prseponitur  :  et  quum  rex 
,ab  exercitu  appellatus  esset,  ipse  non  in  regis,  sed  ducis 
nomen  jurare  milites  compulit. 

VI.  Interea  Brennus ,  quo  duce  portio  Gallorum  in 
Graeciam  se  effuderat,  audita  victoria  suorum,  qui,  Bel- 
gio  duce,  Macedones  vicerant,  indignatus,  parta  victo- 
ria,  opimam  praedam,  et  Orientis  spoliis  onustam,  tam 
facile  relictam  esse,  ipse  adunatis  cl  millibus  peditum, 
et  xv  millibus  equitum,  in  Macedoniam  irrumpit.  Quum 
agros  villasque  popularetur,  occurrit  ei  cum  instructo 
exercitu  Macedonum  Sosthenes  :  sed  pauci  a  pluribus, 
trepidi  a  valentibus  facile  vincuntur.  Itaque  quum  victi 
se  Macedones  intra  muros  urbium  condidissent,  victor 
Brennus ,  nemine  prohibente ,  totius  Macedoniae  agros 
depraedatur.  Inde ,  quasi  terrena  jam  spolia  sorderent, 
animum  ad  deorum  immortalium  templa  convertit,  scur- 
riliter  jocatus,  « locupletes  deos  largiri  hominibus  opor- 
tere. »  Statim  igitur  Delphos  iter  vertit,  praedam  reli- 
gioni ,  aurum  offensee  deorum  immortalium  praeferens ; 
«quos  nuilis  opibus  egere,  ut  qui  eas  largiri  homini- 
bus  soleant,»  affirmabat.  Templum  autem  Apollinis 
Delphis  positum  est  in  monte  Parnasso ,  in  rupe  undi- 
que  impendente  :  ibi  civitatem  frequentia  hominum  fe- 
cit ,  qui ,  ad  affirmationem  majestatis  undique  concur- 
rentes,  in  eo  saxo  consedere.  Atque  ita  templum  et  civi- 
tatem  non  muri ,  sed  praecipitia ;  nec  manu  facta ,  sed 
naturalia  praesidia  defendunt  :  prorsus  ut  inccrtum  sit, 

utrum  munimentum  loci,  an  majestas  dei  plus  hic  ad- 
mirationis  habeat.  Media  saxi  rupes  in  formam  theatri 
recessit.  Quamobrem  et  hominum  clamor,  et  si  quando 
accedit  tubarum  sonus,  personantibus  et  respondentibus 
in  se  rupibus,  multiplex  audiri ,  ampliorque,  quam  edi- 
tur ,  resonare  solet.  Quae  res  majorem  majestatis  terro- 
rem  ignaris  rei,  et  admiratione  stupentibus  plerumque 
affert.  In  hoc  rupis  anfractu,  media  ferme  montis  alti- 
tudine,  planities  exigua  est,  atque  in  ea  profundum 
terrae  foramen,  quod  in  oracula  patet  :  ex  quo  frigidus 
spiritus,  vi  quadam,  velut  vento,  in  sublime  expulsus, 
mentes  vatum  in  vecordiam  vertit;  impletasque  deo, 
responsa  consulentibus  dare  cogit.  Multa  igitur  ibi  et 
opulenta  regum  populorumque  visuntur  munera  :  quae- 
que  magnificentia  sui,  reddentium  vota  gratam  volun- 
tatem,  et  deorum  responsa  manifestant. 

VII.  Igitur  Brennujs  quum  in  conspectu  haberet  tem- 
plum,  diu  deliberavit,  confestim  rem  aggrederetur,  an 
vero  fessis  via  militibus ,  noctis  spatium  ad  resumendas 
vires  daret.  Emanus  et  Thessalorus  duces,  qui  se  ad 
praedae  societatem  junxerant,  «amputari  moras  jubent, 
dum  imparati  hostes,et  recens  adventus  sui,  terrori  es- 
set :  interjecta  nocte  et  animos  hostibus,  forsitan  et  auxi- 
lia  accessura ;  et  vias,  quae  nunc  pateant,  obstructum 
iri.  »  Sed  Gallorum  vulgus  ex  longa  inopia,  ubi  primum 
vino  ceterisque  commeatibus  referta  rura  invenit,  non 
minus  abundantia,  quam  victoria  laetum,  per  agros  se 
sparserat  :  desertisque  signis,  ad  occupanda  omnia  pro 
victoribus  vagabantur.  Quae  res  clilationem  Delphis  de- 
dit.  Prima  namque  opinione  adventus  Gallorum  ,  pro- 

hibiti  agrestes  oraculis  feruntur,  messes  vinaque  villis 
efferre.  Cujus  rei  salutare  praeceptum  non  prius  intel- 
lectum  est,  quam  vini  ceterarumque  copiarum  abun- 
dantia,  velut  mora ,  Gallis  objecta  ,  auxilia  finitimorum 
convenere.  Prius  itaque  urbem  suam  Delphi,  aucti  vi- 
ribus  sociorum,  permunivere,  quam  Galli  vino,  velut 
praedae ,  incubantes ,  ad  signa  revocarentur.  Habebat 
Brennus  lecta  ex  omni  exercitu  peditum  sexaginta  quin- 
que  millia;  Delphorum  sociorumque  non  nisi  quatuor 
millia  militum  erant  :  quorum  contemptu  Brennus  ad 
acuendos  suorum  animos,  praeda?  ubertatem  omnibus 
ostendebat,  statuasque  cum  quadrigis,  quarum  ingens 
copia  procul  visebatur,  solido  auro  fusas  esse;  plusque 
in  pondere,  quam  in  specie,  habere  praedae  affirmabat. 
VIII.  Hac  asseveratione  incitati  Galli,  simul  et  hes- 
terno  mero  saucii ,  sine  respectu  periculorum  in  bel- 
lum  ruebant.  Contra  Delphi,  plus  in  deo  quam  in  vi- 
ribus  reponentes,  cum  contemptu  hostium  resistebant ; 
scandentesque  Gallos  e  summo  montis  vertice,  partim  saxo, 
partim  armis  obruebant.  In  hoc  partium  certamine ,  re- 
pente  universorum  templorum  antistites ,  simul  et  ipsi 
vates,sparsis  crinibus,  cum  insignibus  atque  infulis,pavidi 
vecordesque  in  primam  pugnantium  aciem  procurrunt : 
«  Advenisse  deum  clamant ,  eumque  se  vidisse  desilien- 
tem  in  templum  per  culminis  aperta  fastigia.  Dum  om- 
nes  opem  dei  suppliciter  implorant,  juvenem  supra  hu- 
manum  modum  insignis  pulchritudinis ,  comitesque  ei 
duasarmatas  virgines,  ex  propinquis  duabus  Dianae  Mi- 
nervaeque  aedibus  occurrisse;  nec  oculis  tantum  haec  se 
perspexisse,  audisse  etiam   stridorem   arcus,  ac  strepi- 

tum  armorum.  Proinde  ne  cunctarentur,  cliis  antesigna- 
nis ,  iiostem  caedere ,  et  victoriae  deorum  socios  se  ad- 
jungere,  »  summis  obsecrationibus  monebant.  Quibus 
vocibus  incensi,  omnes  certatim  in  proelium  prosiliunt. 
Praesentiam  dei  et  ipsi  statim  sensere.  Nam  et  terrae 
motu  portio  montis  abruptaGallorum  stravit  exercitum, 
et  confertissimi  cunei  non  sine  vulneribus  bostium  dis- 
sipati  ruebant.  Insecuta  deinde  tempestas  est,  quae 
grandine  et  frigore  saucios  ex  vulneribus  absumpsit.  Dux 
ipse  Brennus,  quum  dolorem  vulnerum  ferre  non  pos- 
set,  pugione  vitam  flnivit.  Alter  ex  ducibus,  punitis 
belli  auctoribus,  cum  decem  millibus  sauciorum,  citato 
agmine,  Graecia  excedit.  Sed  nec  fugientibus  fortuna 
commodior  fuit  :  siquidem  pavidis  nulla  sub  tectis  acta 
nox ;  nullus  sine  labore  et  periculo  dies;  assidui  imbres 
et  gelu  nix  concreta,  et  fames,  et  lassitudo,  super  iitec 
maximum  pervigiliae  malum  miseras  infelicis  belli  reli- 
quias  obterebant.  Gentes  quoque  nationesque,  per  quas 
iter  habebant,  palantes,  velut  praedam ,  sectabantur. 
Quo  pacto  evenit ,  ut  nemo  ex  tanto  exercitu,  qui  paulo 
ante  fiducia  virium  etiam  adversus  deos  contendebat, 
vel  ad  memoriam  tantae  cladis,  superesset. 

I.  Inter  duos  reges,  Antigonum  et  Antiochum,  sta- 
tuta  pace,  quum  in  Macedoniam  Antigonus  revertere- 
tur,  novus  eidem  repente  hostis  exortus  est.  Quippe 
Galli,  qui  a  Brenno  duce ,  quum  in  Graeciam  proficis- 
ceretur,  ad  terminos  gentis  tuendos  relicti  fuerant,  ne 
soli  desides  viderentur,  peditum  quindecim  millia  ,  equi- 
tum  tria  millia  armaverunt;  fugatisque  Getarum  Tri- 
ballorumque  copiis,  Macedoniae  imminentes,  legatos  ad 
regem  miserunt,  qui  pacem  ei  venalem  offerrent,  si- 
mul  et  regis  castra  specularentur.  Quos  Antigonus ,  pro 
regali  munificentia ,  ingenti  apparatu  epularum  ad  co3- 
nam  invitavit.  Sed  Galli  expositum  grande  auri  argen- 
tique  pondus  admirantes,  atque  praedae  ubertate  sollici- 
tati,  infestiores,  quam  venerant,  revertuntur.  Quibus 
et  elephantos  ad  terrorem,  velut  inusitatas  barbaris 
formas,  rex  ostendi  jusserat ,  et  naves  onustas  copiis 
demonstrari,  ignarus,  quod,  quibus  ostentatione  virium 
metum  se  injicere  existimabat,  eorum  animos  ut  adopi- 
mam  praedam  sollicitabat.  Itaque  legati  ad  suos  reversi, 
omnia  inmajusextollentes,  opes  pariter  et  negligentiam 
regis  ostendunt  :  «Referta  auro  et  argento  castra;  sed 
neque  vallo ,  fossave  munita  :  et  quasi  satis  munimenti 
in  divitiis  haberent ,  ita  eos  omnia  officia  militaria  in- 

termisisse  :  prorsus  quasi  ferri  auxilio  non  indigerent, 
quoniam  abundarent  auro.  » 

II.  Hac  relatione  avidae  gentis  animi  satis  ad  praedam 
incitabantur.  Accedebat  tamen  et  exemplum  Belgii,  qui 
non  magno  ante  tempore  Macedonum   exercitum   cum 
rege   trucidaverat.   Itaque ,    consentientibus    omnibus , 
nocte  castra  regis  aggrediuntur  :  qui  praesentiens  tan- 
tam  tempestatem,  signum  pridie  dederat,  ut,  omnibus 
rebus  ablatis,   in   proxima   sylva  taciti  se  occultarent. 
Neque  aliter  servata  castra,  quam  quod  deserta  sunt  : 
siquidem  Galli ,  ubi  omnia  vacantia ,   nec  sine  defenso- 
ribus  modo ,  verum  etiam  sine  custodibus  vident ,  non 
fugam  hostium,  sed  dolum  arbitrantes,  diu  intrare  por- 
tas  timuerunt.  Ad  postremum  integris  et  intactis  muni- 
mentis,  scrutantes  potius,  quam  diripientes,  castra  oc- 
cupaverunt.  Tunc  ablatis,  quae  invenerant,  ad  litus  con~ 
vertuntur.  Ibi  dum  naves  incautius  diripiunt,  a  remi- 
gibus  et  ab  exercitus  parte,  quae  eo  cum  conjugibus  et 
liberis   confugerant,  nihil   tale  metuentes  trucidantur  : 
tantaque  caedes  Gallorum  fuit,  ut  Antigono  pacem  opi- 
nio  hujus  victoriae,  non  a  Gallis  tantum,  verum  etiam 
a  finitimorum  feritate,  praestiterit.  Quanquam  Gallorum 
ea  tempestate  tantaefoecunditatis  juventus  fuit,  ut  Asiam 
omnem,  velut  examine  aliquo ,  implerent.  Denique  ne- 
que  reges  Orientis  sine   mercenario  Gallorum  exercitu 
ulla  bella  gesserunt;  neque  pulsi  regno  ad  alios.,  quam 
ad  Gallos,  confugerunt.  Tantus  terror  galiici  nominis, 
et  armorum  invicta  felicitas  erat,  utaliter  neque  majes- 
tatem  suam  tutari,  neque  amissam  reciperare  se  posse 
sine   gallica  virtute  arbitrarentur.  Itaque  in  auxilium  a 
n.  2 

Bithyniae  rege  vocati ,  regnum  eum  eo  parta  victoria 
diviserunt;  eamque  regionem  Gallo-Graeciam  cognomi- 
naverunt. 

III.  Dum  haec  in  Asia  geruntur ,  interim  in  Sicilia 
Pyrrhus  a  Pcenis  navali  prcelio  victus,  ab  Antigono, 
Macedoniae  rege ,  supplementum  militum  per  legatos 
petit  :  denuntians,  «ni  mittat,  redire  se  in  regnum  ne- 
cesse  habere ,  incrementa  rerum,  quae  de  Romanis  vo- 
luerit ,  de  ipso  quaesiturum.  »  Quod  ubi  negatum  legati 
retulerunt,  dissimulatis  causis,  repentinam  fingit  pro- 
fectionem.  Socios  interim  parare  bellum  jubet  :  arcis 
Tarentinae  custodiam  Heleno  filio,  et  amico  Miloni  tra- 
dit.  Reversus  in  Epirum,  statim  fines  Macedoniae  inva- 
dit  :  cui  Antigonus  cum  exercitu  pccurrit;  victusque 
prcelio  in  fugam  vertitur.  Atque  ita  Pyrrhus  Macedo- 
niam  in  deditionem  accipit;  et,  veluti  damna  amissae  Si- 
ciliae  Italiaeque,  acquisito  Macedoniae  regno,  pensasset, 
relictum  Tarenti  filium  et  amicum  arcessit.  Antigonus 
autem  cum  paucis  equitibus,  fugae  comitibus,  repente 
fortunae  ornamentis  destitutus ,  amissi  regni  speculatu- 
rus  eventum,  Thessalonicam  se  recepit,  ut  inde  cum 
conducta  Gallorum  mercenaria  manu  bellum  repararet. 
Rursus  a  Ptolemaeo,  Pyrrhi  filio,  funditus  victus,  cum 
septem  comitibus  fugiens,  non  jam  reciperandi  regni 
spem,  sed  salutis  latebras,  ac  fugae  solitudines  captat. 

IV.  Igitur  Pyrrhus ,  in  tanto  fastigio  regni  collocatus, 
jam  nec  eo,  ad  quod  votis  perveniendum  fuerat,  con- 
tentus,  Graeciae  Asiaeque  regna  meditatur.  Neque  illi  ma- 
jor  ex  imperio,quam  ex  bello,  voluptas  erat  :  nec  quis- 
quam  Pyrrhum,  qua  tulisset  impetum,  sustinere  valuit. 

Sed  ut  ad  devincenda  regna  invlctus  hahebatur  :  ita  de- 
victis  acquisitisque  celeriter  carebat.  Tanto  melius  stu- 
debat  acquirere   imperia,  quam  retinere.  Itaque  quum 
copias  Cherroneson    transposuisset,  legationibus  Athe- 
niensium,  et  Achseorum,    Messeniorumque    excipitur. 
Sed  et  Graecia  omnis  admiratione  nominis  ejus,  simul 
et  rerum  adversus  Romanos  Poenosque  gestarum  gloria 
attonita ,  adventum  ejus  exspectabat.  Primum  illi  bel- 
lum   adversus   Spartanos  fuit  :  ubi    majore   mulierum , 
quam  virorum,  virtute  exceptus,  Ptolemaeum  filium,  et 
exercitus  partem  robustissimam  amisit.  Quippe  oppu- 
gnanti  urbem,  ad  tutelam  patriae  tanta  multitudo  femi- 
narum  concurrit,  ut  non  fortius  victus,  quam  verecuu- 
dius,  recederet.    Porro  Ptolemaeum,   filium  ejus,  adeo 
strenuum  et  manu  fortem  fuisse  tradunt ,  ut  urbem  Cor- 
cyram  cum  sexaginta  ceperit ;  idem  proelio  navali  quin- 
queremem  ex  scapha  cum  septem  insiluerit,  captamque 
tenuerit;  in  oppugnatione  quoque  Spartanorum  usque 
in  mediam   urbem   equo   procurrerit ,  ibique  concursu 
multitudinis  interfectus  sit.  Cujus  corpus  ut  relatum  pa- 
tri  est,   dixisse    Pyrrhum    ferunt,    «aliquanto    tarclius 
eum ,  quam  timuerit  ipse ,  vel  temeritas  ejus  meruerit , 
occisum  esse.  » 

V.  Repulsus  a  Spartanis,  Pyrrhus  Argos  petit  :  ibi , 
durn  Antigonum  in  urbe  clausum  expugnare  conatur , 
inter  confertissimos  violentissirne  dimicans,  saxo  de 
muris  ictus  occiditur.  Caput  ejus  Antigono  refertur  :  qui 
victoria  mitius  usus,  filium  ejus  Helenum,  cum  Epi- 
rotis  sibi  deditum,  in  regnum  dimisit,  eique  insepulti 
patrisossa  in  patriam  referenda  tradidit.  Satis  constans 

2. 

inter  omnes  auctores  fama  est,  nullum  nec  ejus,  nec 
superioris  aetatis  regem  comparandum  Pyrrho  fuisse; 
raroque  non  inter  reges  tantum,  verum  etiam  inter  il- 
lustres  viros,  aut  vitae  sanctioris,  aut  justitiae  probatio- 
ris,  visum  fuisse.  Scientiam  certe  rei  militaris  in  illo 
viro  tantam  fuisse,  ut  cum  Lysimacho,  Demetrio,  An- 
tigono,  tantis  regibus ,  bella  gerens,  invictus  semper 
fuerit;  Illyriorum  quoque,  Siculorum,  Romanorumque, 
et  Carthaginiensium  bellis,  nunquam  inferior,  plerum- 
que  etiam  victor  exstiterit;  qui  patriam  certe  suam 
angustam,  ignobilemque,  fama  rerum  gestarum ,  et  cla- 
ritate  nominis  sui,  toto  orbe  illustrem  reddiderit. 

1.  Jlost  mortem  Pyrrhi  non  in  Macedonia  tantum,  ve- 
rum  etiam  in  Asia,  Graeciaque,  magni  bellorum  motus 
fuere.  Nam  et  Peloponnesii  per  proditionem  Antigono 
traditi  :  et  variante  hominum  partim  dolore,  partini 
gaudio,  prout  singulae  civitates  aut  auxilium  de  Pyrrho 
speraverant,  aut  metus  sustinuerant,  ita  aut  cum  Anti- 
gono  societatem  jungehant,  aut  mutuis  inter  se  odiis  in 
hellum  ruebant.  Inter  hunc  turbatarum  provinciarum 
motum ,  Epiorum  quoque  urbs  ab  Aristotimo  principe 
per  tyrannidem  occupatur  :  a  quo  quum  multi  ex  primo- 
ribus  occisi,  plures  in  exsilium  acti  essent,  ^Etolis  per 
legatos  postulantibus,  « conjuges  liberosque  exsulum 
redderet,»  primo  negavit :  postea,  quasi  poeniteret,  pro- 
ficiscendi  ad  suos  omnibus  matronis  potestatem  dedit; 
diemque  profectionis  statuit.  Illae  quasi  in  perpetuum 
cum  viris  exsulaturae,  pretiosissima  quaeque  auferentes, 
quum  ad  portam,  quasi  uno  agmine  profecturae,  conve- 
nissent,  omnibus  rebus  exspoliatae,  in  carcerem  reclu- 
duntur,  occisis  prius  in  gremio  matrum  parvulis  lihe- 
ris,  virginibusque  ad  stuprum  direptis.  Ad  tam  saevam 
dominationem  stupentibus  omnibus,  princeps  eorum 
Hellanicus,  senex  et  liberis  orbus,ut  qui  nec  aetatis  nec 
pignoris  respectu  timeret,  contractos  domum  fidissimos 

amicorum  in  vindictam  patriae  hortatur.  Cunctantibus 
privato  periculo  publicum  finire,  et  deliberandi  spa- 
tium  postulantibus,  arcessitis  servis ,  jubet  obserari  fo- 
res,  tyrannoque  nuntiari,  mitteret,  qui  conjuratos  apud 
se  comprehenderet  :  objectans  singulis,  se,  quia  libe- 
randae  patriae  auctor  esse  non  possit,  desertae  ultorem 
futurum.  Tunc  illi  ancipiti  periculo  circumventi ,  hones- 
tiorem  viam  eligentes,  conjurant  in  tyranni  necem  : 
atque  ita  Aristotimus,  quinto,  postquam  tyrannidem 
occupaverat,  mense,  opprimitur. 

II.  Interea  Antigonus  quum  multiplici  bello,  et  Pto- 

lemaei    regis ,  et    Spartanorum    premeretur ,    novusque 

illi  hostis  Gallo-Graeciae  exercitus  affluxisset,  in  spe- 

ciem  castrorum  parva  manu  adversus   ceteros  relicta, 

adversus  Gallos  totis  viribus  proficiscitur.  Quibus  co- 

gnitis,  Galli  quum  et  ipsi   se  proelio  pararent ,   in  aus- 

picia  pugnae  hostias  caedunt  :  quarum  exstis  quum  magna 

caedes,  interitusque  omnium  praediceretur,  non  in  timo- 

rem,  sed  in  furorem  versi,  sperantesque  deorum  minas 

expiari  caedesuorum  posse,  conjugeset  liberos  suos  tru- 

cidant,  auspicia  belli  a  parricidio  incipientes.  Tanta  ra- 

bies  feros  animos  invaserat,   ut   non    parcerent    aetati , 

cui  etiam  hostes  pepercissent,  bellumque  internecivum 

cum  liberis ,  liberorumque  matribus  gererent ,  pro  qui- 

bus  bella  suscipi  solent.  Itaque  quasi  scelere  vitam  vic- 

toriamque   redemissent,  sicut  erant  cruenti  ex  recenti 

suorum  caede ,   in  prcelium  non   meliore  eventu ,  quam 

omine,  proficiscuntur  :  siquidem  pugnantes,  prius  par- 

1  icidiorum  furiae,  quam  hostes,  circumvenere;  obvcrsan- 

tibusque  ante  oculos  manibus  interemptorum ,  omnes  oc- 

cidione  caesi.  Tanta  strages  fuit,  ut  pariter  cum  homi- 
nibus  dii  consensisse  in  exitium  parricidarum  videren- 
tur.  Post  hujus pugnae  eventum,Ptolemaeus  et  Spartani, 
victorem  hostium  exercitum  declinantes,  in  tutiora  se 
recipiunt.  Antigonus  quoque,  ubi  eorum  discessum  vi- 
det ,  recenti  adhuc  ex  priori  victoria  militum  ardore , 
bellum  Atheniensibus  infert.  In  quo  quum  occupatus 
esset,  interim  Alexander,  rex  Epiri,  ulcisci  mortem  pa- 
tris  Pyrrhi  cupiens,  fines  Macedoniae  depopulatur.  Ad- 
versus  quem  quum  reversus  a  Graecia  Antigonus  esset, 
transitione  militum  destitutus ,  regnum  Macedoniae  cuni 
exercitu  amittit.  Hujus  filius  Demetrius  puer  admodum, 
absente  patre,  reparato  exercitu,  non  solum  amissam 
Macedoniam  recepit,  verum  etiam  Epiri  regno  Alexan- 
drum  spoliat.  Tanta  vel  mobilitas  militum ,  vel  fortunae 
varietas  erat,  ut  vicissim  reges,  nunc  exsules,  nunc  re- 
gcs  viderentur. 

III.  Igitur  Alexander,  quum  exsul  ad  Acarnanas  con- 
fugisset,  non  minore  Epirotarum  desiderio  quam  so- 
ciorum  auxilio ,  in  regnum  restituitur.  Per  idem  tem- 
pus,  rex  Cyrenarum  Magas  decedit  :  qui  ante  infirmita- 
tem,  Berenicen  unicam  filiam ,  ad  finienda  cum  Ptole- 
maeo  fratre  certamina,  filio  ejus  desponderat.  Sed  post 
mortem  regis,  mater  virginis  Arsinoe,  ut  invita  se  con- 
tractum  matrimonium  solveret,  misit ,  qui  ad  nuptias 
virginis,  regnumque  Gyrenarum,  Demetrium,  fratrem 
regis  Antigoni,  a  Macedonia  arcesserent  :  qui  et  ipse  ex 
fllia  Ptolemaei  procreatus  erat.  Sed  nec  Demetrius  mo- 
ram  fecit.  Itaque  quum,  secundante  vento,  celeriter 
Gyrenas   advolasset,  fiducia  pulchriludinis ,   qua   nimis 

placere  socrui  coeperat,  statim  a  principio  superbus,  re- 
giae  familiae ,  militibusque  impotens  erat ;  studiumque 
placendi  a  virgine  in  matrem  contulerat.  Quae  res  sus- 
pecta  primo  virgini ,  dein  popularibus  militibusque  in- 
visa  fuit.  Itaque  versis  omnium  animis  in  Ptolemaei  fi- 
lium,  insidiae  Demetrio  comparantur  :  cui ,  quum  in 
lectum  socrus  concessisset,  percussores  immittuntur. 
Sed  Arsinoe,  auditavoce  filiae ,  ad  fores  stantis,  et  prae- 
cipientis,  «ut  matri  parcerent,»  adulterum  paulisper 
corpore  suo  protexit.  Quo  interfecto,  Berenice,  et  stu- 
prum  matris,  salva  pietate,  ulta  est  :  et  in  matrimonio 
sortiendo,  judicium  patris  secuta. 

1. IVLortuo  Syriae  rege  Antiocho,  quum  in  locum  ejus 
filius  Seleucus  successisset ,  hortante  matre  Laodice , 
quae  prohibere  debuerat,  auspicia  regni  a  parricidio 
ccepit.  Quippe  Berenicen  novercam  suam,  sororem 
Plolemaei,  regis  iEgypti ,  cum  parvulo  fratre  ex  ea 
suscepto  interficit.  Quo  facinore  perpetrato,  et  infamiae 
maculam  subiit,  et  Ptolemaei  bello  se  implicuit.  Porro 
Berenice ,  quum  ad  se  interficiendam  missos  didicisset , 
Daphnae  se  claudit.  Ubi  quum  obsideri  eam  cum  par- 
vulo  filio  nuntiatum  Asiae  civitatibus  esset,  recordatione 
paternae  majorumque  ejus  dignitatis,  casum  tam  in- 
dignae  fortunae  miserantes ,  auxilia  ei  omnes  misere.  Fra- 
ter  quoque  Ptolemaeus  periculo  sororis  exterritus ,  re- 
licto  regno,  cum  omnibus  viribus  advolat.  SedBerenice 
ante  adventum  auxiliorum ,  quum  vi  expugnari  non  pos- 
set,  dolo  circumventa  trucidatur.  Indigna  res  omnibus 
visa.  Itaque  quum  universae  civitates,  quae  defecerant, 
ingentem  classem  comparassent ,  repente  exemplo  cru- 
delitatis  exterritae,  simul  et  in  ultionem  ejus,  quam  de- 
fensuri  erant ,  Ptolemaeo  se  tradunt :  qui,  nisi  in  ^Egyp- 
tum  domestica  seditione  revocatus  esset ,  totum  regnum 
Seleuci  occupasset.  Tantum  vel  illi  odium,  parricidialc 
scelus ,  vel  huic  favorem  indigne  peremptae  mors  sororis 
attulerat! 

II.  Post   discessum   Ptolemaei  Seleucus  quum  adver- 

sus  civitates,  quae  defecerant,  ingentem  classem  compa- 

rasset,  repente,  veluti   diis  ipsis  parricidium  vindican- 

tibus,  orta  tempestate,  classem  naufragio  amittit;  nec 

quicquam  illi  ex  tanto  apparatu,  praeter  nudum  corpus, 

et  spiritum ,   et  paucos  naufragii  comites   residuos  for- 

tuna  fecit.   Misera    quidem   res ,    sed  optanda  Seleuco 

fuit  :  siquidem  civitates ,  quae  odio  ejus  ad  Ptolemaeum 

transierant,  velut  diis  arbitris  satisfactum  sibi  esset,  re- 

pentina  animorum  mutatione  in  naufragii  misericordiam 

versae,  imperio    se   ejus  restituunt.  Laetus  igitur  malis 

suis ,  et  damnis  ditior  redditus ,  veluti  par  viribus ,  bel- 

lum  Ptolemaeo  infert  :  sed  quasi  ad  ludibrium  tantum 

fortunae  natus  esset,  nec  propter  aliud  opes  regni  rece- 

pisset,   quam  ut   amitteret,   victus  prcelio,   non  multo 

quam  post  naufragium  comitatior ,  trepidus  Antiochiam 

confugit.  Inde  ad  Antiochum  fratrem  litteras  facit :  qui- 

bus  auxilium  ejus  implorat ,  oblata  ei  Asia,  inter  fines 

Tauri  montis,  in  praemium  latae  opis.  Antiochus  autem 

quum  esset  annos  xiv  natus  ,  supra  aetatem  regni  avi- 

dus ,  occasionem  non  tam  pio  animo ,  quam  offerebatur, 

arripuit  :  sed   latronis   more,   totum  fratri  eripere   cu- 

piens ,    puer    sceleratam    virilemque   sumit    audaciam. 

Unde  Hierax  est  cognominatus  :  quia  non  hominis,  sed 

accipitris  ritu  ,  in  alienis  eripiendis  vitam  sectaretur.  In- 

terea  Ptolemaeus   Evergetes,  quum  Antiochum  in  auxi- 

lium  Seleuco  venire  cognovisset,   ne  cum  duobus  uno 

tempore  dimicaret,  in  annos  decem  cum  Seleuco  pacem 

facit;  sed  pax  ab  hoste  data  interpellatur  a  fratre :  qui, 

conducto    Gallorum    mercenario  exercitu,    pro  auxilio 

bellum,  profratre  hostem  se  imploratus  exhibuit.  In  eo 
proelio  virtute  Gallorum  victor  quidem  Antiochus  fuit  : 
sed  Galli,  arbitrantes  Seleucum  in  prcelio  cecidisse,  in 
ipsum  Antiochum  arma  vertere,  liberius  depopulaturi 
Asiam,  si  omnem  stirpem  regiam  exstinxissent.  Quod 
ubi  sensit  Antiochus,  velut  a  praedonibus,  auro  se  redi- 
mit ,  societatemque  cum  mercenariis  suis  jungit. 

III.  Interea  rex  Bithyniae  Eumenes,  sparsis  consump- 
tisque  fratribus  bello  intestinae  discordiae,  quasi  vacan- 
tem  Asiae  possessionem  invasurus,  victorem  Antiochum, 
Gallosque  aggreditur.  Nec  difficile  saucios  adhuc  ex  su- 
periore  congressione,  integer  ipse  viribus,  superat.  Ea 
namque  tempestate  omnia  bella  in  exitiuin  Asiae  gere- 
bantur  :  uti  quisque fortior  fuisset,  Asiam  velutpraedam 
occupabat.  Seleucus  et  Antiochus  fratres  bellum  prop- 
ter  Asiam  gerebant  :  Ptolemaeus,  rex  ^Egypti,  sub  spe- 
cie  sororiae  ultionis ,  Asiae  inhiabat.  Hinc  Bithynus  Eu- 
menes ,  inde  Galli ,  humiliorum  semper  mercenaria 
manus,  Asiam  depopulabantur ,  quum  interea  nemo 
defensor  Asiae  inter  tot  praedones  inveniebatur.  Victo 
Antiocho,  quum  Eumenes  majorem  partem  Asiae  occu- 
passet,  ne  tunc  quidem  fratres,  perdito  praemio,  prop- 
ter  quod  bellum  gerebant,  concordare  potuerunt  :  sed, 
omisso  externo  lioste ,  in  mutuum  exitium  bellum  re- 
parant.  In  eo  Antiochus  denuo  victus,  multorum  die- 
rum  fuga  fatigatus,  tandem  ad  socerum  suum  Artame- 
nem,  regem  Cappadociae,  provehilur.  A  quo  quum  pri- 
mum  benigneexceptus  esset,  interjectis  diebus,  cognito, 
quod  insidiae  sibi  pararentur,  salutem  fuga  quaesivil. 
Igitur   quum   profugo    nusquam  tutus  locus    esset ,   ad 

Ptolemaeum  hostem,  cujus  fidem  tutiorem,  quam  fra- 
tris ,  existimabat ,  decurrit ,  memor  vel  quae  facturus 
fratri  esset ,  vel  quae  meruisset  a  fratre.  Sed  Ptolemaeus 
non  amicior  dedito,  quam  hosti  factus,  servari  eum 
arctissimacustodiajubet.  Hinc  quoque  Antiochus ,  opera 
cujusdam  meretricisadjutus,  quam  familiarius  noverat, 
deceptis  custodibus,  elabitur,  fugiensque  a  latronibus 
interficitur.  Seleucus  quoque  iisdem  ferme  diebus,  amisso 
regno,  equo  praecipitatus,  finitur.  Sic  fratres,  quasi  et 
germanis  casibus,  exsules  ambo,  post  regna,  scelerum 
suorum  poenas  luerunt. 


AVVl>l»l"'lVllv4a>n>Vli\v.»TOIlvvlnlltlMVVVlUMVV\l\l\lV\lnmviMWHU|„,, 


LIBER    XXVIII. 


I.  v_/lympias,  Pyrrhi  Epirotae  regis  filia,  amisso  marito, 
eodemque  germano  fratre  Alexandro ,  quum  tutelam 
filiorum  ex  eo  susceptorum,Pyrrhi  et  Ptolemaei ,  regni- 
que  administrationem  in  se  recepisset,  iEtolis  partem 
Acarnaniae,  quam  in  portionem  belli  pater  pupillorum 
acceperat,  eripere  volentibus ,  ad  regem  Macedoniae 
Demetrium  decurrit;  eique,  habenti  uxorem  Antiochi 
regis  Syriae  sororem,  filiam  suam  Phthiam  in  matrimo- 
nium  tradit,  ut  auxilium,  quod  misericordia  non  pote- 
rat,  jure  cognationis  obtineret.  Fiunt  igitur  nuptiae, 
quibus  et  novi  matrimonii  gratia  acquiritur,  et  veteris 
offensa  contrahitur.  Nam  prior  uxor ,  velut  matrimonio 
pulsa,  sponte  sua  ad  fratrem  Antiochum  discedit ;  eum- 
que  in  mariti  bellum  impellit.  Acarnanes  quoque  dif- 
fisi  Epirotis ,  adversus  jEtolos  auxilium  Romanorum 
implorantes ,  obtinuerunt  a  romano  senatu,  ut  legati 
mitterentur,  qui  denuntiarent  iEtolis,  «praesidia  ab  ur- 
bibus  Acarnaniae  deducerent ;  paterenturque  esse  libe- 
ros,  qui  soli  quondam  adversus  Trojanos,  auctores  ori- 
ginis  suae,  auxilia  Graecis  non  miserint. » 

II.  Sed  iEtoli  legationem  Romanorum  superbe  audi- 
vere,  Poenos  illis  et  Gallos,  a  quibus  tot  bellis  occi- 
dione  caesi  sint,  exprobrantes,  dicentesque,  «prius  illis 
portas  adversus  Carthaginienses  aperiendas ,  quas  clau- 

serit  metus  punicibelli,  quam  in  Graeciam  arma  trans- 
ferenda.  Meminisse  deinde  jubent ,  qui  quibus  minentur. 
Adversus  Gallos  urbem  eos  suam  tueri  non  potuisse  , 
captamque  non  ferro  defendisse,  sed  auro  redemisse. 
Quam  gentem  se  aliquando  majore  manu  Grseciam  in- 
gressam,  non  solum  nullis  externis  viribus,  sed  ne  do- 
mesticis  quidem  totis  adjutos,  universam  delesse;  se- 
demque  sepulcris  eorum  praebuisse,  quam  illi  urbibus 
imperioque  suo  proposuerant.  Contra,  Italiam,  trepidis 
ex  recenti  urbis  suae  incendio  Romanis,  universam 
ferme  a  Gallis  occupatam.  Prius  igitur  illis  Gallos  Ita- 
lia  pellendos ,  quam  minentur  /Etolis;  priusque  sua  de- 
fendenda ,  quam  aliena  appetenda.  Quos  autem  homines 
Romanos  esse?  nempe  pastores,  qui  latrocinio  justis  do- 
minis  ademptum  solum  teneant  :  qui  uxores ,  quum 
propter  originis  dehonestamenta  non  invenirent,  vi  pu- 
blica  rapuerint  :  qui  denique  urbem  ipsam  parricidio 
condiderint,  murorumque  fundamenta  fraterno  san- 
guine  asperserint.  iEtolos  autem  principes  Graeciae  sem- 
per  fuisse ;  et  sicut  dignitate ,  ita  et  virtute  ceteris 
praestitisse  :  solos  denique  esse,  qui  Macedonas,  impe- 
rio  terrarum  florentes,  semper  contempserint ,  qui  Phi- 
lippum  regem  non  timuerint,  quiAlexandri  Magni  post 
Persas  Indosque  devictos,  quum  omnes  nomen  ejus  hor- 
rerent,  edicta  spreverint.  Monere  igitur  se  Pvomanos, 
contenti  sint  fortuna  praesenti,  nec  provocent  arma, 
quibus  et  Gallos  caesos,  et  Macedonas  contemptos  vi- 
deant.  »  Sic  dimissa  legatione  Romanorum ,  ne  fortius 
locuti,  quam  fecisse,  viderentur,  fines  Epiri  regni  et 
Acarnaniae  depopulantur. 

IIT.  Jarm  Olympias  filiis  regna  tradiderat;  et  in  locum 
Pyrrhi  fratris  defuneti  Ptolemaeus  successerat :  qui  quum 
hostibus,  instructo  exercitu,  obvius  processisset,  infir- 
mitate  correptus,  in  itinere  decedit.  Olympias  quoque, 
non  magno  post  tempore,  gemino  funerum  vulnere 
afflicta,  aegrum  spiritum  trahens ,  non  diu  filiis  super- 
vixit.  Quum  ex  gente  regia  sola  Nereis  virgo  cum  Lao- 
damia  sorore  superesset,  Nereis  nubit  Geloni,  Siciliae 
regis  filio  :  Laodamia  autem ,  quum  in  aram  Dianae  con- 
fugisset,  concursu  populi  interficitur.  Quod  facinus  dii 
immortales  assiduis  cladibus  gentis,  et  prope  interitu 
totius  populi  vindicaverunt.  Nam  sterilitatem  famemque 
passi,  et  intestina  discordia  vexati ,  externis  ad  postre- 
mum  bellis  paene  consumpti  sunt  :  Miloque,  Laodamiae 
percussor,  in  furorem  versus,  nunc  ferro ,  nunc  saxo, 
in  summa  dentibus  laceratis  visceribus,  duodecima  die 
interiit.  His  in  Epiro  gestis,  interim  in  Macedonia  De- 
metrius  rex,  relicto  filio  Philippo,  parvulo  admodum, 
decedit.  Cui  Antigonus  tutor  datus,  accepta  in  matri- 
monium  matre  pupilli,  regem  se  constitui  laborabat.  In- 
terjecto  deinde  tempore,  quum  seditione  minaci  Mace- 
donum ,  clausus  in  regia  teneretur,  in  publicum  sine 
satellitibus  procedit;  projectoque  in  vulgus  diademate 
ac  purpura,  «dare  haec  eos  alteri  jubet,  qui  aut  impe- 
rare  illis  nesciat ,  aut,  cui  parere  ipsi  sciant  :  se  adhuc 
invidiosum  illud  regnum,  non  voluptatibus,  sed  labo- 
ribus  ac  periculis  sentire. »  Commemorat  deinde  bene- 
ficia  sua  :  «  ut  defectionem  sociorum  vindicaverit ;  ut 
Dardanos,  Thessalosque ,  exsultantes  morte  Demetrii 
regis,  compescuerit ;  utdenique  dignitatemMacedonum 

non  solum  defenderit,  verum  etiam  auxerit.  Quorum 
si  illos  pceniteat,  deponere  se  imperium,  et  reddere  il- 
lis  munus  suum;  ipsi  regem  quaerant,  cui  imperent. » 
Quum  populus,  pudore  motus,  recipere  eum  regnum 
juberet,  tandiu  recusavit,  quoad  seditionis  auctores 
supplicio  traderentur. 

IV.  Post  haec  bellum  Spartanis  infert  :  qui  soli  Phi- 

lippi  Alexandrique  bellis,  et  imperium  Macedonum,  et 

omnibus    metuenda    arma   contempserant.    Inter    duas 

nobilissimas    gentes    bellum    summis    utrinque   viribus 

fuit,  quum  hi  pro  vetere  Macedonum   gloria,  illi  non 

solum  pro  illibata  libertate,  sed  etiam  pro  salute   cer- 

tarent.  Victi  Lacedaemonii,  non  ipsi  tantum,  sed  etiam 

conjugesliberique,magnoanimo  fortunam  tulere.  Nemo 

quippe  in  acie  saluti  pepercit :  nulla  amissum  conjugem 

flevit  :  filiorum   mortem  senes  laudabant  :  patribus   in 

acie  caesis  filii  gratulabantur  :  suam  vicem  omnes  dole- 

bant,   quod   non   ipsi  pro  patriae  libertate    cecidissent. 

Patentibus  omnes  domibus  saucios  excipiebant,  vulnera 

curabant,  lassos  reficiebant.   Inter  haec   nullus   in  Urbe 

strepitus,   nulla    trepidatio ;    magis    omnes    publicam, 

quam  privatam  fortunam  lugebant.  Inter  haec  Cleome- 

nes  rex,  post  multas  hostium  caedes ,  toto  corpore,  suo 

pariter  et  hostium  cruore  madens,  supervenit;  ingres- 

susque   urbem,  non   humi  consedit,  non  cibum  aut  po- 

tum  poposcit,   non   denique   armorum  onus  deposuit  : 

sed  acclinis  parieti,  quum  quatuor  millia  sola  ex  pugna 

superfuisse  conspexisset,  hortalur,  « ut  se   ad  meliora 

reipublicae  tempora  reservarent.  »  Tum  cum  conjuge  et 

liberis   iEgyptum   ad  Ptolemaeum   proficiscitur  :  a  quo 

honorifice  susceptus ,  diu  in  summa  dignatione  regis 
vixit.  Postremo  post  Ptolemaei  mortem,a  filio  ejus  cum 
omni  familia  interficitur.  Antigonus  autem  ,  caesis  oc- 
cidione  Spartanis,  fortunam  tantae  urbis  miseratus,  a 
direptione  milites  prohibuit;  veniamque  his,  qui  super- 
fuerant,  dedit,  praefatus,  «belium  se  cum  Cleomene 
non  cum  Spartanis  habuisse,  cujus  fuga  omnis  ira  ejus 
finita  sit  :  nec  minori  sibi  gloriae  fore,  si  ab  eo  servata 
Lacedaemon,  a  quo  solo  capta  sit,  proderetur.  Parcere 
igitur  se  solo  urbis  ac  tectis ,  quoniam  homines,  qui- 
bus  parceret,  non  superfuissent»  Nec  multo  post  ipse 
deccdit,  regnumque  Philippo  pupillo,  annos  xiv  nato , 
tradidit. 


ii.  3 

I.  Iisdem  ferme  temporibus  prope  universi  orbis  impe- 
ria  nova  regum  suecessione  mutata  sunt.  Nam  et  in 
Macedonia  Pbilippus,  mortuo  Antigono,  tutore  eodem- 
que  vitrico,  annorum  quatuordecim  regnum  suscepit  : 
et  in  Asia,  interfecto  Seleuco,  impubes  adhuc  rex  An- 
tiochus  constitutus  est  :  Cappadociae  quoque  regnum 
Ariarathi ,  puero  admodum ,  pater  ipse  tradiderat  : 
^gyptum,  patre  ac  matre  interfectis,  occupaverat  Pto- 
lemaeus,  cui  ex  facinoris  crimine  cognomentum  Philo- 
patori  fuit.  Sed  et  Spartani  in  locum  Cleomenis  suffe- 
cerunt  Lvcurgum.  Et  ne  qua  temporibus  mutatio  dees- 
set,  apud  Carthaginienses  quoque  aetate  immatura  dux 
Annibal  constituitur,  non  penuria  seniorum,  sed  odio 
Romanorum,  quo  imbutum  eum  a  pueritia  sciebant, 
fatale  non  tam  Romanis,  quam  ipsi  Africae,  malum.  His 
regibus  pueris  etsi  nulli  senioris  aetatis  rectores  erant , 
tamen  in  suorum  quibusque  majorum  vestigia  intentis, 
magna  indoles  virtutis  cnituit.  Solus  Ptolemaeus,  sicut 
scelestus  in  occupando  regno ,  ita  et  segnis  in  adminis- 
trando  fuit.  Philippum  Dardani,  ceterique  omnes  fini- 
timi  populi,  quibus  velut  immortale  odium  cum  Mace- 
donum  regibus  erat,  contemptu  aetatis  assidue  lacesse- 
bant.  Contra  ille,  submotis  hostibus,  non  contentus  sua 

defendisse,  ultro  etiam  TEtolis  bellum  inferre  gestiebat. 

II.  Quae  agitantem  illum  Demetrius,  rex  lllyriorum, 
nuper  a  Paulo,  romano  consule,  victus ,  supplicibus 
precibus  aggreditur ,  injuriam  Romanorum  querens , 
«qui,  non  contenti  Italiae  terminis,  imperium  spe  im- 
proba  totius  orbis  amplexi ,  bellum  cum  omnibus  regi- 
bus  gerant.  Sic  illos  Siciliae,  sic  Sardiniae  Hispaniaeque, 
sic  denique  totius  Africae  imperium  affectantes  ,  bellum 
cum  Poenis  et  Annibale  suscepisse  :  sibi  quoque  non 
aliam  ob  causam,quam  quod  Italiae  finitimus  videhatur, 
bellum  illatum  :  quasi  nefas  esset,  aliquem  regem  juxta 
imperii  eorum  terminos  esse.  Sed  et  ipsi  cavendum  esse 
exemplum  :  cujus  quanto  promptius  nobiliusque  sit  re- 
gnum,tanto  sit  Romanos  acriores  hostes  habiturus.  » 
Super  haec,  cedere  se  illi  regno,  quod  Romani  occu- 
paverint  profitetur ;  gratius  habiturus ,  si  in  posses- 
sione  imperii  sui  socium,  potius  quam  hostes,  videreL 
Hujuscemodi  oratione  impulit  Philippum,  ut,  omissis 
iEtolis,  bellum  Romanis  inferret,  minus  negotii  existi- 
mantem ,  quod  jam  victos  ab  Annibale  apud  Trasiine- 
num  lacum  audierat.  Itaque  ne  eodem  tempore  multis 
bellis  distineretur,  pacem  cum  iEtolis  facit;  non  quasi 
alio  bellum  translaturus ,  sed  ut  Graeciae  quieti  consul- 
turus,  quam  nunquam  in  majori  periculo  fuisse  affirma- 
bat;  siquidem  consurgentibus  abOccidente  novis  Pceno- 
rum  et  Romanorum  imperiis,  quibus  una  haec  a  Graecia 
atque  Asia  sit  mora,  dum  inter  se  bello  discrimen  im- 
perii  faciunt  :  ceterum  statim  victoribus  transitum  in 
Orientem  fore. 

III.  «Videre  se  itaque,  ait,    consurgentem   in  Italia 

3. 

nubem  illam   trucis   el  cruenti   belli  :  videre  tonantem 
ac  fulmiuantem  ab   Occasu   procellam,  quam  in   quas- 
cunque  terrarum   partes  victoriae   tempestas   detulerit , 
magno    cruoris    imbre    omnia    fcedaturam.    Frequenter 
Graeciam  ingentes  motus  passam  ,  nunc  Persarum  ,  nunc 
Gallorum,  nunc  Macedonum  bellis  :  sed  omnia  illa  lu- 
dum   fuisse   existimaturos ,   si   ea ,   quae  nunc  in   Italia 
concurrat  manus,  extra  terram  illam  se  effuderit.  Cer- 
nere  se,  quam  cruenta  et  sanguinaria  inter  se  bella  utri- 
que  populi  viribus  copiarum ,  et  ducum  artibus  gerai  t: 
quae  rabies  finiri  solo  partis  alterius  interitu ,  sineruina 
finitimorum,  non  possit.  Feros  igitur  animos  victorum 
minus   quidem  Macedoniae,    quam   Graeciae ,   timenclos  , 
quia    et  remotior,   et  in  vindictam   sui    robustior  sit  : 
scire  tamen  se,  eos,  qui   tantis  viribus  concurrant,  non 
contentos  hoc  fine   victoriae  fore;   metuendumque  sibi 
quoque  certamen  eorum,  qui  superiores  exstiterint. »  Hoc 
praetextu,   finito  cum   ^Etolis  bello,   nibil   aliud,  quam 
Poenorum  Bomanorumque  bella  respiciens,  singulorum 
vires  perpendebat.   Sed  nec   Romani,  tametsi  Pceni  et 
Annibal  in   cervicibus   erant,  soluti   metu   Macedonico 
videbantur  :  quippe  terrebat  eos  et  vetus  Macedonum 
virtus,  et    devicti   Orientis  gloria,  et  Philippus   studio 
Alexandri  aemulationisincensus,quem  promptum  inbella 
industriumque  cognoverant. 

IV.  Igitur  Philippus,  quum,  iterato  proclio,  victos  a 
Pcenis  Romanos  didicisset,  aperte  hostem  se  his  pro- 
fessus,  naves,  quibus  in  Italiam  exercitum  trajiceret  fa- 
bricare  ccepit.  Legatum  deinde  ad  Annibalem ,  jun- 
gendae  soeietatis  gratia,  cum  epistolis  mittit  :  qui   com- 

prehensus,  et  atl  senatum  perduetus,  incolumis  dimissus 
est,  non  in  honorem  regis,  sed  ne,  dubius  adhuc,  indu- 
bitatus  hostis  redderetur.  Postea  vero,  quum  Romanis 
nuntiatum  esset,  in  Ttaliam  Philippum  copias  trajectu- 
rum,  Laevinum  praetorem  cum  instructis  navibus  ad  pro- 
hibendum  transitum  mittunt.  Qui  quum  in  Graeciam 
trajecisset,  multis  promissis  impellit  ^Etolos  bellum  ad- 
versus  Philippum  suscipere.  Philippus  quoque  Achaeos 
in  Romanorum  bella  sollicitat.  Interea  et  Dardani  Ma- 
cedoniae  fines  vastare  cceperunt,  abductisque  xx  millibus 
captivorum ,  Philippum  a  romano  bello  ad  tuendum 
regnum  revocaverunt.  Dum  haec  aguntur,  Laevinus  prae- 
tor,  juncta  cum  Attalo  re^e  socielate,  Graeciam  popu- 
latur.  Quibus  claclibus  perculsae  civitates,  auxilium  pe- 
tentes  Philippum  legationibus  fatigant  :  nec  non  et 
Illyriorum  rex ,  lateri  ejus  haerens ,  assiduis  precibus 
promissa  exigebat.  Super  haec  vastati  Macedones  ultio- 
nem  flagitabant.  Quibus  tot  tantisque  rebus  obsessus, 
cui  rei  primum  occurreret,  ambigebat;  omnibus  tamen 
propediem  auxilia  se  missurum  pollicetur  :  non  quia  fa- 
cere  posset ,  quae  promittebat ,  sed  ut  spe  impletos  in 
societatis  jure  retineret.  Prima  tamen  illi  expeditio  ad- 
versus  Dardanos  fuit  :  qui ,  absentiam  ejus  aucupantes, 
majore  belli  mole  Macedoniae  imminebant.  Cum  Romanis 
quoque  pacem  facit ,  contentis  interim  bellum  macedo- 
nicum  distulisse  :  Philopcemeni,  Achaeorum  duci,  quem 
ad  Romanos  sociorum  animos  sollicitare  didicerat,  insi- 
dias  praetendit.  Quibus  ille  cognitis  vitatisque,  discedere 
ab  eo  Achaeos  auctoritate  sua  coegit. 

LIBER  XXX. 


I.   JLhilippo   in  Macedonia   magnis  rebus   intento ,  in 

jEgypto  Ptolemaei  diversi  mores  erant.  Quippe  regno 

parricidio  parto ,  et  ad  necem  utriusque  parentis  caede 

etiam  fratris  adjuncta,  velut  rebus  feliciter  gestis,  luxu- 

riae   se  tradiderat ;  regisque  mores  omnis   secuta  regia 

erat.  Itaque  non  amici  tantum  praefectique,  verum  etiam 

omnis  exercitus,  depositis  militiae  studiis,  otio  ac  desidia 

corrupti  marcebant.  Quibus  rebus  cognitis ,  Antiochus , 

rex  Syriae ,  veleri  inter  se  regnorum  odio   stimulante, 

repentino  bello  multas  urbes  ejus  oppressit,  ipsamque 

TEgyptum  aggreditur.  Trepidare  igitur  Ptolemaeus ;  le- 

gationibus  missis,  quoad  vires  pararet,  morari  Antio- 

chum.  Magno  deinde  in  Graecia  exercitu  conducto,  se- 

cundum  proelium  facit;  spoliassetque  regno  Antiochum, 

si  fortunam  virtute  juvisset.  Sed  contentus  reciperatione 

urbium    quas    amiserat ,    facta    pace ,    avide    materiam 

quietis  arripuit ;  revolutusque  in  luxuriam ,  occisa  Eu- 

rvdice  uxore  eademque   sorore   sua,  Agathocliae  mere- 

tricis  iilecebris  capitur.  Atque  ita,  omnem  magnitudinem 

nominis  ac  majestatis  oblitus,  noctes  in  stupris,  dies  in 

conviviis  consumit.  Adduntur  instrumenta  luxuriae,  tym- 

pana  et  crepundia  :   nec  jam  spectator  rex ,  sed  magis- 

ter  nequitiae ,  nervorum  oblectamenta  modulatur.  Haec 

primo  laborantis  regiae   tacitee  pestt^s  et  oceultee   tuere. 

II.  Deinde  creseente  licentia ,  jam  nec  parietibus 
regiae  domus  contineri  meretricis  audacia  potest  :  quam 
proterviorem  sociata  cum  Agathocle  fratre,  ambitiosae 
pulchriludinis  scorto,  quotidiana  regis  stupra  faeiebant. 
Accedebat  et  mater  OEnanthe,  quae  geminae  sobolis  ille- 
cebris  devinctum  regem  tenebat.  Itaque  non  contentae 
rege,  jam  etiam  regnum  possident,  jam  in  publico  vi- 
suntur ,  jam  salutantur,  jam  comitantur.  Agathocles 
regis  lateri  junctus,  civitatem  regebat  :  tribunatus,  prae- 
fecturas,  et  ducatus  mulieres  ordinabant;  nec  quisquam 
in  regno  suo  minus ,  quam  ipse  rex ,  poterat.  Quum 
interim ,  relicto  quinquenni  ex  Eurydiee  sorore  filio , 
moritur  :  sed  mors  ejus,  dum  pecuniam  regiam  mulieres 
rapiunt,  et  imperium ,  inita  cum  perditissimis  societate, 
occupare  conantur,  diu  occultata  fuit.  Re  tandem  co- 
gnita,  concursu  multitudinis,  et  Agathocles  occiditur, 
et  mulieres  in  ultionem  Eurydices  patibulis  suffiguntur. 
Morte  regis,  supplicio  meretricum  velut  expiata  regni 
infamia,  legatos  Alexandrini  ad  Romanos  misere,  oran- 
tes ,  ut  tutelam  pupilli  susciperent ;  tuerenturque  re- 
gnum  ^Egypti,  quod  jam  Philippum  et  Antiothum,  fapt* 
inter  se  pactione,  divisisse  dicebant. 

III.  Grata  legatio  Romanis  fuit,  causam  belli  aclver- 
sus  Philippum  quaerentibus ,  qui  insidiatus  eis  tempori- 
bus  punici  belli  fuerat.  Huc  accedebat,  quod ,  Pcenis  et 
Annibale  superato,  nullius  magis  arma  metuebant, 
reputantibus ,  quantum  motum  Pyrrhus  parva  manu 
Macedonum  in  Italia  fecisset,  quantasque  res  Macedo- 
nes  in  Oriente  gessissent.  Mittuntur  itaque  legati,  qui 

Antiocho  et  Philippo  denuntient,  regno  iEgypti  absti- 
neant.  Mittitur  et  M.  Lepidus  in  iEgyptum  ,  qui  tuto- 
rio  nomine  regnum  pupilli  administret.  Dum  haec  agun- 
tur,  interim  legationes  Attali  regis  et  Rhodiorum  ,  in- 
jurias  Philippi  querentes,  Romam  venerunt.  Quae  res 
omnem  cunctationem  macedonici  belli  senatui  exemit. 
Statim  igitur,  titulo  ferendi  sociis  auxilii ,  bellum  adver- 
sus  Philippum  decernitur,  legionesque  cum  consule  in 
Macedoniam  mittuntur.  Nec  multo  post  tempore,  tota 
Graecia,  fiducia  Romanorum,  adversus  Philippum,  spe 
pristinae  libertatis  erecta,  bellum  ei  intulit  :  atque  ita, 
quum  rex  undique  urgeretur,  pacem  petere  compellitur. 
Deinde,  quum  expositae  conditiones  pacis  a  Romanis 
essent,  repetere  sua  et  Attalus,  et  Rhodii,  et  Achaei, 
et  iEtoli  coepere.  Contra  Philippus ,  adduci  se  posse , 
ut  Romanis  pareat,  concedebat;  «ceterum  indignum 
esse,  Graecos  a  Philippo  et  Alexandro,  majoribus  suis 
victos,  et  sub  jugum  macedonici  imperii  subactos,  ve- 
luti  victores,  leges  pacis  sibi  dicere ,  quibus  prius  sit 
servitutis  ratio  reddenda ,  quam  libertas  vindicanda.  » 
Ad  postremum  tamen,petente  eo,  induciae  duorum  men- 
sium  datae  ,  ut  pax  ,  quae  in  Macedonia  non  conveniebat , 
Romae  a  senatu  peteretur. 

IV.  Eodem  anno  inter  insulas  Theram  et  Therasiam , 
medio  utriusque  ripae  et  maris  spatio,  terrae  motus  fuit. 
In  quo ,  cum  admiratione  navigantium,  repente  ex  pro- 
fundo  cum  calidis  aquis  insula  emersit.  In  Asia  quoque 
eadem  die  idem  motus  terrae  Rhodum,  multasque  alias 
civitates,  gravi  ruinarum  labe  concussit  :  quasdam  so- 
lidas  absorbuit.   Quo  prodigio  territis  omnibus,    vates 

cecinere,  «oriens  Romanorum  impenum,  vetus  Graeco- 
rum  ac  Macedonum  voraturum.  ;»  Interim  a  senatu  rc- 
pudiata  pace,Philippus  in  societatem  belli  Nabin  tyran- 
num  sollicitat.  Atque  ita ,  quum  in  aciem  exercitum  in- 
structis  e  diverso  hostibus  produxisset,  hortari  suos  cce- 
pit,  referendo,  «Persas,  Bactros,  Indosque,  et  omnem 
Asiam,  Orientis  finem,  a  Macedonibus  perdomitam; 
tantoque  fortius  hoc  bellum,  quam  illa,  sustinenduin, 
quanto  sit  libertas  imperio  carior.»  Sed  et  Flamininus 
romanus  consul,  relatione  rerum  recentissime  gestarum  , 
suos  stimulabat  in  prcelium ,  ostendendo,  «Hinc  Cartha- 
ginem  cum  Sicilia,  inde  Italiam  et  Hispaniam  romana 
virtute  perdomitas  :  nec  Annibalem  quidem  Alexandro 
Magno  postponendum,  quoltalia  pulso,  Africam  ipsam, 
tertiam  partem  mundi,  superaverint.  Sed  nec  Macedonas 
veteri  fama,  sed  praesentibus  viribus,  aestimandos  :  quia 
non  cum  Alexandro  Magno,  quem  invictum  audierant, 
nec  cum  exercitu  ejus,  qui  totum  Orientem  devicerat, 
bellum  gerant  :  sed  cum  Philippo,  puero  immaturae 
aetatis,  qui  regni  terminos  adversus  finitimos  aegre  de- 
fendat,  et  cum  his  Macedonibus ,  qui  non  ita  pridem 
praedae  Dardanis  fuerint.  Illos  majorum  decora,  se  suo- 
rum  militum  comrnemorare.  Non  enim  alio  exercitu 
Annibalem  et  Pcenos ,  et  totum  ferme  Occidentem ,  &ed 
his  ipsis,  quos  in  acie  habeat,  militibus  subactos.  »  His 
adhortationibus  utrinque  concitati  milites,  prcelio  con- 
currunt,  alteri  Orientis,  alteri  Occidentis  imperio  glo- 
rinntes;  ferentesque  in  bellum,  alii  majorum  suorum 
antiquam  et  obsoletam  gloriam,  alii  virentem  reeenti- 
bus   experimentis    virtutis    florem.    Sed    Macedonas  ro- 

mana  fortuna  vicit.  Fractus  itaque  bello  Philippus,  pace 
a  Flaminino  consule  petita,  nomen  quidem  regium  reti- 
nuit  :  sed  omnibus  Graeciae  urbibus,  velut  regni  mem- 
bris,  extra  terminos  antiquae  possessionis ,  amissis,  so- 
lam  Macedoniam  retinuit.  Offensi  tamen  ^Etoli ,  quod  non 
ex  arbitrio  eorum  Macedonia  quoque  adempta  regi,  et 
data  sibi  in  praemium  belli  esset,  legatos  ad  Antiochum 
mittunt,  qui  eum  adulatione  magnitudinis ,  in  romana 
bella,  spe  societatis  universae  Graeciae,  impellerent. 

I.  IVJlortuo  Ptolemaeo  Philopatore ,  regeiEgypti,  con- 

temptaque  parvuli  filii  ejus  aetate,  qui,  in  spem  regni  re- 

lictus,  praedae  etiam  domesticis  erat,  Antiochus,  rex  Sy- 

riae,  occupare  iEgyptum  statuit.  Itaque  Phoenicen,   ce- 

terasque   Syriae    quidem,    sed    juris    aegyptii,   civitates 

quum  invasisset,  legatos   ad  eum   senatus    mittit,  qui 

denuntiarent  ei ,  ahstineret  regno  pupilli,  postremis  pa- 

tris   precibus  fidei  suae   traditi.   Quibus    spretis ,  inter- 

jecto  tempore,  alia  legatio  supervenit,  quae,  omissa  pu- 

pilli  persona,  civitates  ,  jure  belli  factas  populi  romani, 

in  integrum  restitui  jubebat.   Abnuenti  bellum  denun- 

tiatum  :  quod  ille  facile  susceptum  infeliciter  gessit.  Eo- 

dem  tempore  et  Nabis  tyrannus  multas  Graeciae  civitates 

occupaverat.   Igitur   senatus,   ne   uno   tempore   duplici 

bello    romanae  vires   distinerentur,  scripsit  Flaminino , 

si  ei  videatur,  sicuti  Macedoniam  a  Philippo ,  ita  Grae- 

ciam  a  Nabide  liberet.  Ob  quam  causam  imperium   ei 

prorogatum  est.   Terribile  quippe  Antiochi  bellum  An- 

nibalis  nomen  faciebat,  quem  aemuli  ejus,  occultis  man- 

datis,  cum  Antiocho  inisse  societatem,  apud   Romanos 

criminabantur,  negantes ,  eum  aequo  animo  sub  legibus 

vivere  ,  assuetum  imperio,  et  immoderata  licentia  mili- 

tari;  semperque,  tcedio  quietis  urbanee,  novas  belli  cau- 

sas  circumspicere.  Quae  etsi  falsa  nuntiata  fuissent,  apud 
timentes  tamen  pro  veris  habebantur. 

II.   Denique  senatus  metu  perculsus ,  ad  speculandos 
actus    Annibalis,    legatum   in    Africam    Cnaeum    Servi- 
lium  mittit  :  eique  tacitis  mandatis  praecipit,  si  posset, 
eum  per  aemulos  ejus  interficeret,  metuque  invisi  nomi- 
nis  tandem  populum  romanum  liberaret.  Sed  res  An- 
nibalem  non  diu  latuit,  virum  ad  prospicienda  caven- 
daque  pericula  paratum ;  nec  minus  in  secundis  adversa , 
quam  in  adversis  secunda  cogitantem.  Igitur  quum  tota 
die  in  oculis  principum,  legatique  romani,  in  foro  Car- 
thaginiensium  obversatus  in  supremum  fuisset ,  appro- 
pinquante  vespere,  equum  conscendit,  et  rus  urbanum. 
quod  propter  litus  maris  habebat ,  ignaris  servis,  jus- 
sisque  ad  portam  revertentem  opperiri,  contendit.  Habe- 
bat  ibi  naves  cum  remigibus  occulto  sinu  litoris  abscon- 
ditas;  erat  et  grandis  pecunia  in  eo  agro  praeparata,  ut, 
quum  res  exegisset,  nec  facultas  fugam,  nec  inopia  mo- 
raretur.  Lecta  igitur  servorum  juventute,  quorum  co- 
piam  italicorum  captivorum  numerus  augebat,  navem 
conscendit,   cursumque  ad   Antiochum  dirigit.  Postera 
die  civitas  principem  suum ,  ac  tum  temporis  consulem, 
in  foro  exspectabat.  Quem  ut  profectum  nuntiatum  est, 
non  aliter  quam  si  urbs  capta  esset,  omnes  trepidavere, 
exitiosamque    sibi   fugam    ejus    ominati    sunt.    Legatus 
vero  romanus,  quasi  bellum  jam  illatum  Italiae  ab  An- 
nibale   esset,   tacitus   Rornam   regreditur,  trepidumque 
nuntium  refert. 

III.    Interim  in  Graecia  Flamininus  ,  juncta  cum  qui- 
busdam  eivitatibus  societate,  Nabidem  tvrannum  duo- 

l)iis  continuis  proeliis  subegit ;  et  graviter  fractum, 
velut  exsanguem,  in  regno  reliquit.  Setl  libertate  Grae- 
ciae  restituta  ,  deductisque  ab  urbibus  praesidiis,  quum 
romanus  exercitus  in  ltaliam  reportatus  esset ,  velut 
vacua  rursus  possessione  sollicitatus,  multas  civitates 
repentino  bello  invasit.  Quibus  rebus  exterriti  Achaei, 
ne  vicinum  malum  etiam  ad  se  serperet,  bellum  adver- 
sus  Nabidem  decernunt ,  ducemque  praetorem  suum 
Philopoemenem ,  insignis  industriae  virum,  constituunt  : 
cujus  in  eo  bello  tanta  virtus  enituit,  ut  opinione  om- 
nium  Flaminino,romano  imperatori ,  compararetur.  Eo- 
dem  tempore  Annibal,  quum  ad  Antiochum  pervenis- 
set,  velut  deorum  munus  excipitur  :  tantusque  ejus  ad- 
ventu  ardor  animis  regis  accessit,  ut  non  tam  de  bello, 
quam  de  praemiis  victoriae  cogitaret.  Sed  Annibal,  cui 
nota  romana  virtus  erat ,  negabat  opprimi  Romanos  , 
nisi  in  Italia,  posse.  Ad  hoc  sibi  centum  naves,  et  de- 
cem  millia  peditum,  et  mille  equites  poscebat,  promit- 
tens,  «hac  manu  non  minus  bellum ,  quam  gesserit, 
Italiae  restauraturum;  et  in  Asiam  regi  sedenti  aut  vic- 
toriam  de  Romanis,  aut  aequas  pacis  conditiones  relatu- 
rum  :  quippe  et  Hispanis  bello  flagrantibus ,  ducem  tan- 
tum  deesse ;  et  Italiam  noliorem  sibi  nunc,  quam  pri- 
dem  fuisset.  Sed  nec  Carthaginem  quieturam,sociamque 
se  ei  sine  mora  praebituram.» 

IV.  Quum  regi  consilia  placuissent ,  mittitur  Car- 
thaginem  unus  ex  comitibus  Annibalis,  qui  in  bellum 
cupidos  hortetur,  Annibalemque  cum  copiis  affuturum 
nuntiet;  nihil  dicat  partibus,  nisi  animos  Carthaginien- 
sinm ,  deesse  :  Asiam  et  vires  belli  ,  et  sumpturn  praebi- 

turam.  Haec  quum  relata  Carthaginem  essent,  nuntius 
ipse  ab  inimicis  Annibalis  coinprehenditur,  et  perductus 
in  senatum,  quum  interrogaretur  ad  quem  missus  esset, 
punico  ingenio  respondit ,  se  ad  universum  senatum 
missum  :  nec  enim  hoc  opus  singulorum,  sed  universo- 
rum  esse.  Dum  multis  diebus  deliberant,  an  eum  Romam 
ad  purgandam  publicam  conscientiam  mittant,  tacitus, 
conscensa  nave,  ad  Annibalem  revertitur  :  quo  cognito  , 
Carthaginienses  ultro  rem  Romam  per  legatum  defe- 
runt.  Romani  quoque  ad  Antiochum  legatos  misere, 
qui  sub  specie  legationis,  et  regis  apparatum  specula- 
rentur,  et  Annibalem  aut  Romanis  mitigarent,  aut  as- 
siduo  colloquio  suspectum  invisumque  regi  redderent. 
Itaque  legati  quum  Ephesi  convenissent  ad  Antiochum , 
mandata  ei  senatus  tradunt.  Dum  responsum  exspectant, 
omnibus  diebus  assidui  circa  Annibalem  fuere,  dicentes, 
«  timide  eum  a  patria  recessisse,  quum  pacem  Romani, 
non  tam  cum  republica  ejus,  quam  cum  eo  factam ,  summa 
fide  custodiant  :  nec  bella  eum  Romanorum  magis  odio , 
quam  patriae  amore  gessisse,  cui  ab  optimo  quoque 
etiam  spiritus  ipse  debeatur.  Has  enim  publicas  inter 
populos,  non  privatas  inter  duces,  bellandi  causas  esse. » 
Inde  res  gestas  ejus  laudare.  Quorum  sermone  laetus, 
saepius  cupidiusque  cum  legatis  colloquebatur ,  ignarus, 
quod  familiaritate  romana  odium  sibi  apud  regem  crea- 
ret.  Quippe  Antiochus  tam  assiduo  colloquio  reconci- 
liatam  ejus  cum  Romanis  gratiam  existimans,  nihil  ad 
eum,  sicuti  solebat ,  referre;  expertemque  totius  con- 
silii,  veluti  hostern  proditoremque  siium,  odisse  coepit. 
Quae  res  tantum  apparatum  belli ,  cessante  imperatoria 

urte,  corrupit.  Senatus  mandata  fuerant,  ut  contentus 
terminis  Asiae  esset ,  ne  ipsis  ingrediendi  Asiam  neces- 
sitatem  imponeret.  Quibus  spretis ,  non  accipiendum 
belhim  statuit . ,  sed  inferendum. 

V.  Dicitur,  quum  frequenter  de  hello  consilium  ha- 
buisset,  remoto  Annibale,  tandem  eum  vocari  jussisse, 
non  ut  ex  sententia  ejus  aliquid  ageret,  sed  ne  per  om- 
nia  eum  sprevisse  videretur;  omnibusque  perrogatis, 
postremum  interrogasse.  Quo  ille  animadverso,  «  intelli- 
gere  se  professus  est,  non  quia  egeat  consilio ,  sed  ad 
supplendum  numerum  sententiarum ,  se  vocatum ;  ta- 
men  et  odio  Romanorum,  et  amore  regis,  apud  quem 
solum  tutum  sibi  exsilium  relictum  sit ,  se  viam  gerendi 
belli  edisserturum.»  Veniam  deinde  libertati  praefatus, 
(  nihil  se  aut  consiliorum,  aut  coeptorum  praesentium  . 
probare  ait;  neque  sedem  belli  Graeciam  sibi  placere  , 
quum  Italia  uberior  materia  sit  :  quippe  Bomanos  vinci 
non  nisi  armis  suis  posse;  nec  Italiam  aliter,  quam  ita- 
licis  viribus  subigi  :  siquidem  diversum  ceteris  morta- 
libus  esse  illud  et  liominum  et  belli  genus.  Aliis  bellis 
plurimum  momenti  habere  priorem  aliquam  cepisse  oc- 
casionem  loci  temporisque,  agros  diripuisse ,  urbes  ali- 
quas  expugnasse  :  cum  Romano,  seu  occupaveris  prior 
aliqua,  seu  viceris,tum  etiam  cum  victo  et  jacente  luc- 
tandum  esse.  Quamobrem  si  quis  eos  in  Italia  lacessat, 
suis  eos  opibus,  suis  viribus,  suis  armis  posse  vincere. 
sicut  ipse  fecerit.  Sin  vero  quis  illis  Italia  velut  fonte 
virium  cesserit,  perinde  falli,  ac  si  quis  amnes  non  ab 
ipsis  fontium  primordiis  derivare ,  sed  concretis  jam  aqua- 
nim  molihus  avertere,  vel  exsiccare  velit.  Haec  et  secreto 

se  censuisse ,  ultroque  ministerium  eonsilii  sui  obtulisse ; 
et  nunc  praesentibus  amicis  ideo  repetisse,  ut  scirent 
omnes  rationem  cum  Romanis  gerendi  belli ;  eosque 
foris  invictos,  domi  fragiles  esse.  Nam  prius  illos  urbe, 
quam  imperio  ;  prius  Italia,  quam  provinciis ,  exui  posse: 
quippe  et  a  Gallis  captos,  et  a  se  prope  deletos  esse  : 
neque  se  unquam  victum  prius ,  quam  terris  eorum  ces- 
serit.  Reverso  Carthaginem,  statim  cum  loco  fortunam 
belli  mutatam. » 

VI.  Huic  sententiae  obtrectatores  amici  regis  erant, 
non  utilitatem  rei  cogitantes,  sed  verentes  ne,  probato 
consilio  ejus,  primum  apud  regem  locum  gratiae  occu- 
paret.  Et  Antiocho  non  tam  consilium,  quam  auctor 
displicebat,  ne  gloria  victoriae  Annibalis,  non  sua  esset. 
Omnia  igitur  variis  assentantium  adulationibus  corrum- 
pebantur;  nihil  consilio  vel  ratione  agebatur.  Rex  ipse 
per  hyemem  in  luxuriam  lapsus,  novis  quotidie  nuptiis 
deditus  erat.  Contra  Acilius,  romanus  consul,  qui  ad  hoc 
bellum  missus  erat,  copias,  arma,  ceteraque  bello  neces- 
saria  summa  industria  parabat :  civitates  socias  confirma- 
bat ;  dubias  illiciebat :  nec  alius  exitus  belli  quam  appara- 
tus  utriusque  partis  fuit.  Itaque  prima  belli  congressione, 
quum  cedentes  suos  rex  cerneret,  non  laborantibus 
auxilium  tulit,  sed  fugientibus  se  ducem  praebuit,  castra- 
que  ditia  victoribus  reliquit.  Deinde  quum  in  Asiam  , 
praeda  Romanis  occupatis,  fugiendo  pervenisset ,  poo 
nitere  neglecti  consilii  ccepit ;  revocatoque  in  amicitiam 
Annibale,  omnia  ex  sententia  ejus  agere.  Interim  nun- 
tiatur,  yEmilium ,  romanum  ducem  ,  cum  octoginta  ros- 
tratis  navibus  in  bellum  navale   a   senatu   missum,  ad- 

ventare  :  quae  res  illi  spem  restitueadae  fortunae  dedit. 
Itaque  prius,  quam  sociae  civitates  ad  hostes  deficerent, 
decernere  navali  proelio  statuit ,  sperans  cladem  in  Grae- 
cia  acceptam,  nova  posse  victoria  aboleri.  Tradita  igitur 
Annibali  classe,  prcelium  committitur  :  sed  nec  Asiani 
milites  Romanis,  neque  naves  eorum  pares  rostratis  na- 
vibus  fuere;  minor  tamen  clades  ducis  solertia  fuit.  Ro- 
mam  nondum  opinio  victoriae  venerat,  et  idcirco  in  con- 
sulibus  creandis  suspensa  civitas  erat. 

VII.  Sed  adversus  Annibalem  ducem  quis  melior 
quam  Africani  frater  crearetur,  quum  vincere  Poenos 
opus  Scipionum  esset?  Creatur  igitur  consul  Lucius  Sci- 
pioreique  datur  legatus  frater  Africanus,  ut  intelligeret 
Antiocbus,  non  majorem  fiduciam  se  in  Annibale  victo, 
quam  Romanos  in  victore  Scipione  babere.  Trajicienti- 
bus  in  Asiam  Scipionibus  exercitum  ,  jam  utrobique  pro- 
iligatum  bellum  nuntiatum  est;  victumque  Antiochum 
terrestri ,  Annibalem  navali  bello  invenerunt.  Primo 
igitur  adventu  eorum  legatos  pacem  petentes  ad  eos 
Antiochus  mittit,  peculiare  donum  Africano  ferentes  ip- 
sius  filium  ,  quem  rex  parvo  navigio  trajicientem  cepe- 
rat.  Sed  Africanus,  «  privata  beneficia  a  rebus  publicis 
secreta  esse,  dixit  :  aliaque  esse  patris  officia ,  alia  pa- 
triae  juraquae  non  liberis  tantum,  verum  etiam  vitae  ipsi 
praeponantur.  Proinde  gratum  se  munus  accipere,  pri- 
vatoque  impendio  munificentiae  regis  responsurum.  Quod 
ad  bellum  pacemque  pertineat,  nihil  neque  gratiae  dari, 
neque  de  jure  patriae  decidi  posse,»  respondit.  Nam 
neque  de  redimendo  filio  unquam  tractavit,  nec  sena- 
tum  de  eo  agere  permisit;   sed,   ut   dignum   majestate 

n.  4 


5o  JUSTINI 

ejus  erat,  annis  se  recepturum  filium  dixerat.  Post  haec 
leges  pacis  dicuntur  :  «  Ut  Asia  Romanis  cederet  :  con- 
tentus  Syriae  regno  esset  :  naves  universas,  captivos  et 
transfugas  traderet ;  sumptumque  omnem  belli  Romanis 
restitueret.»Quaequum  nuntiata  Antiocho  essent,  «non- 
dum  ita  victum  se  esse  respondit,  ut  spoliari  se  regno 
pateretur;  bellique  ea  irritamenta,  non  pacis  blandi- 
menta  esse. » 

VIII.  Igitur  quum  ab  utrisque  bellum  pararetur,  in- 
gressique  Asiam  Romani  Ilion  venissent ,  mutua  gratu- 
latio  Iliensium  ac  Romanorum  fuit ,  Iliensibus  ^Eneam, 
ceterosque  cum  eo  duces  a   se  profectos,  Romanis,  se 
ab  his   procreatos,   referentibus.  Tantaque  laetitia   om- 
nium  fuit,  quanta  esse  post  longum  tempus  inter  pa- 
rentes  et  liberos   solet.  Juvabat  Ilienses  nepotes  suos  , 
Occidente  et  Africa  domita,  Asiam  ut  avitum  regnum, 
vindicare,  optabilem  Trojae  ruinam  fuisse  dicentes,  ut 
tam  feliciter  renasceretur.  Contra  Romanos,  avitos  la- 
res,  et  incunabula  majorum,  templaque  ac  deorum  si- 
mulacra,  inexplebile  desiderium  videndi  tenebat.  Pro- 
fectis  ab  Ilio  Romanis  Eumenes  rex  cum  auxiliis  occurrit : 
nec  multo    post   prcelium   cum    Antiocho   commissum. 
Quum  in  dexteriore  cornu  pulsa  legio  romana ,  majore 
dedecore  quam   periculo,   ad  castra  fugeret,  M.  jEmi- 
lius,  tribunus  militum,  ad  tutelam  castrorum  relictus , 
armare  se   milites  suos,  et  extra  vallum  progredi  ju- 
bet,   strictisque  gladiis   fugientibus    minari,  morituros 
dicens,  nisi  in  prcelium  revertantur;  infestioraque  sua , 
quam  hoslium,  castra  inventuros.   Attonita   tam  ambi- 
guo   periculo  legio,   comitantibus   commilitonibus,   qui 

fugere  eos  prohibuerant,  in  proelium  revertitur;  magna- 
que  caede  edita,  initium  victoriae  fuit.  Caesa  hostium 
quinquaginta  millia,  capta  undecim.  Antiocho  pacem 
petenti  nihil  ad  superiores  conditiones  additum  Afri- 
cano  praedicante,  Romanos,  neque ,  si  vincantur,  ani- 
mis  minui,  neque,  si  vincant,  secundis  rebus  inso- 
lescere.  Captas  civitates  inter  socios  divisere  Romani 
aptiorem  gloriam,  quam  possessiones  voluptarias,  judi- 
cantes  :  quippe  victoriae  gloriam  romano  nomini  vindi- 
candam ;  opum  luxuriam  sociis  relinquendam. 

rant,  victo  eodem ,  soli  adversus  Romanos,  et  viribus 
impares ,  et  omni  auxilio  destituti,  remanserunt.  Nec 
multo  post  victi,  libertatem ,  quam  illibatam  adversus 
dominationem  Atheniensium  et  Spartanorum,  inter  tot 
Graeciae  civitates  soli  retinuerant,  amiserunt.  Quae  con- 
ditio  tanto  amarior  illis,  quanto  serior  fuit,  reputanti- 
bus  tempora  illa,  quibus  tantis  Persarum  opibus,  do- 
mesticis  viribus  restiterant;  quibus  Gallorum  violen- 
tiam,  Asiae  Italiaeque  terribilem,  delphico  bello  fregerant. 
Quae  gloriosa  recordatio  magis  desiderium  libertatis  au- 
gebat.  Dum  haec  aguntur,  medio  tempore  inter  Mes- 
senios  et  Achaeos  de  principatu  primo  dissensio ,  mox 
bellum  ortum  est.  In  eo  oobilis  Achaeorum  imperator 
Philopoemen  capitur;  non  quia  pugnando  vitae  peperce- 
rit,  sed  dum  suos  in  proelium  revocat,  in  transitu  fossae 
equo  proecipitatus,  a  multitudine  hostium  oppressus  est. 
Quem  jacentem  Messenii,  seu  metu  virtutis,  seu  vere- 
cundia  dignitatis,  interficere  ausi  non  fuerunt.  Itaque 
velut  in  illo  omne  bellum  confecissent,  captivum  per 
universam  civitatem,  in  modum  triumphi  circumduxe- 
runt,  effuso  obviam  populo,  ac  si  suus,  non  hostium, 
imperator  adventaret.  Nec  victorem  Achrei  avidius  vidis- 

sent,  quaiu  victum  hostes  viderunt.  Igitur  eumdein  in 
theatrum  duci  jusserunt,  ut  omnes  contuerentur,  quem 
potuisse  capi  incredibile  singulis  videbatur.  Inde  in  car- 
cerem  ducto,  verecundia  magnitudinis  ejus,  venenum 
dederunt  :  quod  ille  laetus,  ac  si  vicissel,  accepit;  quae- 
sito  prius,  an  Lycortas ,  praefectus  Achaeorum ,  quem 
secundum  a  se  esse  scientia  rei  militaris  sciebat,  inco- 
lumis  effugisset  ?  Quem  ut  accepit  evasisse,  non  in 
totum  dicens  consultum  male  Achaeis,  exspiravit.  Nec 
multo  post,  reparato  bello,  Messenii  vincuntur,  poenas- 
que  interfecti  Philopoemenis  pependerunt. 

II.  Interea  in  Syria  rex  Antiochus,  quum  gravi  tri- 
buto  pacis,  a  Romanis  victus,  oneratus  esset,  seu  ino- 
pia  pecuniae  compulsus,  seu  avaritia  sollicitatus ,  qua 
sperabat  se,  sub  specie  tributariae  necessitatis,  excusa- 
tius  sacrilegia  commissurum ,  adhibito  exercitu  ,  nocte 
templum  Elymaei  Jovis  aggreditur.  Qua  re  prodita,  con- 
cursu  insularium,  cum  omni  milite  interficitur.  Romae, 
quum  multae  Graeciae  civitates,  questum  de  injuriis  Phi- 
lippi ,  regis  Macedonum  ,  venissent ,  et  disceptatio  in 
senatu  inter  Demetrium,  Philippi  filium,  quem  pater 
ad  sartisfaciendum  senatui  miserat,  et  legatos  civitatium 
esset ,  turba  querelarum  confusus  adolescens ,  repente 
obticuit.  Tunc  senatus ,  verecundia  ejus  motus,  quae 
probata  etiam  antea,  quum  obses  Romae  esset,  omnibus 
fuerat,  causam  illi  donavit  :  atque  ita  modestia  sua 
Demetrius  veniam  patri,  non  jure  defensionis,  sed  pa« 
trocinio  pudoris,  obtinuit  :  quod  ipsum  decreto  senatus 
significatum  est,  ut  appareret,  non  tam  absolutum  re- 
gem ,  quam  donatum  filio  patrem.  Quae  res  Demetrio 

non  gratiam  legationis,  sed  odium  obtrectationis ,  com- 
paravit.  Nam  et  apud  fratrem  Perseum  aemulatio  illi 
invidiam  contraxit;  et  apud  patrem  nota  absolutionis 
causa  offensae  fuit,  indignante  Philippo,  plus  momenti 
apud  senatum  personam  filii,  quam  auctoritatem  patris, 
ac  dignitatem  regiae  majestatis,  habuisse.  Igitur  Perseus, 
perspecta  patris  aegritudine,  quotidie  absentem  Deme- 
trium  apud  eum  criminari ;  et  primo  invisum ,  post 
etiam  suspectum  reddere  :  nunc  amicitiam  Romanorum , 
nunc  proditionem  ei  patris  objectare.  Ad  postremum , 
insidias  sibi  ab  eo  paratas  confingit  :  ad  cujus  rei  pro- 
bationem  immittit  indices ,  testes  subornat;  et  facinus, 
quod  objicit,  admittit.  Quibus  rebus  compulso  ad  parri- 
cidium  patre,  funestam  omnem  regiam  facit. 

III.  Occiso  Demetrio,  sublatoque  aemulo,  non  negli- 
gentior  tantum  Perseus  in  patrem ,  verum  etiam  jam 
contumacior  erat  :  nec  heredem  regni ,  sed  regem  so 
gerebat.  His  rebus  offensus  Philippus  impatientius  in 
dies  mortem  Demetrii  dolebat,  tunc  et  insidiis  se  cir- 
cumventum  suspicari,  testes  indicesque  torquere.  Atque 
ita  cognita  fraude ,  non  minus  scelere  Persei ,  quam 
innoxii  Demetrii  morte,  cruciabatur  :  peregissetque  ul- 
tionem,  nisi  morte  praeventus  fuisset.  Nam  brevi  post 
tempore,  morbo  ex  aegritucline  animi  contracto,  deces- 
sit ,  relicto  magno  belli  apparatu  adversus  Romanos , 
quo  postea  Perseus  usus  est.  Nam  et  Gallos  Scordiscos 
ad  belli  societatem  perpulerat;  fecissetque  Romanis  grave 
bellum,  nisi  decessisset.  Namque  Galli,  bello  adversus 
Delphos  infeliciter  gesto,  in  quo  lnajorem  vim  numinis, 
quam  hostium  senserant,  amisso  Brenno  duce,  pars   in 

Asiam,  pars  in  Thraciam  extorres   fugerant.  Inde  per 
eadem  vestigia ,  qua  veuerant ,  antiquam  patriam  repe- 
tivere.  Ex  his  manus  quaedam  in  eonfluente  Danubii  et 
Savi  consedit,  Scordiscosque  se  appellari  voluit.  Tecto- 
sagi  autem,  quum  in  antiquam  patriam  Tolosam  venis- 
sent,   comprehensique  pestifera  lue  essent,   non   prius 
sanitatem  reciperavere,  quam,  haruspicum  responsis  mo- 
niti,   aurum    argentumque   bellis    sacrilegiisque  quaesi- 
tum  in  Tolosensem  lacum  mergerent.  Quod  omne  magno 
post   tempore  Caepio ,  romanus  consul ,  abstulit.   Fuere 
autem  argenti  pondo  centum  decem  millia  :  auri  pondo 
quinquies  decies  centum  millia.  Quod  sacrilegium  causa 
excidii  Caepioni  exercituique  ejus  postea  fuit.  Romanos 
quoque  Cimbrici  belli  tumultus,  velut  ultor  sacrae  pecu- 
niae,  insecutus  est.  Ex  gente  Tectosagorum  non  medio- 
cris  populus,  praedae  dulcedine,  Ulyricum  repetivit,  spo- 
liatisque  Istris,  in  Pannonia  consedit.  Istrorum  gentem 
fama  est  originem  a  Colchis  ducere,  missis  ab  ^Eeta  rege 
ad  Argonautas,  raptoresque  filiae  persequendos  :  qui  ut 
a  Ponto  intraverunt  Istrum,  alveo  Savi  fluminis  penitus 
invecti,  vestigia  Argonautarum  insequentes,  naves  suas 
humeris  per  juga   montium  usque   ad   litus   Adriatici 
maris   transtulerunt ,   cognito ,   quod    Argonautae   idem 
propter  magnitudinem  navis  priores  fecissent  :  quos  ut 
avectos  Colchi  non  reperiunt,  sive  meturegis,  sive  taedio 
longae  navigationis,  juxta  Aquileiam  consedere;  Istrique 
ex  vocabulo  amnis,  quo  a  mari  concesserant ,  appellati. 
Daci  quoque  soboles  Getarum  sunt  :  qui  qtium ,  Orole 
rege,  adversus  Bastarnas  male  pugnassent,  ad  ultionem 
segnitiae,   capturi   somnum   capita   loro   pedum   ponere 

jussu   regis   cogebantur ;   ministeriaque   uxoribus ,   quae 

ipsis  antea  fieri  solebant,  facere.  Neque  haec  ante  mu- 

tata   sunt,   quam    ignominiam   bello   acceptam   virtute 

delerent. 

IV.   Igitur  Perseus,  quum  imperio  Philippi  patris  suc- 
cessisset,  omnes  has  gentes  adversus  Romanos  in  socie- 
tatem  belli  sollicitabat.  Interim  inter  Prusiam  regem,  ad 
quem  Annibal  post  pacem  Antiocho  a  Romanis  datam 
profugerat,  et  Eumenem  bellum  ortum  est ,  quod  Pru- 
sias ,    Annibalis    fiducia    rupto    foedere ,    prior    intulit. 
Namque  Annibal ,  quum   ab  Antiocho   Romani ,    inter 
ceteras  conditiones  pacis,  deditionem  ejus  deposcerent , 
admonitus  a  rege,  in  fugam  versus  Cretam  defertur.  Ibi 
quum  diu  quietam  vitam  egisset,  invidiosumque  se  prop- 
ter  nimias  opes  videret,  amphoras  plumbo  repletas  in 
templo  Dianae  ,  quasi  fortunae  suae  praesidia ,  deponit  : 
atque  ideo  nihil  de  illo  sollicita  civitate,  quoniam  velut 
pignus  opes  ejus  tenebat,  ad  Prusiam  contendit,  auro 
suo  in  statuis,  quas  secum  portabat,  infuso,  ne  conspectae 
opes  vitae  nocerent.  Dein  quum  Prusias  terrestri  bello  ab 
Eumene  victus  esset,  et  proelium  in  mare  transtulisset , 
A.nnibai   novo  commento  auctor   victoriae   fuit.  Quippe 
omne  serpentium  genus  in  fictiles  lagenas  conjici  jussit, 
medioque   prcelio   in   naves  hostium  mitti.   Id   primum 
Ponticis  ridiculum  visum,  fictilibus  dimicare,  qui  ferro 
nequeant.  Sed  ubi  serpentibus  repleri  naves  coepere,  an- 
cipiti  periculo  circumventi,  hosti  victoriam  cessere.  Quae 
ubi  Romam  nuntiata  sunt,  missi  a  senatu  legati  sunt, 
qui  utrumque  rcgem  in  pacem  cogerent,  Annibalemque 
deposcerent.  Sed  Annibal,  re  cognita ,  sumpto  veneno, 

legationem  morte  praevenit.  Insignis  hic  annus  triurn 
loto  orbe  maximorum  imperatorum  mortibus  fuit,  An- 
nibalis,  et  Philopcemenis,  et  Scipionis  Africani.  Ex  qui- 
bus  constat,  Annibalem,  nec  tum,  quum  romano  tonan- 
tem  bello  Italia  contremuit,  nec  quum  reversus  Garthagi- 
v  nem  summum  imperium  tenuit,  aut  cubantem  coenasse, 
aut  plus  quam  sextario  vini  indulsisse;  pudicitiamque 
eum  tantam  inter  tot  captivas  habuisse,  ut  in  Africa  na- 
tum  quivis  negaret.  Moderationis  certe  ejus  fuit,  ut, 
quum  diversarum  gentium  exercitus  rexerit,  neque  insi- 
diis  suorum  militum  sit  petitus  unquam,  neque  fraude 
proditus,  quum  utrumque  hostes  saepe  tentassent. 

LIBER  XXXIII. 


I.  lVliNORE  quidem  rerum  motu  Romani  macedoni- 
cum,  quam  punicum  bellum  gesserunt;  sed  tanto  cla- 
rius,  quanto  nobilitate  Macedones  Poenos  antecesserunt : 
quippe  quum  gloria  Orientis  domiti,  tum  et  auxiliis 
omnium  regum  juvabantur.  Itaque  Romani  et  legiones 
plures  numero  conscripserunt;  et  auxilia  a  Masinissa, 
rege  Numidarum,  ceterisque  sociis  omnibus  acciverunt; 
et  Eumeni ,  regi  Bithyniae ,  denuntiatum ,  ut  bellum 
summis  viribus  juvaret.  Perseo,  preeter  macedonicum 
invictae  opinionis  exercitum,  decennis  belli  sumptus,  a 
patre  paratus,  in  thesauris  et  horreis  erat.  Quibus  rebus 
inflatus ,  oblitus  fortunae  paternae ,  veterem  Alexandri 
gloriam  considerare  suos  jubebat.  Prima  equitum  con- 
gressio  fuit,  qua  victor  Perseus  suspensam  omnium 
exspectationem  in  favorem  sui  traxit  :  misit  tamen  lega- 
tos  ad  consulem,  qui  pacem  peterent,  quam  patri  suo 
Romani  etiam  victo  dedissent,  impensas  belli  lege  victi 
suscepturus.  Sed  consul  Sulpicius  non  minus  graves , 
quam  victo,  leges  dixit.  Dum  haec  aguntur,  metu  tam 
periculosi  belli  Romani  ^Emilium  Paulum  consulem 
creant,  eique  extra  ordinem  macedonicum   bellum  de- 

cernunt :  qui  quum  ad  exercitum  venisset,  non  magnam 
moram  pugnae  fecit.  Pridie  quam  prcelium  consereretur, 
luna  nocte  defecit  :  triste  id  ostentum  Perseo  omnibus 
praesagientibus,  finemque  macedonici  regni  portendi  vati- 
cinantibus.  , 

II.  In  ea  pugna  M.  Cato,  Catonis  oratoris  filius,  dum 
inter  confertissimos  hostes  insigniter  dimicat,  equo  de- 
lapsus  pedestre  prcelium  aggreditur.  Nam  cadentem  ma- 
nipulus  hostium  cum  horrido  clamore,  veluti  jacentem 
obtruncaturus,  circumsteterat  :  at  ille  citius  corpore 
collecto ,  magnas  strages  edidit.  Quum  ad  unum  oppri- 
mendum  undique  hostes  convolarent,  dum  procerum 
quemdam  petit,  gladius  ei  e  manu  elapsus  in  mediam 
cohortem  hostium  decidit  :  ad  quem  reciperandum  um- 
bone  se  protegens ,  inspectante  utroque  exercitu ,  inter 
mucrones  se  hostium  immersit;  recollectoque  gladio, 
multis  vulneribus  exceptis ,  ad  suos  cum  clamore  hos- 
tium  revertitur.  Hujus  audaciam  ceteri  imitati,  victo- 
riam  peperere.  Perseus  rex  fuga  cum  decem  millibus 
talentum  Samothraciam  defertur  :  quem  Cnaeus  Octa- 
vius ,  ad  persequendum  missus  a  consule,  cum  duobus 
filiis,  Alexandro  et  Philippo,  cepit;  captumque  ad  con- 
sulem  duxit.  Macedonia  a  Carano,  qui  primus  in  ea 
regnavit,  usque  Persen  triginta  reges  habuit.  Quorum 
sub  regno  fuit  quidem  annis  noningentis  et  viginti  tri- 
bus;  sed  rerum  non  nisi  centum  nonaginta  duobus  an- 
nis  potita.  Ita  quum  in  ditionem  Romanorum  cessisset, 

magistratibus  per  singulas  civitates  constitutis,  libera 
facta  est;  legesque,  quibus  adhuc  utitur,  a  Paulo  acce- 
pit.  iEtolorum  universarum  urbium  senatus,  cum  conju- 
gibus  et  liberis,  qui  dubia  fide  fuerant,  Romam  missus; 
ibique,  ne  in  patria  aliquid  novaret,  diu  detentus;  aegre- 
que,  per  multos  annos  legationibus  civitatium  senatu 
fatigato,  in  patriam  quisque  suam  remissus  est. 

LIBER  XXXIV. 


I.  JT  oenis  ac  Macedonibus  subactis,  iEtolorumque  viri- 
bus  principum  captivitate  debilitatis ,  soli  adhuc  ex 
Graecia  universa  Achaei  nimis  potentes  tunc  temporis 
Romanis  videbantur;  non  propter  singularum  civita- 
tium  nimias  opes ,  sed  propter  conspirationem  univer- 
sarum.  INamque  Achaei,  licet  per  civitates,  veluti  per 
membra,  divisi  sint,  unum  tamen  corpus  et  unum  impe- 
rium  habent;  singularumque  urbium  pericula  mutuis 
viribus  propulsant.  Quaerentibus  igitur  Romanis  cau- 
sas  belli ,  tempestive  fortuna  querelas  Spartanorum  obtu- 
lit,  quorum  agros  Achaei  propter  mutuum  odium  po- 
pulabantur.  Spartanis  a  senatu  responsum  est,  legatos 
se  ad  inspiciendas  res  sociorum,  et  ad  injuriam  demen- 
dam  in  Graeciam  missuros  :  sed  legatis  occulta  man- 
data  data  sunt,  ut  corpus  Achaeorum  dissolverent,  sin- 
gulasque  urbes  proprii  juris  facerent ,  quo  facilius  ad 
obsequia  cogerentur  :  et,  si  quae  urbes  contumaces 
essent,  frangerentur.  Igitur  legati,  omnium  civitatium 
principibus  Corinthum  evocatis,  decretum  senatus  reci- 
tant;  quid  consilii  habeant,  aperiunt  :  expedire  omni- 
bus  dicunt,  ut  singula?  civitates  sua  jura  et  suas  leges 
habeant.  Quod  ubi  omnibus  innotuit,  velut  in  furorem 
versi,  universum  peregrinum  populum  trucidant;  legatos 

quoque  ipsos  Romanorum  violassent,  nisi ,  audito  tu- 
multu,  trepidi  fugissent. 

II.  Haec  ubi  Romae  nuntiata  sunt ,  statim  senatus 
Mummio  consuli  bellum  achaicum  decernit  :  qui,  ex- 
templo  exercitu  deportato,  et  omnibus  strenue  provi- 
sis,  pugnandi  copiam  hostibus  fecit.  Sed  Achaei  velut 
nihil  negotii  romano  bello  suscepissent ,  ita  apud  eos 
neglecta  omnia  et  soluta  fuere.  Itaque  praedam ,  non 
proelium  cogitantes,  et  vehicula,  ad  spolia  hostium  re- 
portanda,  duxerunt,  et  conjuges  liberosque  suos ,  ad 
spectaculum  certaminis,  in  montibus  posuerunt.  Sed 
proelio  commisso,  ante  oculos  suorum  caesi,  lugubre  his 
spectaculum,  et  gravem  luctus  memoriam  reliquerunt. 
Conjuges  quoque  liberique  eorum ,  de  spectatoribus 
captivi  facti ,  praeda  hostium  fuere.  Urbs  ipsa  Corinthus 
diruitur;  populus  omnis  sub  corona  venditur  :  ut  hoc 
exemplo  ceteris  civitatibus  metus  novarum  rerum  incu- 
teretur.  Dum  haec  aguntur,  rex  Syriae  Antiochus  Ptole- 
maeo,  majoris  sororis  suae  filio,  regi  iEgypti,  bellum  in- 
fert,  segni  admodum,  et  quotidiana  luxuria  ita  marcenti, 
ut  non  solum  regiae  majestatis  officia  intermitteret ,  ve- 
rum  etiam  sensu  hominis  nimia  sagina  careret.  Pulsus 
igitur  regno,  ad  fratrem  minorem  Ptolemaeum  Alexan- 
driam  confugit  :  participatoque  cum  eo  regno,  legatos 
Romam  ad  senatum  mittunt;  auxilia  petunt;  fidem  socie- 
tatis  implorant.  Movere  senatum  preces  fratrum. 

III.  Mittitur  itaque  legatus  Popilius  ad  Antiochum  , 
qui  abstinere  illum  iEgypto,  aut,  si  jam  incessisset , 
excedere  juberet.  Quum  in  iEgypto  eum  invenisset , 
osculumque  ei  rex  obtulisset  (  nam  coluerat  inter  cete- 

ros  Popilium  Antiochus ,  quum  Romae  obses  esseO; 
tunc  Popilius  facessere  interim  privatam  amicitiam  ju- 
bet,  quum  mandata  patriae  intercedant  :  prolatoque 
senatus  decreto,  et  tradito,  quum  cunctari  eum  videret, 
consultationemque  ad  amicos  referre,  ibi  Popilius  virga, 
quam  in  manu  gerebat,  amplo  circulo  inclusum  ,  ut  et 
amicos  caperet,  consulere  jubet;  nec  prius  inde  exire, 
quam  responsum  senatui  daret,  aut  pacem,  aut  bellum 
cum  Romanis  babiturum.  Adeoque  baec  asperitas  ani- 
mum  regis  fregit,  ut  pariturum  se  senatui  responde- 
ret.  Reversus  iii  regnum  Antiocbus ,  decedit ,  relicto 
parvulo  admodum  filio  :  cui  quum  tutores  dati  a  po- 
pulo  essent,  patruus  ejus  Demetrius ,  qui  obses  Romae 
erat,  cognita  morte  Antiocbi  fratris,  senatum  adiit , 
«  obsidemque  se  vivo  fratre  venisse,  quo  mortuo,  ciijus 
obses  sit,  se  ignorare.  Dimitti  igitur  se  ad  regnum  pe- 
tendum  aequum  esse,  quod  sicuti  jure  gentium  majori 
fratri  cesserit,  ita  nunc  sibi,  qui  pupiilum  aetate  ante- 
cedat ,  deberi.  »  Quum  se  non  dimitti  animadverteret  a 
senatu ,  tacito  judicio ,  tutius  apud  pupillum ,  quani 
apud  eum,  regnum  futurum  arbitrante,  specie  venandi 
ab  urbe  profectus,  Hostiae  tacitus  cum  fugae  comitibus 
navem  conscendit.  Delatus  in  Syriam ,  secundo  favore 
omnium  excipitur  :  regnumque  ei ,  occiso  pupillo ,  a 
tuloribus  traditur. 

IV.  Eodem  fere  tempore  Prusias,  rex  Bithyniae,  con- 
silium  cepit  interficiendi  Nicomedis  filii ,  dum  consulere 
studet  minoribus  filiis,  quos  ex  noverca  ejus  susceperat, 
et  Romae  habebat.  Sed  res  adolescenti  ab  bis,  qui  faci- 
nus  susceperant,  proditur;  horlatique  sunl,  «  ut  crude- 

litate  patris  provocatus,  occupet  insidias,  et  in  auctorem 
retorqueat  scelus. »  Nec  difficilis  persuasio  fuit.  Igitur , 
quum  accitus  in  patris  regnum  venisset ,  statim  rex 
appellatur.  Prusias  regno  spoliatus  a  filio,  privatusque 
redditus,  etiam  a  servis  deseritur.  Quum  in  latebris  age- 
ret,  non  minori  scelere,  quam  filium  occidi  jusserat,  a 
filio  interficitur. 

I.  JLJemetrius  ,  occupato  Syriae  regno ,  novitati  suae 
otium  periculosum  ratus,  ampliare  fines  regni,  et  opes 
augere  finitimorum  bellis  statuit.  Itaque  Ariarathi,  regi 
Cappadociae ,  propter  fastiditas  sororis  nuptias  infestus , 
fratrem  ejus  Orophernem,  per  injuriam  regno  pulsum, 
supplicem  recepit;  datumque  sibi  honestum  belli  titu- 
lum  gratulatus,  restituere  eum  in  regnum  statuit.  Sed 
Orophernes  ingrato  animo,  inita  cum  Antiochensibus 
pactione .  offensis  tunc  Demetrio ,  pellere  ipsum  regno , 
a  quo  restituebatur,  consilium  cepit.  Quo  cognito,  De- 
metrius  vitae  quidem  ejus,  ne  Ariarathes  metu  fraterni 
belli  liberaretur,  pepercit :  ipsum  autem  comprehensum , 
vinctum  Seleuciae  custodiri  jubet.  Nec  Antiochenses  indi- 
cio  territi,  a  defectione  destiterunt.  Itaque  adjuvantibus 
et  Ptolemaeo  rege  iEgypti,  et  Attalo  rege  Asiae,  et  Aria- 
rathe  Cappadociae,  bello  a  Demetrio  lacessiti,  subor- 
nant  Balam  quemdam ,  sortis  extremae  juvenem ,  qui 
Syriae  regnum,  velut  paternum,  armis  repeteret;  et,  ne 
quid  contumeliae  deesset,  nomen  ei  Alexandri  inditur, 
genitusque  ab  Antiocho  rege  dicitur.  Tantum  odium 
Demetrii  apud  omnes  erat,  ut  aemulo  ejus  non  vires 
regiae  tantum,  verum  etiam  generis  nobilitas  consensu 
omnium  tribueretur.  Igitur  Alexander,  admirabili  re- 
n.  5 

rum  varietate  pristinarum  sordium  oblitus,  totius  ferme 
Orientis  viribus  succinctus ,  bellum  Demetrio  infert , 
victumque  vita  pariter  ac  regno  spoliat.  Quanquam  nec 
Demetrio  animus  in  propulsando  bello  defuit.  Nam  et 
primo  proelio  hostem  fugavit,  et  regibus  bellum  resti- 
tuentibus,  multa  millia  in  acie  cecidit.  Ad  postremum 
tamen  invicto  animo  inter  confertissimos  fortissime  di- 
micans  cecidit. 

II.  Initio  belli  Demetrius,  duos  filios  apud  Gnidium, 
hospitem  suum ,  cum  magno  auri  pondere  commenda- 
verat,  ut  belli  periculis  eximerentur,  et,  si  ita  fors  tulis- 
set,  paternae  ultioni  servarentur.  Ex  his  major  Deme- 
trius,  annos  pubertatis  egressus,  audita  Alexandri  luxu- 
ria ,  quem  insperatae  opes ,  et  alienae  felicitatis  orna- 
menta,  velut  captum  inter  scortorum  greges  desidem 
in  regia  tenebant,  auxiliantibus  Cretensibus ,  securum  , 
ac  nihil  hostile  metuentem  aggreditur.  Antiochenses 
quoque,  veterem  patris  offensam  novis  meritis  correc- 
turi,  se  ei  tradunt :  sed  et  milites  paterni,  favore  juvenis 
accensi,  prioris  sacramenti  religionem  novi  regis  super- 
biae  praeferentes,  signa  ad  Demetrium  transferunt  :  atque 
ita  Alexander  non  minori  impetu  fortunae  destructus  ? 
quam  elatus,  primo  proelio  victus,  interficitur,  deditque 
poenas  et  Demetrio,  quem  occiderat,  et  Antiocho,  cujus 
mentitus  originem  fuerat. 

I.  JLVeciperato  patcrno  rcgno  Demctrius,  ct  ipse  re- 
rum  successu  corruptus ,  vitiis  adolescentiae  in  segni- 
tiam  labitur;  tantumque  contemptum  apud  omnes  iner- 
tiae ,  quantum  odium  ex  superbia  pater  habuerat,  con- 
traxit.  Itaque  quum  ab  imperio  ejus  passim  eivitates 
deficerent,  ad  abolendam  segnitiae  maculam  bellum  Par- 
this  inferre  statuit  :  cujus  adventum  non  inviti  Orientis 
populi  videre,  et  propter  Arsacidae,  regis  Parthormn, 
crudelitatem ,  et  quod ,  veteri  Macedonum  imperio  as- 
sueti ,  novi  populi  superbiam  indigne  ferebant.  Itaque 
quum  et  Persarum,  et  Elymaeorum ,  Bactrianorumque 
auxiliis  juvaretur,  multis  prceliis  Parthos  fudit.  Ad  pos- 
tremum  tamen ,  pacis  simulatione  deceptus,  capitur; 
traductusque  per  ora  civitatium,  populis,  qui  descive- 
rant,  in  ludibrium  favoris  ostenditur.  Missus  deincle  in 
Hyrcaniam,  benigne  et  juxta  cultum  pristinae  fortunae 
habetur.  Dum  haec  aguntur,  interim  in  Syria  Trypho, 
qui  se  tutorem  Antiocho,  Demetrii  privigno,  substitui 
a  populo  laboraverat,  occiso  pupillo,  regnum  Syriae 
invadit.  Quo  diu  potitus ,  tandem  exolescente  favore 
recentis  imperii,  ab  Antiocho  puero  admodum,  Demetrii 
fratre,  qui  in  Asia  educabatur,  bello  vincitur  :  rursusque 
regnum  Syrioe  in  sobolem  Demetrii  revertitur.   Igitur 

5. 

Antiochus,  memor,  quod  et  pater  propter  superbiam 
invisus,  et  frater  propter  segnitiam  contemptus  fuisset, 
ne  in  eadem  vitia  incideret,  recepta  in  matrimonium 
Cleopatra,  uxore  ffatris,  civitates,  quae  vitio  fraterni 
imperii  defecerant,  summa  industria  persequitur,  domi- 
tasque  rursus  regni  terminis  adjicit.  Judaeos  quoque, 
qui  in  macedonico  imperio  sub  Demetrio  patre  armis 
se  in  libertatem  vindicaverant,  subigit.  Quorum  vires 
tantae  fuere,  ut  post  hunc  nullum  Macedonum  regem 
tulerint ,  domesticisque  imperiis  usi ,  Syriam  magnis 
bellis  infestaverint. 

II.   Namque  Judaeis  origo  Damascena,  Syriae  nobilis- 

sima  civitas  :  unde  et  Assyriis  regibus  genus,  ex  regina 

Semiramide  fuit.  Nomen  urbi  a  Damasco  rege  inditum  : 

in  cujus  honorem  Syrii  sepulcrum  Arathis,  uxoris  ejus, 

pro  templo  coluere ;  deamque  exinde  sanctissimae  reli- 

gionis  habent.  Post  Damascum  Azelus,  mox  Adores, 

et  Abraham,  et  Israhel  reges  fuere.  Sed  Israhelem  felix 

decem  filiorum  proventus  majoribus  suis  clariorem  fecit. 

Itaque  populum,  in  decem  regna  divisum,  fiiiis  tradidit; 

omnesque  ex  nomine  Judae,  qui  post  divisionem  deces- 

serat,  Judaeos   appellavit  :  colique  ejus   memoriam  ab 

omnibus  jussit,  cujus  portio  omnibus  accesserat.  Mini- 

mus   aetate  inter  fratres   Joseph   fuit  :   cujus   excellens 

ingenium  veriti  fratres,   clam  interceptum,  peregrinis 

mercatoribus  vendiderunt.  A  quibus  deportatus  in  jEgyp- 

tum,  quum  magicas  ibi  artes  solerti  ingenio  percepisset, 

brevi  ipsi  regi  percarus  fuit.  Nam  et  prodigiorum  saga- 

cissimus  erat,  et  somniorum  primus  intelligentiam  con- 

didit ;   nihilque   divini  juris   humanique  ei  incognitum 

videbatur   :    adeo   ut   etiam   sterilitatem   agrorum  ante 

o 

multos  annos  providerit ;  perissetque  omnis  .Egyptus 
fame,  nisi  monitu  ejus  rex  edicto  servari  per  multos 
annos  fruges  jussisset  :  tantaque  experimenta  ejus  fue- 
runt,  ut  non  ab  homine,  sed  a  deo  responsa  dari  vide- 
rentur.  Filius  ejus  Moses  fuit,  quem  praeter  paternae 
scientiae  hereditatem,  etiam  formae  pulcliritudo  com- 
mendabat.  Sed  iEgyptii,  quum  scabiem  et  vitiliginem 
paterentur,  responso  moniti,  eum  cum  aegris,  ne  pestis 
ad  plures  serperet,  terminis  iEgypti  pellunt.  Dux  igitur 
exsulum  factus,  sacra  jEgyptiorurn  furto  abstulit  :  quae 
repetentes  armis  iEgyptii,  domum  redire  tempestatibus 
compulsi  sunt.  Itaque  Moses,  Damascena  antiqua  patria 
repetita,  montem  Sinae  occupat :  quo,  septem  dierum  jeju- 
nio,  per  deserta  Arabiae  cum  populo  suo  fatigatus,  quum 
tandem  venisset,  septimum  diem,  more  gentis  sabbatum 
appellatum,  in  omne  aevum  jejunio  sacravit;  quoniam  illa 
dies  famem  illis  erroremque  finierat.  Et  quoniam  metu 
contagionis  pulsos  se  ab  iEgypto  meminerant ,  ne  eadem 
causa  invisi  apud  incolas  forent ,  caverunt ,  ne  cum 
peregrinis  communicarent  :  quod  ex  causa  factum  pau- 
Jatim  in  disciplinam  religionemque  convertit.  PostMosen 
etiam  filius  ejus  Aruas,  sacerdos  sacris  aegyptiis,  mox 
rex  creatur;  semperque  exinde  liic  mos  apud  Judeeos 
fuit ,  ut  eosdem  reges  et  sacerdotes  haberent :  quorum 
justitia  religionepermixta,  incredibile  quantum  coaluere. 
III.  Opes  genti  ex  vectigalibus  opobalsami  crevere, 
quod  in  his  tantum  regionibus  gignitur.  Est  namque 
vallis ,  quae  continuis  montibus ,  velut  muro  quodam , 
ad  instar  castrorum  clauditur.  Spatium  loci  ducenta  ju- 

gera ,  nomine  Hierichus  dicitur.  In  ea  valle  sylva  est , 
et  ubertate  et  amoenitate  insignis;  siquidem  palmeto  et 
opobalsameto  distinguitur.  Arbores  opobalsami  formam 
similem  piceis  arboribus  habent,  nisi  quod  sunt  humiles 
magis,  et  in  vinearum  morem  excoluntur.  Hae  certo  anni 
tempore  balsamum  sudant.  Sed  non  minor  loci  ejus 
apricitatis,  quam  ubertatis,  admiratio  est;  quippe  quum 
toto  orbe  regionis  ejus  ardentissimus  sol  sit,  ibi  tepidi 
aeris  naturalis  quaedam  ac  perpetua  apricitas  inest.  In  ea 
regione  lacus  est  Asphaltites,  qui  propter  magnitudinem 
et  aquae  immobilitatem ,  Mortuum  mare  dicitur.  Nam 
neque  ventis  movetur,  resistente  turbinibus  bitumine, 
quo  aqua  omnis  stagnatur;  neque  navigationis  patiens 
est,  quoniam  omnia  vita  carentia  in  proftmdum  mer- 
guntur;  nec  materiam  ullam  sustinet,  nisi  quae  alumine 
illinatur.  Primum  Xerxes ,  rex  Persarum ,  Judaeos  do- 
muit  :  postea  cum  ipsis  Persis  in  ditionem  Alexandri 
Magni  venere,  diuque  in  potestate  macedonici  imperii 
subjecti  Syriae  regno  fuere.  A  Demetrio  quum  descivis- 
sent,  amicitia  Romanorum  petita,  priini  omnium  ex 
Orientalibus  libertatem  receperunt,  facile  tunc  Romanis 
de  alieno  largientibus. 

IV.  Per  eadem  tempora  quibus  in  Syria  regni  muta- 
tio  inter  novos  reges  alternabatur,  in  Asia  rex  Attalus 
florentissimum  ab  Eumene  patruo  acceptum  regnum , 
caedibus  amicorum,  et  cognatorum  suppliciis  foedabat, 
nunc  matrem  anum,  nunc  Berenicen  sponsam  maleficiis 
eorum  necatas  confingens.  Post  hanc  scelestam  violentiae 
rabiem,  squalidam  vestem  sumit;  barbam  capillumque 
in  modum  reorum  submittit;  non  in  publicum  prodirc, 

11011  populo  se  ostendere ,  non  domi  laetiora  convivia 
inire,  aut  aliquod  signum  sani  hominis  habere,  prorsus 
11 1  poenas  pendere  manibus  interfectorum  videretur. 
Omissa  deinde  regni  administratione,  hortos  fodiebat, 
gramina  seminabat,  et  noxia  innoxiis  permiscebat,  eaque 
omnia  veneni  succo  infecta ,  velut  peculiare  munus , 
amicis  mittebat.  Ab  hoc  studio,  aerariae  artis  fabricae  se 
tradit,  cerisque  fingendis ,  et  aere  fundendo  procuden- 
doque  oblectabatur.  Matri  deinde  sepulcrum  facere  insti- 
tuit  :  cui  operi  intentus,  morbum  ex  solis  fervore  con- 
traxit,  et  septima  die  decessit.  Hujus  testamento  heres 
populus  romanus  tunc  instituitur.  Sed  erat  ex  Eumene 
Aristonicus,  non  justo  matrimonio,  sed  ex  pellice  Ephe- 
sia,  citharistae  cujusdam  filia,  genitus,  qui  post  mortem 
Attali,  velut  paternum  regnum ,  Asiam  invasit.  Quum 
multa  secunda  proelia  adversus  civitates,  quae  metu  Ro- 
manorum  tradere  se  ei  nolebant,  fecisset,  justusque  rex 
jam  videretur,  Asia  Licinio  Crasso  consuli  decernitur  : 
qui  intentior  Attalicae  praedae,  quam  bello,  quum  extremo 
anni  tempore  inordinata  acie  prcelium  conseruisset,  vic- 
tus  pcenas  inconsultae  avaritiae  sanguine  dedit.  In  hujus 
locum  missus  Perpenna  consul,  prima  congressione  Aris- 
tonicum  superatum  in  potestatem  suam  redegit;  Attali- 
casque  gazas,  hereditarias  populi  Romani,  navibus  im- 
positas,  Romam  deportavit.  Quod  aegre  ferens  successor 
ejus  M.  Aquilius  consul ,  ad  eripiendum  Aristonicum 
Perpennae,  veluti  sui  potius  triumphi  munus  esse  de- 
beret ,  festinata  velocitate  contendit.  Sed  contentionem 
eonsulum  mors  Perpennae  diremit.  Sic  Asia  Romanorum 
facta  cum  opibus  suis  vitia  quoque  Romam  transmisit. 

I.  V^a.pto  Aristonico,  Massilienses  pro  Phocaeensibus 
conditoribus  suis,  quorum  urbem  senatus  et  omne  no- 
men ,  quod  et  tunc ,  et  antea  Antiochi  bello ,  infesta 
contra  populum  romanum  arma  tulerant ,  deleri  jus- 
serat ,  legatos  Romam  deprecatum  misere ,  veniamque 
his  a  senatu  obtinuere.  Post  haec  regibus,  qui  adversus 
Aristonicum  auxilia  tulerant ,  praemia  persoluta  :  Mi- 
thridati  Pontico  Phrygia  major ;  filiis  Ariarathis ,  regis 
Cappadociae,  qui  eodem  bello  occiderat,  Lycaonia  et 
Cilicia  datae;  fideliorque  populus  romanus  in  socii  filios, 
quam  ma«ter  in  liberos  fuit :  quippe  hinc  parvulis  auctum 
regnum,  inde  vita  adempta.  Namque  Laodice  ex  numero 
sex  filiorum,  quos  virilis  sexus  ex  Ariarathe  rege  susce- 
perat,  timens,  ne  non  diutina  regni  administratione, 
adultis  quibusdam,  potiretur,  quinque  parricidiali  ve- 
neno  necavit  :  unum  parvulum  sceleri  matris  cognato- 
rum  custodia  eripuit;  qui  post  necem  Laodices  (nam 
propter  crudelitatem  eam  populus  exstinxerat)  solus 
regno  potitus  est  Mithridates  quoque  repentina  morte 
interceptus,  filium,  qui  et  ipse  Mithridates  dictus  est, 
reliquit.  Cujus  ea  postea  magnitudo  fuit ,  ut  non  sm 
tantum  temporis ,  verum  etiam  superioris  aetatis  omnes 
reges  majestate  superaverit,  bcllaque  cum  Romanis  per 

xlvi  annos  varia  victoria  gesserit ,  quum  eum  summi 
imperatores,  Sylla,  Lucullus,  ceterique,  in  summa 
Cnaeus  Pompeius  ,  ita  vicerint ,  ut  major  clariorque  in 
restaurando  bello  resurgeret ,  damnisque  suis  terribilior 
redderetur.  Denique  ad  postremum ,  non  vi  bostili,  sed 
voluntaria  morte,  in  avito  regno ,  senex ,  berede  filio , 
decessit. 

II.  Hujus  futuram  magnitudinem  etiam  ccelestia  os- 
tenta  praedixerant.  Nam  et  eo  quo  genitus  est  anno , 
et  e  quo  regnare  primum  ccepit ,  stella  cometes  per 
utrumque  tempus  septuaginta  diebus  ita  luxit,  ut  ccelum 
omne  flagrare  videretur.  Nam  et  magnitudine  sui  quar- 
tam  partem  cceli  occupaverat,  et  fulgore  sui  solis  nito- 
rem  vicerat;  et  quum  oriretur  occumberetque,  quatuor 
spatium  horarum  consumebat.  Puer  tutorum  insidias 
passus  est,  qui  eum  fero  equo  impositum  equitare  jacu- 
larique  cogebant  :  qui  conatus  quum  eos  fefellissent , 
supra  eetatem  regente  equum  Mithridate ,  veneno  eum 
appetivere.  Quod  metuens,  antidota  saepius  bibit,  et  ita 
se  adversus  insidias  exquisitioribus  remediis  stagnavit , 
ut  ne  volens  quidem  senex  veneno  mori  potuerit.  Timens 
deinde ,  ne  inimici ,  quod  veneno  non  potuerant ,  ferro 
peragerent,  venandi  studium  finxit  :  quo  per  septem 
annos  neque  urbis,  neque  ruris  tecto  usus  est  :  sed  per 
sylvas  vagatus,  diversis  montium  regionibuspernoctabat, 
ignaris  omnibus,  quibus  esset  locis,  assuetus  feras  cursu 
aut  fugere,  aut  persequi,  cum  quibusdam  etiam  viribus 
congredi.  Quibus  rebus,  et  insidias  vitavit,  et  corpus  ad 
omnem  patientiam  duravit. 

III.  Ad  regni  deinde  administrationem  quum  acces- 

sisset ,  statim  non  de  regendo ,  sed  de  augendo  regno 
cogitavit.  Itaque  Scythas ,  invictos  antea ,  qui  Zopy- 
riona,  Alexandri  Magni  ducem,  cum  triginta  millibus 
armatorum  deleverant ;  qui  Cyrum ,  Persarum  regem  , 
cum  ducentis  millibus  trucidaverant ;  qui  Philippum , 
Macedonum  regem,  fugaverant,  ingenti  felicitate  per- 
domuit.  Auctus  igitur  viribus  Pontum  quoque,  ac  dein- 
ceps  Cappadociam  occupavit.  Quum  de  Asia  tractaret, 
tacitus  cum  quibusdam  amicis  regno  profectus,  uni- 
versam ,  nemine  sciente ,  pervagatus  est ;  omniumque 
urbium  silum  ac  regiones  cognovit,  Inde  Bithyniam 
transcendit,  et,  quasi  dominus  Asise,  opportuna  quaeque 
victoriae  suae  metatus  est.  Post  haec  in  regnum,  quum 
jam  perisse  crederetur,  reversus  est,  invento  parvulo 
filio,  quem  per  absentiam  ejus  Laodice  soror  uxorque 
enixa  fuerat.  Sed  inter  gratuiationem  adventus  sui,  et 
filii  geniti,  veneno  periclitatus  est  :  siquidem  Laodice 
soror,  quum  perisse  eum  crederet,  in  concubitus  ami- 
corum  projecta,  quasi  admissum  facinus  majore  scelere 
tegere  posset,  venenum  advenienti  paravit.  Quod  quum 
ex  ancilla  Mithridates  cognovisset,  facinus  in  auctores 
vindicavit. 

IV.  Hyeme  deinde  appetente,  non  in  convivio,  sed  in 
campo  ,  non  in  vacationibus ,  sed  in  exercitationibus , 
nec  inter  sodales,  sed  inter  aequales,  aut  equo,  aut  cursu, 
aut  viribus  contendebat.  Exercitum  quoque  suum  ad  pa- 
rem  laboris  patientiam  quotidiana  cxercitatione  durabat ; 
atque  ira  invictus  ipse  inexpugnabilem  exercitum  fecerat. 
Inita  deinde  cum  Nicomede  societate ,  Paphlagoniam 
invadit,  victamque  cum  socio  dividit.  Quam  quum  teneri 

a  regibus  scnatui  nuntiatum  esset,  legatos  ad  utrumque 
misit,  qui  gentem  restitui  in  pristinum  statum  jube- 
rent.  Mithridates,  quum  se  jam  parem  magnitudini  Ro- 
manorum  crederet ,  superbo  responso ,  hereditarium 
patri  suo  regnum  obvenisse,  respondit :  mirarique  se, 
(juod ,  quae  ei  relata  controversia  non  fuerit ,  sibi  re- 
feratur.  Nec  territus  minis,  Galatiam  quoque  occu- 
pat.  Nicomedes,  quoniam  se  tueri  jure  non  potuerat, 
« justo  regi  redditurum »  respondit.  Atque  ita  filium 
suum,  mutato  nomine,  Pylaemenem  Paphlagonum  re- 
gum  nomine  appellat,  et  quasi  stirpi  regiae  reddidisset 
regnum,  falso  nomine  tenet.  Sic  ludibrio  habiti  legati 
Romam  revertuntur. 

I.  IYJLithridates  ,  parricidia  a  nece  uxoris  auspicatus, 
sororis  alterius  Laodices  filios,  cujus  virum  Ariarathem, 
regem  Cappadociae,  per  Gordium  insidiis  occiderat, 
tollendos  statuit ,  nihil  actum  morte  patris  existimans , 
si  adolescentes  paternum  regnum ,  cujus  ille  cupiditate 
flagrabat ,  occupassent.  Igitur  dum  in  his  cogitationibus 
versatur ,  interim  Nicomedes ,  rex  Bithyniae ,  vacuam 
morte  regis  Cappadociam  invadit.  Quod  quum  nuntia- 
tum  Mithridati  fuisset,  per  simulationem  pietatis  auxilia 
sorori  ad  expellendum  Cappadocia  Nicomedem  mittit. 
Sed  jam  Laodice  per  pactionem  se  Nicomedi  in  matri- 
monium  tradiderat.  Quod  a?gre  ferens  Mithridates ,  prae- 
sidia  Nicomedis  Cappadocia  expellit ,  regnumque  sororis 
filio  restituit  :  egregium  prorsus  factum ,  ni  subsecuta 
fraus  esset  :  siquidem,  interjectis  mensibus,  simulat,  se 
Gordium,  quo  ministro  usus  in  Ariarathe  interficiendo 
fuerat ,  restituere  in  patriam  velle ,  sperans ,  si  obsiste- 
ret  adolescens,  causas  belli  futuras  :  aut,  si  permitteret, 
per  eumdem  filium  tolli  posse ,  per  quem  interfecerat 
patrem.  Quod  ubi  Ariarathes  junior  moliri  cognovit , 
graviter  ferens  interfectorem  patris  per  avunculum  po- 
tissimum  ab  exsilio  revocari ,  ingentem  exercitum  con- 
trahit.  Igitur  quum  in  aciem  eduxisset  Mithridates  pedi- 

tum  octoginta  millia  ,  equitum  decem  millia,  currus 
falcatos  dc,  nec  Ariarathi,  auxiliantibus  finitimis  regi- 
bus,  minores  copiae  essent,  incertum  belli  timens,  con- 
silia  ad  insidias  transfert;  sollicitatoque  juvene  ad  collo- 
quium ,  quum  ferrum  occultatum  inter  fascias  gereret . 
scrutatori  ab  Ariaralhe  regio  more  misso,  curiosius  imum 
ventrem  pertractanti,  ait,  «caveret  ne  aliud  telum  inve- 
niret  quam  quaereret. »  Atque  ita  risu  protectis  insidiis, 
sevocatum  ab  amicis,  velut  ad  secretum  sermonem,  ins- 
pectante  utroque  exercitu,  interficit,  regnum  Cappadociae 
octo  annorum  filio,  imposito  Ariarathis  nomine,  addito- 
que  ei  rectore  Gordio,  tradidit. 

II.  Sed  Cappadoces,  crudelitate  ac  libidine  praefecto- 
rum  vexati,  a  Mithridate  deficiunt;  fratremque  regis,  et 
ipsum  Ariarathem  nomine,  ab  Asia,  ubi  educabatur, 
revocant.  Cum  quo  Mithridates  proelium  renovat,  \ic- 
tumque  Cappadociae  regno  expellit.  Nec  multo  post  ado- 
lescens,  ex  aegritudine  collecta  infirmitate,  decedit.  Post 
hujus  mortem  Nicomedes  timens,  ne  Mithridates  acces- 
sione  Cappadociae  etiam  Bithyniam  finitimam  invaderet, 
subornat  puerum  eximiae  pulchritudinis ,  quasi  Aria- 
rathes  tres ,  non  duos  filios  genuisset,  qui  a  senatu 
romano  paternum  regnum  peteret.  Uxorem  quoque 
Laodicen  Romam  mittit,  ad  testimonium  trium  ex  Aria- 
rathe  susceptorum  filiorum.  Quod  ubi  Mithridates  co- 
gnovit,  et  ipse  pari  impudentia  Gordium  Romam  mit- 
tit,  qui  senatui  assereret,  puerum,  cui  Cappadociae 
regnum  tradiderat,  ex  eo  Ariarathe  genitum,  qui  bello 
Aristonici  auxilia  Romanis  ferens  cecidisset.  Sed  sena- 
tus,  studio  regum  intellecto,  aliena  regna  falsis  nomini- 

bus  furantium,  et  Mithridati  Cappadociam,  et  Nicomedi, 
ad  solatium  ejus,  Paphlagoniam  ademit.  Ac  ne  contu- 
melia  regum  foret  ademptum  illis ,  quod  daretur  aliis , 
uterque  populus  libertate  donatus  est.  Sed  Cappadoces 
munus  libertatis  abnuentes,  negant  vivere  gentem  sine 
rege  posse.  Atque  ita  rex  illis  a  senatu  Ariobarzanes 
constituitur. 

III.  Erat  eo  tempore  Tigranes,  rex  Armeniae,  obses 
Parthis  ante  multum  temporis  datus,  sed  olim  ab  iis- 
dem  in  regnum  paternum  remissus.  Hunc  Mithridates 
inire  ad  societatem  romani  belli,  quod  olim  meditaba- 
tur,  pellicere  cupiebat.  Nihil  igitur  de  offensa  Romano- 
rum  sentientem,  per  Gordium  impellit,  ut  Ariobarzani, 
segni  admodum ,  bellum  inferat :  et,  ne  quis  dolus  subesse 
videretur ,  filiam  suam  ei  Cleopatram  in  matrimonium 
tradit.  Primo  igitur  adventu  Tigranis  Ariobarzanes , 
sublatis  rebus  suis,  Romam  contendit  :  atque  ita  per 
Tigranem  rursus  Cappadocia  juris  esse  Mithridatis  coe- 
pit.  Eodem  tempore  mortuo  Nicomede,  etiam  filius  ejus 
et  ipse  Nicomedes  regno  a  Mithridate  pellitur ;  qui 
quum  supplex  Romam  venisset,  decernitur  in  senatu , 
ut  uterque  in  regnum  restituantur  :  in  quod  tum  missi 
Aquilius  et  Manlius  Maltinus  legati.  His  cognitis,  Mithri- 
dates  societatem  cum  Tigrane,  bellum  adversus  Roma- 
nos  gesturus,  jungit  :  pactique  inter  se  sunt,  ut  urbes 
agrique  Mithridati,  homines  vero  et  quaecunque  auferri 
possent,  Tigrani  cederent.  Post  haec  Mithridates,  intel- 
ligens  quantum  bellum  suscitaret,  legatos  ad  Cimbros, 
alios  ad  Gallo-Graecos  et  Sarmatas,  Rastarnasque,  auxi- 
lium  petitum  mittit.  Nam  omnes  has  gentes,  romanum 

meditabundus  bellum,  variis  beneficiorum  muneribus 
jam  ante  illexerat.  Ab  Scythia  quoque  exercitum  venire 
jubet,  omnemque  Orientem  adversus  Romanos  armat. 
Non  magno  igitur  laborc  Aquilium  et  Maltinum  Asiano 
exercitu  instructos  vincit;  quibus  simul  cum  Nicomede 
pulsis,  ingenti  favore  civitatium  excipitur  :  multum  ibi 
auri  argentique,  studio  veterum  regum,  magnumqu 
belli  apparatum  invenit  :  quibus  instructus,  debita  civi- 
tatibus  publica  privataquc  remittit,  et  vacationem  quin- 
(jiiennii  concedit.  Tunc  ad  concionem  milites  vocat , 
eosque  variis  exbortationibus  ad  romana  bella ,  sive 
asiana ,  incitat.  Quam  orationem  dignam  duxi ,  cujus 
exemplum  brevitati  hujus  operis  insererem,  quam  obli- 
quam  Pompeius  Trogus  exposuit,  quoniam  in  Livio  et 
in  Sallustio  reprebendit,  quod,  conciones  directas  pro 
sua  oraiione  operi  suo  inserendo,  historiae  modum  exces- 
serint. 

IV.  «  Optandum  sibi  fuisse  ait,  ut  de  eo  liceret  con- 
sulere,  bellumne  sit  cum  Romanis,  an  pax  habenda  : 
quin  vero  sit  resistendum  impugnantibus ,  nec  eos  qui- 
dem  dubitare,  qui  spe  victoriae  careant.  Quippe  adver- 
sus  latronem,  si  nequeant  pro  salute,  pro  ultione  tamen 
sua ,  omnes  ferrum  stringere.  Ceterum  quia  non  id 
agatur,  an  liceat  quiescere,  non  tantum  animo  hostili- 
ter,  sed  etiam  proelio  congressis,  consulendum ,  qua 
ratione  ac  spe  coepta  bella  sustineant.  Esse  autem  sibi 
victoriae  fiduciam,  si  sit  illis  animus  :  Romanosque  vinci 
posse,  cognitum  non  sibi  magis  quam  ipsis  rnilitibus, 
qui  et  in  Rithynia  Aquilium ,  et  Maltinum  in  Cappa- 
docia  fuderint.  At  si  quem  aliena  magis  exempla,  quam 

sua  experimenta  moveant ,  audire  se ,  a  Pyrrho ,  rege 
Epiri,  non  amplius  quam  quinque  millibus  Macedonum 
instructo,  fusos  tribus  proeliis  Romanos.  Audire,  Anni- 
balem  sexdecim  annis  Italiae  victorem  immoratum  :  et 
quin  ipsam  caperet  urbem,  non  Romanorum  illi  vires 
obstitisse,  sed  domesticae  aemulationis  atque  invidiae  stu- 
dium.  Audire,  populos  Transalpinae  Galliae,  Italiam 
ingressos,  maximis  eam  plurimisque  urbibus  possidere; 
et  latius  aliquanto  solum  finium ,  quam  in  Asia ,  quae 
dicatur  imbellis,  eosdem  Gallos  occupasse  :  nec  victam 
solum  dici  Romam  a  Gallis,  sed  etiam  captam;  ita  ut 
unius  illis  montis  tantum  cacumen  relinqueretur ;  nec 
bello  hostem,  sed  pretio  remotum.  Gallorum  autem 
nomen,  quod  semper  Romanos  terruerit,  in  parte  virium 
suarum  ipsum  numerare.  Nam  hos,  qui  Asiam  incolunt, 
Gallos  ab  illis,  qui  Italiam  occupaverant,  sedibus  tan- 
tum  distare;  originem  quidem  ac  virtutem,  genusque 
pugnae  idem  habere;  tantoque  his  sagaciora  esse,  quam 
illis  ingenia ,  quanto  longiori  ac  difficiliori  spatio  per 
Illyricum  Thraciamque  prodierint,  paene  operosius  tran- 
sitis  illorum  finibus,  quam  ubi  consederint,  possessis. 
Jam  ipsam  Italiam  audire  se  nunquam ,  ut  Roma  con- 
dita  sit,  satis  illi  pacatam,  sed  assidue  per  omnes  annos 
pro  libertate  alios ,  quosdam  etiam  pro  jure  imperii , 
bellis  continuis  perseverasse ;  et  a  multis  civitatibus 
Italiae  deletos  Romanomm  exercitus  ferro,  a  quibusdam 
novo  contumeliae  more  snb  jugum  missos.  Ac  ne  vete- 
ribus  immoretur  exemphs,  hoc  ipso  tempore  universam 
Italiam  bello  marsico  consurrexisse,  non  jam  libertatem, 
sed  consortmm  imperii  civitatisque  poscentem.  Nec  gra- 

vius  vicinse  Italiae  bello ,  quam  domesticis  principum 
factionibus  urbem  premi ,  multoque  periculosius  acces- 
sisse  Italico  civile  bellum.  Simul  et  a  Germania  Cim- 
bros,  immensa  millia  ferorum  atque  immitium  popu- 
lorum,  more  procellae  inundasse  Italiam  :  quorum  ta- 
metsi  singula  bella  sustinere  Romani  possent,  universis 
tamen  obruantur,  ut  ne  vacaturos  quidem  bello  suo 
putet. 

V.  « Utendum  igitur  occasione ,  et  rapienda  incre- 
menta  virium ,  ne ,  si  illis  occupatis  quieverint ,  mox 
adversus  vacuos  et  quietos,  majus  negotium  habeant. 
Non  enim  quaeri,  an  capienda  sint  arma,  sed  utrum  sua 
potius  occasione,  an  illorum.  Nam  bellum  equidem  jam 
tunc  secum  ab  illis  geri  coeptum,  quum  sibi  pupillo 
majorem  Phrygiam  ademerint,  quam  patri  suo  praemium 
dati  adversus  Aristonicum  auxilii  concesserant ,  gentem 
quam  et  proavo  suo  Mithridati  Seleucus  Callinicus  in 
dotem  dedisset.  Quid,  quum  Paphlagonia  se  decedere 
jusserint,  non  alterum  illud  genus  belli  fuisse?  quae 
non  vi,  non  armis,  sed  adoptione  testamenti,  et  regum 
domesticorum  interitu,  hereditaria  patri  suo  obvenisset  : 
quum  inter  hanc  decretorum  amaritudinem  parendo, 
non  tamen  eos  mitigarit,  quin  acerbius  se  in  dies  ge- 
rant,  non  obtinuisse.  Quod  enim  a  se  non  praebitum  illis 
obsequium  ?  non  Phrygiam  Paphlagoniamque  dimissas , 
non  Cappadocia  filium  educlum,  quam  jure  gentium 
victor  occupavisset?  Raptam  tamen  sibi  esse  victoriam 
ejus  ab  illis,  quorum  nihil  sit  nisi  bello  quaesitum.  Non 
regem  Rithyniae  Chreston,  in  quem  senatus  arma  decre- 
visset,  a  se  in  gratiam  illorum  occisum  ?  tamen  nihilo- 
ii.  6 

minus  imputari  sibi?  si  qua  Gordius  aut  Tigranes  faciat : 
libertatem  etiam  in  contumeliam  sui  a  senatu  ultro  de- 
latam  Cappadociae,  quam  reliquis  gentibus  abstulerint  : 
deinde  populos  Cappadocum,  pro  libertate  oblata,  Gor- 
dium  regem  orantes,  ideo  tantum,  quoniam  amicus  suus 
esset ,  non  obtinuisse.  Nicomedem  prsecepto  illorum 
bellum  sibi  intulisse  :  quia  ultum  ierit  se,  ab  ipsis  ven- 
tum  obviam,  et  nunc  eam  secum  bellandi  illis  causam 
fore,  quod  non  impune  se  Nicomedi  lacerandum,  salta- 
tricis  filio,  praebuerit. 

VI.  «  Quippe  non  delicta  regum  illos,  sed  vires  ac 
majestatem  insequi  :  neque  in  se  uno,  sed  in  aliis  quo- 
que  omnibus ,  hac  semper  arte  grassatos.  Sic  et  avum 
suum  Pharnacem ,  per  cognationum  arbitria ,  succe- 
daneum  regi  Pergameno  Eumeni  datum  :  sic  rursus 
Eumenem ,  cujus  classibus  primum  in  Asiam  fuerint 
transvecti,  cujus  exercitu,  magis  quam  suo,  et  Magnum 
Antiochum,  et  Gallos  in  Asia,  et  mox  in  Macedonia 
regem  Persen  domuissent,  et  ipsum  pro  hoste  habitum, 
eique  interdictum  Italia  :  et  quod  cum  ipso  deforme  sibi 
putavissent,  cum  filio  ejus  Aristonico  bellum  gessisse. 
Nullius  apud  eos  majora,  quam  Masinissae,  regis  Nu- 
midarum,  haberi  merita.  Huic  imputari  victum  Anni- 
balem,  huic  captum  Syphacem,  huic  Carthaginem  dele- 
tam  :  hunc  inter  duos  illos  Africanos  tertium  servato- 
rem  urbis  referri  :  tamen  cum  hujus  nepote  bellum  modo 
in  Africa  gestum  adeo  inexpiabile,  ut  ne  victum  quidem 
memoria?  avi  donarent,  quin  carcerem  ac  triumphi  spec- 
taculum  experiretur.  Hanc  illos  regibus  omnibus  legem 
odiorum  dixisse,  scilicet  quia  ipsi  tales  reges  habuerint, 

(jiiorum  etiarn  nominibus  erubescant,  aut  pastores  Abo- 
riginum,  aut  aruspices  Sabinorum,  aut  exsules  Corin- 
thiorum,  aut  servos  vernasque  Thuscorum,  aut,  quod 
honoratissimum  nomen  fuitinter  haec,  Superbos;  atque, 
ut  ipsi  ferunt,  conditores  suos  lupae  uberibus  altos  :  sic 
omnem  illum  paoukun  luporum  animos,  inexplebiles 
sanguinis  atque  imperii,  divitiarumque  avidos  ac  jejunos 
habere. 

VII.  «  Se  autem,  seu  nobilitate  illis  comparetur,  cla- 
riorem  illa  colluvie  convenarum  esse,  qui  paternos  ma- 
jores  suos  a  Cyro  Darioque,  conditoribus  persici  regni, 
maternos  a  Magno  Alexandro,  ac  Nicatore  Seleuco,  con- 
ditoribus  imperii  macedonici,  referat  :  seu  populus  illo- 
rum  conferatur  suo ,  earum  se  gentium  esse ,  quae  non 
modo  romano  imperio  sint  pares,  sed  macedonico  quo- 
que  obstiterint.  Nuilam  subjectarum  sibi  gentium  exper- 
tam  peregrina  imperia  :  nullis  unquam,  nisi  domesticis, 
regibus  paruisse  :   Cappadociam  velint,  an  Paphlago- 
niam ,  recensere ;  rursus  Pontum  ,  an  Bithyniam  ,  item- 
que  Armeniam  majorem  minoremque  :  quarum  gentium 
nullam  nequc  Alexander  ille,  qui  totam  pacaverit  Asiam, 
nec  quispiam  successorum  ejus,  aut  posterorum,  attigis- 
set.  Scythiam  duos  unquam  ante  se  reges,  non  pacare, 
sed  tantum  intrare  ausos,  Darium  et  Philippum,  aegre 
inde  fugam  sibi  expedisse,  unde  ipse  magnam  partem 
adversus  Romanos  virium  haberet.  Multoque  se  timidius 
ac  diffidentius  bella  pontica  ingressum,  quum  ipse  rudis 
ac  tiro  esset.  Scythas  praeter  arma ,  virtutemque  animi , 
locorum  quoque  solitudinibus,  vel  frigoribus  instructos, 
per  quae  denuntiaretur  ingens  militiae  labor  ac  pericu- 

6. 

lum.    Inter  quas   difficultales   ne   spes   quidem  praemii 
foret  ex  hoste  vago ,  nec   tantum  pecuniae ,   sed  etiam 
sedis  inope.  Nunc  se  diversam  belli  conditionem  ingredi  : 
nam  neque  ccelo  Asiae  esse  temperatius  aliud,  nec  solo 
fertilius,  nec  urbium  multitudine  amoenius;  magnamque 
temporis  partem ,  non  ut  militiam ,  sed  ut  festum  diem 
acturos,  bello  dubium  facili  magis  an  uberi  :  si  modo 
aut   proximas  regni  Attalici   opes,   aut   veteres   Lydise 
Ioniaeque   audierint,   quas   non   expugnatum   eant,  sed 
possessum;  tantumque  se  avida  exspectet  Asia,  ut  etiam 
vocibus  vocet  :  adeo  illis  odium  Romanorum  incusserit 
rapacitas  proconsulum,  sectio  publicanorum ,  calumniae 
litium!  Sequantur  se  modo  fortiter;  et  colligant,  quid 
se  duce  possit  efficere  tantus  exercitus,  quem  sine  cujus- 
quam   militum   auxilio ,   suamet   unius  opera,  viderint 
Cappadociam,  caeso  rege,  cepisse;  qui  solus  mortalium 
Pontum   omnem   Scythiamque   pacaverit,   quam   nemo 
ante  transire   tuto  atque  adire  potuerit.   Nam  justitiae 
atque  liberalitatis  suae  nec  ipsos  milites,  qui  experiantur, 
testes  refugere;  et  illa  indicia  habere,  quod  solus  regum 
omnium  non  paterna  solum,  verum  etiam  externa  regna, 
hereditatibus  propter  munificentiam  acquisita  possideat, 
Colchos,  Paphlagoniam,  Bosphorum.  » 

VIII.  Sic  excitatis  militibus,  post  annos  tres  et  viginti 
sumpti  regni,  in  romana  bella  descendit.  At  in  ^Egypto, 
mortuo  rege  Ptolemaeo,  ei,  qui  Cyrenis  regnabat,  Pto- 
lemeeo ,  per  legatos  regnum  et  uxor  Cleopatra  regina , 
soror  ipsius,  defertur.  Laetus  igitur  hoc  solo  Ptolemaeus, 
quod  sine  certamine  fraternum  regnum  recepisset,  in 
quod  subornari  et  a  matre  Cleopatra,  et  favore  princi- 

pum,  fratris  filium  cognoverat,  ceterum  infestus  omni- 
bus ,   statim   ubi   Alexandriam   ingressus   est ,  fautores 
pueri   trucidari  jussit.   Ipsum   quoque   die  nuptiarum  , 
quibus  matrem  ejus  in  matrimonium  recipiebat ,  inter 
apparatus    epularum  et  solennia   religionum,   in  com- 
plexu  matris  interficit  :  atque  ita  torum  sororis,  caede 
filii  ejus  cruentus ,  ascendit.  Post  quod   non  mitior   in 
populares,  qui  eum  in  regnum  vocaverant,  fuit  :  siqui- 
dem  peregrinis  militibus  licentia  caedis  data,  omnia  san- 
guine  quotidie  manabant  :  ipsam  quoque  sororem,  filia 
ejus  virgine  per  vim  stuprata,  et  in  matrimonium  ad- 
scita,  repudiat.  Quibus  rebus  territus  populus  in  diversa 
labitur,  patriamque  metu  mortis  exsul  relinquit.  Solus 
igitur  in  tanta  urbe  cum  suis  relictus  Ptoiemaeus,  quum 
regem  se  non  hominum,  sed  vacuarum  sedium  videret, 
edicto  peregrinos  sollicitat.  Quibus  confluentibus,  obvius 
legatis  Romanorum,  Scipioni  Africano  et  Spurio  Mum- 
mio,  et  L.  Metello,  qui  ad  inspicienda  sociorum  regna 
veniebant ,  procedit.   Sed  quam  cruentus  civibus ,  tam 
ridiculus  Romanis  fuit.  Erat  enim  et  vultu  deformis,  et 
statura  brevis,  et  sagina  ventris  non  homini,  sed  belluae 
similis.  Quam  fceditatem  nimia  subtilitas  perlucidae  ves- 
tis  augebat,  prorsus  quasi  astu  inspicienda  proeberentur, 
quae  omni  studio  occultanda  pudibundo  viro  erant.  Post 
discessum  deinde   legatorum  (quorum  Africanus,  dum 
inspicit  urbem,  spectaculo  Alexandrinis  fuit),  jam  etiam 
populo  peregrino  invisus,   cum  filio,  quem  ex   sorore 
susceperat,  et  cum  uxore,  matris  pellice,  metu  insidia- 
rum,  tacitus  in  exsilium  proficiscitur;  contractoque  mer- 
cenario  exercitu,  bellum  sorori  pariter  ac  patriae  infert. 

Arcessitum  maximum  deinde  a  Cyrenis  filium,  ne  eum 
Alexandrini  contra  se  regem  crearent,  interficit.  Tunc 
populus  statuas  et  imagines  ejus  detrahit.  Quod  factum 
studio  sororis  existimans,  filium,  quem  ex  ea  susceperat, 
interficit,  corpusque  in  membra  divisum,  et  in  cista 
compositum ,  matri  die  natali  ejus  inter  epulas  offerri 
curat.  Quae  res  non  reginae  tantum ,  verum  etiam  uni- 
versae  civitati  acerba  et  luctuosa  fuit;  tantumque  mce- 
rorem  festivissimo  convivio  intulit,  ut  regia  omnis  re- 
pentino  luctu  incenderetur.  Yerso  igitur  studio  prin- 
cipum  ab  epulis  in  exsequias,  membra  lacera  populo 
ostendunt;  et  quid  sperare  de  rege  suo  debeant,  filii 
caede  demonstrant. 

IX.  Finito  luctu  orbitatis,  Cleopatra,  quum  urgeri 
se  fraterno  bello  videret,  auxilium  a  Demetrio,  rege 
Syriae,  per  legatos  petit  :  cujus  ipsius  varii  et  memora- 
biles  casus  fuere.  Namque  Demetrius,  ut  supra  dictum 
est,  quum  bellum  Parthis  intulisset,  et  multis  congres- 
sionibus  victor  fuisset ,  repente  insidiis  circumventus, 
amisso  exercitu,  capitur.  Cui  Arsacides  Parthorum  rex, 
magno  et  regio  animo,  misso  in  Hyrcaniam,  non  cultum 
tantum  regium  praestitit;  sed  et  filiam  in  matrimonium 
dedit,  regnumque  Syriae,  quod  per  absentiam  ejus  Try- 
pho  occupaverat ,  restituturum  promittit.  Post  hujus 
mortem  desperato  reditu  ,  non  ferens  captivitatem  De- 
metrius  ,  privatam  ,  etsi  opulentam ,  vitam  pertaesus , 
tacitus  in  regnum  fugam  meditatur.  Hortator  illi  et 
romes  Callimander  amicus  erat  :  qui  post  captivitatem 
ejus  a  Svria  per  Arabiae  deserta,  ducibus  pecunia  com- 
paratis ,   parthico    habitu   Babylonem    pervenerat.    Sed 

fugientem  Phrahates,  qui  Arsacidae  successerat,  equitum 
celeritate,  per  compendiosos  tramites  occupatum  re- 
trahit.  Ut  est  deductus  ad  regem,  Callimandro  quidem 
non  tantum  venia,  verum  etiam  praemium  fidei  datum  : 
Demetrium  autem  et  graviter  castigatum  ad  conjugem 
in  Hyrcaniam  remittit,  arctioribusque  custodiis  obser- 
vari  jubet.  Interjecto  deinde  tempore,  quum  fidem  illi 
etiam  suscepti  liberi  facerent,  eodem  amico  comite  repe- 
tita  fuga  est  :  sed  pari  infelicitate  prope  fines  regni  sui 
reprehenditur ;  ac  denuo  perductus  ad  regem ,  ut  invi- 
sus  a  conspectu  submovetur.  Tunc  quoque  uxori  et  libe- 
ris  donatus ,  in  Hyrcaniam ,  poenalem  sibi  civitatem , 
remittitur,  talisque  aureis  ad  exprobrationem  puerilis 
levitatis  donatur.  Sed  hanc  Parthorum  tam  mitem  in 
Demetrium  clementiam  non  misericordia  gentis  facie- 
bat,  nec  respectus  cognationis  :  sed  quod  Syriae  regnum 
affectabant,  usuri  Demetrio  adversus  Antiochum  fra- 
trem,  prout  res ,  vel  ternpus,  vel  fortuna  belli  exe- 
gisset. 

X.  His  auditis,  Antiochus  occupandum  bellum  ratus, 
exercitum,  quem  multis  finitimorum  bellis  induraverat, 
adversus  Parthos  ducit.  Sed  luxuriae  non  minor  appa- 
ratus ,  quam  militiae ,  fuit  :  quippe  lxxx  millia  armato- 
rum  secuta  sunt  ccc  millia  lixarum;  ex  quibus  coquo- 
rum ,  pistorum ,  scenicorumque  major  numerus  fuit. 
Argenti  certe  aurique  tantum,  ut  etiam  gregarii  milites 
caligas  auro  figerent,  proculcarentque  materiam,  cujus 
amore  populi  ferro  dimicant.  Gulinarum  quoque  argen- 
tea  instrumenta  fuere,  prorsus  quasi  ad  epulas,  non  ad 
bella  pergerent.  Advenienti  Antiocbo  multi  Orientales 

reges  occurrere,  tradentes  se,  regnaque  sua,  cum  exse- 
cratione  superbiae  parthicae.  Nec  mora  congressioni  fuit. 
Antiochus,  tribus  proeliis  victor,  quum  Babyloniam  occu- 
passet,  Magnus  haberi  coepit.  Itaque  omnibus  ad  eum 
populis  deficientibus,  nihil  Parthis  reliqui  praeter  patrios 
fines  fuit.   Tunc  Phrahates  Demetrium  in  Syriam  ad 
occupandum  regnum  cum  parthico  praesidio  mittit,  ut 
eo  pacto  Antiochus  ad  sua  tuenda  a  Parthia  revocaretur. 
Interim,  quoniam  viribus  non  poterat,  insidiis  Antio- 
chum  ubique  tentabat.  Propter  multitudinem  hominum , 
exercitum    suum   Antiochus    per    civitates    in    hyberna 
diviserat :  quse  res  exitii  causa  fuit.  Nam  quum  gravari 
se   copiarum   praebitione,   et  injuriis  militum  civitates 
viderent ,  ad  Parthos  deficiunt ;  et  die  statuta ,  omnes 
apud  se   divisum   exercitum  per  insidias ,   ne   invicem 
ferre  auxilia  possent,  aggrediuntur.  Quae  quum  nuntiata 
Antiocho   essent ,   auxilium   proximis   laturus ,  cum   ea 
manu,  quae  secum  hyemabat,  progreditur.   In  itinere 
obvium  regem  Parthorum  habuit ,  adversus  quem  for- 
tius ,   quam  exercitus  ejus ,   dimicavit.  Ad  postremum 
tamen  quum  virtute  hostes  vincerent,  metu  suorum  de- 
sertus  occiditur  :   cui  Phrahates  exsequias  regio  more 
fecit,  filiamque  Demetrii,  quam  secum  Antiochus  ad- 
duxerat,  captus  amore  virginis,  uxorem  duxit.  Poeni- 
tere  deinde  dimissi  Demetrii  ccepit  :  ad  quem  retrahen- 
dum  quum   turmas  equitum  festinato  misisset,  Deme- 
trium  hoc  ipsum  metuentem  jam  in  regno  missi  invene- 
runt ;  frustraque  omnia  conati ,  ad  regem  suum  reversi 
sunt. 

I.   j\  ntiocho   in  Parthia  cum   exercitu  deleto ,  frater 

ejus  Demetrius,  obsidione  Parthorum  liberatus,  ac  resti- 

tutus  in  regnum ,  quum  omnis  Syria  in  luctu  propter 

amissum  exercitum  esset,  quasi  parthica  ipsius  ac  fratris 

bella ,  quibus  alter  captus ,  alter  occisus  erat ,  prospere 

cessissent ,  ita  .ZEgypto  bellum  inferre  statuit ,  regnum 

Jigypti  Cleopatra  socru,  pretium  auxiiii  adversus  fra- 

trem  suum,  pollicente.  Sed  dum  aliena  affectat,  ut  asso- 

let  tieri,  propria  per  defectionem  Syrise  amisit :  siquidem 

Antiochenses  primi,  duce  Tryphone,  exsecrantes  super- 

biam    regis ,    quae    conversatione    parthicae    crudelitatis 

intolerabilis  facta  erat,  mox  Apamenii,  ceteraeque  civi- 

tates  exemplum  secutae,  per  absentiam  ejus  a  Demetrio 

defecere.  Ptolemaeus  quoque,  rex  iEgypti,  bello  ab  eodem 

petitus ,  quum  cognovisset  Cleopatram  sororem  suam , 

opibus  iEgypti  navibus  impositis ,  ad   filiam  et  Deme- 

trium  generum  in  Syriam  profugisse,  immittit  juvenem 

quemdam  iEgyptium,  Protarchi  negotiatoris  filium,  qui 

regnum  Syriae  armis  peteret ,  composita  fabula  ,  quasi 

per   adoptionem   Antiochi    regis   receptus    in    familiam 

regiam  esset ,   nec  Syriis  quemlibet   regem  aspernanti- 

bus,  ne  Demetrii  paterentur  superbiam  :  nomen  juveni 

Alexandri    impomtur,   auxiliaquc   ab    /Egypto   ingentia 

mittuntur.  Interea  corpus  Antiochi  interfecti  a  rege 
Parthorum ,  in  loculo  argenteo  ad  sepulturam  in  Syriam 
remissum  supervenit  :  quod  cum  ingenti  studio  civita- 
tium  et  regis  Alexandri ,  ad  firmandam  fabulae  fidem, 
excipitur.  Quae  res  illi  magnum  favorem  popularium 
conciliavit,  omnibus  non  fictas  in  eo,  sed  veras  lacrymas 
existimantibus.  Demetrius  autem  victus  ab  Alexandro, 
quum  undique  circumstantibus  malis  premeretur,  ad 
postremum  etiam  ab  uxore  filiisque  deseritur.  Relictus 
igitur  cum  paucis  servulis,  quum  Tyrum  religione  tem- 
pli  se  defensurus  petisset,  navi  egrediens,  praefecti  jussu 
interficitur.  Alter  ex  filiis  Seleucus,  quoniam  sine  ma- 
tris  auctoritate  diadema  sumpsisset,  ab  eadem  interfici- 
tur;  alter,  cui  propter  nasi  magnitudinem  cognomen 
Grypo  fuit,  rex  a  matre  hactenus  constituitur,  ut  nomen 
regis  penes  filium,  vis  autem  omnis  imperii  penes  matrem 
esset. 

II.  Sed  Alexander ,  occupato  Syriae  regno ,  tumens 
successu  rerum,  spernere  jam  etiam  ipsum  Ptolemaeum, 
a  quo  fuerat  subornatus  in  regnum,  superba  insolentia 
coepit.  Itaque  Ptolemaeus ,  reconciliata  sororis  gratia , 
destruere  Alexandri  regnum ,  quod  odio  Demetrii,  viri- 
bus  suis  acquisierat,  summis  opibus  instituit.  Mittit 
igitur  ingentia  Grypo  auxilia ,  et  filiam  Tryphaenam 
Grypo  nupturam,  ut  populos  in  auxilium  nepotis,  non 
societate  tantum  belli,  verum  et  affinitate  sua  sollici- 
taret.  Nec  res  frustra  fuit;  nam  quum  omnes  Gry- 
pum  instructum  iEgypti  viribus  viderent,  paulatim  ab 
Alexandro  deficere  coepere.  Fit  deinde  inter  reges  proe- 
lium,   quo  victus  Alexander  Antiochiam  profugit  :   ibi 

inops  pecuniae,  quum  stipendia   militibus  deessent,  in 
templo   Jovis   solidum   ex   auro   Victoriae   signum   tolli 
jubet ,    facetis    jocis    sacrilegium    circumscribens ;   nam 
« Victoriam  commodatam   sibi   ab  Jove   esse »  dicebat. 
lnterjectis   deinde   diebus ,   quum   ipsius  Jovis  aureum 
simulacrum  infiniti  ponderis  tacite  evelli  jussisset,  de- 
prehensusque  in  sacrilegio ,  concursu  multitudinis  esset 
in  fugam  versus ,  magna  vi  tempestatis  oppressus ,  ac 
desertus  a  suis ,  a  latronibus  capitur ;  perductusque  ad 
Grypum,  interficitur.  Grypus  porro ,  reciperato  patrio 
regno ,  externisque  periculis  liberatus ,  insidiis  matris 
appetitur.  Quae  quum  cupiditate  dominationis ,  prodito 
marito,  Demetrio,  et  altero  filio  interfecto,  hujus  quo- 
que  victoria  inferiorem  dignitatem  suam  factam  doleret, 
venienti  ab  exercitatione  poculum   veneni  obtulit.   Sed 
Grypus,  praedictis  jam  ante  insidiis,  veluti  pietate  cum 
matre  certaret ,  bibere  ipsam  jubet ;  abnuenti  instat  : 
postremum,  prolato  indice,  eam  arguit,    solam  defen- 
sionem    sceleris    superesse    affirmans ,    si    bibat ,   quod 
fllio   obtulit.    Sic    victa    regina ,    scelere    in    se    verso , 
veneno,  quod  alii  paraverat,  exstinguitur.  Parta  igitur 
regni    securitate ,   Grypus   octo   annis   quietem   et   ipse 
habuit,  et  regno  praestitit.  Natus  deinde  ilh  est  aemulus 
regni,  frater  ipsius  Cyzicenus,  eadem  matre  genitus,  sed 
ex  Antiocho  patruo  susceptus  :  quem  quum  veneno  tol- 
lere  voluisset,  ut  maturius  armis  cum  eo  de  regno  con- 
tenderet,  excitavit. 

III.  Inter  has  regni  Syriae  parrieidiales  discordias 
moritur  rex  iEgypti  Ptolemaeus ,  regno  iEgypti  uxori  et 
aiteri  ex  filiis,  quem  illa  legisset,  relicto;  videlicet  quasi 

quietior    Jigypti    status ,    quam    Syriae    regnum    esset, 
quum  mater,  altero  ex  filiis  electo,  alterum  hostem  es- 
set  habitura.   Igitur  quum  pronior  in  minorem  filium 
esset ,  a  populo  compellitur  majorem  eligere  :  cui  prius 
quam  regnum   daret ,   uxorem  ademit ;   compulsumque 
repudiare  carissimam  sibi  sororem  Cleopatram,  mino- 
rem  sororem  Selenen  ducere  jubet,  non  materno  inter 
filias  judicio,  quum  alteri  maritum  eriperet,  alteri  da- 
ret.  Sed  Cleopatra,  non  tam  a  viro  repudiata,  quam  a 
matre  divortio  viri  dimissa,  Cyziceno  in  Syria  nubit; 
eique  ne  nudum  uxoris  nomen  afferret,  exercitum  Grypi 
sollicitatum  ,  velut  dotalem ,   ad  maritum  deducit.   Par 
igitur  viribus  fratris  Cyzicenus  proelium  committit,  ac 
victus  in  fugam  vertitur,  Antiochiamque  venit.   Tunc 
Antiochiam  Grypus,  in  qua  erat  Cyziceni  uxor  Cleopa- 
tra,  obsidere  coepit;  qua  capta,  Tryphaena,  uxor  Grypi , 
nihil  antiquius  quam  sororem  Cleopatram  requiri  jussit : 
non  ut  captivae  opem  ferret,  sed  ne  effugere  captivitatis 
mala  posset ,   quae  sui   aemulatione  in   hoc  potissimum 
regnum  invaserit ,  hostique  sororis  nubendo  hostem  se 
ejus  effecerit.   Tum  peregrinos  exercitus   in  certamina 
fratrum  adductos,  tum  repudiatam  a  fratre,  contra  ma- 
tris  voluntatem  extra  iEgyptum  nuptam  accusat.  Contra 
Grypus  orare ,  <(  ne  tam  foedum  facinus  facere  cogatur  : 
a  nullo  unquam  majorum  suorum  inter  tot  domestica, 
tot  externa  bella ,  post  victoriam  in  feminas  saevitum , 
quas  sexus  ipse  et  periculis  bellorum ,  et  saevitiae  victo- 
rum  eximat  :  in  hac  vero,  praeter  commune  bellantium 
fas,  accedere  necessitudinem  sanguinis  :  quippe  ipsius, 
quae  tam  cruente  saeviat ,  sororem  equidem   gcrmanam 

esse,  suam  vero  consobrinam  ;  liberorum  deinde  eom- 
munium  materteram.  »  His  tot  necessitudinibus  sanjjui- 
nis  adjicit  superstitionem  templi,  quo  abdita  profugerit, 
«  tantoque  religiosius  colendos  sibi  deos,  quo  magis  his 
propitiis  ac  faventibus  vicisset  :  tum  neque  occisa  illa, 
se  virium  quicquam  Cyziceno  dempturum ,  nec  servatu- 
rum  reddita. »  Sed  quanto  Grypus  abnuit ,  tanto  soror 
muliebri  pertinacia  accenditur ,  rata ,  non  misericordiae 
haec  verba,  sed  amoris  esse.  Itaque,  vocatis  ipsa  militi- 
bus ,  mittit ,  qui  sororem  confoderent.  Qui  ut  in  tem- 
plum  intraverunt,  quum  evellere  eam  non  possent,  ma- 
nus  amplexantis  deae  simulacrum  praeciderunt.  Tunc 
Cleopatra  exsecratione  parricidarum ,  mandata  viola- 
tis  numinibus  ultione  sui ,  decedit.  Nec  multo  post , 
repetita  preelii  congressione,  victor  Cyzicenus  uxorem 
Grypi  Tryphaenam,  quae  paulo  ante  sororem  interfe- 
cerat,  capit;  ejusque  supplicio  uxoris  manibus  paren- 
tavit. 

IV.  At  in  iEgypto  Cleopatra  quum  gravaretur  socio 
regni,  filio  Ptolemaeo,  populum  in  eum  incitat;  abduc- 
taque  ei  Selene  uxore,  eo  indignius,  quod  ex  Selene  jam 
duos  filios  habebat,  exsulare  cogit,  arcessito  minore  filio 
Alexandro ,  et  rege  in  locum  fratris  constituto  :  nec 
filium  regno  expulisse  contenta,  bello  Cypri  exsulantem 
persequitur.  Unde  pulso,  interficit  ducem  exercitus  sui, 
quod  vivum  eum  e  manibus  dimisisset  :  quanquam  Pto- 
lemaeus  verecundia  materni  belli,  non  viribus  minor,  ab 
insula  recessisset.  Igitur  Alexander,  territus  hac  matris 
crudelitate,  et  ipse  eam  reliquit,  periculoso  regno  secu- 
ram  ac  tutam  vitam  anteponens.  Cleopatra  vero  timens, 

ne  major  filius  Ptolemaeus  ab  Cyziceno  ad  reciperandam 
iEgyptum  auxiliis  juvaretur,  ingentia  Grypo  auxilia,  et 
Selenen  uxorem ,  nupturam  hosti  prioris  mariti  mittit ; 
Alexandrumque  filium  per  legatos  in  regnum  revocat  : 
cui  quum  occultis  insidiis  exitium  machinaretur,  occu- 
pata  ab  eodem  interficitur ,  spiritumque  non  fato .  sed 
parricidio  dedit  :  digna  prorsus  hac  mortis  infamia,  quae 
etiam  matrem  toro  expulit ,  et  duas  filias  viduas  alterno 
fratrum  matrimonio  fecit;  et  filio  alteri  in  exsilium  acto 
bellum  intulit,  alteri,  erepto  regno,  exitium  per  insidias 
machinata  est. 

V.  Sed  nec  Alexandro  caedes  tam  nefanda  inulta  fuit. 
Nam  ubi  primum  compertum  est,  scelere  filii  matrem 
interfectam,  concursu  populi  in  exsilium  agitur,  revo- 
catoque  Ptolemaeo  regnum  redditur  :  qui  neque  cum 
matre  bellum  gerere  voluisset,  nec  a  fratre  armis  repe- 
tere,  quod  prior  possedisset.  Dum  haec  aguntur,  frater 
ejus  ex  pellice  susceptus,  cui  pater  Cyrenarum  regnum 
testamento  reliquerat,  herede  populo  romano  instituto, 
decedit.  Jam  enim  fortuna  romana  porrigere  se  ad 
Orientalia  regna,  non  contenta  Italiae  terminis,  cceperat. 
Itaque  et  ea  pars  Libyae  provincia  facta  est :  postea  Creta 
Ciliciaque  piratico  bello  perdomitae,  in  formam  provin- 
ciae  rediguntur.  Quo  facto,  et  Syriae  et  ^Egypti  regna, 
romana  vicinitate  arctata,  quae  incrementa  de  finitimis 
bellis  quaerere  solebant,  adempto  vagandi  arbitrio,  vires 
suas  in  perniciem  mutuam  converterunt  :  adeo  ut,  assi- 
duis  proeliis  consumpti,  in  contemptum  finitimorum  ve- 
nerint;  praedaeque  Arabum  genti ,  imbelli  antea,  fuerint. 
Quorum   rex   Erotimus ,    fiducia    septingentorum    filio- 

rum ,  quos  ex  pellicibus  susceperat ,  divisis  exerciti- 
bus ,  nunc  ^Egyptum ,  nunc  Syriam ,  infestabat ;  ma- 
gnumque  nomen  Arabum ,  viribus  finitimorum  exsan- 
guibus,  fecerat. 

LIBER  XL. 


T.  lVluTUis  fratrum  odiis,  et  mox  filiis  inimicitiis  pa- 
rentum  succedentibus ,  quum  inexpiabili  bello  et  reges , 
et  regnum  Syriae  consumptum  esset,  ad  externa  populus 
auxilia  concurrit ,  peregrinosque  sibi  reges  circumspi- 
cere  coepit.  Itaque  quum  pars  Mithridatem  Ponticum , 
pars  Ptolemaeum  ab  iEgypto  arcessendum  censeret,  oc- 
curreretque,  quod  Mithridates  implicitus  bello  romano 
esset ,  Ptolemaeus  quoque  semper  hostis  fuisset  Syriae , 
omnes  in  Tigranem,  regem  Armeniae,  consensere,  ins- 
tructum,  praeter  domesticas  vires,  et  Parthica  societate, 
et  Mithridatis  affmitate.  Igitur  accitus  in  regnum  Syriae, 
per  xviii  annos  tranquillissimo  regno  potitus  est,  neque 
bello  alium  lacessere,  neque  lacessitus  inferre  alii  bel- 
lum  necesse  habuit. 

II,  Sed  sicut  ab  hostibus  tuta  Syria  fuit,  ita  terrae 
motu  vastata  est,  quo  centum  septuaginta  millia  homi- 
num,  et  multae  urbes  perierunt.  Quod  prodigium  muta- 
tionem  rerum  portendere  aruspices  responderunt.  Igi- 
tur  Tigrane  a  Lucullo  victo,  rex  Syriae  Antiochus,  Cyzi- 
ceni  filius ,  ab  eodem  Lucullo  appellatur.  Sed  quod 
Lucullus  dederat,  postea  ademit  Pompeius  :  qui  poscenti 
regnum  respondit ,  « ne  volenti  quidem  Syriae ,  nedum 
recusanti  daturum  se  regem ,  qui  xvni  annos ,  quibus 

Tigranes  Syriam  tenuit,  in  angulo  Ciliciae  latueril;  victo 
autem  eodem  Tigrane  a  Romanis,  alieni  operis  praemia 
postulet.  Igitur ,  ut  habenti  regnum  non  ademerit ,  ita 
quo  cesserit  Tigrani,  non  daturum,  quod  tueri  ncsciat  : 
ne  rursus  Syriam  Judaeorum  et  Arabum  latrociniis  infes- 
tam  reddat.  »  Atque  ita  Syriam  in  provinciae  formam 
redegit ;  paulatimque  Oriens  Romanorum  ,  discordia 
consanguineorum  regum,  factus  est. 


it. 

I.   Xarthi  ,  penes  quos,  velut  divisione  orbis  eum  Eo- 
manis  facta ,   nunc  Orientis  imperium  est ,   Seytharum 
exsules  fuere.  Hoc  etiam  ipsorum  vocabuio  manifesta- 
tur;  nam  Scythico  sermone  Parthi  exsules  dicuntur.  Hi 
et  Assyriorum  et  Medorum  temporibus,  inter  Orientis 
populos  obscurissimi  fuere.  Postea  quoque  quum  impe- 
rium  Orientis  a  Medis  ad  Persas  translatum  est,  veluti 
vulgus  sine  nomine ,  prseda  victorum  fuere.  Postremo 
Macedonibus ,  triumphato  Oriente,  servierunt;  ut  cui- 
vis  mirum  videatur,  ad  tantam  eos  felicitatem  provec- 
tos,  ut  imperent  gentibus,  sub  quarum  imperio ,  veluti 
servile  vulgus,  fuere.  A  Romanis  quoque,  trinis  bellis, 
per  maximos  duces ,  florentissimis  temporibus  lacessiti , 
soli  ex  omnibus  gentibus  non  pares  solum,  verum  etiam 
victores  fuere  :  quanquam  plus  gloriae  sit,  inter  Assyria 
et  Medica  Persicaque,  memorata  olim  regna,  et  opu- 
lentissimum  illud  mille  urbium  Bactrianum  imperium , 
emergere  potuisse,  quam  longinqua  bella  vicisse;  prae- 
terea  quum  gravibus  Scythicis,  et  vicinalibus  bellis  assi- 
due  vexati,  variis  periculorum  certaminibus  urgerentur. 
Hi  domesticis  seditionibus  Scythia  pulsi,  solitudines  in- 
ter  Hyrcaniam ,  et  Dahas ,  et  Areos ,  et  Spartanos ,  et 
Margianos  furtim  occupavere.  Fines  deinde,  non  inter- 

cedentibus  primo  finitimis,  postea  etiam  prohibentibus, 
in  tantum  protulere,  ut  non  immensa  tantum  jam  ac 
profunda  eamporum ,  verum  etiam  praerupta  collium, 
montiumque  ardua  occupaverint.  Ex  quo  fit ,  ut  Par- 
thiae  pleraque  finium,  aut  aestus,  aut  frigoris  magnitudo 
possideat;  quippe  quum  montes  nix,  et  campos  aestus 
infestet. 

II.  Administratio  gentis  post  defectionem  Macedonici 
imperii  sub  regibus  fuit.  Proximus  majestati  regum 
populorum  ordo  est  :  ex  hoc  duces  in  bello,  ex  hoc 
rectores  in  pace  habent.  Sermo  his  inter  Scythicum 
Medicumque  medius,  et  ex  utrisque  mixtus.  Vestis  olim 
sui  moris  :  posteaquam  accessere  opes,  ut  Medis  perlu- 
cida  ac  fluida.  Armorurn  patrius  ac  Scythicus  mos. 
Exercitum  non  ut  aliae  gentes  liberorum,  sed  majorem 
partem  servorum  habent  :  quorum  vulgus,  nulli  manu- 
mittendi  potestate  permissa,  ac  per  hoc  omnibus  servis 
nascentibus ,  in  dies  crescit.  Hos  pari  ac  liberos  suos 
cura  habent,  et  equitare ,  et  sagittare  magna  industria 
docent.  Locupletissimus  ut  quisque  est ,  ita  plures  in 
bello  equites  regi  suo  praebet.  Denique  Antonio,  bellum 
Parthis  inferenti ,  quum  quinquaginta  millia  equitum 
occurrerent,  soli  cccc  liberi  fuere.  Coininus  in  acie  proe- 
liari,  aut  obsessas  expugnare  urhes  nesciunt.  Pugnant 
aut  procurrentibus  equis,  aut  terga  dantibus  :  saepe  etiam 
fugam  simulant,  ut  incautiores  adversum  vulnera  inse- 
quentes  liabeant.  Signum  his  in  prcelio  non  tuba ,  sed 
tympano  datur.  Nec  pugnare  diu  possunt  :  ceterum  in- 
tolerandi  forent,  si,  quantus  his  impetus  est ,  vis  tanta 
et  perseverantia  esset.  Plerumque  in  ipso  ardore  eerta- 

minis  proelia  deserunt,  ac  paulo  post  pugnam  ex  fuga 
repetunt ,  ut ,  quum  maxime  vicisse  te  putes ,  tunc  tibi 
discrimen  subeundum  sit.  Munimentum  ipsis  equisque 
loricae  plumatae  sunt,  quae  utrumque  toto  corpore  tegunt. 
Auri  argentique  nullus  nisi  in  armis  usus. 

III.  Uxores  dulcedine  variae  libidinis  singuli  plures 
habent  :  nec  ulla  delicta  adulterio  gravius  vindicant. 
Quamobrcm  feminis  non  convivia  tantum  virorum ,  ve- 
rum  etiam  conspectum  interdicunt.  Carne  non  nisi  vena- 
tibus  quaesita  vescuntur.  Equis  omni  tempore  vectantur  : 
illis  bella,  illis  convivia,  illis  publica  ac  privata  officia 
obeunt  :  super  illos  ire,  consistere,  mercari ,  colloqui. 
Hoc  denique  discrimen  inter  servos  liberosque  est,  quod 
servi  pedibus,  liberi  non  nisi  equis  incedunt.  Sepultura 
vulgo ,  aut  avium  ,  aut  canum  laniatus  est.  Nuda  de- 
mum  ossa  terra  obruunt.  In  superstitionibus  atque  cura 
deorum  praecipua  omnibus  veneratio  est.  Ingenia  genti 
tumida,  seditiosa,  fraudulenta,  procacia  :  quippe  violen- 
tiam  viris ,  mansuetudinem  mulieribus  assignant.  Sem- 
pcr  aut  in  externos,  aut  in  domesticos  motus  inquieti  : 
natura  taciti :  ad  faciendum,  quam  ad  dicendum  promp- 
tiores  :  proinde  secunda  adversaque  silentio  tegunt. 
Principibus  metu,  non  pudore  parent  :  in  libidinem  pro- 
jecti,  in  cibum  parci.  Fides  dictis  promissisque  nulla , 
nisi  quatenus  expedit. 

IV.  Post  mortem  Alexandri  Magni,  quum  inter  suc- 
cessores  ejus  Orientis  regna  dividerentur,  nuilo  Ma- 
cedonum  dignante  Parthorum  imperium ,  Stasanori , 
ovterno  socio ,  traditur.  Hi  postea ,  diductis  Macedoni- 
bus  in  hellum  civile,  cum  ceteris  superioris  Asiae  popu- 

lis  Eumenein  secuti  sunt  :  quo  victo ,  ad  Antigoiuun 
transiere.  Post  hunc  a  Nicatore  Seleuco ,  ac  mox  ab 
Antioclio  et  successoribus  ejus  possessi  :  a  cujus  pronc- 
pote  Seleuco  primum  defecere ,  primo  Punico  bello , 
L.  Manlio  Vulsone,  M.  Attilio  Regulo  Consulibus.  Hujus 
defectionis  impunitatem  illis  duorum  fratrum  regum , 
Seleuci  et  Antiochi,  discordia  dedit  :  qui,  dum  sibi  invi- 
cem  eripere  regnum  volunt,  persequi  defectores  omise- 
runt.  Eodem  teinpore  etiam  Theodotus,  mille  urbium 
Bactrianarum  praefectus,  defecit,  regemque  se  appellari 
jussit  :  quod  exemplum  secuti  totius  Orientis  populi  a 
Macedonibus  defecere.  Erat  eo  tempore  Arsaces,  vir, 
sicut  incertae  originis,  ita  virtutis  expertae.  Hic  solitus 
latrociniis  et  rapto  vivere,  accepta  opinione ,  Seleucum 
a  Galiis  in  Asia  victum,  solutus  regis  metu,  cum  praedo- 
num  manu  Parthos  ingressus,  praefecttim  eorum  Andra- 
goram  oppressit;  sublatoque  eo,  imperium  gentis  invasit. 
Non  magno  deinde  post  tempore,  "FJyrcanorum  quoque 
regnum  occupavit  :  atque  ita  duarum  civitatum  imperio 
praeditus ,  grandem  exercitum  parat ,  metu  Seleuci  et 
Theodoti,  Bactrianorum  regis.  Sed  cito,  morte  Theodoti, 
metu  liberatus,  cum  fllio  ejus  et  ipso  Theodoto  foedus 
ac  pacem  fecit  :  nec  multo  post  cum  Seleuco  rege,  ad 
defectores  persequendos  veniente ,  congressus ,  victor 
fuit  :  quem  diem  Parthi  exinde  solennem ,  velut  initium 
libertalis,  observant. 

V.  Revocato  deinde  Seleuco  novis  motibus  in  Asiam, 
dato  laxamento,  regnum  Parthicum  format,  miiitem 
legit,  castella  munit,  civitates  (irmat.  Urbem  quoque, 
nomine  Daram,  in  monte  Zapaortenon   condit  :  cujus 

loci  ea  couditio  est,  nt  neque  munitius  quicquam  esse, 
neque  amcenius  possit.   Ita  enim  et  praeruptis  rupibus 
undique  cingitur,  ut  tutela  loci  nullis  defensoribus  egeat : 
et  soli  circumjacentis  tanta  ubertas  est,  ut  propriis  opi- 
bus  expleatur.  Jam  fontium  ac  sylvarum  ea  copia  est , 
ut   et   aquarum   abundantia    irrigetur ,   et   venationum 
voluptatibus  exornetur.  Sic  Arsaces,  quaesito  simul  cons- 
titutoque  regno,  non  minus  memorabilis  Partbis  quam 
Persis  Cyrus,  Macedonibus  Alexander,  Romanis  Romu- 
lus ,  matura  senectute ,  decedit.   Cujus  memoriae  bunc 
bonorem  Partbi  tribuerunt,  ut  omnes  exinde  reges  suos 
Arsacis    nomine    nuncupent.    Hujus   filius    et    successor 
regni ,   Arsaces  et  ipse   nomine ,  adversus  Antiocbum , 
Seleuci  filium ,  centum  millibus  peditum ,  et  xx  millibus 
equitum  instructum  ,  mira  virtute  pugnavit;  ad  postre- 
mum  in  societatem  ejus  assumptus  est.  Tertius  Partbl 
rex  Priapatius  fuit ,  sed  et  ipse  Arsaces  dictus.  Nam , 
sicut  supra  dictum  est,  omnes  reges  suos  boc  nomine, 
secuti  Romani  Caesares  Augustosque  cognominavere.  Hic 
actis  in  regno  quindecim  annis  decessit,  relictis  duobus 
filiis,  Mithridate  et  Pbrabate,  quorum  major  Phrahates, 
more   gentis ,   heres  regni ,   Mardos ,   validam   gentem , 
bello  domuit;  nec  multo  post  decessit,  multis  filiis  re- 
lictis  :  quibus  praeteritis ,  fratri  potissimum  Mithridati , 
insignis  virtutis  viro,   reliquit   imperium ,   plus   regio , 
quam  patrio    deberi   nomini    ratus ,   potiusque   patriae , 
quam  liberis  consulendum. 

VI.  Eodem  ferme  tempore,  sicuti  in  Parthis  Mithi  i- 
dates ,  ita  in  Ractris  Eucratides ,  magni  ulerque  viri, 
regna  ineunt.  Sed  Parthorum  fortuna  felicior  ad  siun- 

mum  ,  hoc  duce ,  imperii  fastigium  cos  perduxit.  Bae- 
triani  autem  per  varia  bella  jactati,  non  regnum  tan- 
tum,  verum  etiam  libertatem  amiserunt  :  siquidem  Sog- 
dianorum  et  Drangianorum  Indorumque  bellis  fatigati , 
ad  postremum  ab  invalidioribus  Parthis ,  velut  exsan- 
gues,  oppressi  sunt.  Multa  tamen  Eucratides  bella  magna 
virtute  gessit  :  quibus  attritus ,  quum  obsidionem  I)e- 
metrii ,  regis  Indorum ,  pateretur,  cum  ccc  militibus , 
lx  millia  hostium  assiduis  eruptionibus  vicit.  Quinto 
itaque  mense  liberatus ,  Indiam  in  potestatem  redegit. 
Unde  quum  se  reciperet,  a  filio,  quem  socium  regni 
fecerat,  in  itinere  interficitur  :  qui,  non  dissimulato  par- 
ricidio,  velut  hostem,  non  patrem  interfecisset ,  et  per 
sanguinem  ejus  currum  egit,  et  corpus  abjici  insepultum 
jussit.  Dum  haec  apud  Bactros  geruntur,  interim  inter 
Parthos  et  Medos  bellum  oritur.  Quum  varius  utriusque 
populi  casus  fuisset,  ad  postremum  victoria  penes  Par- 
thos  fuit.  His  viribus  auctus  Mithridates,  Mediae  Bacasin 
praeponit;  ipse  in  Hyrcaniam  proficiscitur.  Unde  reversus 
bellum  cum  Erymaeorum  rege  gessit  :  quo  victo  ,  hanc 
quoque  gentem  regno  adjecit,  imperiumque  Parthorum 
a  monte  Caucaso ,  multis  populis  iii  ditionem  redactis  , 
usque  ad  flumen  Euphrarem  protulit.  Atque  ita  adversa 
valetudine  correptus,  nou  minor  Arsace  proavo,  gioriosa 
senectute  decedit. 

I.  XOST  necem  Mithridatis  ,  Parthorum  regis ,  Phra- 
hates,  filius  ejus,  rex  constituitur :  qui  quuin  inferre  bel- 
lum ,  in  ultionem  tentati  ab  Antiocho  Parthici  regni , 
Syriae  statuisset,  Scytharum  motibus  ad  sua  defendenda 
revocatur.  Namque  Scythae  in  auxilium  Parthorum  ad- 
versus  Antiochum ,  Syriae  regem ,  mercede  sollicitati , 
quum,  confecto  jam  bello,  supervenissent,  et,  calumnia 
tardius  lati  auxilii,  mercede  fraudarentur,  dolentes  tan- 
tum  iis  itineris  frustra  emensum,  quum  vel  stipendium 
pro  vexatione,  vel  alium  hostem  dari  sibi  poscerent, 
superbo  responso  offensi ,  fmes  Parthorum  vastare  coe- 
perunt.  Igitur  Phrahates,  quum  adversus  eos  proficisce- 
retur ,  ad  tutelam  regni  reliquit  Himerum  quemdam , 
pueritiae  sibi  flore  conciliatum  :  qui  tyrannica  crudeli- 
tate,  oblitus  et  vitae  praeteritae,  et  vicarii  officii,  Babylo- 
nios,  multasque  alias  civitates  importune  vexavit.  Ipse 
autem  Phrahates  exercitum  Graecorum,  quem  bello  An- 
tiochi  captum  superbe  crndeliterque  tractaverat,  in  bel- 
lum  secum  ducit;  immemor  prorsus,  quod  hostiles  eorum 
animos  nec  captivitas  minuerat,  et  insuper  injuriarum 
indignitas  exacerbaverat.  Itaque  quum  inclinatam  Par- 
thorum  aciem  vidissent,  arma  ad  hostes  transtulere,  et 

diu  cupitam  captivitatis  ultionem,  exercitus  Parthici,  et 
ipsius  Plirahatis  regis  cruenta  caede  exsecuti  sunt. 

II.   In  hujus  locum  Artabanus,  patruus  ejus,  rex  sub- 
stituitur.    Scythae  autein  contenti   victoria ,   depopulata 
Parthia,  in  patriam  revertuntur.  Sed  Artabanus ,  bello 
Thogariis  illato ,  in  brachio  vulneratus,  statim  decedit. 
Huic  Mithridates  filius  succedit  :  cui  res  gestae  Magni 
cognomen  dedere  :  quippe  claritatem  parentum ,  aemula- 
tione  virtutis  accensus,  animi  magnitudine  supergredi- 
tur.  Multa  igitur  bella  cum  finitimis  magna  virtute  ges- 
sit,  multosque  populos  Parthico  regno  addidit.  Sed  et 
cum  Scythis  prospere  aliquoties  dimicavit,  ultorque  in- 
juriae  parentum  fuit.  Ad  postremum  Ortoadisti ,  Arme- 
niorum  regi,  bellum  intulit.  Sed  quoniam  in  Armeniam 
transitum   facimus,  origo   ejus  paulo  altius   repetenda 
est.  Neque  enim  silentio  praeteriri  tantum  regnum  fas 
est,  quum  fines  ejus,  post  Parthiam,  omnium  regnorum 
magnitudinem  superent  :  siquidem  Armenia  a  Cappado- 
cia  usque  mare  Caspium  undecies  centum  millia  patet , 
sed  in  latitudinem  millia  passuum  septingenta  porrigi- 
tur.  Condita  est  autem   ab   Armenio ,  Jasonis   Thessali 
comite ;  quem  quum  perditum  propter  insignem  pericu- 
losamque  regno  suo  virtutem  Pelias  rex  cuperet,  denun- 
tiata  militia,   in   Colchos   eum  abire  jubet,  pellemque 
arietis  memorabilem  gentibus  reportare,  sperans  interi- 
tum  viri,  aut  ex  periculis  lam  longae  navigationis,  aut  ex 
bello  tam  profundae   barbariae.   Igitur  Jason ,  divulgata 
opinione  tam  gloriosae  expeditionis ,  quum  ad  eum  cer- 
tatim  principes  juventutis  totius  ferme  orbis  concurre- 
rent,  exercitum  fortissimorum  virorum,  qui  Argonautae 

eognominati  sunt,  comparavit  :  quem  quum  magnis  re- 
bus  gestis ,  incolumem  reduxisset ,  rursus  a  Peliae  filiis 
Thessalia  pulsus,  magna  vi  cum  ingenti  multitudine, 
quae  ad  famam  virtutis  ejus  ex  omnibus  gentibus  quoti- 
die  confluebat,  coniite  Medea  uxore,  quam  repudiatam 
miseratione  exsilii  rursum  receperat,  et  Medo  privigno, 
ab  iEgeo  ve^e  Atheniensiuin  genito ,  Colchos  repetivit , 
socerumque  etiam  regno  pulsum  restituit. 

III.  Magna  deinde  bella  cum  finitimis  gessit;  captas- 
que  civitates  partim  regno  soceri,  ad  abolendam  superio- 
ris  militiae  injuriam,  qua  et  filiam  ejus  Medeam  abduxe- 
rat ,  et  filium  iEgialeum  interfecerat ,  adjunxit;  partim 
populis,  quos  secum  adduxerat,  assignavit  :  primusque 
humanorum  post  Herculem  et  Liberum ,  qui  reges  Orien- 
tis  fuisse  traduntur,  eam  coeli  plagam  domuisse  dicitur. 
Populis  quibusdam  Recam  et  Amphistratum ,  aurigas 
Castoris  et  Pollucis ,  duces  assignavit.  Cum  Albanis 
fcedus  percussit  :  qui  Herculem  ex  Italia  ab  Albano 
monte,  quum,  Geryone  exstincto,  armenta  ejus  per  Ita- 
liam  duceret,  secuti  dicuntur;  quique  memores  Italicae 
originis,  exercitum  Cn.  Pompeii  bello  Mithridatico  fra- 
tres  salutavere.  Itaque  Jasoni  totus  ferme  Oriens ,  ut 
conditori ,  divinos  honores  templaque  constituit  :  qua? 
Parmenion ,  dux  Alexandri  Magni ,  post  multos  annos 
dirui  jussit,  ne  cujusdam  nomen  in  Oriente  venerabilius, 
quam  Alexandri,  esset.  Post  mortem  Jasonis  Medus, 
aemulus  virtutis  ejus,  in  honorem  matris  Medeam  urbem 
condidit ;  regnumque  ex  nomine  suo  Medorum  consti- 
Uiit,  sub  cujus  majestate  Orientis  postea  imperium  fuit. 
Albanis  vicinoe  Amazones  sunt  :  quarum   reginam  Tha- 

lestrein  concubitum  Alexandri  petisse,  multi  auctores 
prodidere.  Arrnenius  quoque  et  ipse  Thessalus,  unus  de 
numero  ducum  Jasonis ,  recollecta  multitudine ,  quae , 
amisso  Jasone  rege,  passim  vagabatur,  Armeniam  con- 
dit.  A  cujus  montibusTigris  fluvius  modicis  primo  incre- 
mentis  nascitur  :  interjecto  deinde  aliquanto  spatio,  sub 
terras  mergitur ;  atque  ita  post  quinque  viginti  millia 
passuum  grande  jam  flumen  in  regione  Sophene  emer- 
git;  ac  sic  in  paludes  Euphratis  recipitur. 

IV.  Igitur  Mithridates ,  rex  Parthorum ,  post  bel- 
lum  Armeniae,  propter  crudelitatem  a  senatu  Parthico 
regno  pellitur.  Frater  ejus  Orodes,  quum  regnum  va- 
cans  occupasset,  Babyloniam,  quo  Mithridates  confu- 
gerat,  diu  obsidet;  et  fame  coactos,  in  deditionem  oppi- 
danos  compellit.  Mithridates  autem  fiducia  cognationis 
ultro  se  in  potestatem  Orodis  tradit.  Sed  Orodes  plus 
hostem ,  quam  fratrem  cogitans ,  in  conspectu  suo  tru- 
cidari  eum  jussit;  et  post  haec  bellum  cum  Romanis 
gessit ,  Crassumque  imperatorem  cum  fdio  et  omni 
exercitu  romano  delevit.  Hujus  filius  Pacorus ,  missus 
ad  persequendas  romani  belli  reliquias,  magnis  rebus 
iu  Syria  gestis,  in  Parthiam  patri  suspectus  revocatur  : 
quo  absente ,  exercitus  Parthorum  relictus  in  Syria ,  a 
Cassio,  quaestore  Crassi ,  cum  omnibus  ducibus  truci- 
datur.  His  ita  gestis,  non  magno  post  tempore,  Roma- 
nis  inter  Caesarem  Pompeiumque  civile  bellum  oritur  : 
in  quo  Parthi  Pompeianarum  partium  fuere,  et  propter 
amicitiam  cum  Pompeio  bello  Mithridatico  junctam,  et 
propter  Crassi  necem,  cujus  filium  in  partibus  Caisaris 
esse  audierant  :  quem  ullorcm  patris,  victore  Caasare, 

futurum  non  dubitabant.  Itaque  vietis  partibus  Pom- 
peianis,  et  Cassio  et  Bruto  auxilia  adversus  Augustum 
et  Antonium  misere  :  et  post  belli  finem  rursum,  Pacoro 
duce,  inita  cum  Labieno  societate,  Syriam  et  Asiam 
vastavere;  castraque  Ventidii ,  qui ,  post  Cassium ,  ab- 
sente  Pacoro ,  exercitum  Partbicum  fuderat ,  magna 
mole  aggrediuntur.  Sed  ille,  simulato  timore,  diu  con- 
tinuit  se,  et  insultare  Parthos  aliquantisper  passus  est. 
Ad  postremum  in  securos  laetosque  partem  legionum 
emisit  :  quarum  impetu  fusi  Parthi ,  in  diversa  abiere. 
Pacorus  quum  fugientes  suos  abduxisse  secum  legiones 
romanas  putaret,  castra  Ventidii,  velut  sine  defensori- 
bus,  aggreditur.  Tum  Ventidius,  reliqua  parte  legionum 
emissa ,  universam  Parthorurn  manum  cum  rege  ipso 
Pacoro  interfecit;  nec  ullo  bello  Parthi  unquam  majus 
vulnus  acceperunt.  Haec  quum  in  Parthia  nuntiata  es- 
sent,  Orodes,  pater  Pacori ,  qui  paulo  ante  vastatam 
Syriam,  occupatam  Asiam  a  Parthis  audierat,  victorem- 
que  Pacorum  Romanorum  gloriabatur ,  repente  filii 
morte,  et  exercitus  clade  audita  ,  ex  dolore  in  furorem 
vertitur.  Multis  diebus  non  alloqui  quemquam ,  non 
cibum  sumere,  non  vocem  emittere,  ila  ut  etiam  mutus 
factus  videretur.  Post  multos  deinde  dies ,  ubi  dolor 
vocem  laxaverat,  nihil  aliud,  quam  Pacorum  vocabat  : 
Pacorus  illi  videri ,  Pacorus  audiri  videbatur;  cum  illo 
loqui,  cum  illo  consistere,  interdum  quasi  amissum  fle- 
biliter  dolebat.  Post  longum  deinde  luctum,  alia  sollici- 
tudo  miserandum  senem  invadit,  quem  ex  numero  xxx 
filiorum  in  locum  Pacori  regem  destinet.  Multae  pel- 
lices,  ex  quibus  generata  tanta  juventus  erat,  pro  suis 

quaeque  sollicitatae,  animum  senis  obsidebant.  Sed  fatum 
Parthige  fecit,  in  qua  jam  quasi  solenne  est  reges  parri- 
cidas  habere,  ut  sceleratissimus  omnium,  et  ipse  Phra- 
hates  nomine,  rex  statueretur. 

V.   Itaque  statim,  quasi  nollet  mori,  patrem  interfe- 
cit;  fratres  quoque  xxx  trucidat  :  sed  nec  in  filiis  ces- 
sant  parricidia.  Nam,  quum  infestos  sibi  optimates  prop- 
ter  assidua  scelera  videret,  ne  esset,  qui  nominari  rex 
posset ,  adultum   filium  interfici  jubet.   Huic  Antonius , 
propter  auxilium  adversus  se  et  Caesarem  latum  ,  bel- 
lum  cum  sedecim  validissimis  legionibus  intulit  :   sed 
graviter  multis  proeliis  vexatus,  a  Parthia  refugit.  Qua 
victoria   insolentior   Phrahates    redditus ,   quum   multa 
erudeliter  consuleret,  in  exsilium  a  populo  suo  pellitur. 
Itaque  cum  magno  tempore  finitimas  civitates,  ad  pos- 
tremum  Scythas  precibus  fatigasset,  Scytharum  maximo 
auxilio  in  regnum  restituitur.  Hoc  absente,  regem  Par- 
thi  Tiridatem    quemdam    constituerant    :    qui ,    audito 
adventu   Scytharum ,  cum  magna  amicorum  manu  ad 
Caesarem ,  in  Hispaniam  bellum  tunc  temporis  geren- 
tem ,  profugit ,  obsidem  Caesari  minimum  filium  Phra- 
hatis  ferens,  quem   negligentius    custoditum  rapuerat. 
Quo  cognito,  Phrahates  legatos  statim  ad  Csesarem  mit- 
tit,   servum    suum    Tiridatem ,  et    filium    remitti    sibi 
postulat.  Caesar,  et  legatione  Phrahatis  audita,  et  Tiri- 
datis  postulatis  cognitis  (nam  et  ipse  restitui  in  regnum 
desiderabat,  juris   Romanorum  futuram  Parthiam  affir- 
mans ,  si  ejus  regnum  muneris  eorum  fuisset ) ,  neque 
Tiridatem  dediturum  se  Parthis   dixit ,  neque  adversus 
Parthos  Tiridati  auxilia  daturum.  Ne  tamen  per  omnia 

nihil  a  Caesare  obtentum  videretur,  Phrahati  filium  sine 
pretio  remisit;  et  Tiridati,  quoad  manere  apud  Romanos 
vellet,opulentum  sumptum  praeberi  jussit.Post  haec  finito 
Hispaniensi  bello ,  quum  in  Syriam  ad  componendum 
Orientis  statum  venisset,  metum  Phrahati  incussit,  ne 
bellum  Parthise  vellet  inferre.  Itaque  tota  Parthia  captivi 
ex  Crassiano,  sive  Antonii  exercitu  recollecti,  signaque 
cum  his  militaria  Augusto  remissa.  Sed  et  filii  nepo- 
tesque  Phrahatis  obsides  Augusto  dati  :  plusque  Caesar 
magnitudine  nominis  sui  fecit,  quam  armis  alius  impe- 
rator  facere  potuissei. 

I.  Jlarthicis,  Orientalibusque,  ac  totius  propemodum 
orbis  rebus  explicitis ,  ad  initia  romanae  urbis  Trogus , 
velut  post  longam  peregrinationem,  domum  revertitur, 
ingrati  civis  officium  existimans,  si ,  quum  oninium 
gentium  res  gestas  illustraverit,  de  sola  patria  taceat. 
Breviter  igitur  initia  romani  imperii  perstringit  :  ut  nec 
modum  propositi  operis  excedat,  nec  utique  originem 
urbis ,  quae  est  caput  totius  orbis,  silentio  praetermittat. 
Italiaecultores  primi  Aborigines  fuere  :  quorum  rex  Sa- 
turnus  tantae  justitiae  fuisse  traditur,  ut  neque  servierit 
sub  illo  quisquam,  neque  quicquam  privatae  rei  babue- 
rit  :  sed  omnia  communia  et  indivisa  omnibus  fuerint, 
veluti  unum  cunctis  patrimonium  esset.  Ob  cujus  exem- 
pli  memoriam  cautum  est ,  ut  Saturnalibus  ,  exaequato 
omnium  jure,  passim  in  conviviis  servi  cum  dominis 
recumbant.  Itaque  Italia,  regis  nomine,  Saturnia  appel- 
lata  est;  et  mons,  in  quo  babitabat,  Saturnius  :  in  quo 
nunc,  veluti  a  Jove  pulso  sedibus  suis  Saturno,  Capito- 
lium  est.  Post  bunc  tertio  loco  regnasse  Faunum  ferunt, 
sub  quo  Evander,  ab  Arcadiae  urbe  Pallanteo,  in  Italiam 
cum  mediocri  turba  popularium  venit  :  cui  Faunus  et 
agros  et  montem,  quem  iile  postea  Palatium  appellavit, 
benigne  assignavit.  In  liujus  radicibus  templum  Lyceo , 

quem  Graeci  Pana ,  Romani  Lupercum  appellant ,  con- 
stituit   :    ipsum    dei   simulacrum  nudum    caprina  pelle 
amictum  est,  quo  habitu  nunc  Romae  Lupercalibus  de- 
curritur.  Fauno  fuit  uxor  nomine  Fatua,  quae  assidue 
divino  spiritu  impleta,  velut  per  furorem,  futura  prae- 
monebat.  Unde  adhuc,  qui  inspirari  solent,  fatuari  di- 
cuntur.  Ex  filia  Fauni  et  Hercule ,  qui  eodem  tempore , 
exstincto  Geryone,  armenta,  victoriae  praemia,  per  Ita- 
liam    ducebat ,    stupro    conceptus    Latinus    procreatur. 
Quo  tenente  regnum,  iEneas  ab  Ilio ,  Troja  a  Graecis 
expugnata ,  in  Italiam  venit  :  statimque  bello  exceptus , 
quum  in  aciem  exercitum  eduxisset,  ad  colloquium  vo- 
catus,  tantam  admirationem  sui  Latino  praebuit,  ut  et 
in  societatem  regni  reciperetur,  et,  Lavinia  in  matri- 
monium  ei  data,  gener  ascisceretur.  Post  haec  commune 
utrique  bellum  adversus  Turnum ,  Rutulorum  regem, 
propter  fraudatas  Laviniae  nuptias  fuit  :  in  quo  et  Tur- 
nus  et  Latinus  interierunt.  Igitur  quum  ^Eneas  jure  vic- 
toriae  utroque  populo  potiretur,  urbem  ex  nomine  uxo- 
ris  Lavinium  condidit.  Bellum  deinde  adversus  Mezen- 
tium,  regem   Etruscorum ,    gessit ;   in  quo   quum   ipse 
occidisset ,  in  locum  ejus  Ascanius  filius  successit  :  qui , 
Lavinio  relicto,  Longam  Albam  condidil,  quae  trecentis 
annis  caput  regni  fuit. 

II.  Post  multos  deinde  urbis  liujus  reges  ad  postre- 
mum  Numitor  et  Amulius  regno  potiti  sunt.  Sed  Amu- 
lius ,  quum  aetate  priorem  Numitorem  oppressisset , 
filiam  ejus  Rheam  in  perpetuam  virginitatem ,  ne  quis 
vindex  regni  sexus  virilis  ex  gente  Numitoris  oriretur, 
demersit,  addita  injuriae  specie  honoris,  ut  non   dam- 

nata,  sed  sacerdos  electa  videretur.  Igitur  clausa  in  luco 
Marti  sacro,  duos  pueros,  incertum  stupro,  an  ex  Marte 
conceptos ,  enixa  est.  Quo  cognito,  Amulius,  multipli- 
cato  metu  proventu  duorum,  pueros  exponi  jubet,  et 
puellam  vinculis  onerat ,  ex  quorum  injuria  decessit. 
Sed  fortuna,  origini  romanae  prospiciens,  pueros  lupae 
alendos  obtulit  :  quae,  amissis  catulis,  distenta  ubera 
exinanire  cupiens,  nutricem  se  infantibus  praebuit.  Quum 
saepius  ad  parvulos,  veluti  ad  catulos,  reverteretur,  rem 
Faustulus  pastor  animadvertit,  subtractosque  ferae  inter 
greges  pecorum  agresti  vita  nutrivit.  Martios  pueros 
fuisse,  sive  quod  in  luco  Martis  enixi  sunt,  sive  quod  a 
lupa,  quae  in  tutela  Martis  est,  nutriti,  velut  manifestis 
argumentis  creditum.  Nomina  pueris ,  alteri  Remo , 
alteri  Romulo  fuere.  Adultis  inter  pastores,  de  virtute 
quotidiana  certamina  et  vires  et  pernicitatem  auxere. 
Igitur  quum  latrones  a  rapina  pecorum  industrie  fre- 
quenterque  submoverent,  Remus  ab  iisdem  latronibus 
captus,  veluti  ipse  esset,  quod  in  aliis  prohibebat,  regi 
offertur  :  crimini  datur,  quasi  greges  Numitoris  infes- 
tare  solitus  esset.  Tunc  a  rege  Numitori  in  ultionem  tra- 
ditur.  Sed  Numitor  adolescentia  juvenis  permotus,  et  in 
suspicionem  expositi  nepotis  adductus,  quum  eum  nunc 
lineamentorum  filice  similitudo,  nunc  aetas  expositionis 
temporibus  congruens,  anxium  tenerent,  repente  Faus- 
tulus  cum  Romulo  supervenit  :  a  quo  ,  cognita  origine 
puerorum,  facta  conspiratione,  et  adolescentes  in  ultio- 
nem  maternae   necis ,  et  Numitor  in   vindictam   erepti 


regni  armantur. 


III.   Occiso  Amulio,  regnum  Numitori  restituitur,  et 
ii.  8 

urbs  romana  ab  adolescentibus  eonditur.  Tune  et  seha- 
tus  centum  seniorum,  qui  Patres  dicti  sunt,  constitui- 
tur  :  tunc  et  vicinis,  connubia  pastorum  dedignantibus, 
virgines  Sabinae  rapiuntur;  finitimisque  populis  armis 
subjectis ,  primum  Italiae ,  et  mox  orbis  imperium  qua> 
situm.  Per  ea  adhuc  tempora  reges  hastas  pro  diademate 
habebant,  quas  Graeci  sceptra  dixere.  INam  et  ab  ori- 
gine  rerum,  pro  diis  immortalibus  veteres  hastas  co- 
luere  :  ob  cujus  religionis  memoriam  adhuc  deorum 
simulacris  hastae  adduntur.  Temporibus  Tarquinii  regis, 
ex  Asia  Phocaeensium  juventus  ostio  Tiberis  invecta, 
amicitiam  cum  Romanis  junxit  :  inde  in  ultimos  Galiiae 
sinus  navibus  profecta,  Massiliam  inter  Ligures  et  feras 
gentes  Gallorum  condidit  :  magnasque  res,  sive  dum 
armis  se  adversus  Gallicam  feritatem  tuentur,  sive  dum 
ultro  lacessunt,  a  quibus  fuerant  ante  lacessiti,  gesse- 
runt.  Namque  Phocaeenses  exiguitate  ac  macie  terrae 
coacti ,  studiosius  mare ,  quam  terras ,  exercuere  :  pis- 
cando ,  mercando ,  plerumque  etiam  latrocinio  maris , 
quod  illis  temporibus  gloriae  habebatur,  vitam  tolerabani. 
Jtaque  in  ultimam  Oceani  oram  procedere  ausi,  in  sinum 
gallicum  ostio  Rhodani  amnis  devenere.  Cujus  loci 
amcenitate  capti ,  reversi  domum ,  referentes  quae  vide- 
rant,  plures  sollicitavere.  Duces  classis  Simos  et  Protis 
fuere.  Itaque  regem  Segobrigiorum ,  Nannum  nomine, 
in  cujus  finibus  urbem  condere  gestiebant ,  amicitiam 
petentes ,  conveniunt.  Forte  eo  die  rex  occupatus  in 
apparatu  nuptiarum  Gyptis  filiae  erat  :  quam  more  gen- 
tis ,  electo  inter  epulas  genero ,  nuptum  tradere  illie 
parabat.  Itaque  quum   ad  nuptias  invitati  omnes  proci 

essent ,  rogantur  etiain  graeci  hospitcs  ad  convivium. 
Introducta  deinde  virgo,  quum  juberetur  a  patre  aquara 
porrigere  ei,quem  virum  eligeret,  tunc,  omissis  omnibus, 
ad  Graecos  conversa,  aquam  Proti  porrigit  :  qui  factus 
ex  hospite  gener,  locuin  condendae  urbis  a  socero  acce- 
pit.  Condita  igitur  Massilia  est  prope  ostia  Rhodani 
amnis,  in  remoto  sinu,  veluti  in  angulo  maris.  Sed  Li- 
gures  incrementis  urbis  invidentes,  Graecos  assiduis  bel- 
lis  fatigabant.  Qui  pericula  propulsando  in  tantum  eni- 
tuerunt,  ut,  victis  hostibus ,  in  captivis  agris  multas 
eolonias  constituerent. 

IV.  Ab  his  igitur  Galli,  et  usum  vitae  cultioris,  depo- 
sita  et  mansuefacta  barbaria,  et  agrorum  cultus,  et  urbes 
mcenibus  cingere  didicerunt.  Tunc  et  legibus,  non  armis 
vivere,  tunc  et  vitem  putare,  tunc  olivam  serere  consue- 
verunt  :  adeoque  magnus  et  hominibus  et  rebus  impo- 
situs  est  nitor ,  ut  non  Graecia  in  Galliam  emigrasse , 
sed  Gallia  in  Graeciam  translata  videretur.  Mortuo  rege 
Nanno  Segobrigiorum ,  a  quo  locus  acceptus  condendae 
urbis  fuerat,  quum  regno  filius  ejus  Comanus  succes- 
sisset ,  affirmat  Ligur  quidam ,  «  quandoque  Massiliam 
exitio  finitimis  populis  futuram ,  opprimendamque  in 
ipso  ortu ,  ne  mox  validior  ipsum  obrueret.  »  Subnectit 
et  illam  fabulam  :  «  Canem  aliquando  partu  gravidam 
locum  a  pastore  precario  petisse,  in  quo  pareret  :  quo 
obtento ,  iterato  petisse ,  ut  sibi  educare  eodem  in  loco 
catulos  liceret  :  ad  postremum  adultis  catulis ,  fultam 
domestico  prsesidio ,  proprietatem  loci  sibi  vindicasse. 
Non  aliter  Massilienses ,  qui  nunc  inquilini  videantur, 
quandoque  dominos   regionum   futuros.  »   His   incitatus 

rex  insidias  Massiliensibus  struit.  Itaque  solenni  Flora- 
liorum  die  multos  fortes  ac  strenuos  viros  hospitii  jure 
in  urbem  misit ;  plures   sirpeis  latentes ,  frondibusque 
supertectos  induci  vehiculis  jubet;  et  ipse  cum  exercitu 
in  proximis  montibus  delitescit;  ut,  quum  nocte  a  prae- 
dictis  apertae  portae  forent,  tempestive  ad  insidias  ades- 
set,  urbemque  somno  ac  vino  sepultam  armatis  invade- 
ret.  Sed  has  insidias   mulier  quaedam ,   regis   cognata , 
prodidit,  quae  adulterare  cum  Graeco  adolescente  solita, 
in  amplexu  juvenis,  miserata  formae  ejus,  insidias  aperit, 
periculumque  declinare  jubet.  Ille  rem  statim   ad  ma- 
gistratus  defert;  atque  ita  patefactis  insidiis,  cuncti  Li- 
gures  comprehenduntur,  latentesque  de  sirpeis  protra- 
huntur.  Quibus  omnibus  interfectis,  insidianti  regi  insi- 
diae  praetenduntur.  Caesa  sunt  cum  ipso  rege  hostium 
septem  millia.  Exinde  Massilienses  festis  diebus,  portas 
claudere ,  vigilias  agere ,  stationem  in  muns  observare , 
peregrinos  recognoscere ,  curas  habere,  ac ,  veluti  bel- 
lum  habeant,  sic  urbem  pacis  temporibus  custodire.  Adeo 
illic  bene  instituta,  non  temporum  necessitate,  sed  recte 
faciendi  consuetudine  servantur! 

V.  Post  haec  magna  illis  cum  Liguribus,  magna  cum 
Gallis,  fuere  bella  :  quae  res  et  urbis  gloriam  auxit,  et 
virtutem  Graecorum,  multiplicata  victoria,  celebrem  in- 
ter  finitimos  reddidit.  Carthaginiensium  quoque  exerci- 
tus,  quum  bellum  captis  piscatorum  navibus  ortum  es- 
set ,  saepe  fuderunt ,  pacemque  victis  dederunt  :  cum 
Hispanis  amicitiam  junxerunt ;  cum  Romanis  prope  ab 
initio  conditae  urbis  foedus  summa  fide  custodierunt , 
auxiliisque  in  omnibus  bellis  industrie  socios  juverunt. 

Quae  res  illis  et  virium  fiduciam  auxit,  et  pacem  ab  hosti- 
bus  praestitit.  Quum  igitur  Massilia  fama  rerum  gesta- 
rum,  et  abundantia  opum,  et  virium  gloria  virente  flo- 
reret,  repente  finitimi  populi  ad  nomen  Massiliensium 
delendum ,   veluti  ad  commune   exstinguendum   incen- 
dium,  concurrunt.  Dux  consensu  omnium  Catumandus 
regulus  eligitur,  qui,  quum  magno  exercitu  lectissimo- 
rum  virorum   urbem   bostium   obsideret,   per   quietem 
specie  torvae  mulieris,  quae  se  deam  dicebat,  exterritus, 
ultro   pacem   cum   Massiliensibus   fecit ;   petitoque ,   ut 
intrare  illi  urbem,  et  Deos  eorum  adorare  liceret,  quum 
in    arcem   Minervae   venisset ,   conspecto    in    porticibus 
simulacro    deae ,   quam    per   quietem   viderat ,    repente 
exclamat,  «illam  esse,  quae  se  nocte  exterruisset;  illam, 
quae  recedere   ab   obsidione   jussisset.  »    Gratulatusque 
Massiliensibus,  quod  animadverteret,  eos  ad  curam  deo- 
rum  immortalium  pertinere,  torque  aureo  donata  dea, 
in  perpetuum  amicitiam  cum  Massiliensibus  junxit.  Parta 
pace,  et  securitate  fundata,  revertentes  a  Delphis  Mas- 
siliensium  legati,  quo  missi  munera  Apollini  tulerant, 
audierunt  urbem  romanam  a  Gallis   captam  incensam- 
que.  Quam  rem  domi  nuntiatam  publico  funere  Massi- 
lienses  prosecuti  sunt  :  aurumque  et   argentum  publi- 
cum  privatumque  contulerunt,  ad  explendum  pondus 
Gallis ,   a   quibus   redemptam  pacem  cognoverant.   Ob 
quod  meritum  et  immunitas  illis  decreta,  et  locus  spec- 
taculorum  in  senatu  datus ,  et  fcedus  aequo  jure  per- 
cussum. 

In  postremo  libro  Trogus  majores  suos  a  Vocontiis 
originem  ducere;  avum  suum  Trogum  Pompeium ,  Ser- 

toriano  bello,  civitatem  a  Cn.  Pompeio  percepisse  dicit; 
patruum  Mithridatico  bello  turmas  equitum  sub  eodem 
Pompeio  duxisse ;  patrem  quoque  sub  Caio  Caesare  mili- 
tasse,  epistolarumque  et  legationum,  simul  et  annuli 
curam  habuisse. 

I.  JLTispania  sicuti  Europae  terminos  elaudit ,  ita  et 
hujus  operis  finis  futura  est.  Hanc  veteres  ab  Ibero  amne 
primum  Iberiam ,  postea  ab  Hispano  Plispaniam  co- 
gnominaverunt.  Haec  inter  Africam  et  Galliam  posita, 
Oceani  freto ,  et  Pyrenaeis  montibus  clauditur.  Sicut 
rninor  utraque  terra,  ita  utraque  fertilior.  Nam  neque, 
ut  Africa,  violento  sole  torretur  :  neque,  ut  Gallia , 
assiduis  ventis  fatigatur ,  sed  media  inter  utramque , 
hinc  temperato  calore,  inde  felicibus  et  tempestivis  im- 
bribus ,  in  omnia  frugum  genera  fcecunda  est ;  adeo  ut 
non  ipsis  tantum  incolis,  verum  etiam  Italiae  urbique 
romanae,  cunctarum  rerum  abundantiam  sufficiat.  Hinc 
enim  non  frumenti  tantum  magna  copia  est,  verum  et 
vini,  mellis,  oleique;  nec  ferri  solum  materia  praecipua 
est,  sed  et  equorum  pernices  greges;  nec  summae  tantum 
terrae  laudanda  bona,  verum  et  abstrusorum  metallorum 
felices  divitiae.  Jam  lini  spartique  vis  ingens  :  minii  certe 
nulla  feracior  terra.  In  hac  cursus  amnium  non  tor- 
rentes  rapidique,  ut  noceant;  sed  lenes,  et  vineis  cam- 
pisque  irrigui,  aestuariisque  Oceani  affatim  piscosi;  ple- 
rique  etiam  divites  auro,  quod  in  paludibus  vehunt.  Uno 
tantum  Pyrenaei  montis  dorso  adhaeret  Galliae ,  reliquis 

partibus  undique  in  orbem  mari  cingitur.  Forma  terrae 
prope  quadrata,  nisi  quod,  aretantibus  freti  litoribus,  in 
Pyrenaeum  coit.  Porro  Pyrenaei  montis  spatium  sexcenta 
millia  passuum  efficit.  Salubritas  cceli  per  omnem  Hispa- 
niam  aequalis ,  quia  aeris  spiritus  nulla  paludium  gravi 
nebula  inficitur.  Huc  accedunt  et  marinae  aurae  undique 
versus  assidui  flatus,  quibus  omnem  provinciam  pene- 
trantibus,  eventilato  terrestri  spiritu,  praecipua  homini- 
bus  sanitas  redditur. 

II.  Corpora  hominum  ad  inediam  laboremque,  animi 
ad  mortem  parati.  Dura  omnibus  et  adstricta  parcimo- 
nia.  Bellum ,  quam  otium  malunt;  si  extraneus  deest, 
domi  hostem  quaerunt.  Saepe  tormentis  pro  silentio  re- 
rum  creditarum  immortui  :  adeo  illis  fortior  taciturnita- 
tis  cura,  quam  vitae!  Celebratur  etiam  bello  Punico  servi 
illius  patientia,  qui  ultus  dominum,  inter  tormenta  risu 
exsultavit ,  serenaque  laetitia  crudelitatem  torquentium 
vicit.  Velocitas  genti  pernix ,  inquies  animus  :  plurimis 
militares  equi  et  arma  sanguine  ipsorum  cariora.  Nullus 
in  festos  dies  epularum  apparatus.  Aqua  calida  lavari 
post  secundum  bellum  Punicum  a  Romanis  didicere.  In 
tanta  saeculorum  serie  nullus  illis  dux  magnus,  praeter 
Viriatum,  fuit  :  qui  annos  decem  Romanos  varia  victoria 
fatigavit  (adeo  feris  propiora,  quam  hominibus,  ingenia 
gerunt! )  :  quem  ipsum,  non  judicio  populi  electum,  sed 
ut  cavendi  scientem  ,  declinandorumque  periculorum 
peritum  secuti  sunt.  Cujus  ea  virtus  continentiaque 
fuit,  ut,  quum  consulares  exercitus  frequenter  vicerit, 
tantis  rebus  gestis  non  armorum,  non  vestis  cultum,  non 
denique  victum  mutaverit;  sed  in  eo  habitu ,  quo  primum 

bellare  ccepit,  perseveraverit  :  ut  quivis  gregarius  miles 
ipso  imperatore  opulentior  videretur. 

III.  In  Lusitanis  juxta  fluvium  Tagum  vento  equas 
fetus  concipere,  multi  auctores  prodidere  :  quae  fabulae 
ex  equarum  foecunditate ,  et  gregum  multitudine  natae 
sunt  :  qui  tanti  in  Gallaecia ,  et  Lusitania ,  ac  tam  per- 
nices  visuntur,  ut  uon  immerito  vento  ipso  concepti 
videantur.  Gallaeci  autem  graecam  sibi  originem  asse- 
runt  :  siquidem  post  finem  Trojani  belli ,  Teucrum , 
morte  Ajacis  fratris  invisum  patri  Telamoni,  quum  non 
reciperetur  in  regnum  ,  Cyprum  concessisse ,  atque  ibi 
urbem  nomine  antiquae  patriae  Salaminam  condidisse. 
Inde ,  accepta  opinione  paternae  mortis ,  patriam  repe- 
tisse.  Sed  quum  ab  Eurysace,  Ajacis  filio ,  accessu  pro- 
hiberetur,  Hispaniae  litoribus  appulsum,  loca,  ubi  nunc 
est  Carthago  nova,  occupasse  :  inde  Gallaeciam  transisse, 
et,  positis  sedibus,  genti  nomen  dedisse.  Gallaeciae  autem 
portio,  Amphilochi  dicuntur.  Regio  cum  aeris  ac  plumbi 
uberrima,  tum  et  minio,  quod  etiam  vicino  flumini  no- 
men  dedit.  Auro  quoque  ditissima,  adeo,  ut  etiam  aratro 
frequenter  glebas  aureas  exscindant.  In  hujus  gentis 
finibus  sacer  mons  est,  quem  ferro  violare  nefas  habe- 
tur  :  sed  si  quando  fulgure  terra  proscissa  est,  quae  in 
his  locis  assidua  res  est ,  detectum  aurum ,  velut  dei 
munus ,  colligere  permittitur.  Feminae  res  domesticas 
agrorumque  culturas  administrant :  ipsi  armis  et  rapinis 
serviunt.  Praecipua  his  quidem  ferri  materia,  sed  aqua 
ipso  ferro  violentior  :  quippe  temperamento  ejus  ferrum 
acrius  redditur;  nec  ullum  apud  eos  telum  probatur, 
quod  non  aul  Bilbili  fluvio,  aut  Chalybe  tingatur.  Undc 

etiam  Chalybes  fluvii  hujus  finitimi  appeilati,  ferroque 
ceteris  praestare  dicuntur. 

IV.  Saltus  vero  Tartesiorum,  in  quibus  Titanas  bel- 
lum  adversus  deos  gessisse  proditur,  incoluere  Cunetes  : 
quorum  rex  vetustissimus  Gargoris,  niellis  colligendi 
usum  primus  invenit.  Huic  quum  ex  filiae  stupro  nepos 
provenisset,  pudore  flagitii  variis  generibus  exstingui 
parvulum  voluit  :  sed  per  omnes  casus  fortuna  quadam 
servatus ,  ad  postremum  ad  regnum  tot  periculorum 
miseratione  pervenit.  Primum  omnium,  quum  eum  ex- 
poni  jussisset,  et  post  dies  ad  corpus  expositi  requiren- 
dum  misisset,  inventus  est  vario  ferarum  lacte  nutritus. 
Deinde  relatum  domum ,  tramite  angusto ,  per  quem 
armenta  commeare  consueverant,  projici  jubet :  crudelis 
prorsus,  qui  proculcari  nepolem ,  quam  simplici  morte 
interfici,  maluit.  Ibi  quoque  quum  inviolatus  esset,  nec 
alimentis  egeret,  canibus  primo  jejunis,  et  multorum 
dierum  abstinentia  cruciatis,  mox  etiam  suibus  objecit. 
Itaque  quum  non  solum  non  noceretur,  verum  etiam 
quarumdam  uberibus  aleretur,  ad  ultimum  in  Oceanum 
abjici  jussit.  Tum  plane  manifesto  quodam  numine  inter 
furentcs  aestus,  ac  reciprocantes  undas,  velut  nave,  non 
fluctu,  veherelur ,  leni  salo  in  litore  exponitur  :  nec 
multo  post  cerva  adfuit ,  quae  ubera  parvulo  offerret. 
Inde  denique,  conversatione  nutricis,  eximia  puero  per- 
nicitas  fuit ;  interque  cervorum  greges  diu  montes  sal- 
tusque,  haud  inferior  velocitate,  peragravit.  Ad  postre- 
mum  laqueo  captus,  regi  dono  datus  est.  Tunc  et  linea- 
mentorum  similitudine  et  notis  corporis ,  quae  inustse 
parvulo  fuerant ,  nepos  agnitus.  Admiratione  deinde  tot 

casuum  periculorumque,  ab  eodem  successor  regni  desti- 
natur.  Nomen  illi  impositum  Habidis  :  qui  ut  regnum 
accepit,  tantae  magnitudinis  fuit,  ut  non  frustra  deorum 
majestate  tot  periculis  ereptus  videretur  :  quippe  bar- 
barum  populum  legibus  junxit;  et  boves  primus  aratro 
domari,  frumentaque  sulco  quaerere  docuit;  et  ex  agresti 
cibo  mitiora  vesci,  odio  eorum,  quae  ipse  passus  fuerat, 
bomines  coegit.  Hujus  casus  fabulosi  viderentur,  nisi  et 
Romanorum  conditores  lupa  nutriti,  et  Cyrus,  rex  Per- 
sarum,  cane  alitus  proderetur.  Ab  hoc  et  ministeria  ser- 
vilia  populo  interdicta,  et  plebs  in  septem  urbes  divisa. 
Mortuo  Habide  regnum  per  multa  saecula  a  successori- 
bus  ejus  retentum  est.  In  alia  parte  Hispaniae,  et  quae 
ex  insulis  constat ,  regnum  penes  Geryonem  fuit.  In 
hac  tanta  pabuli  laetitia  est,  ut,  nisi  abstinentia  inter- 
pellata  sagina  fuerit,  pecora  rumpantur.  Inde  denique 
armenla  Geryonis,  quae  illis  temporibus  solae  opes  habe- 
bantur,  tantae  famae  fuere,  ut  Herculem  ex  Asia  praedae 
magnitudine  illexerint.  Porro  Geryonem  ipsum  non  tri- 
plicis  naturae,  ut  fabulis  proditur,  fuisse  ferunt ;  sed 
tres  fratres  tantae  concordiae  exstitisse ,  ut  uno  animo 
omnes  regi  viderentur  :  nec  bellum  Herculi  sua  sponte 
intulisse,  sed  quum  armenta  sua  rapi  vidissent ,  amissa 
bello  repetisse. 

V.  Post  regna  deinde  Hispaniae ,  primi  Carthagi- 
nienses  imperium  provinciae  occupavere.  Nam  quum 
Gaditani  a  Tyro ,  unde  et  Carthaginiensibus  origo  est , 
sacra  Herculis,  per  quietem  jussi,  in  Hispaniam  trans- 
tulissent,  urbemque  ibi  condidissent,  invidentibus  incre- 
mentis  novae  urbis  finitimis  Hispaniae  populis ,  ac  prop- 

terea  Gaditanos  bello  lacessentibus ,  auxilium  consan- 
guineis  Carthaginienses  misere.  Ibi  felici  expeditione  et 
Gaditanos  ab  injuria  vindicaverunt,  et  majorem  partem 
provinciae  imperio  suo  adjecerunt.  Postea  quoque  hor- 
tantibus  primae  expeditionis  auspiciis,  Amilcarem  impe- 
ratorem  cum  magna  manu  ad  occupandam  provinciam 
misere  :  qui  magnis  rebus  gestis,  dum  fortunam  incon- 
sultius  sequitur,  in  insidias  deductus,  occiditur.  In  hujus 
locum  gener  ipsius  Asdrubal  mittitur;  qui  et  ipse  a  servo 
Hispani  cujusdam,  ulciscente  domini  injustam  necem, 
interfectus  est.  Major  utroque  Annibal  imperator,  Amil- 
caris  filius ,  succedit :  siquidem  utriusque  res  gestas  su- 
pergressus,  universam  Hispaniam  domuit  :  inde  Ro- 
manis  illato  bello,  Italiam  per  annos  sexdecim  variis 
cladibus  fatigavit :  quum  interea  Romani  missis  in  Hispa- 
niam  Scipionibus,  primo  Pcenos  provincia  expulerunt; 
postea  cum  ipsis  Hispanis  gravia  bella  gesserunt.  Nec 
prius ,  perdomita  provincia ,  jugum  Hispani  accipere 
potuerunt,  quam  Caesar  Augustus,  perdomito  orbe,  vic- 
tricia  ad  eos  arma  transtulit,  populumque  barbarum  ac 
ferum ,  legibus  ad  cultiorem  vitae  usum  traductum ,  in 
formam  provinciae  redegit. 


NOTtE  in  justini 

Cap.  I.  Lucanos.  Quos  a  Samnitibus  originem  traxisse  auctores 
suntPlinius,  1.  111,  c.  5,  et  Strabo,lib.  v;  hic  Lucanos,  OEnotriis 
ejectis,  eorum  sedem  invasisse  tradit.  Lucani  a  bos  Luca,  idest  lu- 
cidus ,  nomen  nacti  sunt,ut/ta/zab  iVaXos,  vitulus;  Bacchum  enim 
subnomine  bovis  Lucae ,  seu  bovis  facie  humana  praediti,  colebant, 
et  in  sylvis  degebant.  Insuper  apud  eos  mons  erat  Sila ,  vel  rectius 
Syla,  sylvam  ingentem  habens  ejusdemnominis,  latrociniis  crebris 
infamem,  hodie  la  Sila  dictam,  a  auXn,  prseda,  aut  potius  ab  fiXm, 
sylva,  unde  et  sylva  latine.  Vide  infra,  not. ,  xxxvi,  i. 

Bruttiosque  se  ex  nomine  mulieris  (Bruttiae)  vocaverunt.  Bruttii,  aut 

rectius  Brutii,  olim  Lucanorum  pastores  fuerunt,  qui,  rebus  tempore 

Dionysii,  id  est  Bacchi,  turbatis,  ab  iis  defecerunt  ( sicut  pastores 

Hebraeiab  /Egyptiis,  duce  Moyse),et  excusso  servitutis  jugo,  trans 

Laum  fluvium  sedes  posuerunt  :  unde  et  Bpsvnoi  a  Lucanis,  teste 

Strabone,  lib.  vi,  dicti  sunt,  quod    illorum  lingua.  fugitivos ,  re- 

belles,  apostatas  sonat,  a  graeco  forte  (3p«'v8o;,  fastus,  arrogantia, 

superbia,  3pev66ou.at,  fastuosus  sum  et  arrogans,  superbio,  fremo, 

immurmuro.  A  Romanis  autem  Brutii  appellati  sunt,  quasi  Bruli, 

hoc  est  stupidi,  stulti,   sicut  Lucius  Junius    Brutus,   qui   se  bru- 

tum  simulavit;  aut  bruta  animalia,  sicut  bos  Lucas  seu   Bacchus 

Taurocephalus,in  Sila  sylva  pascens  vel  degens;  sicut  bos  Cadmi, 

unde  et  Bceotia,  Bovis  sedes ;  sicut  bos  in    urbe  Oxford  (  Bovis 

vado)    olim    cultus,  hodieque  John  Bull  dictus    fnempe   John  a 

Junius  Brutus ,  Bull  contracte  a  bubalus ,  gallice  bufle) ,  idem  ac 

Brutus  ,  gallicc  le  Brut,  conditor  geniis  Britannorum  et  Britonum  , 

qui,  instar  bovis,  quatuor  pedibus  incessisse  creduntur;  unde  et 
Britannl  seu  Bruti  cultores;  unde  et  Arthurus ,  rex  mythicus,  pro 
Arcturus,  idem  qui  Arctophylax ,  ursae  custos,  vel  Bootes,  bu- 
bulcus ;  unde  et  Sancta  Ursula  ex  Britannia  arctica ,  id  est  ursa 
minore ,  oriunda ;  sicut  superbus  rex  Nabuchodonosor,  qui  ex  ho- 
minibus  abjectus,  cum  bestiis  et  feris  septem  annos  habitavit,  et 
fcenum  ut  bos  comedit.  Dan.  ,  iv,  28.  Qua  ignominia  ob  cultum 
bovis  Lucae  notati  sunt  Brutii,  non  autem,  ut  dicitur ,  quod  secundi 
punici  belli  tempore  ad  Annibalem  descivissent.  Inde  sinehonore, 
sine  dignitate  habiti  sunt ,  ad  servilia  tantum  opera  et  viliora  mn- 
nia  soliticompelli.  Inde  Bruttiani  et  Brultiarii,  a  Brutiis,  olim  Luca- 
norum  seu  bovis  Lucce  servis ,  dicti  sunt  Romas  qui  officia  servilia  raa- 
gistratibus  praestabant.  BpouTTtot  nominantur  Ptolemaeo;  BpsvTtot  Stra- 
boni  et  Eustathio ,  in  Dionys.;  Brettii  in  numismatibus ;  Brutates  apud 
Festum.  Ipsa  regio,  quae  Calabria  inferior  hodie,  Polybio,  11,  BpsT- 
ravta;  Straboni,  lib.  vi,  BpriTTta,  nominatur.  His  populis  igitur  duo 
nomina  erant,  Brutii  et  BpsvTtot,  alterum  Romanis  a  cultu  bovis 
Lucae  deductum ,  alterum  Graecis  a  defectione  a  Lucanis.  V.  supra, 
not.  Lucanos ,  xxiii  ,  1  ,  et  Bruttios ,  xn,  2  ,  et  infra  ,  xxxvi ,  2. 

Cap.  II.  Texenam.  Unus  mss.  Theonexam ,  certe  metathesi  pro 
Theoxenam,  a  8sdc,  deus,  et  £svo<;,  hospes,  hospita  deorum,  sicut 
Martha,  Christi  hospita,  dicta.  Ergo  reponendum   Theoxenam. 

Cap.  IV.  Hiero.  Historiola  haec  Hieronis  filii  Hieroclyti  vel  Hie- 
roclis ,  ita  enim  legit  Pausanias,  lib.  vi ,  mera  fabula  est  mythica. 
Hic  Hiero  non  est  igitur  postremus  rex  Syracusanus  qui  celebra- 
tur  a  Theocrito,  in  idyllio  16,  sed  Hiero  antiquior  ille,  quem 
laudat  Pindarus  in  prima  Olympiorum,  ob  victorias  quas  in  ludis 
Olympicis  et  Pythicis  reportaverat.  Hiero  ab  Upd;,  sacer,  Hiero- 
clytus  ab  eadem  voce  et  kXutos,  inclytus,  Hierocles  vero  a  xXeo?,  glo- 
ria,  nomina  suasortiti  sunt;  Gelo  (  a  ^sXocu,  rideo ,  ^sXo)?,  risus),  an- 
tiquusSiciliaetyrannus,a  quo  Hieronis  origo  manabat,  Bacchicogno- 
men  erat,  ridenti  facie  praediti,  sicut  bos  Luca  humana  facie 
lucida. 

Aruspicum.  Ante  Pharsalicam  pugnam  apes  arae  insidentes  et 
in  navibus  conspectae,  Dioni  et  Pompeio  Magno  cladem  paulo 
post  sequentem  praenotarunt.  Hic  regnum  portendunt. 

Noctua.  Noctuam,  si  volasset,  victoriam  nunciare  credebant, 
eademque  in  hasta  Pyrrhi  regis  contra  Argos  euntis  quum  con- 
sedisset,  fatum  illi  et  discrimen  extremum  portendit   et  attulit. 

Cap.  I.  Cirrhceum.  Ita  rectius,  pro  Cirrceum  ,  scripsit  D.  Le- 
maire,  ex  Pausania,  ubi  est  urbs  Kipoa,  cujus  nomen  oritur  a 
y.cpp&s,  fulvus  seu  gilvus,  >uppt;,  accipitris  et  piscis  fulvi  species. 

Cap.  II.  Dionem.  Ita  recepi,  ait  D.  Lemaire,  ex  editionibus 
antiquis  pro  Chodionem.  Mihi  vcro  scribendum  videtur  Codio- 
nem,  a  xw^tcv ,  ovium  vellus ,  pro  *(,)t£tov  ,  a  xw?,  eadem  significatione. 

Cap.  IV.  Velut  peregrinatum  miserunt.  Perperam  hunc  locum 
ex  vett.  Kbris  ita  emendavit  P.  Pithaeus,  Advers. ,  lib.  i,  c,  6  : 
pro  peregrinatum  omnino  legendum,  cum  Graevio,  ver  sacrum. 
Sisenna,  Hist., \ih.  iv,  ver  hoc  religiosum  appellat,  citante  in  ver 
sacrum  Nonio  Marcello  :  «  Ver  sacrum,  quidam  dictum  putant, 
ut  plerumque  vitabile  et  exsecrandum.  Sed  Sisenna  religiosum  di- 
cit  Historiarum  libro  quarto  :  quondam  Sabini  feruntur  vovisse, 
si  res  communis  melioribus  locis  constitisset ,  se  ver  sacrum  fac- 
turos.  »  Quid  sit  ver  sacrum  explicat  Festus  in  hoc  verbum  :  «  Ver 
sacrum,  ait,  vovendi  mos  fuit  Italis  ( et  Gallis).  Magnis  enim  pe- 
riculis  adducti  vovebant  quaecumque  proximo  vere  nata  essent 
apud  se  animalia ,  immolaturos.  Sed  quum  crudele  videretur  pue- 
ros  ac  puellas  interficere,  perductos  in  adultam  aetatem  velabant, 
atque  ita  extra  fines  suos  exigebant.  »  Et  in  vocem  Mamertini  : 
«  Quum  de  toto  Samnio  gravius  incidisset  pestilentia,  Sthenius 
Mettius,  ejus  gentis  princeps,  convocata  civium  suorum  concione, 
exposuit  se  vidisse  in  quiete  praeeipientem  Apollinem ,  ut  si  vel- 
Jent  eo  malo  liberari ,  ver  sacrum  voverent,  id  est  quaecumque 
vere  proximo  nata  essent,  immolaturos  sibi.  Quo  facto  levatis, 
post  annum  vicesimum,  deinde  ejusdem  generis  incessit  pestilen- 
tia  (id  est,  lues  signorum  descendentium).  Rursus  itaque  consultus 
Apollo,  respondit  non  esse  persolutum  ab  iis  votum,  quod  ho- 
mines  immolati  non  essent  :  quos  si  expulissent  ( instar  horum  si- 
gnorum),  certe  fore  ut  ea  clade  liberarentur  (vere  adientante).  » 
Legitur  apud  Eusebium ,  in  Chronico :  «■  Lacedaemonii  ver  sacrum 
destinantes,  Heracleam  urbem  condunt.  »  Addendus  Dionysius 
Halicarnassensis,  qui  lib.  i,  c.  i5  et  c.  1 1  :  «  More  quodam ,  in- 
quit ,  antiquitus  a  multis  tam  Graecis  quam  Barbaris  recepto ,  quo- 
ties  vulgi  multitudo  in  aliqua  civitate  nimium  excresceret,  nee 
alimenta   domi  omnibus  snfficerent ,  aut  aliqua  calamitas  cogerel 

minui  multitudinem,  deo  cuipiam  sacrantes  quantum  hominum 
annus  pareret,  emittebant  armis  instructos  e  suis  finibus.  Illi  vero 
ut  posthac  carituri  patria ,  nisi  aliam  pararent  quae  se  reciperet , 
quidquid  terrarum  armis  acquisissent  aut  gratia,  habebant  vice 
patria?  :  creditumque  est  eis  adesse  deum  cui  dicabantur ,  et  supra 
humanam  spem  prosperare  hujus  modi  colonias.  »  Idem,  initio 
libri  ii  de  Aboriginibus  :  «  Hi  fuerunt  quaedam  diis  sacrata  ju- 
ventus,  patrio  ritu  a  parentibus  missa  ad  incolendas  sedes,quas 
fortuna  datura  esset.  »  Ex  quibus  existimat  Berneccerus  ver  sacrum , 
6to?  isjpov ,  seu  annum  sacrum ,  Straboni  esse ,  sed  aliud  est.  Con- 
fer  etiam  Livium ,  xxn,  9,  et  xxxiv,  /(3;  Plinium,  1.  111,  c.  i3, 
et  Strabonem ,  lib.  v. 

Augurandi  studio  Galli.  Exemplo  Dejotarus  Gallorum  in  Asia 
rex  est,  quem  nihil  unquarn  nisi  auspicato  gessisse ,  Cicero  re- 
fert,  de  Div.,  1,  i5.  Sed  et  consanguineos  Gallorum  Germanos 
auspicia  sortesque  ut  quos  maxime  observasse  scribit  Tacitus, 
Germ.f  c.  10. 

Cap.  V.  Belgio.  Pausania?  hic  est  B0X710?,  sed  male ,  ait  Vos- 
sius.  Mihi  vero  utraque  lectio  sincera  videtur  :  hoc  enim  nomen 
a  graeco  cpXs'-^,  uro,  fulgeo,  vel  cpXo^ow,  incendo,  cpXo-ystoc;  vel  ©Xs- 
-ysoc;,  flammeus,  rubeus,  metathesi,  oritur.  Inde  Belga?  Galliae, 
hodie  dicti  Flamands,  a  Jlamma*  et  Picards ,  a  se  piquer ,  qui 
sponte  ira  exardescere  dicuntur;  et  Belgites  Pannonia?,  apud  Pli- 
nium,  111,  a5.  Sic  Brennus ,  Bpsvvo?,  Gallorum  dux,  a  cppr.v,  cppevoc;, 
mens,  sapientia,  nomen  accepit;  Mens  enim,  apud  Romanos, 
Nou;,  apudGra?cos,  pro  diis  colebantur.  Sic  Berenice  vel  Beronice , 
ut  apud  Just.,  xxvii,  1,  a  oepsWv)  vel  ospovixvi,  afferens  victoriam, 
unde  et  Sancta  Veronica  (non  autem  a  vera  icon),  quae,  o-d  suum 
sudarium  seu  victoriae  vexillum  ,  pannis  abluendis  praeest,  et  igitur 
eadem  est  ac  Sancta  Victoria.  Sic  Bryges  pro  Phryges. 

Cap.  VI.  Parnasso.  Graeci  varie  scribunt  hoc  nomen  :  ITapvao-- 
oo's,  Ilapvacro';,  IlapvYicrcro';,  Ilapvrcro;,  a  7rapavs'co  ,  juxta  nato.  Vocaba 
tur  prius  Lamassus ,  quod  Larnax ,  XocpvaS-,  id  est  arca  vel  navi- 
cula  Deucalionis  et  Pyrrhae  in  Parnassum  montem  quasi  supernatan- 
tem  appulisset,  ubi  primum  aquae  desedissent.  Ob  eamdem  ra- 
tionem  urbes  Theba?  Bceotiae  et  iEgypti,  tempore  diluviorum 
Ogygis  gigantis  et  Menis  regis,  dicta?  fuerunt  a  gra?co  6iSvi ,  fiscella 
e  vimine  plexa  in  modum  arculae  ,  unde  et  n2H ,  nomen  hebraicum 
arcee  Noe  in  sacris  litteris.  Minime  ergo  nugantur  graeci  grammatici 

Parnassum  Larnassum  fuisse  dictum,  quod  in  eo  monte   diluvii 
Xapva£ ,  hoc  est  arca ,  constitisset :  hoc  verum  est  sensu  allegorico. 

Cap.  VII.  Solido  auro  fusas.  Herodotus  narrat,  in  lib.  1,  Crce- 
sum  regem  Lydorum  opulentissimum,  qui  habuit  divites  venas 
auri  et  argenti ,  donasse  templo  Delphico  mille  lateres  ex  solido 
auro  fusos.  Idem  erat  igitur  CrcesusacMidas,Lydiae  rex  pecuniosissi- 
mus,  qui  quidquid  attingebat  in  aurum  vertebat,  qui  solidas 
arces  et  regias  solo  contactu  in  aurum  convertebat.  Croesus  enim 
nomen  oritur  a  jad\X,(x>,  tango  vel  tingo,  coloro,  sonatque,  qui 
quidquid  tangit  in  aurum  vertit. 

IN   LIBRUM  XXV. 

Cap.  II.  Gallograsciam.  Sive  Galatiam;  Galatae  ipsi  Gallograeci 
Justino,  xxxvii,  3,  mixti  Galli  et  Graeci  appellantur  Livio,  viii, 
4;  EXXnvo-raXarai,  Diodoro,  v,  32,  sicut  Celtiberi,  Gallorum  Celtae 
miscentes  nomen  Iberis ,  ut  ait  Lucanus ,  lib.  111 ,  et  Celtoscythae. 
Strabo  Gallos  scribit  Attalicorum  regum  terras  diu  populasse, 
tandem  ab  iis  Bithyniam  obtinuisse,  quae  et  Gallograecia.  Erat  au- 
tem  illa  regio,  ut  ait  D.  Lemaire,  Phrygia  septentrionalis,inter  duo- 
decim  ipsorum  tetrarchas  tum  divisa. 

Cap.  IV.  Cherroneson.  Sic  pro  Cherroneso  recepit  Cl.  Lemaire 
ex  emendatione  Gronovii  avi ,  Graevio  probata  ,  id  est ,  in  Pe- 
loponnesum  per  isthmum  Corinthiacum.  Cherronesos  enim  vel 
Chersonnesos ,  quaevis  peninsula  dicitur,  a  yjppo?  vel  x.£p<J0?>  de- 
sertus,  et  vx<ro?,  insula.  Glareanus,  ex  Plut.  et  Paus. ,  legit  Pelo- 
ponneso,  et  sequentia  verba  comprobant ;  sed  haec  est  interpre- 
tatio,  non  correctio.  Vett.  alii  Cerroneso  male,alii  pejus  Cerronesto. 

IN  LIBRUM  XXVI. 

Cap.  I.  Epiorum.  Ita  corrigendum  existimavit  D.  Lemaire ,  ex 
conjectura  Fabri ,  pro  Epirorum  ,  quod  alii  mss.  libri  mutarunt 
in  Epirotarum,  quum  Epiri  incolae  non  Epiri,  sed  Epirotce  di- 
cantur.  At  non ,  ait  optime ,  Epirotarum  urbs  occupatur  ab  Aris- 
totimo,  sed  Epiorum  sive  Epeorum,  qui  Graecis  sunt  E-Treioi  dicti 
ab  Epeo,  Elidis  rege,  Homer.  ,  Od. ,  xiii,  275,  et  xv,  279  :  ita 
ut  Epii  hoc  loco  antiquo  nomine  sint  Elii.  Haec  ille.  Revera  Epii 
vel  rectius  Epei,  Elidis  populi  erant  in  occidentali  ora  Pelo- 
H.  9 

ponnesi,  alio  nomine  Elii,  melius  Elei,  dicti  (Plin.  ,  4,  1). 
Cujus  sententiae  etiam  Stephan.  subscribit.  Homerus  tamen  in  ca- 
talogo  navium,  Epeorum  urbem  diversam  facit  ab  Elide ,  quam 
videtur  Epeorum  juri  subjicere.  Vide  Strab.,  lib.  ix.  Ergo  Epeo- 
rum  vel  Eleorum  omnino  legendum;  prior  lectio  magis  mihi 
placet.  Jam  diu  Bongarsius,  ex  Pausaniae  Eliacis  et  Plutarchi 
libello  de   Virt.  mul. ,  c.  24,  legendum  Eliorum  censuit. 

Cap.  III.  Rex  Cyrenarum  Agas.  Hic  Pausanias ,  Polyaeno  et 
Athenaeo  est  Magas ;  atque  ita  legendum  lioc  loco,  pridem  mo- 
nuit  P.  Leopard.,  Emend. ,  xvn  ,  10,  cui  suffragantur  Bongar- 
sius  et  D.  Lemaire.  Ego  vero  conjicio  legendum  Agas  Magas , 
id  est  Agas  magnus,  vel  dux  magnus,  le  grand  chef :  ex  graeco 
enim  ip';,  dux,  Agas  nomen,  sicut  et  Agis ,  rex  Lacedaemonio- 
rum,  sicut  et  Astyages  (urbis  dux),  Medorum  rex,  oriri  potuit; 
et  ex  fxs-p;,  magnus ,  Magas;  sicut  Megabazus ,  a  jxs-^a?  et  (3a£io, 
loquor,  vaticinor;  sicut  Artaxerxes  ,  ex  apra?,  magnus,  et  Xerxes , 
hoc  est,  Xerxes  Magnus. 

Berenicen.   Vide  supra  ,  xxiv ,  5 ,  Belgio. 

IN  LIBRUM  XXVII. 

Cap.  I.  Seleucus.  Cognomine  Callinicus ,  hoc  est  egregius  vic- 
tor,  quod  cognomen  et  Herculi  tribuit  cum  Luciano  Plutarchus, 
et  martyribus  Zonaras. 

Daphna?.  Daphne  Stephano  est  suburbanum  Antiochiae  ad  Oron- 
tem.  Strabo,  lib.  xvi,  oppidum  mediocre  esse  dicit,  et  lucum 
consitum,  umbris  opacum ,  xi  stadiis  distantem  ab  urbe  Antiochiae , 
fontibus  irriguum,  in  cujus  medio  fanum  est  asylum  Apollinis. 
Ex  lauro  hunc  lucum  consitum  fuisse  innuit  ipsum  vocabulum  : 
$dmn  enim  laurum  denotat.  Vulgo  legitur  paternce  Daphna; , 
quod  patri  fuerit  in  deliciis.  Nomen  sine  dubio  inditum  fuit  a 
Saleuco  Nicanore,  de  hoc  enim  supra  xv ,  14,  scribit  noster, 
quod  campos  vicinos  Antiochiae  Apollini  dicaverit.  Ibi  quoque 
erat,  teste  Capitol. ,  delubrum  Dianae,  sororis  Apollinis,  quae 
eadem  erat  ac  Daphne  ab  Apolline  adamata;  inde  igitur  hujus 
loci  nomen,  non  autem  ex  quadam  Daphne  Seleuci  amica.  Ab 
hoc  vico  ob  delicias  loci,  et  Apollinis  Daphnesque  cultum  ce- 
leberrimo,  Antiochia  Syriae  Epidaphne ,  hoc  est  ad  Daphnen, 
dicta  fuit. 

Cap.  III.  Artamenem.  Qui  hoc  loco  est  Artamenes ,  in  duobus 
mss.  esl  Arimenes,  facili  lapsu  i  pro  t;  sicut  infra,  lib.  xxxn  , 
c.  i ,  Lygorias  mss.  pro  Lygortas  vel  Lycortas.  Unde  Is.  Vossius 
eruit  Ariamenes ,  qui  in  Epitome  Diodori  est  Apioc(xvy;c,  Ariam- 
nes.  Ego  vero  existimo  hoc  nomen  Artamenis ,  regis  Cappado- 
cise ,  ex  ap-rac ,  magnus  ,  sicut  Artaxerxes ,  Artaphernes ,  Arta- 
banus ,  et  fjtivoc,  animus,  compositum  esse,  proindeque  nihil  mu- 
tandum,  legendumque  Artamenem  hoc  loco,  et  quidem  forsan 
supra,  lib.  n,  c.  10,  pro  Artemenem,  etiamsi  ab  apxao> ,  suspendo , 
in  altum  tollo,  formatum  esset,  sonaretque  suspensus  in  altum , 
ut  Amanus ,  qui  erat  mons  Cappadociae  et  deus  apud  Persas , 
idem  ac  Aman ,  ab  ipsis  adoratus ,  post  suspensus  in  cruce. 

IN   LIBRUM  XXVIII. 

Cap.  I.  Phthiam.  Quomodo  apud  Plutarchum,  in  Pyrrho ,  c.  i, 
vocatur  Pyrrhi  mater.  Ita  scribendum ,  non  autem  Ptiam ,'  ut  in 
codd.  et  edd.  legitur  :  hoc  enim  nomen  a  <p8io>,  corrumpo,  con- 
sumo,  perdo,  vitio,  oritur,  sicut  et  Phthia ,  urbs  Thessaliae, 
Achillis  patria,  a  qua  Phthius  et  Phthiota  dictus  fuit;  et  Phthio- 
tis,  una  ex  quatuor  Thessaliae  partibus,  Straboni,  libro  xi.  In 
principio  nomen  erat  decrescentis  lunae  :  <p8iv<i>  enim,  quod  a 
<p9t«  derivatur,  est  facio  decrescere,  in  tabem  resolvere,  deficere, 
tabescere;  unde  «pBivovroc  p.nvo'c,  extremi ,  seu  ad  Jinem  vergentis 
mensis  tertia  decas. 

Cap.  III.  Ln  aram  Diana?.  Ex  qua,  quia  asylum  erat,  nemo 
sine  violatione  numinis  extrahi  poterat. 

IN   LIBRUM   XXIX. 

Cap.  IV.  Pliilopcemeni.  A  cptAo?,  amicus,  Troi(x7iv ,  pastor.  Polybius, 
libron,tres  Achaeorum  duces  potissimum  laudat.  «  Primus,  in- 
quit,  Aratus  fuit,  acyyi-yoc,  id  est  primus  conditor;  secundus  fuit 
Philopcemenes ,  quem  appellat  rsXsdioop-pv,  id  est  perfectorem  et 
consummatorem  inchoati  operis  ab  Arato ;  tertius  fuit  Lycortas , 
(pem  nominat  pegaiwxYiv  p.o'vtp.ov,  id  est  confirmatorem  stabilem 
illius  status ,  quem  superiores  duces  constituerant.  »  Philopcemenes 
dux  Achaeorum  praestantissimus  Megalopolitanus  erat.  Lacedaemo- 
nios  et  Messenios  multis  cladibus  afflixit,  sed  fortiter  pro  patria 
dimicans  ab  hostibus  captus  est,  ut  infra  audiemus. 

<)- 

Cap.  I.  Agathoclice  meretricis.  Meminit  Plutarehus ,  in  Erotico, 
cap.  10.  Vulgo  Agathoclece ,  quomodo  habet  Hieronymus  in  Da- 
nielem;  quomodo  promiscue  Media  et  Medea,  Darius  et  Dareus 
in  mss.  invenias.  Nam  et  Graecorum  utralibet  vocali  Latinis  ef- 
fertur. 

Crepundia.  Vulgata  lectio  tripudia.  Crepundia  videntur  hic 
esse,  ait  Bongars. ,  xpo-oTrat-pua  crepitacula,  sistra  iEgyptiaca, 
crotala ,  quibus  in  saltationibus  utebantur  veteres ,  maxime  orien- 
tales  populi  :  ut  apud  Maronem  Syra  : 

Crispum  sub  crotalo  docta  movere  latus. 

Crepundia  Plauto,  Mil.  Glor. ,  v,   i,  6,  sunt  crepitacula  pueri- 
lia ,  gallice  ,  des  jouets  d'enfans ,  des  hochets ,  des  grelots  : 

Ut  faciam  quasi  puero  in  collo  pendeant  crepundia. 

Martialis,  Apophor.,  xiv ,  54,  crepitacula  vocat. 

Cap.  II.  OEnanthe.  Hujus  meminerunt  Plutarchus,  Cleomene , 
c.  46;  Polybius,  xv,  27  et  3i;  Athenaeus,  vi  ,  i3.  Ab  oivavOr,  , 
vitis  florens.  In  vulgatis  editionibus  Evanthe  ergo  male  legitur , 
ab  6uav6r,?,  pulchre  florens. 

Cap.  IV.  Insulas  Theramenem   et    Therasiam.  Theramenis  in- 

sula  hic,  ut  et  supra,  xiii,  7,  pro  Thera  accipitur.  Strabo,  1.  1  : 

Medio  inter  Theram  et   Therasiam  loco.  Plinius,  lib.  11,  c.  87, 

inquit  Automatam  sive   Hieram  (de  qua  omnino  capienda   Jus- 

tini  verba)    enatam    esse    inter   Theram    et    Therasiam   insulas, 

Olympiadis  clvi,  anno   11.   Seneca,   Natural.    Quaest. ,   vi,    21    : 

Therasiam     nostrai     cetatis     insulam ,     spectantibus     nautis     in 

mari  JEgeo  natam ,  quis  dubitat  ?  Insulae   Thera  vel    Theramcne 

et   Therasia,  forte  repente  ex  profundo  maris  cum  calidis  aquis 

emersae,  sicut  et  insula  Hiera ,  a  Gspw,  calefacio,    6=pcjj.at,    caleo, 

uror,  nomen  acceperunt;  Hiera  vero  insula,  id  est  Sancta ,  graece, 

quae  etiam  Plinio  dicitur  Automata ,  hoc  est  sponte  oblata,  casu 

adveniens,  hodie  vocatur  Saritorini,    diminutive  quasi  a   Sancta 

Thera.  Juxta  eam  anno    1707  similis  insula    ex   mari  prosiluit, 

quae  ad  annum  171 1  usque  accrevit. 

IN  LIBRUM  XXXL 

Cap.  I.  Phcenicem.  Syriae  regio  Ptolemaeo,  Straboni,  Plinio. 
Melae,  aliisque,  a  Phosnice  ita  appellata.  Phoenix  vero,  a  4>otvi^« 
Puniceus  color,  purpura,  palma,  adjective  ruber,  rufus,  idem  est 
qui  rex  Erythras,  Erythras  qui  Adam,  hebraice  Rufus,  et  Edom 
siveEsaii,  de  quo  Genesis,  xxv,  2  5  :  «  Qui  prior  egressus  est  [ni- 
mirum  Esaii)  rufus  erat....  Quam  ob  causam  vocatum  est  nomen 
ejus  Esau.  »  Dicitur  itaque  Esaii  rubicundi  vel  rutili  coloris  fuisse. 
Addit  Genesis,  ibidem ,  c.  3o  :  «  Et  dixit  Esaii  Jacobo  :  Da  mihi 
de  coctione  hac  ruja  ,  quia  lassus  sum.  Quam  ob  causam  voca- 
tum  est  nomen  ejus  Edom  ( id  est  Rufus).  »  Adam  itaque ,  Edom 
et  Erythras  iidem  sunt  qui  Phosnix  :  EpuOpo;  enim  significat  <t>ct- 
vt£,  id  estruber,  rufus.  Atque  hinc  mare  Erj  thrceurn  sive  Rubrum, 
unde  scilicet  primi  Phcenices ,  sicut  Hebraei,  in  Syriae  littora  mi- 
graverunt,id  est  ad  Sidon,  urbem  Phosnicice,  a  at^vj,  malum  Pu- 
nicum ,  Puniceum,  vel  Phosniccum:  nomenque  Phcenicia? ,  idem 
ac  Idumeece.  Herodotus,  i  :  Phoenices,  ut  ipsi  co/nmemorant, 
quondam  mare  rubrum  accolebant.  Illinc  transgressi ,  maritima 
Syrice  incolunt.  Dionysius  Alexandrinus  : 

....  Phoenicum  nomine  dicti 
Gentis  Erythrceoe  soboles. 

Festus  Avienus  : 

Hi  Rubro  a  gurgite  quondam 

Mutavere  domos. 

yEgyptiorum  fabulas  mythicas  de  hac  exodo  seu  exitu  vide  apud 
Joseph.  contra  Appion.  Phosnix  vero,  a  quo  Phosnices  et  Phos- 
nicia ,  et  qui  Phosnicibus  imperavit,  est  Agenoris  filius,  Cadmi 
frater,  i.  e.,  Lucifer  vel  sol  oriens  sub  signo  hominis  ad  Orientem 

IN  LIBRUM  XXXII. 

Cap.  I.  Lycortas.  Alii  Lygortas ,  mss.  Lygorias ,  facili  lapsu  i 
pro  t;  Graeci  Auxopra?,  a  Xuxos,  lupus,  et  apTa;,  magnus ,  vel  apra^w, 
suspendo.    Vide  lib.  xxix,  c.   i. 

Cap.  II.  Elyrn&i  Lovis.  Legitur  Didymceim.  ed.  Thysiana;  sed 
Didyma?i  Apollinis,  et  Didymceas  Dianae,  non  autem  DidymasiJo- 
vis,  apud  veteres  fit  mentio.  Imo  D.  Hieronymus,  in  u  Daniel., 
refert  Antiochum,  quum  advcrsus  E/ymceos  pugnaret,  cum  omni 

exercitu  deletum;  Josephus,  Antiq.  ,  xn,  i3,  Antiochum  tem- 
plum  Diance  in  Elymaide  spoliare  conantem,  magna  clade  ac- 
cepta,  Babylonem  recepisse,  ubi  dolore  sit  confectus;  consonat- 
que,lib.  i  Macchabceorum ,  cap.  6.  Hoc  ei  quoque  accidisse  com- 
memorant  Polybius,  in  Excerptis  Porphyrogennetae,  et  Diod.,  xxix, 
fragm.  i5,  quod  templum  violare  ac  diripere  conatus  sit.  Unde 
patet  legendum  esse  Elymcei  pro  Didymcei.  Strabo  quidem 
apud  Elymceos  Palladis  ac  Diance  templum  commemorat,  quod 
Azara  diceretur,  ex  quo  decem  millia  talentorum  ablata  sint. 
Hanc  vero  historiam  narrat  Appianus,  in  Syriaco  ,  et  non  Dianoe , 
sed  Veneris  templum  Elymcece  prodit.  Ait  enim  missum  Popi- 
lium  cum  litteris,  ut  nunciaret  Antiocho,  ne  pugnaret  in  Ptole- 
maeos ,  Antiochum  deliberandi  tempus  poposcisse  ,  Popilium  virga 
circulum  duxisse ,  et  dixisse  :  «  Intra  hunc  delibera.  »  Rex  stupe- 
factus  statim  abitionem  paravit ,  Venerisque  Elymcece  templum 
spoliavit.  Tum  demum  ex  valetudine  tabescens ,  mortem  obiit.  Eiy- 
mais  regio  erat  Elymceomm  in  Susiana,  ultima  Persarum  ad  orien- 
tem,  ubi  templum  ditissimum  Diance  Elymaitidis ,  testibus  Por- 
phyrio,  Hieronymo  et  Josepho;  ubi  quoque  Belus templum  habebat 
auro  et  argento  donariisque  pretiosis  refertum,  auctore  Diodoro. 
Haec  regio  sine  dubio,  sub  Alexandri  successoribus  e  Macedonia 
oriundis,  nomen  accepit  ab  Elyma,  Macedoniae  oppido,  Ely- 
miotidis  capite  ;  Elyma  vero  ab  s'}.ma,  temo ,  buris,  vel  ab  e/.u- 
p.o;,  theca  citharae,  tibiae  genus,  arcus,  aut  ab  art.  praep.  r\ ,  et 
Amvj ,  lues,  noxa  ,  exitium,  Xoiatj,  pestis,  vel  denique  ab  Elymus , 
heros  qui,  ex  Stephano,  Elymce  civitati  Macedoniae  nomen  de- 
disse  putatur.  Jupiter  Elymceus  igitur  idem  erat  qui  Belus ,  nnm 
Jovis  Didymcei  templum  aliis,  est  BeliDiodoro.  Sic  templumDianae, 
Palladis,  Veneris  Elymahidis  ,  dicitur  Nanece ,  lib.  n  Macchab., 
cap.  i  ,  ubi  legitur  Antiochum  ,  quum  in  Perside  esset  dux  ipse, 
et  cum  ipso  immensus  exercitus,  cecidisse  in  templo  Xanece ,  con- 
silio  deceptum  sacerdotum  Nanece.  Nancea  vero  ,  cujus  nomen 
contracte  oritur  a  graeco  ve«v  ,  vsavc;,  adolescens,  juvenis,  veav.;, 
juvencula  ,vavc;,  nanus,  erat  eadem  ac  Lujius  deus,eadem  ac  vsa 
seu  nova  luna,  quae  tunc  juvenis  et  nana  est,  et ,  sicut  Diana ,  juven- 
culae  cornua  praefert  :  ultima  enim  dies  i  et  prima  ,  seu  vcoanvia?) 
lunaris  mensis  dicebatur  ev,-  jeat  vsa,  quasi  vetus  et  nova  lona. 
Unde  videre  est  haec  omnia  nomina  esse  graeca ,  uti  permultis 
exemplis  jam  demonstravi.   Machabaeorum  nomen  ipsum  graecum 

est  :  compositum  est  enira  a  \lolw  Pugna >  ^'/A^t  pugnax  esse , 
et  7vaT<;,  puer,  quod  est  pueri  bellicosi;  unde  scribendum  est  Ma- 
chabcei,  non  autem  Macchabcei,  nec  Macchabei.  Sic  Bagoas  vel 
Bagceus,  a  iralget  «pio;,  morbidus,  -yuioo),  enervo,  vires  elido,  fbr- 
matura  est,  itogrew.yque  per  «?,  non  autem  per  ce,  scribendum. 

Insularium.  Jnsulares  vocat  Justinus  templi  custodes,  et  ac- 
colas.  Templa  enim ,  ait  Vossius,  etfana,  locaque  secreta,  insulas 
appellari,  nemo  nescit.  Sic  Delphi  insula  a  quibusdam  dicuntur. 
«  Haec  conjectura,  addit  V.  Cl.  Lcmaire,  confirmatur  uno  cod. 
Bongars. ,  cujus  glossa  incolarum  omnes  edd.  occupavit.  » —  Inde 
forsan  Orcades,   insulae  Britanniae,  ab  op-yoc?,  -oc^o?,  lucus  deo  sacer. 

Cap.  III.  Brenno.  Vide  supra,  lib.  xxiv,  c.  5,  Belgio. 

Tectosagi.   TexToaoc/ye;,  Plinio  et  Straboni,  Gallise  Narbonensis 
popuii  sunt.   Tectosagi  sunt  Trogo,  xxxu.  Eorum  urbs,  apudPli 
nium,   Tolosa  vocatur.    Quidam    Teutosages    legunt,    sed    male, 
apud  Ausonium,  in   Descriptione   Narbonae.   Tectosax ,  TexTocra?, 
numero  singulari,  habet  Stephanus.  Idem  multitudinis  etiam  Tec- 
losagce.  Volcas  Tectosages  Caesaris  Germania?  populi  sunt  circum 
Hercyniam   sylvam,  cujus  sylva  Bacenis ,  pro  Basccenis ,   a    pao- 
xacvco,  fascino,  erat  pars  aliqua.   Volcce  igitur  nomen  nacti  sunt  a 
graeco  cpoXxo'?,  strabus,  qui  habent  oculos  distortos,  et  visu  fasci- 
nant,  ut  Illyrii,  teste  Plinio,  vn,  11,  ab  iXXo? , strabus,  c'XXtc> ,  distor- 
tis  oculis  aspicio,  ut  nunc  Bcehemi,  vagi ,  a  Boiis ,  qui  sylvam  Hercy- 
niam    quoque    incolebant,  oriundi,  post  Boiohemum  dictam  ab 
ipsis,et  alixo?,  dumus,  seu  Deserta  Boiorum;  Hercynia\e\  Orcynia, 
pro  Phorcynia,  a  cpopy.c;,  unoculus,  luscus,unde  Phorcyn,  <Po'px,uv , 
pater  Gorgonum ,  quae  vicissim  uno  oculo  utebantur;  Tectosages 
vero   a  re-pcToi,  tincti,  id  est  lustrati,  purificati,  expiati,  et  a-YeT?, 
sontes,  nempe  aurum  sacrilegiis    quaesitum  mergendo  in    lacum 
Tolosce ,   seu  rectius  Tholosce ,  a  GoXow ,   inquino ,  GoXcoat?,  inqui- 
natio,  60X0';,   sordes,    GoXw^n?,  cceno   turbido   plenus  ,  inquinatus , 
sic  dictae  ob  lacum.  Inde  et   Tolistobogi ,  quorum  nomen  ab  ea- 
dem  voce  9oXo';,  et  t<rro6osu?,  temo,  idem  signum  ac  Eleusince  ma~ 
tris  volventia  plaustra ,  Virg.  ,  Georg. ,  1;  idem  ac  jugum  plaustri 
Gordii  in  templo  Jovis  positi,  Just.  ,  11,  7.  Non  immerito  igitur 
Tectosages   aliis,    Tolislobogi  dicuntur   a   Floro.   Inde  et  nomen 
Sotlates  vel   melius   Sontiates ,  ut   in    quibusdam    edit.    legitur,  a 
sontes  derivatum.  Eorum  urbs  erat  Elusa  pro  Eleusa ,  ubi ,  sine 
ilubio;  sicut  Eleusi,  Eleusinia  mysteria  Cereri,  etiam  nunc  Mer- 

lusine ,  pro  mere  Eleusine ,  mater  Eleusina ,  dictae,  et  in  castro 
Lusignan  vel  Eleusiniano ,  ab  ipsa,  ut  ferunt,  condito  ,  culta?, 
celebrabantur,  scelestique  expiati  erant.  Vide  notas  nostras  in 
lib.  vi  Caes. ,  de  Belio  Gall. ,  c.  10  et  24. 

Cimbrici  belli  tumultus.  Tacitus  Germaniam  describens  :  «  Eum- 
dem,  inquit,  Germaniae  sinum  proximi  Oceano  Cimbri  tenent , 
parva  nunc  civitas,  sed  gloria  ingens,  veterisque  famae  late  ves- 
tigia  manent....  Sexcentesimum  et  quadragesimum  annum  urbs 
nostra  agebat,  quum  primum  Cimbrorum  audita  sint  nomina.  » 
Etiam  Ptolemaeus  et  P.  Mela  Cimbrorum  ac  Teutonum  maritima- 
rum  nationum  in  descriptione  Germaniae  meminerunt.  Cimbri , 
quos  Cl.  D'Anville  statuit  in  Chersonneso  Cimbrica,hodie  le  Hols- 
tein,  suum  nomen  sortiti  sunt  a  graeco  ^etp,epo?  vel  ^etp.spio5,  bye- 
malis  ,  hybernus,  nubilus,  nebulosus;  inde  tenebrce  Cimmeriae  pro- 
verbio  celebratae  pro  densissima  caligine,  et  Cimmerii  lacus  pro 
Stygiis  vel  Tartareis ;  inde  apud  Cimmerios  Ovidius  Somni  sedem 
collocat,  Metam.,  11  : 

Est  prope  Cimmerios  longo  spelunca  recessu  , 
Mons  cavus,  ignavi  domus  et  penetralia  Somni. 

Sic  Hybernia  ab  hyberna  vel  hyemali  regione,  id    est  imbrium 

et  nubium  tam  saepe   in  Ossianicis    carminibus  laudatorum.   Sic 

Scotia   a  axcTia,  tenebrae,    ajcorios,    tenebrosus.    Perperam   igitur 

Cimbri  et  Cimmerii  a  Gomer  ipsis  ignoto  nomen  accepisse  putan- 

tur,  aut  a  voce  germanica  hemper ,  aut  rectius  kampfer ,  pugna- 

tor,  gallice  champion ,  paulo    nimium    recenti,  et  a  voce  latina 

campus  derivata.  Sed  recte  Festus  scripsit:  «  Cimbri  lingua  gallica  (id 

est  graeca )  latrones  dicuntur.  »  Et  Scaliger  :  «  Cimbri  Xyiotoixoi  jcal 

irXctvviTE;  fuerunt.  »  Cimbri  forte  latronesdicti  erunt,  quiapirataeerant, 

uti  Normanni  postea  ,  et  in  tenebris  Hyperboreis  degebant;  sicut  et 

Cimmerii,  populi  Italiae  ad  Baianum  sinum  et  Avernum  lacum,  qui 

toto  die  in  subterraneis  domiciliis  delitescentes,  noctu  ad  latrocinia 

egrediebantur;  sicut  Lcestrigones ,  a  ay.ttt.c.c:,  praedatorius,  et-^cvc:, 

soboles,    populi    immanissimi,    Formias  Campaniae   urbem  inco- 

lentes,  quos    Plinius  ,  1.  vn ,  tradit  humana  carne    victitasse,  uti 

Cimbri   ipsi    vel   Scoti,  Hieronymi  tempore ,  apud  Treviros  de- 

gentes.  «•  Quia   tales  fuerunt  eae  nationes,  ut  ait  J.  Pontanus ,  de 

earum  nomine  vocamus  qui  tales  sunt.  »  Sic  dicuntur  eadem  forma 

Isauri ,  piratse ,    lib.   20,   Cod.  de  Feriis ;   Ambrones ,  dissoluti  et 

turpis  vitne  homines  ,  apud  Festum;  inde  glossis  Isidori ,  Ambw , 

devorator,  decoctor;  Opici  et  Osci ,  obscceni  :  Oscos ,  quos  di- 
cimus,  ait  Verrius  Flaceus,  Opscos  antea  dictos,  teste  Ennio. 
Vide  Auct.  L.  L.,  p.  17 15.  Quod  et  arguit  etymon.  Isauri  enim 
nomen  oritur  ab  taos,  par,  et  avpct.,  ventus  levior,  aut  uvpoi, 
lepores,  pares  aurae,  vel  Aurora?  quae  Tithonum  rapuit,  aut  lepo- 
ribus ,  qui  sunt  !aocveu.oi,  pares  celeritate  ventis ;  Ambrones  contracte 
ab  ava  et  ^cpo'?,  vorax ;  Opici  pro  Ophici,  ab  6'cpt;,  serpens  :  Opici 
enim,  Campaniae  populi,  iidem  sunt  qui  Ophici ,  cognomen  ci- 
vium  Capuae ,  luxuriae  infamia  notatae ,  et  anguium  ejus  agri  mul- 
titudine;  Osci  vero  ab  Opici  contractione ,  aut  ab  ctyoc;,  flagi- 
tiosus,  improbus. 

Orole.  Mirum  est  quam  turpiter  depravatum  sit  nomen  hocDa- 
cici  regis.  Variant  codd.  et  edd.  in  Orole ,  Orode ,  Olore.  Is.  Vos- 
sius  conjicit  legendum  Bosrebista ,  ex  Strab. ,  lib.  vn,  cui  est 
BcipsSiffxa?,  et  ex  prologo  Trogi  vel  epitome  minori  hujus  libri, 
ubi  male  legitur  Rubobostes.  Haec  duo  nomina  ejusdem  regis  diversa 
sunt,  hicque  legendum  Orocle  pro  Orole ,  ab  oppw^,  trepidus  : 
hoc  nomen  igitur  regis  Getarum  mihi  videtur  idem  ac  nomen 
regis  Parthorum.  Vide  infra,  lib.  xlii  ,  cap.  [\.  BotpeSiara;  vero 
eompositum  est  a  3oy?,  bos,  (3ct-  in  voce  fiotxXe^,  boum  fur,  et 
pai€o's,  incurvus,  intortus,  superlative  patSiffrc;,  bos  cornibus  incur- 
vissimis. 

IN    LIBRUM    XXXIV. 

Cap.  III.  Legatus  Popilius  ad  Antiochum.  De  hoc  vide  Livium, 
xlv,  12,  Plutarchum  ,  in  Apophth. ,  c.  32,  Val.  Maximum,  vi, 
4,  a  quibus  C.  Popillius  dicitur.  Paterculo,  1,  10,  est  Marcus, 
et  Hieronymo,  in  11  Daniel.  Hic  vulgo  est  P.  Popilius ,  pro  Pom- 
pilius ,  a  Tro'[X7ri>.c?,  dux  viae,  comes,  7T0{x-77euw,  pompam  duco.  Po- 
pilius  ergo  virgam  in  manu  gerens ,  et  circulo  magico  Antiochum 
includens,  idem  est  qui  Numa  Pompilius ,  seu  Mercurius,  dictus 
quoque  nop.iza.ws  ve^  irop.weu?,  dux,  qui  pompam  ducit,et  ^ottou.- 
wo's,  qui  animas  ad  inferos  virga  ducit. 

IN    LIBRUM    XXXV. 

Cap.  I.  Orophernem.  Ita  vett.  6po<ps'pv»s  quoque  vocatur  in  ex- 
cerptis  Porphyrogennetae  e  Diodoro ,  juxta  Vossium,  quamvis  alii 
aliter  vocent.  Appianus,  Syriac,    et  Diodorus   ipse,  juxta    Bon,- 

gars. ,  in  excerptis  libri  xxxi,  Holophernem.  Igitur  nomen  hoc 
ab  opos,  mons,  vel  opo?,  terminus ,  limes  ,  finis,  aut  0X05,  totus,  et 
^spvri ,  dos,  seu  cppxv,  mens,  compositum,  ut  Brennus,  Artapher- 
nes ,  Phrataphernes ,  Tissaphernes ;  rectiusque  forte  legendum 
Holophernem ,  ut  in  Sacra  Scriptura. 

IN    LIBRUM  XXXVI. 

Cap.  I.  Arsacidce  regis.  Pro  Arsacis.  Arsaces  vel  Arsacidce  dice- 
bantur  omnes  Parthorum  reges ,  ab  Arsace  ipsorum  rege  sapientis- 
simo.  Sic  et  supra,  11,  6,  Amphictyon ,  in  mss.  est  Amphi- 
ctyonides  ;  Prusiades ,  est  Prusias ,  apud  Varronem ;  et  Callias  , 
sub  quo  Athenas  Xerxes  incendit ,  Diodoro  dicitur  Calliades;  et 
quod  magis  mirum  est,  auctor  noster  supra ,  11,  12,  pro  Thes- 
pias  posuit  Thespiadas ,  quod  veteres  libri  manuscripti  omnes 
habent.  Arsaces  forte  contractione  compositum  est  ab  Apy,;,  Mars, 
et  CTaxos,  scutum,  Clypeus  Martis,  ut  Arimanes  vel  Arimanius , 
Plutonis  cognomen  apud  Persas  ,  ab  apst^avvi;  aut  apsiu.avios,  Marte 
furens,  ut  Arii  populi,  Aria  et  Ariana,  regiones  Persiae  confines , 
ab  apsto;  vel  apnio;,  martius.  «  Hujus  Arsacis  memoriae,  aitinfra, 
xli  ,  5,  Justinus ,  hunc  honorem  Parthi  tribuerunt,  ut  omnes  ex- 
inde  reges  suos  Arsacis  nomine  nuncupent.  »  Apud  Parthos,  in- 
quit  etiam  Strabo,  lib.  xv,  omnes  reges  Arsaca?  nominantur; 
privatim  vero  alius   Orodes ,  alius  Phrahates ,  alius  aliter. 

Cap.  II.  Juda^is  origo  Damascena.  Hic  operae  pretium  esset 
quoque  audire  integrum  C.  Tacitum,  Hist.,  v,  2,  de  origine  institutis- 
que  Judaeorum,  sed  brevitatis  causa  hunc  locum  tantum  afferemus  : 
«  Quia,  inquit,  sacerdotes  eorum  tibia  tympanisque  concinebant, 
hedera  vinciebantur,  vitisque  aurea  templo  reperta  :  Liberurn  pa- 
trem  coli,  domitorem  Orientis  quidam  arbitrati  sunt.  »  Ergo  Hue- 
tius,  ad  Hebraeos  omnia  referens,  jure  existimavit  Bacchum 
eumdem  esse  ac  Moysem ;  et  revera  in  Demonstratione  evange- 
lica  fusius  et  optime  demonstravit.  Sed  mihi  vero  similius  adhuc 
videtur  Moysem  esse  eumdem  quem  Dionysum  Gra?corum,  Osi- 
ridemque  jEgyptiorum,  proindeque  solem;  et  forte  illud  alibi  de- 
monstrabo  iisdem  argumentis  quibus  liic  eruditus  episcopus  ad 
probandam  sententiam    contrariam   usus  est. 

Damasco  rege.  Is  qui  hic  nomen  urbi  dedisse,  quique  Athares 
uxoris  cultum  instituisse  dicitur ,  ab  aliis  non  Damascus ,  sed  Da- 

mas  vocatur.  Alii  mentionem  faciunt  Damasci  cnjusdam,  qui  a 
Baccho  excoriatus  esse,  sicut  Marsyas  ab  Apolline,  traditur,  unde 
AepjxaCTxo; ,  et  postea  corrupte  Aa|/.aa>co:;,  Damascus ,  dictus  est. 
Athara  vel  Athare  certe  eadem  est  dea  ([uae  Athargatis.  Pro  Ara- 
this  ergo  legendum  Atharis  ve  Atharcs.  Hoc  nomen  metathesi  de- 
pravatum  est.  Jam  Hermolaus,  in  Plin. ,  v,  23,  dubitavit  an  hoc 
loco,  permutatis  litteris,  legendum  esset  Athara,  quae  est,  ait, 
Syriorum  dea,  etiam  Athargatis  dicta  Strabone,  fine  librixvi, 
cujus  meminit  et  Macrobius ,   i  Satumal. 

Ex  nomine  Juda?....  Judceos  appellavit.  Haec  origo  nominis  Ju- 
dseorum  a  Juda  inconcussa  est,  sicut  Hebr&orum  ab  Heber ,  ip- 
sorum  quoque  patriarcha.  Judaei  tradunt  tribum  Juda,  caeteris  tre- 
pidantibus,  ejusque  ducem  Aminadab,  primum  ingressum  esse 
mare  Rubrum,  quum  fugientes  ab  ^Egypto  sequeretur  Pharaon; 
ideoque  tribum  Juda  deinceps  primatum  cum  regno  obtinuisse; 
et  huc  alludi  Cantic. ,  vn,  2,  Os.,  xi,  12,  ubi  tamen  Hiero- 
nymus  hanc  traditionem  fabulam  vocat. 

Sterilitatem  agrorum.  Magnus  igitur  ^Egypti  2{rapx<^?  et  ^dilis 
fuit  Josephus.  Atque  hinc  colligunt  Ruffinus,  J.  Firmicus ,  Baronius, 
Josephum,  cujus  nomen  hebraice  augmentum  sonat,  sub  nomine 
Serapidis  ac  Osiridis  ab  yEgyptiis  cultum  fuisse ;  idque  patet ,  tiun 
ex  nomine  Serapis ,  quod  bovem  Apim  notat,  tum  ex  hiero- 
glyphicis,  quibus  Serapidem  designabant,  puta  figura  juvenis  im- 
berbis  cum  modio  et  calatho  in  capite.  Quae  in  Josephum ,  ejus- 
que  boves  et  spicas,  et  segetes  congregatas  in  horrea  iEgypti,  et 
setatem,  et  astrologiae  peritiam,  ad  amussim  quadrant.  Subscribunt 
Clemens  Alexandrinus,  Augustinus,  aLapide,  et  Bonfrerius, 

Paterna?  scientiae.  Scilicet  artis  magica?.  Quomodo  Plinius, 
xxx,  1  :  Est  et  alia  magicis  factio ,  a  Mose ,  et  Jamne  et  Jotape 
Judaiis pendens .  Moysen  inter  celeberrimos  magos  numerat  et  Apu- 
leius  in  Apol.  Socratis.  Sed  Strabo ,  lib.  xvi  ,  Moysem  non  tam 
fuisse magum  dicit ,  quam  oraculis  deditum ,  quales  Minos ,  Lycurgus , 
aliique  legum  latores ,  item  Amphiaraus ,  et  Orpheus  et  Musaeus  fuisse 
leguntur. 

Scabiem  ct  vitiliginem.  Ita  ex  mss.  legendum  ,  et  Orosio,  1,  8 
et  10.  Edd.  antiq.. pruriginem  habent;  Ven. ,  Ald  et  Junt.  pom'gi- 
nem.  Vitiligo  Arnobio  est  lepra  :  ille  notas  albicantium  vitiligi- 
num ,  manu  admota ,  detersit.  Et  Seneca,  JSatur.  Qucest. ,  111, 
25 ,  vitiliginem  vocat   fcedam  ex   aibo  varictatem.    Graecis  Xeu>a). 

Exod.,  iv,  6,  et  Numer. ,  xn,  20,  lepra  dicitur  eandens  quasl 
nix.  Vitiliginem  hanc  Tacitus ,  Hist. ,  v ,  3 ,  tabetn  vocat ,  qua- 
corpora  foedaret.  Inde ,  ait  D.  Lemaire,  fama  depravata  orta, 
quod  in  sequenti  tempore  Judsei  scabie  et  lepra  laborabant. 

Tempestatibus.  Hic  a  sacris  bibliis  differt  Justinus,  qui  iEgyp- 

tiorum  cladem  in  Erythraeo  mari   connotat,  ubi   universus   Pha- 

raonis  exercitus  cum  ipso  rege  periit.  «  Sed,  ait  Orosius,  1,12, 

exstant  etiam  nunc  certissima  horum  monumenta  gestorum.  Nam 

tractus   curruum    atque   rotarum    orbitae ,  non   solum  in  littore , 

sed  etiam  in  profundo,  quousque  visus  admittitur,  pervidentur.  » 

Transitum  hunc  mythicum,  a  quo  Heber,  hebraice  transitus,  et, 

Hebra?i,  transeuntes,  nomen  acceperunt,  sicut  et  festum  Pascha; 

seu  transitus,    non    ignoravere  Ethnici   (vide   notam  in  Phceni- 

cem ,  xxxi,  1  );  sed  ad  Phcenices,  non  ad  Hebrseos,  referebant. 

Eum  reciprocationi  maris  adscripserunt  Memphitae ,  apud   Euse- 

bium,    ix,   npoTT.    Ipse   insuper   Josephus   dubitat  an  divisio  ha?c 

naturaiis  fuerit,  an  vero  miraculosa.  «  Nam  et  Alexandri  Magni 

ductu,  inquit,  mare  Pamphylium  cessit,   quum  Deus  ejus  opera  , 

ad  destruendum   Persarum  imperium,  uti   decrevisset.  »  Curtius, 

v,  paucis  :  Mari  novumiterin  Pamphyliam  aperuerat.¥ab\Aosxxm 

illudnon  est  quod  de  Alexandro  Magno,  Moyse,  et  Josue  dicunt, 

sed   allegoricum  :    hic    est  trangressus    solis   ultra  signum  fluvii 

aquarii,    dictum    quoque  mare.  Illa  pastorum,  quos    Hycsos    vo- 

cant ,  ex  /Egypto  in  Phceniciam  migratio ,  non   abest    a    transitu 

Hebraeorum  trans  mare  Rubrum  ,  duce  Moyse,  vel  trans  Jorda- 

nem,  duce    Josue ,    et    Brutiorum  trans   Laum  fluvium,  Dionysi 

tempore,  id    est  Baccho  Taurocephalo  duce,  seu  boveLuca,  vel 

John  Bull ,  in  transitu  Tamesis  ad  urbem   Oxfbrd,inde  sic  dic- 

tam    anglice,    Bosporum    graece,   seu    Bovis    transitum ,    eodem 

ac  Italorum  vitulo,  Moyseque  cornuto  et  vitulo  aureo  ,  id  est  sole 

sub  signo  tauri ,  post  ejus  transitum  in  aquarium,  siccis  pedibus. 

Lucanorum  enim  pastores  Bpevnot  dicti  erant,  quod  est  Fugitivi  , 

teste  Strabone;  yEgyptiorum  vero,  Hycsoi,  pro  Phyxioi ,  ut  Her- 

cynia  vel   Orcynia  ,  supra,  pro  Phorcynia ,  a  96;:;,  fuga  ,  cu;-.::, 

propter  fugam  vel    exilium   miserabilis,  muxTo'5,    fugiendus,    exe- 

crandus,  «peujtTiis,  fugitor,  meuxTaToi,  fugiendi ,   execrandi  liomines 

ob  improbitatem  ;  et  revera  pastores  ^Egyptiis  abominationi  erant. 

Vide   Gen.  ,  xlvi,  34;   Herou.,  11 ,  164,  et   Diod.  ,  lib.  1.  Jide 

supra ,  not.  Bruttios ,   xxui,   1. 

Septunum  diern....  Sabbatum.  De  hac  rigida  quieie  Sabbati 
Judaici,  vide  Dionem  Cassium ,  Senecam  apud  Augustinum,  Ju- 
venalem,  Rutilium  et  alios.  Varia  autem  de  origine  Sabbati 
comminiscuntur  Gentiles.  Alii  in  honorem  Saturni,  cui  septimus 
dies  hebdomadis  sacer  est,  volunt,  ut  Diodorus  Tarsensis  refert; 
Plutarchus,  in  Sufxir. ,  in  honorem  Bacchi,  qui  dictus  Sabbos  et  Sa- 
bazius ,  2a€a£ios,  a  oi&a,  (rsSaCco,  colo  ,  veneror,  adoro ,  unde  et 
oaocT  vel  aoi^a.au.6;,  voces  Bacchantium,  aa€oi,  Baccho  initiati,  a<x- 
6a£«,  bacchor,  Bacchantes  imitor ;  non  aulem  a  Sabbo ,  quod 
PouSwvos  aX-yo;  iEgyptiis,  ut  asserit  Appion.  Vox  hebraica  sabba- 
tum  ipsa  forte  eadem  est  quae  Graecis  Ig^oaa; ,  -d$o; ,  ab  Itttoc  ,  sep- 
tem;  nam  pro  septimo  die  hebdomadis  et  pro  tota  hebdomade 
accipitur;  quo  sensu  Pharisaeus  Lucae,  xvni,  12  :  Jejuno  bis  in 
Sabbato. 

Ne  cum  peregrinis  communicarent.  Inde  singulas  gentes  tan- 
quam  eluviem  atque  sentinam  orbis  prae  suo  populo  existimabant 
Judaei,  eodemque  odio  peregrinos  prosecuti  ,  ut  eorum  discipli- 
nis  imbui  piaculare  habitum  sit  nefas,  cuncta  denique  humani- 
tatis  officia  iis  tribuerint ,  quos  religio  eadem  conjunxerat ,  czete- 
ris  denegaverint.  Unde  Juvenalis  dixit  : 

Non  monstrare  vias  eadem  nisi  sacra  colenti, 
Quaesitum  ad  fontem  solos  deducere  verpos. 

Ab  iisdem  separati  epulis,  discreti  cubilibus,  tanquam  purgamen- 
tum  alienigenas  vitabant. 

Aruas.  Pro  Aarony  qui  non  erat  filius  Moysis,  sed  frater  (  Vide 
Exod. ,  iv,  14),  et  pontifex  maximus,  non  autem  rex,  saltem  non 
nomine ,  ex  sacris  Bibliis,  quanquam,  optime  ait  D.  Lemaire,  ut 
fit  in  ejusmodi  sacerdotibus,  saepius  majore,  quam  regia,  potes- 
tate  :  confer  xvm,  4-  '<■  Tempore  Macchabaeorum  primo  fieri 
ccepit,  ait  Joseph. ,  Ant.  Jud.,  xm  ,  19  ,  ut  quidam  principes  si- 
mul  et  pontifices  essent,  praesertim  principatu  Aristobuli,  qui 
primus  principatum  summo  pontificatui  conjunxit,  et  diadema 
sibi  imposuit.  »  Ita  et  apud  Gentiles.  Virgil.,  JEneid.,  11 1,  80, 
in  Delo  insula  , 

Rex  Anius,  rex  idem  hominum  Phcebique  sacerdos. 

Ubi  Servius  :  Majomm  erat  ha?c  consuetudo ,  ut  rex  etiam  esset 
sacerdos  vel  pontifex.  Hinc  domus  in  qua  pontifex  habitabat, 
regia  dicebatur. 


142  NOT^:  IN  JUSTINI 

Cap.  III.  Hierichus.  Jericho ,  ut  habet  editio  Coloniensis. 

Opobalsamo.  Balsamum  proprie  de  arbore,  opobalsamum  vero 
(quasi  6t70?  tou  fSaXaocfjiou  ,  sicut  67T07rocva£  est  6770;  tou  Trocvaxo?)  de  succo, 
xylobalsamon  denique  de  ligno  dicitur.  Justinus  taraen  inversa 
vice,  contra  usum  auctorum ,  opobalsamum  pro  arbore  posuit, 
balsamum  pro  lacryma  seu  succo  arboris.  Salmasius.  Scripsit  bal- 
sami  historiam  Strabo,  lib.  xvi,  ubi  sic  habet  :  «  Hierichus  est 
campus  a  montana  quadam  forma  circumdatus  ,  quae  in  theatri 
speciem  ad  ipsum  declinat.  Hoc  in  loco  est  Pabnetum,  palmis 
abundans,  spatio  stadiorum  centum,  et  totum  irriguurn ,  et  habi- 
tationibus  plenum,  ubi  et  regia  est  et  balsami  viridarium.  Quae 
arbor  odorata  est ,  et  fruticosa ,  et  cytiso ,  et  terebintho  persimi- 
lis.  Ejus  corticem  vulnerantes,  succum  in  vasis  suscipiunt  tenaci 
lacti  persimilem.  »  Sed  alibi  etiam,  quam  in  Judaea  nasci  balsa- 
mum  eodem  libro  idem  testatur,  praeter  Plinii  et  Solini  senten- 
tiam ,  quum  inquit  :  «  Et  apud  Saba?os  thus ,  et  myrrha ,  et  cin- 
namomum  nascitur;  in  ora  etiam  balsamum ,  et  quaedam  alia 
pianta  valde  odorata.  »  Oriri  etiam  balsamum  in  Arabia  testis 
est  Pausanias ,  in  Bceoticis ,  magnitudine  fruticis  myrti  foliis  ama- 
raci,  sub  cujus  umbra  innumerae  apricantur  viperae,et  suavissimo 
ejus  liquore  aluntur.  Etiam  in  iEgypto  provenisse  testantur  ve- 
terum  monumenta.  Origenes,  vn  :  Balsami  arbor  in  Judcea  in- 
tra  terminos  tantum  viginti  jugerum  erat  :  postquam  eamdem 
regionem  Romani  potiti  sunt,  etiam  latissimis  collibus  propagata 
esty  stirpe  similis  viti ,  foliis  similis  rutce ,  sed  albidioribus  ,  sem- 
perque  manentibus. 

Piceis  arboribus.  Editio  P\.om.  puniceis.  Veteres  plerique  libri 
specie ,  transpositis  litteris.  Ex  isto  veteri  specie  Salmasius  ad 
Solin.,  579,  eruit  hanc  indubitato  meliorem  scripturam  :  piceaj 
arboribus.  Sic  enim  auctor  ipse  modo  dixerat  opobalsami  arbor. 

Lacus  est  Asphaltites.  Mss.  quidam  habent  :  Non  ionge  est 
lacus  Asphaltites  ;  editio  Thysiana  :  ln  ea  rcgione  lacus  est  qui; 
editio  D.  Lemaire ,  quam  sequimur  et  probamus  :  In  ea  regione 
lacus  est  Asphaldtes ,  qui.  Hic  vir  doctissimus  tantum  fallitur, 
quum  asserit  dici  etiam  liunc  lacum  Genesarcth,  sive  mare  Tibe- 
riados ,  in  Novi  Testamenti  libris.  Lacus  Asphaltites  revera  idem 
est  ac  mare  Mortuum,ut  ait  Justinus,  sed  longe  alius  est  ac  lacus 
Genesareth  vel  mare  Tiberiados.  Vide  Geogr.  veterem  D'Anville , 
11,  i53.  Lacus  Gencsareth  a  regione  Gennesar  dicta    nomen    ac- 

ccpit;  mare  Tibcriados  a  Tiberiade  urbe;  lacus  vero  Asphctltites , 
graeee  Ao-ccaXTtTt;  Xtuvr, ,  ab  otcxcpaXTOc;,  bitumen,  aacpaXTiTVic;  vel  aacpaX- 
tItic,  bilumen  fundens.  «  Asphallites  enim,  ait  Plinius,  nihil  prae- 
ter  bitumen  gignit,  unde  et  nomen. » 

Cap.  IV.  Asia  Romanorum  facta.  Subaudi  propria. 

IN    LIBRUM   XXXVII. 

Cap.  I.  Phocceensibus.  «  Scripsi,  ait  D.  Lemaire,  hic  ut  infra, 
xxiii,  3,  cum  Gronovio  avo  P hocceens ibus  pro  Phocensibus,  qui 
sunt  incolae  Phoeidis,  quae  est  Bceotiae  vicina  in  Graecia,  quumPho- 
caeenses  dicti  sint  a  Phoccea,  AsiaeMinoris  urbein  Ionia.  »Haecille. 
Revera  <Pcox.ate'tov  scribunt  Graeci,  pro  Phocceensium  vel  Phocceorum, 
a  Phocasa,  Ioniae  urbe,  ot  «Pcoxee?  autem  vel  «pfoxris;  pro  Phocenses 
a  <Pcox.t;;et  Gellius,  x,  i&,terram  Phocidem  dixit.  Hinc  Lucano,in, 
3oi,  Phocais  juventus  pro  Massiliensibus;  et  Silio  Italico ,  iv, 
52,  Phocaica  ora ,  id  est  Massilienses ,  quorum  ager  in  Theodo- 
siana  Tabula  Grcecia  dicitur.  Sed  apud  auctores  veteres,  Pho- 
censes  pro  incolae  Phocidis  et  Phoccece  urbis  reperiuntur ;  et  non- 
nulli  etiam  putant  a  Phocensibus,  Phocidis  incolis,  profectos  esse 
Massiliae  conditores,  non  a  Phocensibus  loniae  populis.  Cui  etiam 
sententiae  non  obscure  subscribit  Plinius,  iii,  4,  ubi  Massiliam  Grae- 
corum  Phocensium  coloniam  appellat,  ad  discrimen,  ut  videtur, 
Asiaticorum.  Hic  reponendum  igitur  Phocensibus. 

Mithridates.  Hic  Evergetcs ,  Euep-^eTr;,  id  est  Beneficus ,  dictus: 
filius  autem  ejus,  quem  xi  annos  natum  regni   successorem  re- 
liquit,  Eupator,  EuTvocTtop ,  hoc  est  bono  patre  natus.  Strab.,  1.  x, 
et  Appian.  Mithiidates  vero  sic  dictus  est  ut  p.tTpccpopoc,  mitram  fe- 
rens,  mitra  redimitus,  u,tTpcy  itcov  ,  mitra   seu  fascia  tunicam  cin- 
gens,  Mithrobarzanes ,    Tiridatcs ,   Pandates ,  in  C.  Nepote,  a  u\- 
Tpa,  mitra ,  fascia  regalis,  cingulum,  balteus,  et  dVrecuat,  divido, 
partior,  hoc  est  gallice,  qui  distribue   les   diademes ,   sicut   deus 
Mithras ,  Mt6pa?,  vel  sol,  cujus  nomen  aeque  a  u,tTpa  oritur,  et  ad 
cujus  imitationem  etiam  nunc  Persae ,  Turcae  et  fere  omnes  Orien- 
tis  populimitra,  dicta  turban ,  a  toXuttyi,  lana  in  orbem  vel  in  tu- 
lipce  corollae  formam  glomerata.  toXu-tccuco  ,  glomero,  redimiti  sunt. 
Falluntur  igitur  qui  dicunt  vocem  Mt6pa;  vel  Mt'6pri<;  esse  Persicam , 
et    sol  significare.    Inde   et    Choromithrena ,    Mediae   regio   apud 
Ptolemaeum,  scilicet  a  xwpa,  regio,  et  Mi6py,c,  Mithras.  Vide  infra, 

xlii,  5,  Tiridatem.  Caeterum  ,  stella  qune  luxit  anno  quo  genitusest 
Mithridates ,  sicut  illa  quam  viderunt  Magi  in  Oriente ,  quum  na- 
tus  est  rex  Judaeorum,  lucifer  erat,ethocde  altero  Mithridate  an- 
tiquiore  fabulosoque  dictum;  sicut  et  quod  narratur,  de  eodem 
Mithridate,  quiperseptem  annos  per  sylvas  vagatur,  ut  Nabucho- 
donosor,  vel  sol  per  septem  signa  descendentia. 

Cap.  IV.  Pylcemenem.  Hoc  nomen  in  Philcemenem ,  Philame- 
nem,  Philomenem ,  Philiamenem  depravatum  sic  recte  restitue- 
runt  Glareanus  et  Reinesius ,  ex  Homeri  Iliad. ,  n,  i5,  Eusta- 
thio,  in  Dionys. ,  Strabone,  et  C.  Nepote,  in  Datame.  Ab  hoc 
principe  Paphlagonum  Paphlagonia  aliquando  Pyla?menia  dicta, 
Plin.  ,  vi,  2.  Nicomedem  autem  et  Pylaemenem  reges  comme- 
morat  Orosius ,  vi,  i.  A  participio  verbi  TruXow  ,  portis  munio,  m- 
Xso) ,  cogo ,  vel  cptXsw,  amo ,  derivandum  est  ejus  nomen,  prout  legitur. 

IN    LIBRUM    XXXVIII. 

Cap.  I.  Ariarathem.  A  graeco  Apr,;,  -yjos,  Mars,  dpeto?  vel  aptjtos, 
martius,  et  dpern,  virtus,  vel  melius  ab  Apy;?,  et  dpviTo'?,  optatus,pre- 
cibus  avertendus,  funestus ,  perniciosus,  aut  dpnTr'?,  pro  dpr<Tr'p, 
sacerdos.  In  Eclogis  Memnonis,  filius  sororis  Mithridatis  Arathes 
dicitur,  ut  et  in  prologo  hujus  libri.  Ergo  Ariarathes  et  Arathes , 
sicut  et  Mithridates ,  male  per  th  scribuntur. 

Cap.  II.  Ariobarzanes.  Sic ,  et  hoc  nomen  compositum  est  ab 
Apyis,  -vjos,  et  'fapac?,  vexillum ,  unde  et  oap<7&©o'po?,  signifer,  vexil- 
larius,  et  Mithrobarzanes. 

Cap.  III.  Tigranes.  Tigranes ,  rex  Armeniae,  nomen  accepit  a 
Tigri ,  fluvio  qui  in  Armenia  oritur.  Hic  Syria  ultra  Euphratem  et 
Cilicia  potitus,  Rex  regum  dictus  est,  App.  ,  Syr. ,  et  Strab.,  1.   n. 

Cap.  VI.  Pharnacem.  Pharnaces,  avus  Mithridatis,  a  quo  ex- 
cogitatum  est ,  nomenque  traxit  Mithridaticum  antidotum,  suum 
nactus  est  acpapu-a>tEuw,  veneficio  aut  veneno  utor ,  pharmaca  con- 
ficio,  cpapp-axeu;,  veneficus ,  magus,  sicut  magi  Persarum,  permu- 
tata  littera  p.  in  v ,  quod  lit  nonnunquam.  Phamaces  igitur  sonat 
Magus ,  propter  excellentiam. 

Pastores  Aboriginum.  Romulum  et  Remum  inter  pastores  edu- 
catos.  Remus  enim ,  idem  ac  pastor  Faustulus,  dictus  est  pro  £p- 
p.rl?  (metathesi,  ut  repo  pro  epTrw)  seu  Mercurius,  qui  sicut  Pan 
pastoribus  praeerat,  et  inde  quoque  dictus  tp^owav  et  Nomius  seu 

Nouies,  pastoralis;  unde  et  Numa  Pompilius,  qui  idem  erat  etiam  ac 
Mercurius  Popilius  vel  nop.iriXo?.  Vide  supra,  xxxiv,  3.  Romulus 
vero,  a  Roma,  idem  erat  ac  Bacchus,  cujus  Mercurius  pater  nu- 
tritius  fuit,  sicut  Faustulus  Romuli  et  Remi;  et  Roma  pro  ruma, 
eadem  quae  lupa,  Romuli  et  Remi  nutrix  :  inde  pro  dea  culta. 

Haruspices  Sabinorum.  Qualis  Numa  Pompilius,  Romuli  suc- 
cessor,  qui,  ut  Livius  ait,  xvm,  1,  Curibus  Sabinis  habitabat , 
fonsultissimus  vir  omnis  divini  atque  humani  juris. 

Exsules  Corinthiorum.  Qualis  TarquiniusPriscus,  quintus  Roma- 
norum  rex,  filius  Demarati  (a  (SVijxocpaTo;,  populi  votis  expetitus,  id 
est  Bacchus ,  vel  sol  ascendens ),  qui  e  gente  Bacchiadarum  Corin- 
tho  profugus,  Tarquiniis,  Etrurias  oppido,  consederat,  et  inde 
R.omam  demigraverat,  ex  fabula  Liviana,i,  34  ,  seu  mythica  tra- 
ditione  Romanorum ,  qui  pro  regibus  suos  deos  habuerunt,  ut 
JEgyptii  omnesque  populi  veteres. 

Servos  vernasque  Thuscorum.  Qualis  Servius  Tullius,  quem 
serva  natum  Tanaquil ,  Tarquinii  uxor,  prodigio  admonita,  in 
regni  successionem  educavit ,  Livio  teste ,  bona  fide  fabulas  pro 
historiis  narrante,  1,  3g. 

Inter  hcec.  Nomina,  aut  hos ,  reges,  cum  Ven.,  Junt. ,  Paris. , 
Col. ,  Bong. 

Superbos.  Qualis  fuit  Tarquinius  Superbus ,  septimus  et  ultimus 
rex  Romanorum. 

Conditores.  Romulum  et  Remum,  in  Lupercali  uberibus  lupce 
altos,  deincepsque  a  Lupercis  sacerdotibus  cultos.  Hinc  Romani 
Lupi  convicio  dicti  ab  hostibus ;  ut  a  Volscis  ^Equisque  ducibus 
apud  Livium,  111,  66 ,  a  Telesino  Samnitum  duce  apud  Velleium , 
11,  i"j  ;  hinc  in  medio  aevo  Romae  Lupifer  pro  vexillarius,  et  fac- 
tio  Guelfina  pro  lupina,  a  voce  germanica  wolf,  lupus,  vel  a 
wolfin,  lupa. 

Cap.  VIII.  Sagina  ventris.  A  qua  Ptolemaeus  hic  «ftierxwv,  Phys- 
con,  id  est  ventricosus,  obesus,  appellatus  est. 

IN    LIBRUM    XXXIX. 

Cap.  I.  Protarchi.  A  7rpwTapx,o? ,  militiae  princeps,  ad  verbum 
nrpwTOi;  apy^o';,  primus  princeps;  unde  et  Archos ,  Pelasgis  praepo- 
situs. 

Grypo.  Ita  vett.,  et  Appianus  rpurco; :  reipsa  est  latine  Grjpus, 
II.  IO 

graece  fpuisos,  incurvum  sive  aduncum  nasum  habens ,  teste  Hesy- 
chio,  sicut  «j'pui|;,  gryps  aut  gryphus ,  avis  adunco   rostro,   gallice 

Cap.  V.  Magnumque  nomen  Arabum.  Arabes  Homero  Epsu.001  • 
nam  certo  certius  est,  ait  Salmasius,  qui  Homero  vocantur  Epau.- 
€ci,  esse  ipsissimos  eos  quos  posterior  Graecorum  aetas  ApaSa;  vo- 
cavit.  Rufus  vetus  poeta,  apud  Galenum,  Ladanum  ev  -^aia  Epsu.- 
€a>v  nasci  tradit  ,  qui  sunt  Arabes.  Celebre  quippe  est  Ladanum 
Arabicum.  Idem  Strabo  in  1  habet,  qui  et  Posidonium  in  ha 
fuisse  sententia  tradit,  extremo  libro  xvi.  Dionysio  quoque  ev  TTs- 
pwpiact  pars  sunt  Arabiae.  Epep.601  nomen  oritur  a  graeco  spsSo;, 
Erebus,  orcus,  inferi , !peu.vo'<;  vel  epe€evvo's,  tenebricosus ,  obscurus, 
eodem  sensu  mythico  ac  Scoti,  Cimbri,  Cimmerii  et  Cimmerice 
tenebrce.  Arabes  autem  ab  apaSsw ,  insono,  strepitum  vel  fragorem 
edo,  cum  stridore  concutio,  dcpa^c;,  crepitus  dentium ,  strepitus 
armorum,  stridor.  Inde  Arabes  ,  et  Arabes  Bedouins,  pro  latrones 
dictihodie,  sicut  olim  Cimbri  et  Cimmerii.  Vide  supra,not.  Cim- 
brici,  xxxi  1,   3. 

IN    LIBRUM   XLI. 

Cap.  I.  Parthi.  A  graeco  TrspOw,  perdo,  vasto,  sicut  et  Persa?. 
Parthi  enim  et  Pe7-sa.>  secundum  varietatem  dialecti  iidem  sunt. 
Vide  notas  nostras  in  Reges  C.  Nep. ,  cap.   1. 

Et  Areos  et  Spartanos.  Hasc  est  veterum  librorum  mss.  lectio. 
Legendum  autem  <e<f  Arios  et  Arianos ,  ex  Strabone,  Ptolemaeo, 
et  Plinio,  vi ,  i5,  qui  ibi  distinguit  Arios  et  Arianos  :  Parthi, 
inquit,  habent  ab  ortu  Arios ,  a  meridie  Carmaniam  et  Arianos. 
Etenim  et  Ariorum  nomine  peculiaris  satrapia  intelligitur,  quam 
Strabo,  Ptolemaeus  aliique  Ariam  appellant.  Nonnulli  quatuor 
satrapias ,  Gedrosos ,  Arachotas ,  Arios ,  Paropamisadas  Ariorum 
esse  censent;  atque  hi  ApwjvoJ  Dionysio.  Hanc  emendati.onem  Bon- 
garsii  confirmat  et  Salmasius  in  Solinum.  Cl.  D'Anville  quoque 
Arios  populos  et  Arianos ,  Ariam  et  Arianam  regiones  distin- 
guit.  In  Aria  mentionem  facit  Aria?  urbis  primariae ,  apud  Arios 
Artacoanae  sedis  regiae,  et  fluvii  Arii,  et  Arice  paludis,  et  Arias 
parum.  Arii  nomen  sortiti  sunt ,  sicut  Ariani  et  Ariaspas ,  sicut 
et  Arimanes ,  et  Ariarathes  et  Ariobarzanes ,  ab  aoaci  vel  apiotot, 
Martii,  id  est  Martis  cultores.  Arianias ,  cujus  nomen  oritur  ab 
eadem  voce   vel    ab    Ariani,  vel   ab  apetwv,  praestantior  bellator, 

rex  Scytharum  erat,  teste  Rhodig.,  xxiit,  io  (seu  potius  deus 
Mars  Arianorum)  qui  singulis  subjectis  sibi  (vel  cultoribus)  quo- 
tannis  offerri  sagittam  volebat.  Eruditus  Lemaire  censet  legendum 
cum  mss.  Flor.  Sparnos ,  auctore  Strabone ,  lib.  xi :  Nomades  ad 
sinistram  maris  Caspii ,  nunc  Dahce  dicti ,  Sparni  cognominati. 
Eorum  nomen  est  vox  graeca  <T7rapvo'<;,  infrequens,  rarus,  paucus; 
sed  Strabo  contra  Ptolemaeum  et  Plinium  unus  est,  omnesque 
auctores  Sparnos  nesciunt.  Existimo  igitur  omnino  scribendum 
Arios  (non  Areos)  et  Arianos. 

Cap.  IV.  Stasanori.  Legendum  censet  Bongarsius  hic  Siatanori , 
u t  supra  xiii,  4>  cul  Justinus  Drancas  et  Areios  (Arios)  tribuit, 
ut  et  Diodorus,  xvm,  3.  Sed  qui  hic  Statanor  Diodoro,  Arriano, 
lib.  vi  ,  est  ^raaavup ,  quae  lectio  etymologia  corroboratur.  Zraaa- 
vwp  enim  a  graeco  o-Tao-ocvvi  ,  vadimonium,  hypotheca ,  trutina,  de- 
rivatur.    Stagnori  perperam  legitur  in  ed.  Thysii. 

Cap.  V.  Zapaortenon.  In  Hyrcania.  «  Scripturam  veterem  ex- 
pressi,  ait  Bongarsius,  ut  ex  ea  veram  lectionem  quilibet  assequi 
conetur.  Pro  Daram  putavi  legendum  C/ioaram ,  ex  Plinii  lib.  vi, 
i5.  Sed  videat  lector  an  ex  cap.  16  facilius  possit  erui  vera  lec- 
tio.  »  A  Caspiis ,  inquit  Plinius,  Orientem  versus  regio  est  Zapa- 
vortene  dicta ,  et  in  ea  fertilitatis  incljtce  locus  Dareium  dictus. 
Mihi  autem  videtur  Zapaortenon  vel  Zapavoitenon,  genitivo  casu 
plurali  Graecorum  (aliter  legendum  foret  Zapaorteno ,  casu  abla- 
tivo),  compositumque  a  graeco  £a6vi ,  lorica,  et  aopr£op.ai,  appen- 
dor ,  pendeo ,  unde  et  acprrlp ,  lorum  quo  clypeus ,  ensis  aut  pera 
appenditur,  ideoque  sonat  Loricce  appensce ,  mons  ad  quem  lo- 
ricae  suspenduntur.  Littera  b  facile  mutatur  in  p,  et  o  ini),  ut  in 
voce  vicus ,  ab  outo?,  aut  v  duabus  vocalibus  interponitur,  ut  in 
verbo  Avernus ,  ab  aopvo?.  Itaque  legi  potest  Zapaortenon ,  vel  ex 
Plinio  Zapavortenon. 

Phrahates.  Vel  Phraates ,  gnece  ^paaTvi;,  pro  Phradates ,  a 
grseco  cppa^r^ ,  consultus ,  prudens ,  unde  et  Autophradates ,  et  Phra  ■ 
taphernes  :  facilis  enim  mutatio  est  littera?  d  in  z  et  in  h.  Phraor- 
tcn  vocat  Plutarchus  ,  in  Antonio ,  c.  49  ■>  se(l  depravatum  pro 
Phrahaten. 

Cap.  VI.  Eucratides.  A  graeco  euKparyi?,  bene  temperatus,  sin- 
cerus ,  optime  constitutus. 

Cap.  II.  Thogariis.  Ita  libri  veteres.  Quidam  tamen  Teogariis ; 
unus  Thocaris ;  Cotchatariis  (pro  Colchotogariis  ?)  edd.  6  antiq. 
Tacnarios  ( pro  Tocharios  ?  ) ,  Scythicum  genus  commemorat  Pli- 
nius,  vi,  17,  et  Tc/dpcy;  Dionysius  Periegetes,  et  Ptolemaeus.  No- 
men  illud  derivatum  est  a  Thogara,  oppido  Serum  apudPtolemaeum, 
Bactrianorum  juxta  Cl.  D'Anville;  Thogara  autem  a  Tu/vjpa,  for- 
tuita,  fortunata,  aut  melius  a  Gso; ,  deus ,  et  xdpa ,  caput ,  vertex  , 
hoc  est  Mons  deorum. 

Artabanus.  Vide  supra,  lib.  11,  c.  10,  et  lib.  111,  c.   1. 

Ortoadisti.  Artoadisti  in  edd.  6  antiq. ,  qui  est  Artavasdes  in 
Strabone,  lib.  11,  et  Plutarcho,  in  Antonio ,  cap*  66.  Forte  con- 
tractum  ab  Artavasides ,  compositumque  a  graeco  dpTa?,  magnus  ,  et 
Phasides,  quae  vox  derivatur  a  <fd<ji<;,  Phasis ,  nomen  fluvii  Colchi- 
dis  et  urbis  ad  hujus  ostium.  Scribendum  igitur  rectius  Artavasdi  ; 
nam  ex  Artavasdes  corrupta  sunt  Artoadistes  et  Ortoadistes . 

Armenia....  condita  est....  ab  Armenio,  Jasonis  Thessali comite. 
Quod  et  Strabo  testatur.  Congruit  haec  fabula  cum  fabula  Jaso- 
nis  navis  Argo  et  Argonautarum  ducis.  Annenium  enim  vel  Ar- 
menum ,  Strabo  et  Eustathius ,  ex  Armenio,  urbe  Thessalice ,  fuisse 
dicunt;  mvthologia  Jasonem  navim  Argo  fabricasse  trabibus  e 
Pelio,  monte  Thessaliae ,  sumptis;  sacra  autem  Biblia,  Gen.,  c.  8, 
arcam  Noe  requievisse  mense  septimo  super  montes  Armeniae. 
Congruit  et  cum  etymologia  nominis.  Armenia  quippe  ab  dpjxsv&v, 
velum  navis,  dpaeva,  opificis  instrumenta,  nomen  accepit.  Tres 
nummi  Apameae ,  urbis  Phrvgiae,  exhibent  arcam  super  aquas  flui- 
tantem;  intus  Deucalionem  et  Pyrrham;  super,  duas  aves,  cor- 
vum  et  columbam,  quae  ramum  ore  gestat ,  et  epigraphen  Nf2(:. 
Vide  D.  Mionnet,  Descr.  des  med.,  t.  iv,  p.  ^34,  ^36  et  237. 
Insuper,  Ancyra,  Phrygiae  et  Galatiae  urbs,  ab  d-ptupa  ,  anchora, 
nomen  sortita  est,  anchora  in  ejus  nummis  exhibetur,  legiturque 
apud  Pausaniam,  in  Atticis  :  «  Galli  ultra  Sangarium  amnemconse- 
derunt ,  Ancyra  Phrygum  urbe  occupata,  quam  Midas ,  Gordii  filius, 
condiderat.  Anchora  autemquam  inveneratMidas  (auribus  asininis  , 
id  est  sol  sub  solstitiali  asino  vel  equo  minore ) ,  ad  meam  usque 
aetatem  permansit  in  Jovis  aede;  fons  etiam  ille  (amphorae,  prope 
equum  minorem  situs,  ideoque  Hippocrenc ,  equi  fons,  Graecis,  vise- 

batur,  quem  Midae  nominant ,  in  quem  vinum  infudisse  dicitur, 
ut  Silenum  (asiniducem)  captaret.  »  Armenos  Phryges  genere  esse 
testatur  Stephanus  :  Phryges  ideo  cum  Armeniis  multa  habuere 
communia ;  quia  autem  arca  Noe ,  mythico  illo  diluvio  fluvii 
Aquarii,  Gordiaeis  primum  consedisse  montibus  quoque  credeba- 
tur;  inde  Phryges,  qui  iidem  etiam  cum  Armeniis,  antiquissimi 
mortalium  censebantur. 

Jason.  Longa  nave  Jasonem  primum  navigasse  Philostephanus 
auctor  est,  ut  ait  Plinius,  vu,  56.  Fuit  haec  iravTYiscovTopos  prima , 
in  eam  cum  Jasone  quatuor  et  quinquaginta  Argonautae  sunt  in~ 
gressi,  id  est  sol,  Lucifer  ,  et  quinquaginta  duo  anni  hebdoma- 
des  in  amphoram  ,  primum  zodiaci  signum,  orbis  signiferi  quem 
sol,  anno  vertente,  lustrat.  Haec  nempe  erat  illa  delecta  heroum 
manus,  6eto?  ripwwv  awTo;.  In  hanc  unam  flos  totius  Graecise  coivisse 
dicitur,  Hercules,  Castor,  Pollux,  Dis  geniti,  aliique  reges  et  re- 
gum  filii,  vates  Mopsus  et  Idmon,  Naupegus  Argus,  a  navi  Argo 
dictus,  celeustes  ipseOrpheus,  navismagister  et  gubernator  Tiphys, 
Denique  navem  ipsam  fatidicam  et  humana  voce  locutam,  in  fa- 
bulis  est.  Habuit  enim  carinam  e  Dodonide  quercu.  Unde  et  Ci- 
ceroni  divinum  Argonautarum  vehiculum  dicitur. 

Cap.  III.  Herculem  et  Liberum.  Tota  Herculis  historia ,  seu  po- 

tius  fabula  mythica,  eadem  est  quae  Samsonis.  Herculis  Nemaeus 

leo,  ait   Serar. ,   nonne  Samsonis   Thimnatheus  leo  est?  Hydrae, 

Centauri,  Stymphalides  aves,  aliaque  id  genus,  nonne  Philistao- 

rum  impetus  sunt  ?  Quid  duae  Herculis  columnae,  nonne  illae  duae 

sunt  quas  concussit,  et  per  quas,  quemdam  velut  malorum  Ocea- 

nura   in   Philistaeos   immisit?  Fceda  item  Herculis  apud    Ompha- 

len  servitus  et  effceminatio,  caeteraque   ejus  libido,  nonne  Sam- 

sonis,in  Gazaea  meretrice  ac  Dalila,petulantiam  et  servitutem  cla- 

mant?  Mors  in  OEta  monte  sponte  ac  ultro  suscepta,  de  volunta- 

rio  etiam  Samsonis  interitu,  non  omnino  nihil  significat?  Ita  et 

Augustinus,  Civ.  Dei,  xvm,  19;  Philastr. ,  de  Ha^res.,  c.  8,  et  alii. 

Sicut  Moyses  Gentilium  deus  Liber  est,  ait  Thysius,  ex  Eusebio,  in 

Chron.,  et  Vossio,  de  Idol. ,  1,  26,  ita  Josue(etSamson)  Hercules 

Phcenicius  seu Tyrius,  quem  Phcenices  vel  Tyrii ob  stupendas  victorias 

ita  nominarunt.  Naui  uterque  cum  Gigantibus  prcelia  commisisse 

dicitur  in  Arabia  et  Syria.  Tantum  ne  intelligatur  Thebanus  ille, 

sed   alter   Orientis,   quem  iEgyptium  vocare    possumus,  quia    in 

^Egyplo    natus;   Indicum ,   id    est   Arabicum,  quia  hic  res  tantas 

gessit;  tum  Tyrium  sive  Phcenicium,  quia  res  ab  eo  gestas  Tyrii 
Herculi  suo  transcripsere. 

Recam.  Ita  dederunt  ex  Junt.  Graevius  etD.  Lemaire;  Ald.  habet 
Rhecan.  Antiquitus  impressi  Frudiurn,  Fraudium,  Franium, 
Phrygium  habent,  manifestis  vestigiis  verae  lectionis ,  quae  est 
Rhecium,  ait  Salmasius  in  Solin.,  et  sententiae  hujus  subscribo. 
Straboni  enim  et  Eustathio  Psxa;  xal  A[i.<piaTpaTO<;,  01  twv  Aioaxou- 
pwv  Yiviovot,  a  quibus  populi  isti  Heniochi,  id  est  aurigae ,  dicti. 
Vide  Solin.,  cap.  20.  Rhecius  autem  vel  Rhecas ,  nomen  a  psxo;, 
balteus,  cingulum,  derivatur,  itaque  per  h  scribendum.  Pro  Re~ 
cam  igitur  reponendum  Rhecam,  vel  potius  Rhecium,  cum  Sal- 
masio.  Rhecas  et  Amphistratus ,  Amm.  Marc,  xxii,  i5,  sunt 
Amphitus  et  Telchius  :  Ampkitus  et  Telchius  Spartani,  inquit, 
aurigce  Castoris  et  Pollucis. 

Jasoni  totus  ferme  Oriens ,  ut  conditori ,  divinos  honores  tem- 
plaque  constituit.  iacrovsia  vocat  Strabo ,  et  iacrovsta  Yipwa ,  Barba- 
ris  eximie  culta,  qualia  multi  reguli  everterunt  :  Parmenion  au- 
tem  id  quod  erat  Abderis,  diruit.  De  his  capiendus  Tacitus,  vi, 
34,  multa  de  nomine  Jasonis  (scilicet  appellata  templa  sacel- 
laque)  celebrari.  Ita  Bongars.  et  Bern. 

Tigris  fluvius.  Curtius  ,  iv,  9,  a  celeritate  fluxus  ita  dictum  ait, 
quia  Persica  lingua  tigrim  sagittam  appellant;  sed  fallitur.  Tigris 
enim  fluvius,  sicut  et  tigris ,  fera  maculis  distincta  seu  tincta , 
graece  Ti-ypi;,  originem  habet  a  graeco  ts-^w,  tingo,  humecto.  Lege 
Strabonem,  Plinium,  vi,  27,  Solinum,  c.  40 ,  libellum  Plutarchi 
de  Fluviis ,  et  Diodorum,  xix,   17. 

Sophene.  Asiae  regio ,  ubi  Tigris  emergit,  postquam  xxv  millia 
passuum  sub  terras  immersus.  Sophena  est  Ptolemaeo,  a  aocpo';, 
sapiens,  id  est  magus ,  ideoque  Magorum  regio  significat. 

Cap.  IV.  Orodes.  Plutarcho ,  in  Crasso ,  dicitur  Ypw^v;?;  ««  ^n~ 
tonio,  c.  29,  HpwcSr;;  Appiano  Hpw^r,;  quoque  in  Parthica  et  Sy- 
riaca  Historia  editum  est.  A  graeco  oppco<5v,;  vel  appwc^r,?,  trepidus, 
gallice  le  peureux ;  unde  et  Herodes,  qui  Pharisaeos,  quia  finem 
regni  sui  adesse  praedixerant,  neci  tradidit,  omnemque  uxoris  suae 
cognationem,  eodem  anno  quo  Jesus ,  vel  Salvator  hominum, 
ex  Virgine  natus  est.  Hinc  forte  dictus  est,  ob  hujus  pueri  metum , 
pueros  innocentes  occidisse.  Herodes ,  vei  rectius  Orodes ,  cogno- 
men  erat  Panis ,  qui  pavorem  panicum  incutiebat ,  vel  Joannis 
Baptistae  ab  Herode  occisi,  cujus  agnus  ct  crux  insignia  sunt,  et 

qui,sicut  Pan ,  deus  ovium  et  pastorum ,  diclus  Amw^v,  Ai-vo[i.eXx'«, 
Semicaper,  Capripes,  Mendes,  pedoqueinsignitus,  et  pelle  caprina 
amictus,  vestitus  erat  pilis  cameli,  vox  clamantis  in  deserto,  et  bap- 
tizabatad  Paneum,  Paneada  vel  Paniada  (Panium  specum,Ste- 
phano,  a  Pane),  fontem  in  monte  Libani ,  unde  Jordanis  fluvius 
erumpit  (  Vide  Joseph.  ,  m,  18,  et  Plin.  ,  v,  i5),  et  ad  urbem 
cognominem,  sub  ipsis  radicibus  montis  Panii  sitam,  ubi  Hero- 
des  Augusto  templum  erexit.  Itaque  Orodes  non  mutandum.  Ypw- 
«^5  depravatum  est  ab  HpeS<$V)s ;  Hpw^  autem  ab  appa>c$V  Omnes 
enim  vocales  inter  se  commutantur,  praecipue  a  in  n,  et  yj  in  i  vel  u. 
Vide  supra,  Orole ,  1.  xxxu,  c.  3. 

Pacorus.  A  graeco  ■Ka.yoc,,  crassities,  pinguedo;  ira)(u;,  crassus, 
pinguis.  Ergo  per  ch  scribendum. 

Cap.  V.  Tiridatem.  Tiridates  nomen,  uti  Tiribazus,  contracte  com- 
positum  est  a  graeco  napa,  tiara,  capitis  gestamen  apud  reges  Persa- 
rum,  et  ^axeofxai,  divido,  partior,  quod  est  Tiararum  diribitor,  sicut 
Mithridates ,  qui  mitras  distribuit ;  quod  de  sole  tantum  a  princi- 
pio  dicebatur.    Vide  supra,  xxxvn,   i,  Mithridates. 

Cap.  I.  Aborigines.  Id  est  ab  origine  populi.  Gloss.  vet.  Abori- 
gines,  Auto/Govs;;  AuTo'x,6tov ,  Aborigo ,  indigena  ,  patricinus.  Ab  ori- 
gine,  in  eodem  glossario,  exponitur  a-rco  apxaio-pvia;.  Haec  itaque 
gens  Italica,  propter  antiquitatem ,  et  quod  m  regione  sua  ge- 
nuina  fuerit.  Alioqui  Aborigines  in  genere  cujuscunque  regionis 
indigenae  appellantur.  Recte  igitur  Stephanus  Aborigines  antiquis- 
simos  Italiae  populos,  qui  agrum  illum  Romanum  tenuerunt,  ita 
dictos  refert,  quod  absque  origine,  et  veluti  e  terra  nati,  id  est 
indigenae  essent. 

Saturnalibus.  Saturni  feriis,  quae  celebrari  solebant  mense 
decembri.  Inde  hic  mensis  genialis  dictus  Fastorurn  iv.  Inde 
Horatius,  lib.  n,  sat.  %  :  Age  libertate  decembri.  Uno  tantum  die 
antiquitus  celebrabantur ,  hoc  est  decimo  quarto  calendarum  ja- 
naarii,  post,  septem  diebus,  quotquot  sunt  in  hebdomade,  cujus 
ultimus  dictus  Saturni  dies,  sed  e  quibus  quinque  tantum  festi 
habebantur.  Graeci  festos  hos  dies  Kpovta,  a  Kpo'vo<;,  graece  Satur- 
nus,  dicebant.  Hisce  diebus  iibertatis,  jocorum  atque  laetitiae  ple- 
nis,  piaculum  erat  sumere  belluin,  aut  pcenas  a  nocente  exigere. 

Domini  excipiebant  servos  liberalibus  conviviis ,  ipsimet  servilibus 
fungentes  muneribus.  Quin  immo  mancipiis  quidvis  libere  loqui 
licebat.  Eo  tempore  pileos,  libertatis  signum,  gestabant  servi,  et 
calceis  ingenuorum  induebantur,  teste  Porphyrio. 

Palatium.  Ita  dedit  eruditus  Lemaire,  et  Graevius,  1701,  et 
Gronov.  nepos,  ex  Bong.  et  Thys. ,  quum  edd.  7  antiquae  exhi- 
beant  Palatinum ;  unus  codex  Palantinum,  unde  Burm.  finxit 
Pallantium,  scil.  Palantium,  quod  dedit  Graevius  ,  1694,  ex  Festo, 
qui  :  «  Palatium,  inquit,  mons  Romae  appellatus  est,  quod  ibi 
pascens  pecus  balare  consueverit,  vel  palare ,  id  est,  errare,  ibi 
pecudes  solerent.  Alii ,  quod  ibi  Hyperborei  filia  Palanto  habi- 
taverit,  quae  ex  Hercule  Latinum  peperit.  Alii  eumdem,  quod 
Pallas  ibi  sepultus  sit,  existimant  appellari.  Palatualis  flamen 
constitutus  est,  quod  in  tutela  ejus  deae  palatium  est.  »  Et  ex  Var- 
rone  :  «  Quartae  regionis  Palatium,  ait  Varro,  quod  Palantes  cum 
Evandro  venerunt;  aut  quod  Palatini,  qui  et  Aborigines,  ex  agro 
Reatino,  qui  appellatur  Palatium,  ibi  consederunt.  Sed  hoc  alii 
a  Palatia ,  uxore  Latini,  putarunt.  Eumdem  hunc  locum  a 
pecore  dictum  putant  quidam.  Itaque  Naevius  Balantium  appel-; 
lat.  »   Inde  Virgil.  ,  sEn.,  viii,  5o  -  5/f  : 

Arcades  his  oris,  genus  a  Pallante  profectum, 
Qui  regem  Evandrum  comites  ,  qui  signa  sequuti , 
Delegere  Iocum  ,  et  posuere  in  montibus  urbem 
Pallantis  proavi  de  nomine,  Pallanteum. 

Mihi  quoque  videtur  legendum  aut  Palantium,  a  palari ,  vel 
melius  Pallantium ,  a  graeco  TraXXto,  pello,  abigo,  quatio,  sicut 
Luperei ,  sacerdotes  Panis  Lycaei,  a  lupus  et  arceo;  sicut  et  Pal- 
lanteum  urbs.  Lupercal  locus  erat  sub  Pallatino  vel  Pallantino 
monte,  Pani  pastorum  deo  consecratus,  in  quo  quotannis,  mense 
februario,  Panis  sacerdotes,  qui  Luperci  dicebantur,  Luperca- 
libus  in  Lupercali  sacra  faciebant.  Instituta  autem  putabantur 
haec  sacra  ab  Evandro,  in  honorem  Panis  Lycaei  seu  Lupini, 
quem  Arcades  simili  honore  colebant. 

Lupercalibus.  Placuit  Varroni  inde  arcessere  nomen ,  quod  Lu- 
perci  sacra  facerent  in  Lupercali.  Erat  enim  Lupercal ,  teste  Ser- 
vio,spelunca  sub  monte  Palatino ,  in  qua  capro  luebatur,  id  est 
sacrificabatur  Luperco ,  qui  idem  erat  non  tantum  ac  Lycaeus  et 
Pan,  ut  ait  noster,  sed  ctiam  Mercurius.  Ovidius,  in  Fastis ,  Lu^ 


LIBRUM  XLIII.  1^3 

percalium  originem  eo  refert,  quod  Romani  beneficii  memores 
praestiti  a  lupa,  in  educandis  divis  infantibus ,  Romulo  et  Remo, 
templum  illi  exstruxerint  ad  Ficum  Ruminalem  (a  ruma  seu  Roma, 
id  est  lupa  eorum  nutrice  sic  dictum),  quod  est  appellatum  Lu- 
percal.  Sic  enim  ait  : 

Ula  loco  nomen  fecit ,  locus  ipse  Lupercal , 
Magna  dati  nutrix  prcemia  lactis  habet. 

Templi  hujus  sacerdotes,  auctore  Yarrone,  dicebantur  Luperci , 

qui  nudi  rem   divinam    agebant,  perque  vicos   urbis  et   compita 

discursantes ,  pellibus  in  scuticas  dissectis ,  obvias  quasque  fcemi- 

nas  verberabant,  ita  eas  fcecundas  fieri  existimantes.  Unde  et  Crepos 

appellatFestus,  a  crepitu  pellicularum.  Lupercalia  a  Lupercis  dicta 

sunt,Luperci autem  a  lupis  arcendis,  quod  celebrato  sacrificio  tali  in 

Panis  seu  Luperci  honorem ,  lupi  arcerentur  a  pecoribus  et  stabu- 

lis.  Scribunt  enim  Plutarchus  et  Livius,  quum  Evander  solemne 

hoc  sacrificium  intulisset  in  Italiam  ex  Arcadia ,  cultu  Lycasi  ce- 

lebrata,  benigne  illi  Faunum  montem  et  agros  assignasse,  inque 

illius  radicibus  constitutum  Lyca?o  templum  ,  ubi  nudum  conspi- 

ciebatur  dei  simulacrum,  pelle  amictum  caprina,  quo  habitu  cur- 

rebant  Romae  in  Lupercalibus.  Proprium  erat  ejus  celebritatis ,  ut 

Luperci    immolarent  canem.    Sciendum    insuper  celebrata  fuisse 

Lupercalia  (Lyca?a  nominant  Graeci)  xv  calend.  martii,  eorumque 

diem  veteres  februatam  dixisse.  Nec  tantum   Luperci  ea   celebra- 

bant,  verum  et  alii  quandoque  viri,  virisque  permixtae  mulieres. 

Quapropter  scribit  Plutarchus ,  M.  Antonium  nudum  in  Luperca- 

libus  fuisse  vectum  per  urbem. 

Fatua.  Fatuam  nominatam  ait  C.  Bassus,  quod  mulieribus 
fata  canere  consuevisset,  ut  Faunus  viris.  Lactantius,  1.  i.  Sed 
longe  fallitur;  Fatuanomen  est  \oxfatua,  et  dea  Fatua  erat  cadem 
quae  apud  iEduos  Berecynthia ,  dicta  etiamnum  la  Mere  folle;  sed 
fatua  erat  quod,  ut  ait  Justinus,  divino  spiritu  impleta,  velut 
per  furorem ,  futura  praecineret,  seufatuari  consuevisset.  Servius, 
ad  illud  Virgil. ,  jEneid. ,  m,  443: 

Insanam  vatern  aspicies,  quae  rupe  sub  ima 
Fata  canit. 

«  Insanam,  hoc  est  deo  plenam  ,  et  vaticinatriceni.  A  Graecorum 
tractum  etymologia,  qui  [xavrai?  airo  tt^  jAavia;  appellaverunt.  Nam 

supra  sensus  humanos  intelligentia,  fnror  et  insania  dicitur,  teste 
Cicerone,  de  Divinat.,  i,  3i.  » 

Latinus.  Latinus  a  Latio  nomen  sortitus  est,  ideoque  idem 
est  ac  Saturnus,  qui ,  amisso  ccelo,  venit  in  Latium,  sic  dictum 
(juod  ibi  latuisset. 

Cap.  II.  Rheam.k.  Pin,  Rhea.  Eadem  est  igitur  quae  Rhea,  Cceli 
et  Terrae  filia,  Saturni  uxor,  mater  Jovis,  Plutonis  et  Neptuni, 
aliis  nominibus  Cybele,  Ops,  Vesta,  Magna  Mater,  Dindymene  et 
Berecynthia  appellata.  Rhea  autem  dicta  fuit  a  peco,  fluo,  id  est 
lacte,  ut  Amalthaea  Jovis  nutrixj  omnibus  opibus,  utOps  et  Amal- 
theae  cornu.  Vocata  fuit  et  llia,  ab  Ilium ,  urbs  Phrygiae  Minoris 
velTroadis,  id  est  Trojana.  Inde  nonnulli  tradunt  ab  ^Enea  Tro- 
jano,  aut  suadente  Rome  Trojanarum  nobilissima  captivarum, 
Romam  conditam  esse.  Inde  simulacrum  Cybelis ,  matris  deum , 
a  Pessinunte,  urbe  Phrygiae,  Romani  in  urbem  adduxerunt ,  et 
hujus  sacra  faciebant  ad  Almonem  (seu  nutricem  ),  fluvium  Romae 
vicinum,  eodem  ritu  quo  Galli  sacerdotes  in  Phrygia.  Lucanus  : 

Et  totam  parvo  revocant  AlmoneCybeleoi. 

Ovidius ,  in  Fastis  : 

Est  locus  in  Tiberim  quo  lnbricus  inlluit  Almou  , 

Et  nomen  magno  perdit  in  amne  minor. 
Illic  purpurea  canus  cum  veste  sacerdos 

Almonis  dominam  sacraque  lavit  aquis. 

Inde  calendis  martiis ,  quibus  Junonis  (quae  aiio  nomine  etiam 
eadem  dea  erat )  sacra  celebrabantur  a  Romanis ,  quia  tunc  Ilia 
compressa  est  a  Marte ,  nam  tunc  Matronalia  sunt,  ait  Scho- 
liastes  Juvenalis,  ad  sat.  9.  Tandem  vocata  quoque  fuit  Sjlvia, 
nimiruma  luco  vel  sylva  Marti  sacra,  in  qua  ,  ut  ait  noster,  duos 
pueros  enixa  est. 

Nomina pueris ,  alteri  Remo  ,  alteri  Romulo  fuere.  Vide  supra, 
xxxviii,  6,  Pastores. 

Cap.  III.  Reges  hastas....  habebant ,  quas  Grceci  sceptra  dixcre. 
Has  Romani  quires ,  Sabini  cures  vocabant.  Hinc  Quirites ,  seu 
hastati,  Romani  dicti,  et  Romulus  Quirinus  vel  hastatus.  «  Quiri- 
nus ,  ait  Festus ,  ex  hac  causa  Romulus  est  appellatus ,  quod  cu- 
lis ,  id  est  hasta,  uteretur....  a  Curi  dea  videntur  cures  Sabina? 
hastae  appellata;,  quibus  ea  gens  armis  erat  potens.  »  Hinc  quoque 
Curcs  urbs  Sabinorum  ,  et  dea    Quiris.  Hinc  divus  Paulus,  cujus 

hastam  manu  gerit  effigies,  ideoque  idem  est  ac  Quirinus ,  si- 
cut  divus  Petrus  claviger  idem  est  qui  Janus,  et  Jupiter  Lapis  , 
merito  se  Romanum  seu  Quiritem  dixit.  Male  igitur  Varro  Quiri- 
num  a  Quiritibus  appellatum  esse  existimat. 

Phocensium.    Vicle  supra ,  l.  xxxvn  ,  c.  1. 

Massiliam.  Quae  et  MacraXia  Ptolemaeo  et  Eustathio,  perantiqua 
urbs,  in  littore  Galliae  posita,  origine  graeca,  a  profugis  ex  Io- 
nia  Phocaeensibus  Persicam  servitutem  fugientibus ,  quum  ipsorum 
urbs  ab  Harpalo  seu  Harpago,  ut  vocat  Herodotus,  1.  i,  obside- 
retur,  inter  Salyos  condita,  contestantibus  Strab. ,  1.  iv,  Solin., 
c.  8,  Ammian. ,  xv ,  23,  et  Gellio,  x,  6. 

Protis.  Athenaeus,  ex  Aristotelis  libro  riept  twv  MaaaaXtwrtdv  tto- 
XiTsiac,  affert  hanc  historiam,  lib.  xm;  sed  variat  nonnihil  in 
nominibus.  Quem  enim  Justinus  hic  Protin,  ille  Euxenum,  Nan- 
num  Nanum ,  Gyptin  Pettam,  sive  mutato  nomine,  Aristoxenam 
vocat.  Filium  vero  Euxeni  et  Aristoxenae  facit  Protin ,  unde  ejus 
posteri  Protiadae  dicti  sinl.  Sed  Plutarchus,  in  Solone ,  c.  3,Mas- 
siliae  ipsum  conditorem  IIpwTov  vocat.  Protos  vel  Protis ,  a  ttowtoc, 
primus;  Simos ,  aaip.o'c,  simus,  gallice  carnus ,  thynnus  piscis  apud 
Artemid.,  n,  1 4  ?  seu  forsan  melius  delphinus ,  qui  Simo  dicebatur , 
auctore  Plinio  ,  et  Phocaeensium  dux  fuit,  vel  phoca,  unde  Pho- 
cceenses ,  Phocenses ,  Phoca?i,  Phoccea  et  Phocis ,  sicut  et  Simois 
fluvius,  graece  2iuo'eic,  a  at[/.o'c  quoque  dictus  fuit;  unde  Apollo 
Delphinius  Massiliis  cultus ;  sicut  et  Diana  Ephesia ,  eadem  atque 
Aristoxena,  matrona,  quae  se  deam  dicebat ,  eadem  ac  Cybele, 
mater  deum.  Vide  Mionnet,  Descr.  des  med. ,  tom.  i.  Hinc  quo- 
que  Massilienses  dicti  obropvoi,  seu  molles,  effceminati,  ut  Ionii, 
ut  Galli,  Cybeles  sacerdotes,  et  6nXu*yeveIc,  e  fcemina  (id  est,  ex 
Aristoxena  ipsorum  matre)  orti,  muliebres.  Hinc  Arelate,  Mas- 
siliensium  colonia,  seu  ejusdem  deae  filia,Festo  Avieno  dicta  The- 
line  vel  rectius  Thelyne ,  a  6viXuc,  fcemineus,  6r,Xuvw,  effcemino, 
OyjXyi  ,  mamma  ,  et  in  inscriptione  Mamillaria  ;  instar  Romce  deae 
et  urbis,  cujus  nomen,  graece  pufxvi,  sonat  Valentia  vel  matrona, 
latine  ruma ,  quod  idem  est;  instar  et  Dianae  Ephesiae  et  deae 
Syriae .  mammis  onustae. 

Segobiigiorum.  Quidam  vett.  Segobriorum.  Qui  sint  hi  populi 
orae  maritimae ,  D'Anville  ipse  nescit.  Valesius  quidem  censet  eos- 
dem  esse  atque  Reios ,  sed  a  mari  nimium  dissiti  erant.  Plinius, 
in,  3,  Segobrigenses  ,  et  Sliabo  Sego  rigain,  memorant,  sed  in 

Celtiberia  collocant.  Eorum  nomen  mihi  videtur  compositum  ex 
r,^iou.x'.  vel  a-^w ,  duco  ,  a-jo; ,  dux  ,  et  Brigil  vel  Bryges  pro  Phry- 
ges ,  ductores  Phrygum;  quasi  Phocaeenses  pro  Phrygibus  a  Gal- 
Jis  habiti  fuissent.  Caeterum  sic  Arar,  fluvius  iEduorum,  qui  Be- 
recynthiam  ,  Phrygiae  deam,  colebant ,  Brigulus ,  pro  Phrygulus , 
a  nomine  Phrygum  ,  dictus  erat.  Facilis  lapsus  est  <p  in  (3.  Vide 
xxiv,   5 ,  Belgio. 

Cap.  IV.  Comanus.  Ptolemaeus  Massiliam  vocat  Kofxixovwv  xoX.v, 
Commonorum  urbem ,  forte  ab  hoc  rege  aut  ejusdem  nominis  alio. 
Commonorum  enim  populorum  et  Comani  regis  Galliae  Comata?, 
nomina  certe  eamdem  originem  habent  :  scilicet  Comanus  a  xo- 
p.r, ,  caesaries  culta,  coma,  significat  comatus ,  sicut  intonsus 
Apollo,  Massiliis  cultus ;  Commoni  vero  comati ,  a  participio  verbi 
/.op.ato,  comam  alo,  Inde  forsan  nostri  reges  criniti.  Commoni  igi- 
tur  non  confundendi  sunt  cum  Cenomanis ,  quos  Plinius  circa 
Massiliam  in  Volcis  habitasse  refert,  immeritoque  dubitat  Bon- 
garsius  an  in  Ptolemaeo  mendum  sit. 

Cap.  V.  In  senatu.  Id  est  inter  senatores,  in  orchestra,  ubi 
senatus  sedebat.  Sic,  ait  Bern.,  Suetonius,  Claud.,  xxv,  16,  di- 
cit  Armenios  scdisse  in  senatu,  hoc  est ,  ut  ibidem  explicatur, 
in  orchestra,  seu  loco  ad  theatri  radices ,  scenae  proximo,  ex 
quo  senatores  spectabant.  Ita  spectare  in  equite  dicit  Suetonius, 
Domit.  ,  viii,  7,  hoc  est  in  equestribus  subselliis,  seu  equitum 
cuneis.  Jungit  Tertullianus ,  in  libro  de  Spectaculis ,  arceri  se- 
natu  et  equite ,  hoc  est,  honestioribus  theatri  locis. 

Vocontiis.  Vulgo  inepte  a  Volscis  :  cui  lectioni  Volca: ,  Galliae 
ad  Rhodanum  et  mare  populi ,  causam  dederunt.  Auctore  Plinio 
iii,  4,  et  vn,  18,  Vocontii  fosderata  Romanis  gens  erat,  for- 
san  quod  oriundi  essent  e  Massiliensibus  seu  Phoca?ensibus :  Vo- 
contii  enim  nomen  a  cptoxvi,  phoca,  sicut  et  Phocaeenses,  accepe- 
runt.  Inde  ipsorum  regio  postea  Delphinatus  dicta;  inde  etiara 
nunc  regni  haeres  proximus  in  Gallia,  Delphinus  vocatur. 

1N  LIBRUM  XLIV. 

Cap.  I.  Paludibus.  Legendum  forte  Jluminibus ,  quorum  pluria 
Hispanise  auriferis  arenis,  ut  Tagus,  celebrabantur.  Pro  paludi- 
bus,  ex  correctione  Salmasii  ad  Solinum,  receperunt  Graevius  et 
Burn).  balucibus;  cui  lectioni    suffragatur   Bongars. ,    non     autem 

ego.  Balux  enim  est  Straboni,  lib.  m,  ^puffTri;  attuoc,  nobis 
paillettes  d'or.  «  Aurum,  inqnit  Plinius,  xxxiii,  21,  invenitur 
fluminum  ramentis,  ut  in  Tago  Hispaniae;  et  Hispani,  quod  mi- 
nutum  est  aurum,  baluccm  vocant.  -»  Nihil  igitur  mutandum,  aut 
fluminibus  legendum ,  non  autem  balucibus. 

Cap.  III.  Vento.  Flante  Favonio.  Solinus  miro  loquendi  modo 
dixit  :  Sitientes  viros  aurarum  spiritu  maritantur;  quem  Martia- 
nus  imitatus  est  :  In  cjus  quoque  confinio  equarum  foetura  ventis 
maritantibus  inolcscit.  Hae  fabulae  mythicae  non  ex  equarum  fce- 
cunditate ,  ut  ait  noster,  nata?  sunt,  sed  a  solis  equis  in  Lusi- 
tanis,  ad  Olisiponem  in  occasum  prsecipitantibus,  quod  Olisipo- 
nis  etymologia  coarguit.  Olisiponis  enim,  urbis  nomen,  vel  rec- 
tius  Olisipponis ,  ubi  equae  e  vento  Favonio  concipiunt,  ab  6Xt 
<t6s'<o,  labor,  prolabor,  cado,  0X10605,  lapsus,  casus,  et  iVjro?,  equus, 
compositum  est.  Male  igitur  ab  Ulysse  condita ,  nomenque  sor- 
tita,  Straboni  dicitur. 

Galla?ci....  gra?cam  sibi  originem  asserunt.  Gallcecia  ergo,  His- 
panias  Citerioris  regio,  hodie  la  Galice,  cujus  caput  est  St.-Jac- 
cpies  de  Compostelle ,  nomen  mihi  videtur  accepisse  a  graeco  yaXa, 
-axTo?,  lac,  vel  a  xaXo'?,  pulcher,  in  compositione  xaXXt-,  et  0TXo?, 
domus,  id  est,  yaXa^ta?  xuxXoc,  galaxias ,  lacteus  circulus;  sic  et 
Galatas ,  TaXotTat ,  a  yocXa,  -axTO?,  lac,  yaXax,Tt£o> ,  candorem  lactis 
imitor,  yaXaxraw,  -tau,  lacte  abundo,  sicut  Magna  Mater,  mara- 
mis  onusta,  et  ab  ipsis  culta.  Via  enim  lactea  etiam  nunc  vocatur 
te  chemin  de  St.-Jacques  de  Compostelle ;  et  in  fabulis  est,  dum 
Juno  pueri  Herculis  vel  Mercurii  ubera  immulgeret,  decidisse 
aliquam  particulam  candidi  liquoris,  et  in  eam  cceli  partem  de- 
fluxisse,  qua?  via  lactea  postmodum  est  appellata.  Ergo  Galla?ci 
nomen  vel  Callosci  scribendum  per  os ,  et  male  scribitur  Callaici 
apud  D'Anville  et  alios. 

Cap.  IV.  Titanas  bellurn  adversus  deos  gessisse  proditur.  Tita- 
nes  nomen  sortiti  sunt ,  sicut  et  tityivis,  Diana,  filia  Latonae  et 
Cei  Titanis,  a  tit0yi  vel  zr.H,  mamma ,  nutrix,  avia ,  id  est  terra, 
quam  Tita?am  Diodorus  vocat,  TyiOu;,  terra,  Tethys  dea,  unde  et 
TtTuo';,  Tityus  gigas,  in  Odyss.,  filius  Terras  dictus,  et  titovI;  (yn), 
terra.  Sic  Gigantes,  qui  iidem  sunt  ac  Titanes,  nomen  suum  du- 
jcunt  a  «pj,  terra,  et  -you  ,  nascor,  yoc?,  natus,  Terrae  filii,  terri- 
genae,  quod  revera  tradunt  fabulae. 

Cunetes.  Rectius  Cynetes.   Ita  optime  correxit  Is.  Vossius ,  pro 

Curetes,  qui  sunt  in  Creta,  nulli  autem  in  Hispania.  Cynetes  in- 
colebant  saltus  Tartessiorum ,  ut  ait  Justinus,  quod  et  fabula  my~ 
thica  et  etymologia  me  docent.  Cynetes  enim,  sicut  Cyneticum 
littus,  ad  Pyrenaeos  montes,  ubi  vicus  Canet  dictus,  nomen  ac- 
ceperunt  a  xowv ,  jcuvo'§,  canis;  et  ad  Tartessum  mareque  Gadi- 
tanum,  in  insula  Erythea,  Geryon,  gigas  tricorpor  et  triceps, 
cui  erat  canis  Orthros  biceps  ,  regnasse  dicitur,  bovesque  ejus 
Hercules  in  Graeciam  abegisse  per  Galliam,  proindeque  per  Cy- 
netes  et  littus  Cyneticum;  Geryon  vero,  graece  IVipuovEus  vel  Trr 
puovr';,  Tricarenus  dictus,  et  cujus  nomen  a  -yr.pGw,  loquor,  sono, 
•pipuc,  vox,  derivatum  est,  nihil  aliud  est  quam  Latrator  Anubis 
seu  Mercurius  Cynocephalus,  et  -piy.3<paXc?seu  -pwiap-vo$  quoque  vo- 
catus.  Imo  Cynetae  seu  Cynesii  Herodoto  et  Stephano  populi  sunt 
omnium  fere  Europae  ultimi,  versus  occasum,  ergo  ad  metas 
Herculis;  Cerberusque,  Tartareus  seu  Tartessius  custos ,  Palaephato 
est  canis  Geryonis.  Cynetes  igitur  non  erant,  uti  quidam  editor, 
analogia  nominum  deceptus ,  existimavit,  incolae  promontorii 
Cunei ,  seu  potius  sacri  promontorii:  Cuneus  enimLusitanise,  nunc 
Algarve  dictus ,  regio  est ,  non  promontorium,  et  a  saltibus  Tar- 
tessiorum  satis  dissitus. 

Gargoris.  Joannes,  episcopus  Gerundensis,  Paral.  Hispania? , 
lib.  i ,  Gorgonium  vocat ,  sed  legendum  omnino  Gorgoris.  Hoc 
nomen  enim  a  graeco  •yopppa,  canalis  specie  Gorgona?  vel  serpen- 
tis  aut  draconis,  per  quem  aqua  effluit,  nobis  gargouille ,  ori- 
tur,  et  a  -yop-^suw,  horrifico,  velocius  gradior,  sicut  ^cp-^v ,  hydra , 
nomen  animalis  noxii ,  sed  fabulosi,  in  Africa;  "yop-fw,  Gorgo, 
Gorgon  vel  Gorgona ,  Medusae  cognomen ,  Palladisque  ob  a?gi- 
dem;  rop-Yoves,  Gorgones,  ro'p«"et«,  personse  quae  Gorgonis  caput 
exhibent.  Hic  igitur  Cynetum  rex  antiquissimus  mihi  idem  est 
atque  Geryon,  Tartessi  rex  tricorpor,  idem  atque  Pluto,  rex 
Tartari,  idem  atque  Cerberus  triceps  :  tres  enim  quoque  erant 
Gorgones.  Haec  igitur  omnia  non  tantum  fabulosa  videntur,  sed 
merae  fabulae  sunt  mythicae  seu  allegoriae,  quae,  postquam  diu 
invaluerunt ,  profactis    ab  historicis  habitae  sunt  et  traditae. 

ELIGIUS  JOHANNEAU. 

-Lrimo  volumirie  continentur  haec  :  Tmperium  Assyrio- 
rum  a  Nino  rege ,  usque  ad  Sardanapalum.  Post  quem 
translatum  est  per  Arbacem  ad  Medos,  usque  ad  ulti- 
mum  regem  Astyagen.  Is  a  nepote  suo  Cyro  pulsus 
regno  :  et  Persae  regno  potiti.  Ut  Crceso ,  Lydiae  regi  , 
bellum  intulit  Cyrus,  victumque  cepit.  Hic  in  excessu 
dicti  iEolicarum  et  Ionicarum  urbium  situs;  originesque 
Lydorum ,  et  in  Italia  Tbuscorum.  Post  Cyrum,  filius 
Cambyses  iEgyptum  domuit.  Repetitae  iEgypti  origines 
urbium.  Exstincto  Cambyse ,  Darius ,  occisis  Magis , 
regnum  Persicum  accepit ;  captaque  Babylone,  bella 
Scythica  molitus  est. 

Secundo  volumine  continentur  haBc  :  Scythiae  et  Ponti 
situs ;  originesque  Scythiae ,  usque  ad  bellum  ,  quo  est 
inde  pulsus  Darius  :  qui  post  hanc  fugam  Graeciae  bellum 
intulit,  per  Datin  et  Tisaphernem,  quod  soli  Athenienses 
sustinuere.  Hic  origines  Athenarum  repetilae,  et  reges 
usque  ad  Pisistrati  lyrannidem,  qua  exstincta  qua  ratione 

vicere  Persas.  Ut,  mortuo  Dario,  filius  ejus  Xerxes  bel- 
lum  Graeciae  intulit  :  ac  repetitae  origines  Thessaliae;  ex- 
pulsoque  Graecia  Xerxe,  bellum  ab  Atbeniensibus  trans- 
latum  in  Asiam,  usque  ad  Xerxis  interitum. 

PROLOGUS    LIBRI    III. 

Tertio  volumine  continentur  haec  :  Ut  mortuo  Xerxe, 
filius  Artaxerxes,  ultus  interfectorem  patris  Artabanum, 
bellum  cum  defectore  iEgypti  habuit  :  primoque  dux 
ejus  Achaemenes  victus  est;  iterum  per  Agabazum  iEgyp- 
tus  recepta.  Ut,  Graecis  cum  rege  pacificatis,  bella  inter 
ipsos  orta  sint.  Inde  repetitse  Peloponnensium  origines  : 
ut  ab  Herculis  posteris,  Dorico  populo,  sit  occupata. 
Deinde  bella  Argolica  et  Messeniaca  :  coalitique  Sicyo- 
niae  et  Corinthii  tyranni.  Bellum  Criseum;  et  quod 
Athenienses  primo  cum  Bceotis,  dein  cum  Peloponnesiis 
gesserunt. 

PROLOGUS    LIBRI    IV. 

Quarto  volumine  continentur  res  Siculae,  ab  ultima 
origine,  usque  ad  deletam  Syracusis  Atheniensium  clas- 
sem. 

PROLOGUS    LIBRl    V. 

Quinto  volumine  continentur  haec  :  Bellum  inter  Athe 
nienses  et  Lacedaemonios ,  quod  Deceleicum  vocatur , 
usque  ad  captas  Athenas.  Ut  expulsi  sunt  Athenis  triginta 
tyranni.  Bellum  quod  Lacedaemonii  in  Asia  cum  Ar- 
taxerxe  gesserunt,  propter  Cyrum  initum.  Hinc  repeti- 
tum  in  excessu  Cyri  cum  fratre  bellum;  et  Graecorum, 
qui  sub  eo  militaverunt. 

PROLOCUS    LIBRI     VI. 


Sexto  volumine  continentur  haec  :  Bellum  Lacedae- 
moniorum  gestum  in  Asia  cum  Persicis  praefectis,  duci- 
bus  belli  Dercyllide  et  Agesilao ,  usque  ad  proelium 
navale  factum  Cnido  :  quo,  victis  illis,  Athenienses  re- 
petiere  imperium.  Dein  bellum  Corinthiacum,  et  bellum 
Boeotium,  quo  Leuctris  et  Mantineae  victi  Spartani  ami- 
sere  imperium.  In  Thessalia  deinde  Jasonis ,  et  post 
illum  Alexandri  Pheraei  eoalitum  atque  exstinctum  im- 
perium.  Tum  Sociale  bellum  gestum  adversus  Athe- 
nienses  ab  Achaeis,  et  Rhodiis,  et  Byzantiis.  Transitus 
hinc  ad  res  macedonicas. 

PROLOGUS    LIBRI    VIL 

Septimo  volumine  continentur  origines  Macedonicae , 
regesque  a  conditore  gentis  Carano,  usque  ad  Magnum 
Philippum  :  ipsius  Philippi  res  gestae  usque  ad  captam 
urbem  Methonam.  Additae  in  excessu  Illyriorum  et  Paeo- 
num  origines. 

PROLOGUS    LIBRI    VIII. 

Octavo  volumine  continentur  res  gestae  Philippi  Ma- 
gni,  post  captam  urbem  Methonam ,  a  principio  belli 
Phocensis,  quod  Sacrum  vocant,  usque  ad  finem  ejus  : 
nterjectumque  huic  bellum,  quod  Philippus  cum  Chal- 
cidicis  urbibus  gessit,  quarum  clarissimam  delevit  Olyn- 
thon.  Ut  Ulyrici  reges  ab  eo  victi  sunt;  et  Thracia  atque 
Thessalia  ab  eo  subactae  :  et  rex  Epiro  datus  Alexander, 
ejecto  Arryba  :  et  frustra  Perinthos  oppugnata. 
11.  1  1 

PROLOGUS    LTBRI     IX. 

Nono  volumine  continentur  haec  :  Ut  Philippus  a 
Perintho  submotus.  Byzantii  origines,  a  cujus  obsidione 
submotus  Philippus,  Scythiae  bellum  intuiit.  Repetitee 
inde  Scythicae  res,  ab  his  temporibus,  in  quibus  illa 
prius  finierant,  usque  ad  Philippi  bellum,  quod  cum 
Athea,  Scythiae  rege,  gessit.  Unde  reversus  Graeciae  bel- 
lum  inlulit  :  victorque  Chaeroneae,  quum  bella  Persica 
moliretur,  praemissa  classe  cum  ducibus,  a  Pausania 
occupatis  angustiis ,  nuptiarum  filiae  die ,  occisus  est , 
priusquam  bella  Persica  inchoaret.  Repetitae  res  inde 
Persicae  a  Dario  Notho,  cui  successit  filius  Artaxerxes 
cognomine  Mnemon ;  qui  post  fratrem  Cyrum  victum . 
pulsaque  Cnido  per  Conona  classe  Lacedaemoniorum  , 
bellum  cum  Evagora,  rege  Cyprio,  gessit  :  originesque 
Cypri  repetitae. 

PROLOGUS    LIBRI    X. 

Decimo  volumine  continentur  Persicae  res  :  ut  Ar- 
taxerxes  Mnemon  pacificatus  cum  Evagora,  rege  Cyprio, 
bellum  ^Egyptium  in  urbe  Ace  compararit  :  ipse  in  Ca- 
dusiis  victor  :  defectores  in  Asia  purpuratos  suos  perse- 
quutus ,  primum  Datamem ,  praefectum  Paphlagonum  : 
origo  repetita  :  dein  praefectum  Hellesponti  Ariobarza- 
nem  :  deinde  in  Syria  praefectum  Armeniae  Orontem , 
omnibusque  victis  decesserit,  filio  successore  Ocho.  Is 
deinde ,  occisis  optimatibus  ,  Sidona  accepit ;  /Egypto 
bellum  ter  intulit.  Ut  post  rnoriem  Ochi  regnarit  Arses. 

Dein  Darius,  qui  cum  Alexandro,  Macedonum  rege, 
bello  conflixit. 


PROLOGUS    LIBRI    XI. 


Undecimo  volumine  continentur  res  gestae  Alexandri 
Magni ,  usque  ad  interitum  regis  Persarum  Darii.  Dic- 
taeque  in  excessu  origines  et  reges  Cariae. 


PROLOGUS    LIBRI    XII. 


Duodecimo  volumine  continentur  Alexandri  Magni 
bella  Bactriana  et  Indica  usque  ad  interitum  ejus.  Dic- 
taeque  in  excessu  res  a  praefecto  ejus  Antipatro  in  Grae- 
cia  gestae,  et  ab  Archidamo,  rege  Lacedaemoniorum , 
Molossoque  Alexandro  in  Italia,  quorum  ibi  est  uterque 
cum  exercitu  deletus.  Additae  liis  origines  Italicae  Apu- 
lorum,  Samnitum,  Sabinorum;  et  ut  Zopyrion  in  Ponto 
cum  exercitu  periit. 

PROLOGUS    LIBRI    XIII. 

Tertio  decimo  volumine  continentur  haec  :  Ut  morluo 
Alexandro  optimates  castrorum  ejus  provinciarum  impe- 
ria  sint  partiti  :  ut  veterani,  qui  ab  eodem  lecti  erant  in 
colonias ,  moliti ,  relictis  iilis ,  in  Graeciam  redire ,  a 
Pythone  sint  deleti.  Bellum  Lamiacuin,  quod  Antipater 
in  Graecia  gessit.  Bellum,  quo  Perdiccas  regem  Ariara- 
them  occidit,  et  occisus  est.  Bellum,  quo  Eumenes  Neo- 
ptolemum  et  Craterum  occidit.  Additae  in  excessu  origines 
regesque  Cyrenarum. 

PROLOGUS    LIBRI    XIV. 

Quarto  decimo  volumine  continentur  haec  :  Bellum 

I  i. 

inter  Antigonum  et  Eumenem  gestum  :  quem  ut  Cap- 
padocia  expulit  Antigonus,  sic  Phrygia  minore  Ari- 
daeum  :  ut  Clitus  victus  in  Hellesponto  navali  bello. 
Repetitum  rursus  bellum  ab  Eumene  per  Argyraspidas : 
quo  victus  ab  Antigono  interiit.  Ut  in  Macedonia  Cas- 
sander ,  victo  Polyperchonte ,  receptaque  a  defectore 
Munychia ,  matrem  Alexandri  Olympiadem ,  Pydnae  ob- 
sessam,  interfecit. 

PROLOGUS    LIBRI    XV. 

Quinto  decimo  volumine  continentur  haec  :  Ut  Deme- 
trius,  Antigoni  filius,  Gazae  victus  est  a  Ptolemaeo.  Ut 
Cassander  in  Macedonia  filium  Alexandri  regis  interfe- 
cit  :  ac  alterum  Polyperchontes.  Ut  Ptolemaeum  vicit 
classe  Demetrius  :  idemque  ab  obsidione  Rhodi  submotus 
est.  Repetita  in  excessu  origo  Rhodiorum  :  unde  digres- 
sus  Demetrius  liberavit  a  Cassandro  Graeciam.  Dein  pater 
ejus  Antigonus  bellum  cum  Lysimacho  et  Seleuco  habuit. 
Repetitae  Seleuci  res,  et  regis  Indiae  Sandrocotti.  Ut  vic- 
tus  bello  Antigonus  interiit;  reliquiaeque  imperii  sunt  a 
filio  ejus  collectae  :  et  Leonidae  inde  Spartani  res  gestae 
Corcyrae,  et  in  lllyrico,  et  in  Italia  :  cui  ablata  Corcyra , 
rex  Cassander  interiit. 

PROLOGUS    LIBRI    XVI. 

Sexto  decimo  volumine  continentur  haec  :  Ut  mortuo 
Cassandro,  ortisque  inter  filios  ejus  certaminibus,  De- 
metrius  adjutor  alteri  adhibitus,  occiso  eo,  Macedoniae 
regnum  tenuit  :  quo  mox  ejectus  a  Pyrrho ,  Epiri  rege , 

translatis  in  Asiam  bellis,  captus  a  Seleuco  decessit.  Pto- 
lemaeus,  nuncupato  successore  filio  Philadelpho,  decessit. 
Ut  Lysimachus  in  Ponto  captus  ac  missus  a  Dromichaete, 
rursus  in  Asia  civitates,  quse  sub  Demetrio  fuerant,  et  in 
Ponto  Heracleam  occuparit.  Repetitae  inde  Bithyniae  et 
Heracleaticae  origines;  tyrannique  Heracleae  Clearchus , 
et  Satyrus,  et  Dionysius,  quorum  filiis  infectis,  Lysima- 
chus  occupavit  urbem. 

PROLOGUS    LIBRI    XVII. 

Septimo  decimo  volumine  continentur  haec  :  Ut  Lysi- 
machus,  occiso  filio  Agathocle  per  novercam  Arsinoen, 
bellum  cum  rege  Seleuco  habuit,  quo  victus  interiit  : 
ultimumque  certamen  commilitonum  Alexandri  fuit.  Ut 
Seleucus,  amissis  in  Cappadocia  cum  Diodoro  copiis, 
interfectus  est  a  Ptolemaeo ,  fratre  Arsinoes  uxoris  Lysi- 
machi,  in  cujus  vicem  Ptolemaeus  cognomine  Ceraunus, 
creatus  ab  exercitu  rex,  Macedoniam  occupavit;  bella 
cum  Antiocho  et  Pyrrho  composuit,  datis  Pyrrho  auxi- 
liis,  quibus  iret  contra  Romanos,  defensum  Tarentum. 
Inde  repetitae  origines  regum  Epiroticorum,  usque  ad 
Pyrrhum  :  ipsiusque  Pyrrhi  res  gestae,  priusquam  in  Ita- 
liam  trajecit. 

PROLOGUS    LIRRI    XVIII. 

Octavo  decimo  volumine  continentur  res  a  Pyrrho 
Epirota  in  Italia  gestae  contra  Romanos  :  Postque  id  bel- 
lum,  transitus  ejus  in  Siciliam  adversus  Carthaginienses. 
Inde  origines  Phoenicum,  et  Sidonis,  et  Veliae;  Carthagi- 
niensiumque  res  gestae  in  excessu  dictae. 

PROLOGUS    LIBRI    XIX. 

Undevicesimo  volumine  continentur  res  Carthaginien- 
sium  in  Africa  per  rubellum  annorum  gestae  :  et  in  Sici- 
lia,  quum  Selinuntem,  et  Agrigentum,  et  Camarinam,  et 
Gelam  ceperunt  :  quo  bello  Dionysius  Syracusanus  Sici- 
liae  regnum  occupavit.  Bellum ,  quod  cum  eo  Poeni  per 
Himilconem  gesserunt,  qua  obsidione  Syracusarum  exer- 
citum  et  classem  amisit. 

PROLOGUS    LIBRI    XX. 

Vicesimo  volumine  continentur  res  gestae  Dionysii 
Siculi  patris.  Ut,  pulsis  Pcenis,  Italica  bella  sit  molitus. 
Inde  repetitae  origines  Venetorum ,  et  Graecorum ,  et 
Gallorum,  qui  Italiam  incolunt.  Deductisque  Dionysii 
rebus  ad  interitum  ejus,  dictae  quas  Hanno  magnus  in 
Africa  gessit. 

PROLOGUS    LIBRI    XXI. 

Uno  et  vicesimo  volumine  continentur  haec  :  Ut  in 
Sicilia  Dionysius  filius,  patre  amisso,  tractavit  impe- 
rium.  Ut,  per  Dionem  ejectus,  bellum  cum  Siculis  ges- 
sit;  donec,  amissis  liberis  et  fratribus,  Corinthum  se- 
cessit  :  ut,  a  Timoleonte  Carthaginiensium  bello  sit 
liberata  Sicilia  :  mortuoque  Sosistrato  iterum  facta  sech- 
tione,  arcessiti  ad  bellum  Carthaginienses  obsederuni 
Syracusas  :  quo  bello  Agathocles  nactus  imperium  est. 

PROLOGUS    LIBRI    XXII. 

Secundo  et  vicesimo  volumine  continentur  haee  :  Res 

gestae  Agathoclis  :  ut  a  Pcenis  nactus  imperium,  bellum 
cum  ipsis  gessit,  primum  in  Sicilia;  dehinc  victus,  tra- 
jecit  in  Africam  ,  ubi ,  possessa  provineia,  Ophellam , 
regem  Cyrenarum ,  interfecit.  Ut  rursus  in  Siciliam  re- 
versus,  occupata  totius  insulae  dominatione,  quum  rever- 
tisset  in  Africam,  amissis  copiis,  solus  inde  profugit  in 
Siciliam  :  belloque  ibi  repetitus,  et  cum  Poenis  pacem 
composuit ,  et  dissidentes  a  se  Siculos  subjecit. 

PROLOGUS    LIBRI    XXIII. 

Tertio  et  vicesimo  volumine  continentur  haec  :  Ut  Aga- 
thocles,  domita  Sicilia ,  bellum  in  Italia  Bruttiis  intule- 
rit.  Repetitae  inde  Bruttiorum  origines.  Omnibus  subac- 
tis,  rex,  seditione  filii  exheredati  ac  nepotis  oppressus, 
interiit.  Inter  peregrinos  deinde  milites  ejus  et  Siculos 
bellum  motum  :  quae  causa  Pyrrhum ,  regem  Epiri ,  in 
Siciliam  adduxit  :  bella,  quae  Pyrrhus  cum  Pcenis  et  Ma- 
mertinis  ibi  gessit  :  et  a  Sicilia  reversus  in  Italiam ,  vic- 
tusque  prcelio  a  Romanis,  revertit  in  Epirum. 

PROLOGUS    LIBRI    XXIV. 

Quarto  et  vicesimo  volumine  continetur  bellum,  quod 
inter  Antigonum  Gonatam,  et  Antiochum  Seleuci  filittm, 
in  Asia  gestum  est.  Bellum,  quod  Ptolemaeus  Ceraunus 
in  Macedonia  cum  Monio  Illyrio  et  Ptolemaeo,  Lysi- 
machi  filio,  habuit  :  utque  Arsinoen ,  sororem  suam  , 
imperio  Macedonicarum  urbium  exuit.  Ipse,  cum  Bel- 
gio,  Gallorum  duce,  congressus,  interiit.  Repetitae  inde 
Gallorum  origines,  qui  Illyricum  occuparant;  atque  ut 

ingressi  Graeciam.,  Brenno  duce,  Delphis  victi  deletique 
sunt. 

PROLOGUS    LIBRI    XXV. 

Quinto  et  vicesimo  volumine  continentur  haec  :  Ut 
Antigonus  Gallos  delevit  ;  deinde  cum  Apollodoro,  Cas- 
sandreae  tyranno,  bellum  habuit.  Ut  Galli  transierint  in 
Asiam,  bellumque  cum  rege  Antiocho  et  Bithynio  ges- 
serunt  :  quas  regiones  Felini  occuparunt.  Ut  Pyrrhus  ex 
Italia  reversus,  regno  Macedoniae  Antigonum  exuerit, 
Lacedaemonem  obsederit;  Argis  interierit  :  filiusque  ejus 
Alexander  Illyricum  cum  Mytilo  bellum  habuerit. 

PROLOGUS    LIBRI    XXVI. 

Sexto  et  vicesimo  volumine  continentur  haec  :  Quibus 
in  urbibus  Graeciae  dominationem  Antigonus  Gonatas 
constituerit.  Ut  defectores  Gallos  Megaris  delevit;  re- 
gemque  Lacedaemoniorum  Area  Corinthi  interfecit.  De- 
hinc  cum  fratris  sui  Crateri  filio  Alexandro  bellum  ha- 
buerit.  Ut  princeps  Achaiae  Aratus  Sicyonem,  et  Corin- 
thum,  et  Megara  occuparit.  Ut  in  Syria  rex  Antiochus, 
cognomine  Soter,  altero  filio  occiso,  altero  rege  nuncu- 
pato  Antiocho,  decesserit.  Ut  in  Asia  filius  Ptolemaei 
regis ,  socio  Timarcho ,  desciverit  a  patre.  Ut  frater 
Antigoni  Demetrius ,  occupato  Cyrenis  regno ,  interiit. 
Ut,  mortuo  rege  Antiocho,  filius  ejus  Seleucus  Callini- 
cus  regnum  acceperit. 

PROLOGUS    LIBRI     XXVII. 

Septimo  et  vicesimo  volumine  continentur  haec  :  Se- 

leuci  bellum  in  Syria  adversus  Ptolemaeum.  Item  in  Asia 
adversus  fratrem  suum  Hieraeem  :  quo  bello  Ancyrae 
victus  est  a  Gallis.  Utque  Galli,  Pergamo  victi  ab  Attalo, 
Zyelam  Bithynium  occiderint.  Ut  Ptolemaeus  eum  denuo 
captum  interfecerit  :  et  Antigonum  Andro  prcelio  navali 
Oprona  vicerit  :  et  a  Callinico  fusus,  in  Mesopotamia 
Antiochus  insidiantem  sibi  effugit  Ariamnem.  Deiu  pos- 
tea  custodes  Tryphonis,  quo  a  Gallis  occiso,  Seleucus 
quoque  frater  ejus  decesserit?  majoremque  filiorum  ejus 
Apaturius  occiderit. 

PROLOGUS    LIBRI    XXVIII. 

Octavo  et  vicesimo  volumine  continentur  haec  :  Ut 
mortuo  rege  Epiri  Alexandro,  Laodamiam  Epirotae  occi- 
derint.  Dictique  in  excessu  Bastarnici  motus.  Ut  ex 
Macedonia  Demetrius  sit  a  Dardanis  fusus ;  quo  mortuo 
tutelam  filii  ejus  Philippi  suscepit  Antigonus,  qui  Thes- 
saliam,  Moesiam,  Dardaniam  subjecit :  et  adjutis  Achaeis 
contra  regem  Spartanum  Cleomenem,  cepit  Lacedae- 
mona  :  amissoque  regno  Cleomenes  Spartanus  confugit 
Alexandriam,  atque  ibi  interiit.  Dictum  in  excessu  bel- 
lum  Illyricum,  quod  Romani  gessere  cum  Teuta. 

PROLOGUS    LIBRI    XXIX. 

Undetricesimo  volumine  continentur  haec  :  Res  gestae 
Philippi  regis  adversus  Dardanos  et  iEtolos.  Repetitae- 
que  inde  Creticae  origines  :  Post  cujus  insulae  societatem, 
Philippus  cum  Illyriis,  et  Dardanis,  et  rursus  iEtolis 
bello  congressus  est,  adjuvantibus  iEtolos  Romanis.  Quo 
fmiio,  intulit  iEtolis  bellum. 

PROLOGUS    LIBRI    XXX,, 


Tricesimo  volumine  continentur  haec  :  Ut,  mortuo 
Ptolemaeo  Tryphone ,  filius  ejus  Philopator  Antiochum 
regem  vicit,  rapi  ei  poeamare  Agathocleae  corruptus  de- 
cessit,  relicto  filio  pupillo  :  in  quem  cum  Philippo  rege 
Macedonum  consensit  Antiochus.  Philippi  deinde  gesta 
in  Asia,  quum  movisset  iEtola  bella.  A  quibus  reversus 
bellum  habuit  cum  ducibus  Romanis  Sulpicio  et  Flami- 
nino ,  a  quibus  victus,  pax.  Transitus  deinde  ad  res 
Antiochi,  qui ,  post  regnum  acceptum ,  persequutus 
defectores  in  Media  Molonem ,  in  Asia  Achaeum ,  quem 
obsedit  Sardibus  :  pacata  superiore  Asia  Bactris  tenus, 
in  Romana  bella  descendit. 


PROLOGUS    LIBRI    XXXI. 


Uno  et  tricesimo  volumine  continetur  bellum ,  quod 
cum  Lacedaemonio  Nabide  Titus  Flamininus  et  Philo- 
pcemen,  dux  Achaeorum,  gessit.  Item  bellum,  quod  cum 
Antiocho  in  Achaia  per  Acilium  consulem ,  et  in  Asia  per 
Scipionem  gestum  est.  Denique  Hannibalis  ad  regem  a 
Carthagine  fuga.  Bellum  cum  iEtolis  gestum  per  eumdem 
Acilium,  qui  Antiochum  Graecia  expulerat. 


PROLOGUS    LIBRI    XXXII. 


Secundo  et  tricesimo  volumine  continentur  haec  :  De- 
fectio  ab  Achaeis  Lacedaemoniorum  et  Messeniorum,  qua 
Philopcemen  interiit.  Romanorum  in  Asia,  duce  Manlio, 
adversum  Gallos  bellum.  Regis  Philippi,  propter  ablatas 

sibi  civitates ,  alienatus  in  Romanos  animus ;  et  ob  hoe 
alter  filiorum  Demetrius  occisus  :  concitatique  ab  eo 
Bastarnae ,  transire  conati  in  Italiam.  Inde  in  excessu 
dictae  res  Illyricae  :  ut  Galli ,  qui  occuparant  Illyricum  , 
rursus  redierunt  in  Galliam;  originesque  Pannoniorum, 
et  incrementa  Dacorum,  per  Rubobosten  regem.  In  Asia 
bellum  a  rege  Eumene  gestum  advcrsus  Gallum  Ortia- 
gontem,  Pharnacem  Ponticum  et  Prusiam,  adjuvante 
Prusiam  Hannibale  Poeno.  Res  gestae  Hannibalis  post 
victum  Antiochum.  Et  mox,  mortuo  Seleuco,  filio  magni 
Antiochi,  successit  regno  frater  Antiochus. 

PROLOGUS    LIBRI    XXXIII. 

Tertio  et  tricesimo  volumine  continentur  haec  :  Ut  cum 
Perse,  Philippi  filio,  rege  Macedonum,  Romani  bellum 
gesserint  :  quo  capto  deleta  est  Epiros.  iEtolicae  civitates 
ab  unitate  corporis  deductae,  inter  Achaeos  et  Lacedae- 
monios  certamine  orto  :  bellum  rursus  in  Macedonia 
gestum  a  Romanis  cum  Pseudo-Philippo. 

PROLOGUS    LIBRI    XXXIV. 

Quarto  et  tricesimo  voiumine  continentur  haec  :  Bel- 
lum  Achaicum,  quod  Romani  per  Metellum  et  Mum- 
mium  gessere  :  quo  diruta  est  Corinthus.  Beilum  regis 
Eumenis  cum  Gallo-Graecis,  et  in  Pisidia  cum  Selgensi- 
bus.  Res,  quas  gessit  Syriae  rex  Antiochus,  et  rex  ^Egypti 
Ptolemaeus.  Repetitae  inde  origines  regum  Cappadocum. 
ITt,  mortuo  Ptolemceo,  relicti  ab  eo  filii  duo  Philometor 
et  Evergetes,  primum  cum  Antiocho  habuere  hellum, 

quod  per  Romanos  finitum  est,  deinde  inter  se,  quo 
major  est  expulsus  :  restitutoque ,  Romani  inter  fratres 
regna  diviserunt.  Ut ,  mortuo  rege  Syriae  Antioeho , 
Demetrius,  eognomine  Soter,  qui  Romae  fuerat  obses, 
clam  fugit;  occupataque  Syria,  bellum  cum  Timarcho, 
Medorum  rege ,  habuit.  et  Ariarathe  rege  Cappado- 
cum.  Ut  habita  inter  Ariarathem  et  Orophernem  regni 
certamina.  Ut ,  mortuo  rege  Asiae  Eumene ,  suffectus 
Attalus  bellum  cum  Selgensibus  habuit ,  et  cum  rege 
Prusia. 

PROLOGUS    LIBRI    XXXV. 

Quinto  et  tricesimo  volumine  continentur  haec  :  Rel- 
lum  piraticum  inter  Cretas  et  Rhodios  :  seditio  Cnidio- 
rum  adversum  Ceramenses.  Et  adversus  Demetrium 
Sotera  subornatus  est  Alexander,  tamquam  genitus  Epi- 
phane  Antiocho  :  quo  bello  victus  Demetrius ,  invisum 
stultitia  Alexandrum  bello  vicit ,  adjuvante  Ptolemaeo 
Philometore,  qui  eo  bello  interiit.  Ut  deinde  orta  De- 
metrio  bella  sint  cum  Diodoto  Tryphone  :  expulsus- 
que  a  Trvphone  regno  Syriae  Demetrius.  Repetit  inde 
superioris  Asiae  motus,  factos  per  Aretam  et  Arsacem 
Parthum. 

PROLOGLS    LIBRI    XXXVI. 

Sexto  et  tricesimo  volumine  continentur  haec  :  Ut 
Trypho,  pulso  Syria  Demetrio,  captoque  a  Parthis,  be)- 
ium  gessit  cum  fratre  ejus  Antiocho  cognomine  Sedete  : 
ut  Antiochus,  interfecto  Hyrcano,  Judaeos  subegit.  Repe- 
tita  inde  in  excessu  origo  Judaeorum.  Ut  rex  Asiae  Attalus 

CenosLracas  subegit  :  successoremque  imperii  Attalum 
PhiJometora  reliquit.  Mortuo  denique  Philometore,  Ari- 
stonicus  regno  Asiae  occupato,  bellum  cum  Romanis  ges- 
sit,  quo  captus  est. 

PROLOGUS    LIBRI    XXXVII. 

Septimo  et  tricesimo  volumine  continentur  haec  :  Re- 
petitis  regum  Ponticorum  originibus ,  ut  ad  ultimum 
Mithridatem  Eupatora  series  imperii  deducta  sit  :  atque 
ut  ingressus  ille  regnum  subegit  Pontum  et  Paphlago- 
niam,  priusquam  in  bella  romana  descendit.  Dictaeque 
in  excessu  regum  Bosporanorum  et  Colchorum  origines, 
et  res  gestae. 

PROLOGUS    LIBRI    XXXVIII. 

Octavo  et  tricesimo  volumine  continentur  haec  :  Ut 
Mithridates  Eupator ,  occiso  Ariarathe ,  Cappadociam 
occupavit;  victoque  Nicomede  et  Malthino,  Bithyniam. 
Ut,  mortuo  Ptolemaeo  Philomelore,  frater  ejus  Physcon  , 
accepto  regno  iEgypti  seditione  populi,  deinde  bellum 
cum  uxore  sua  Cleopatra,  et  cum  rege  Syriae  Demetrio 
habuit.  Inde  repetitum,  ut  Demetrius  captus  sit  a  Par- 
this,  et  frater  ejus,  victo  in  Syria  Tryphone,  bellum 
Parthis  intulerit,  qui  cum  exercitu  suo  deletus  est. 

PROLOGUS    LIBRI    XXXIX. 

Nono  et  tricesimo  volumine  continentur  haec  :  Ut , 
exstincto  a  Parthis  Antiocho  Sidete,  frater  ejus  Deme- 
trius  dimissus  regnum  Syriae  recepit;  subornatoque  in 
bellum  adversus  eum  Alexandro  Zebinna,  interiit  :  filius- 

que  Antiochus  Grypos,  victo  Zebinna,  regnuin  occupa- 
vit.  Dehinc  cum  fratre  suo  Antiocho  Cyziceno  bellum  in 
Syria  Ciliciaque  gessit.  Ut,  Alexandriae  mortuo  rege  Pto- 
lemaeo  Physcone,  filius  ejus  Ptolemaeus  Lathurus  accepto 
regno  expulsus  est  a  matre  in  Cyprum;  et  in  Syria  bello 
petitus  ab  eadem,  suffecto  in  locum  ejus  Alexandro, 
donec,  occisa  per  Alexandrum  matre,  recepit  iEgypti 
regnum.  Ut  post  Lathurum  filius  Alexander  regnarit, 
expulsoque  eo,  suffectus  sit  Ptolemaeus  Nothus.  Ut  Sy- 
riam  Judaei  et  Arabes  terrestribus  latrociniis  infestarunt : 
mari  Cilices  piraticum  bellum  moverunt ,  quod  in  Cili- 
cia  Romani  per  Antonium  gesserunt.  Ut  in  Syria  post 
mortem  regis  occuparint  imperium. 

Quadragesimo  volumine  continentur  haec  :  Ut,  mor- 
tuo  Grypo  rege,  Cyzicenus  cum  filiis  ejus  bello  congres- 
sus,  interiit.  Hi  deinde  a  filio  Cyziceni  Eusebe  interfecti  : 
exstinctaque  regum  Antiochorum  domo ,  Tigranes  Arme- 
nius  Syriam  occupavit.  Cui  mox  victo  Romani  abstulere 
eam.  Ut  Alexandriae  post  interitum  Ptolemaei  Lathuri 
substituti  sunt  ejus  filii  :  alteri  data  Cypros,  cui  P.  Clau- 
dii  rogatione  Romani  abstulerunt  eam ;  alter  seditione 
exagitatus  Alexandria  Romam  profugit  :  belloque  per 
Gabinium  gesto  recepit  imperium  :  quo  mortuo  successit 
filius,  qui  cum  sorore  Cleopatra  certamine  sumto,  et 
Pompeium  Magnum  interfecit,  et  bellum  cum  Caesare 
Alexandriae  gessit.  Ut  successit  ejus  soror  regno  Cleopa- 
tra,  quae  illigato  in  amorem  suum  M.  Antonio,  belli 
Actiaci  fine  exstinxit  regnum  Ptolemaicorum. 

PROLOGUS    LIBRT     XLI. 


Uno  et  quadragesimo  volumine  continentur  res  Par- 
thicae  et  Bactrianae.  In  Partliis,  ut  est  constitutum  impe- 
rium,  per  Arsacem  regem.  Successores  deinde  ejus  Arta- 
banus,  et  Tigranes  cognomine  Deus  :  a  cjuo  subacta  est 
Media  et  Mesopotamia  :  dictuscjue  in  excessu  Arabiae 
situs.  In  Bactrianis  autem  rebus,  ut  a  Diodoto  regnum 
constitutum  est  :  deinde,  quo  rege  pugnante,  Scythicae 
gentes ,  Sarancae  et  Asiani  Bactra  occupavere  et  Sogdia- 
nos.  Indicae  quoque  res  additae,  gestae  per  Apollodorum 
et  Menandrum  reges  eorum. 

PROLOGUS    LIBRI    XLH. 

Secundo  et  quadragesimo  volumine  continentur  Par- 
thicae  res.  Ut  praefectus  Parthis  Apraeteus  Mesenis  bellum 
intulit  :  utque  in  Babylonios  et  Seleucienses  saeviit :  utque 
Phraati  successit  rex  Mithridates  cognomine  Magnus, 
qui  Armeniis  bellum  intulit.  Inde  repetitae  origines  Arme- 
niorum,  et  situs.  Ut  varia  complurium  regum  in  Parthis 
successione,  imperium  accepit  Orodes,  qui  Grassum  de- 
levit  et  Syriam  per  filium  Pacorum  occupavit.  Illi  succe- 
dit  Phraates,  qui  et  cum  Antonio  bellum  habuit,  et  cum 
Tiridate.  Additae  res  Scythicae.  Reges  Tocharorum  Asiani, 
interitusque  Sarducarum. 

PROLOGUS    LIBRI    XLIII. 

Tertio  et  quadragesimo  volumine  continentur  origines 
[priscorum  1  Latinorum,  situs  urbis  Bomae  :  et  res  usque 


i76  PROLOGI  HISTORIARUM ,  t.tc. 

ad  Priscum  Tarquinium.  Origines  [deinde]  Liguriae  et 

Massiliensium  res  gestae. 


PROLOGUS    LIBRI    XLIV. 


Quarto   et    quadragesimo   volumine   continentur   res 
Hispanicae  et  Punicae. 


NOTjE  in  prologos 

HISTORIARUM  PHILIPPICARIIM  TROGI  POMPEII. 


IIY    PROLOGTJM    LIBRI    I. 

ln  excessu.  Saepius  luec  vox  in  Prologis  obvia  fit ,  et  notat 
excursum,  digressionem ,  excedendo  scilicet ,  seu  recedendo  a 
re  proposita. 

IJV    PROLOGUM    LIBRI    III. 

Bellum  Criseum.  Scribe  Crissceum,a  Crissa ,  Phocidis  oppido, 
vel  a  Crissceo  sinu,  cum  Rutgersio,  Var.  lect. ,  v,  7  :  Crissceus 
enim  sinus  Straboni  idem  est  qui  Corinthiacus.  Bellum  autem  oc- 
casione  Corinthiae  tyrannidis ,  Corinthiacum  appellatum ,  modo 
citato  loco  Diodorus  tradit,  quod  circum  ea  potissimum  loca  ges- 
tum  sit.  Potuit  ergo,  ait  Bern. ,  simili  de  causa  Crissceum  appellari. 

IN    PROLOGUM    LIBRl    V. 
Bellum....  Deceleicum.  A  Decelia,  oppido  et  castello  Atticae. 

IN    PROLOGUM    LIBRI    IX. 

Cum  Athea,  Scjthiae  rege.  Hoc  nomen  dedit  Cl.  Lemaire  cum 
Gronovio.  Legendum  enim  Athea  docuit  Bongarsius  ad  Justinum , 
ix,  2,  pro  corrupto  Mathea,  littera  m  temere  e  precedenti  voce 
repetita.  Ponticarum  gentium  antiquissimum  regem  Atheam  com- 
memorat  Florus ,  11 1,  5,  qui  in  mss.  dicitur  Etas.  Confer  Flo- 
rum,  loco  laudato. 

IJV    PROLOGUM    LIBRI    X. 

Ut  post  mortem   Ochi  regnarit  Arses.  Straboni ,  extremo  libro 
xv,est  Napavjs;  Justino  Codomannus ,  velmagis  Codomanus ,  quod 
nomen  ejusdem  sensus  mihi  videtur.   Codomanus  enim  conflatum 
II.  12 

est  a  graeco  xci^n,  fructus  papaveris,  y.co£(a  ,  papaveris  caput ,  et  fxa(vc- 
ixai,  insanio,  aavia,  furor;  Narses  vero  dictum  est,  pro  Narces ,  a 
yapxv! ,  torpedo,  torpor  veternus  ;  unde  et  vapxuraoc ,  narcissus , 
flos  qui,  sicut  papaver  ,  vim  narcoticam  habet ,  seu  torporem  afficit. 
Ergo  pro  Arses  reponendum  Narses ,  aut  potius  Narces.  Sic  Darius 
nominabatur  antequam  regnum  adeptus  esset,  quod  Justinus  eo- 
dem  loco  testatur.  In  more  enim  positum  erat  olim ,  ut  ad  im- 
perium  accedentes  reges,  sicut  etiam  nunc ,  nomina  mutarent, 
quod  conditionis  mutationem ,  novamque  seram  notabat.  Dio- 
doro  Siculo  ,  libro  xxvn  ,  Arses  Ochi  filius  est,  sed  apud  ipsum 
hoc  nomen  quoque  depravatum  conjicio. 

IW    PROLOGUM    LIBRI    XIII. 

Bellum  Lamiacum.  Dictum  bellum  illud  Lamiacum ,  a  Lamia , 
Thessaliae  urbe ,  in  quam  Antipater  ab  vUheniensibus  caesus  con- 
fugerat,  referente  Diodoro,  xvu  ,  3,  et  xviii  ,  9. 

IX    PROLOGUM    LIRRl    XVIH. 

Origines  Phoenicum ,  et  Sidonis ,  et  Vetiae.  Huic  Lucaniae  urbi 
quum  hic  nullus  sit  locus  ,  alii  pro  Velia?  ediderunt  Tyri ,  sed 
ex  Justino  lege  Uticce.  Hanc  correctionem  Bongarsii  Longeruaeus 
et  Gronovius  receperunt.  Punicarum  in  Africa  urbium  si  demas 
Carthaginem ,  nulli  cessit  Utica.  Stephanus  eam  scribit  Tyriorum 
coloniam  fuisse.  Vide  notam  nostram  in  Justin. ,  xviii,  4,  voce 
Uticam. 

IX  PROLOGUM    LIBRI   XIX. 

Per  rubelium  annorum.  «  In  his  verbis  aperte  corruptis,  ait 
D.  Lemaire ,  latet  haec  lectio,  quam  codex  P.  Pithaei  habet  ad- 
scriptam ,  quamque  ipsam  Colbertini  codices  habent  et  plures 
;;liae  editiones ,  per  Asdrubalem  ,  Amilcarem  et  Annonem ;  vel 
quod  alii  ediderunt  per  numcrum  multorum  annorum.  »  Ego  vero 
existimo  has  esse  tantum  glossas  interpretationesque  ;  et  genui- 
nam  lectionem  , per  hellum  iv  (vel  xv  )  annorum  ,  vel  per  gracc 
bcllum  multorum  annorum,  siv e  per  multorum  fpluriumve^  bel- 
him  annorum ,  latere  in  his  verbis  :  per  rubelt,um  annorum  , 
aut  in  iis  :  per  subellum  annokum  ,  quae  Modii  libri  habent, 
quod   et  innuunt  voces  quo  bello ,   quae  sequunrur. 

IN    PROLOGUM    LIBRI    XXIV. 

Cum  Moriio  HLyrio.  Cod.  Paris.  Mytilo ,  quod  recepit  Grono- 
vius  ex  prologo  sequenti ,  et  mihi  quoque  arrideret ,  nisi  in  Jus- 
tino  bis  pro  Monio  legeretur  Bclgio  ,  qui  dux  Pausani*  Bolgius  est. 

IN    PROLOGUM    LIBRI    XXV. 

Cum  rege  Antiocho  et  Bithynio.  Subaudito  rege ,  et  Bithynio 
adjective  sumpto ,  non  autem  pro  nomine  proprio.  Freinshemius 
eorrexit  Bithynis ,   quod  mihi  quoque  placet. 

Quas  rcgiones  Felini  occuparunt.  Pro  Felini  alii  codices  Selini 
habent,  Longeruaeusque  conjicit  Gaili;  ego  autem  Bithynia?  re- 
ponendum.  Confer  Justinum ,  Strab. ,  et  Livium ,  loco  laudato. 

IN    PROLOGUM    LIBRI    XXVI. 

Regemque   Lacedcemoniorum  Area.  Modii  editio    habet  Lace- 
daemoniorum    Arean ;  sed,  ut  ait  D.  Lemaire,  quum    graecum  sit 
Apsu?,  non   est   cur ,  cum  Modio  et  Gronovio,  ex  aliis  codicibus 
recipias  Arean. 

IW    PROLOGUM    LIBRI    XXVII. 

Ab  Attalo ,  Zyelam  Bithynium.  Illam  Freinsh.  emendationem 
confirmarimt  deinde  duo  codices.  Antea  corrupte  legebatur  ab 
Atalozia?  Lambitunum ;  Modius  ediderat  ab  Attalo  Lambitunum , 
Berneccerusque  legendum  proponebat  ab  Attalo,  Zybceam  Bithy- 
num. 

Oprona.  Thysius  Prona  edidit ,  Modius  Oprona.  An  Tryphon 
legendum ,  subaudito  Ptolema?us  ?  Sic  paulo  post  legitur.  cor- 
rupte  pro  Tryphonis ,  Stryponio ;  sic ,  prologo  libri  xxx,  Utrus- 
phona?  pro   Tryphone. 

IN    PROLOGUM    LIBRI    XXX. 

Rapi  ci  posamare  Agatoclea?  corruptus  decessit.  Is.  Vossius 
hsec  eruit  :  tu/pique  postea  amore  Agatocleae.  Longeruaeus  ita 
hunc  locum  falsa  distinctione  manifeste  depravatum  restituere  co- 
natur  :  rapiturque  ipsi  praemium  Agathoclea?  amore  corrupto.  De~ 
cessit....  Sed  lege,  cum  duobus  codd.  Lugd. ,  quos  Gronovius  se- 

12. 

quitur,  Raphice    ipse  amore  Agathoc/ece   corruptus    decessit .   ut 
jam  conjecerat  Valesius  ad  Polyb. ,  excerpt.  12. 

IN    PROLOGUM    LIBRI     XXXII. 

Rubobosten  regem.  Lege  Bosrebistan  regem ,  et  vide  notam  nos- 
tram  in  Just.,  xxxn,  3,  voce  Owle. 

IN    PROLOGUM    LIERI    XXXIV. 

In  Pisidia  cum  Selgensibus.  Selga  urbs  Pisidiae  erat,  ex  Slra- 
bone,  lib.  xn,  et  Stephano. 

IN    PROLOGUM    LIBRI    XXXV. 

Ceramenses.  A  Ceramo ,  Cariae  oppido,  hi  populi  dicti  erant, 
Ceramicusque  sinus,  non  longe  ab  Halicarnasso  nobilissima  urbe , 
ex  P.  Mela,  lib.  1,  et  Plin.,  v,  29.  Ceramenses  populi  de  con- 
ventu  Carum  quem  Chrysaoreum  vocant ,  participant,  lieet  Ca- 
rici  generis  non  sint ,  auctore  Strabone ,  xiv. 

IN    PROLOGUM    LIBRI    XXXVI. 

Antiocho  cognomine  Sedete.  Id  est  Antiocho  vn,  cognomine 
Sedete ,  vel  potius  Sidete ,  ut  prologo  libri  xxxix  legitur.  Cum 
Cl.  Lemaire  ita  dedimus  hunc  locum  a  Bongarsio  correctum,  pro 
vulg.  corrupto  :  Antiocho  cognomine ,  sed. 

Attalus  Cenostracas  subegit.  Nomen  ex  falsa  distinctione  de- 
pravatum,  unde  elicit  Longeruaeus  Camos ,  Thracas ,  meliusque 
Is.  Vossius  Thynos  Thracas,  cui  subscribo.  Confer  Strab.,  1.  xin 

IN    PROLOGUM    LIBRI    XXXIX. 

Alexandro  Zebinna.  Thysius  Zabinneo  edidit ,  sed  Zebinam  vo- 
cat  Josephus,  xiii,  17,  et  Zonaras. 

IN    PROLOGUM    LIBRI    XLI. 

Saranca?  et  Asiani.  Lege  Sarangcs  et  Ariani.  Plinius ,  lib.  vi , 
cap.  16,  mentionem  facit  de  populo,  cui  nomen  Sarangce ;  in 
Herod.  autem,  1.  111,  Sxpa-^atot;  1-  vn ,  2apayp.i;  et  in  Geogr. 
ve.teri,  11,    288  et  '289,  D'Anville  Zarangceos  in  Aria  collocat. 

Longeruaeus  igitur  male  correxit  Saracancce ,  a  Saraca ,  Ptole- 
maeo  auctore,  Sarmatiae  Asiaticae  urbe  :  pro  Asiani  legendum  for- 
tasse  Ariani  conjicit ;  ego  autem  certissime  recipio ,  cum  Modio , 
lianc  lectionem ,  quae  mihi  primo  intuitu  in  mentem  venerat. 

IN    PROLOGUM    LIBRI    XLII. 

Ut  prafectus  Parthis  Aprceteus  Mesenis  bellum  intulit.  Vale- 
sius,  in  Diod.  excerpt. ,  p.  58,  et  Longeruaeus,  ex  nomine  cor- 
rupto  Aprceteus  eliciunt,  a  Phraate  Himerus ,  sic  :  ut  prcefectus 
Parthis  a  Phraate  Himerus  Meseniis  bellum  intulit  :  Mesene  au- 
tem  regio  est  apud  Stephanum,  ex  Asiano  Quadrato ,  intra  duos 
Tigridis  alveos ,  cujus  meminit  et  Plinius ,  libro  vi,  c.  27,  et  Cl. 
IVAnville  Mesenen  Tigris  a  Mesene  Euphratis  distinguit,  11, 
201 ,  161   et  a65. 

Phraati.  Pro  Phraati  legendum  fortasse  Phrahati  ( rectius 
Phradati)  conjecit  Bongarsius  ,  et  ejus  conjecturae  assentior. 

Reges  Tocharorum  Asiani.  Ita  recte  correxit  Longeruaeus  pro 
Thociarorum.  A  Tocharis  enim,  Bactrianae  populis,  dicta  fuit 
regio  quae  nunc  vocatur  Tocharistan.  Vide  D'Anville  ,  Geog. 
vet. ,  t.  11 ,  p.  3oo. 

Asiani.  Omnino  legendum  Ariani ,  ut  supra,  prol.   lib.   xli. 

Sarducarum.  Longeruaeus  vult  Saracancarum ,  ut  supra,  xli  , 
Saracanca? ,  sed  parum  feliciter.  Bongarsius  conjicit  Carduccho- 
rum  rectius  :  Carduchi  enim  vel  Gordycei ,  ex  Cl.  D'Anville,  As- 
syriae  populi  erant,  a  quibus  Kurdi  et  Kurdistana  regio  hodie 
nomina  sua  mutuantur;  et,  auctore  Stephano  ,  Gordycea ,  regio 
persica.  Legendum  igitur  Carducorum  pro  Sarducarum. 

ELIGIUS  JOHANNEAU. 

Abdalonymus  vel  Abdolonymus ,  pro 

Abdallomenus ,   11,  10. 
Acerbas  vel  Sichaius ,  aut  Sicharbas , 

ety.,  18,  4. 
Adamus  idem  qui  Edom ,  Erythras , 

Phoenix,  et  Hercules  Tyrius ,  3i  ,  1, 

et  18  ,  7. 
Agalhyrsi ,  Scythiae  populi ,  ety.,  2  ,  5. 
Ambri  populi,  pro  Gambri  ,   12,  9. 
A 'mbrones populi ,  ety.,  32  ,  3  ,  et  12,  9. 
Anaitis  Diana,  ety.,  10,  2. 
Ancyra  urbs  ,  ety.,  42  ,  2. 
Annibal,  Amilcaris  eamillus,  ety.,  19, 

2  ,  et  22  ,  2. 
Arachos ,  Alexandriae  cognomen ,  unde 

Arachosii  populi ,  ety.,  i3  ,  4- 
Arelate  urbs ,  Theline  vel  Mammillaria 

dicta  ,  43  ,  3. 
Argyrippa  urbs,  ety.,  20,  1. 
Aria  et  Ariana  regiones ,  Arii  et  Ariani 

populi ,  ety.,  36  ,  1  ,  et  41  ,1. 
Arimanes  deus ,  ety.,  36  ,  1. 
Arimaspi  pro  Ariaspa? ,  Ariae  populi, 

ety.,  12,5. 
Armenia  regio  ,  ety.,  42  ?  2' 
Artabanus  vel  Artapanes ,  ety.,  3,  1. 
'Adt«/o/  ,  Persis  heroes,  2  ,  10. 
Artaxerxes ,  ety.,  26 ,  3  ,  et  2  ,  18. 
Artemenes ,  ety.,  2,  10. 
Arthurus  Britonumrex  ,  pro  Arcturus  , 

ursae  custos,  2  3,  1. 
A targata  vel  Atcrgatis  dea  ,  eadem  ac 

Athara ,  Athor,  Athyr,  ety.,  18,  3  , 

et  36,  2. 
Atuatuca ,  urbs Eburonum ,  6,  2. 
Bacenis  sylva  ,    pro    Bascamis  ,    ety. , 

32  ,  2. 
Bactri\el  Bactriani  populi ,  ety.,  2  ,  5. 
Bagoas  et  Ochus  ,  ety.,  10,  3,  et  32,  2. 
Belgre  populi  ,  Belgius  vel  Bohytc;  dux  . 

ety.,  24,5. 
Berenice  vel  Bcronice ,  ctv.,24,  5. 


Bceotia  vel  bovis  sedes ,  2  3,  r . 
Bcerebista  ,  rex  Getarum ,  ety.,  23,3. 
Boiohemum  ,  Boiorum   deserta ,   ety.  , 

32  ,  3. 
Bomilcar ,  rex  Poenorum,  ety.,  22,7. 
Bos  Luca  ,  unde  Lucani ,  ety.  ,23,  r . 
Brennus  ,  Gallorum  dux ,  ety.,  24  ,  5. 
Britanni  vel  Britones ,  Bruti  seu  Johu 

Bull  cultores,  23  ,  r. 
Brutii  pop.,  Brutiani  servi ,  ety.,  23,  r. 
Brutus  se  brutum  simulans,  23,  1. 
Bull  (John)  idem  ac  bos  Luca ,  23  ,  r. 
Calliomarchus  herba,  ety.,  12,  r3. 
Carthago  urbs  ,  ety.,  12,8. 
Chloe  vel  Chloris  graece,  eadem  ac  Flora 

latine  ,  12  ,  i3. 
Chorasmi  pop.,  ety.,  12,6. 
Choromitrena  regio  ,  ety.,  37  ,  r. 
Cimbri  et  Cimmerii  pop.,  ety.,  32,3. 
Codomanus,  idem  qui  Arses  vel  JVarscs 

pro  JVarces  ,  ety.,  prol.  ro. 
Comanus  rex  ,  ety.,  43  ,  4- 
Commoni  populi ,  ety.,  43  ,  4« 
Creon  et  Creusa  Creontis  filia,  ety.,  1,  7. 
Criseum  bellum,  pro  Crissa^um,  prol.  3. 
Croesus  ,  idem  ac  Midas  ,  ety.,  1  ,  7  ,  et 

24  ,  6. 
Cunetes  pro  Cynetes ,  ety.,  44  ,  4. 
Cyreschata  urbs ,  ety.,  4  ,  2. 
Cynxgirus  ,  ety.,  2  ,  9. 
Cyrus,  idem  ac  sol ,  ety.,  r,  5  ,  et  2  ,  r. 
Deceleicum  bellum  ,  a    Dccelia  urbe , 

prol.  5. 
Delphinatus  regio  ,  Delphinus  ,  Franciae 

regni  haeres  ,  ety.,  43  ,  43. 
Derceto  dea  ,  ety.,  18  ,  3. 
Dercynio  ,  rex  yEgypti ,  ety.,  6,2. 
Dido ,  eadem  ac  Ceres  AaJ gl^o?,  r 8,  4. 
A/Cpujic   seu  duplicis  naturae  Cecrops , 

sicut  Bacchus  et  Jesus  ,2,6. 
Edom  ,    idem  qui  Adam  et  Esaii  ,  ct 

Phoenix  ,  etErvthras,  3r  ,  r. 

Elusa  urbs  Elttsatum  ,  ety.,  32,2. 
Elymcvi  populi ,  -ceus  Jupiter,  -cea  Ve- 

uus,  -ais  regio  ,  ety.,  32  ,  2. 
Enerves  de  Jumieges,  ety.,  10  ,  3. 
Eneti  vel  Heneti,  pro  Venet i  populi , 

ety.,  20  ,  i. 
Erythras  rex,  idem  qui  Phcenix,  3i,  i. 
Erythraum  mare  ,  vel  Rubrum  ,  //</</. 
Esaii ,  idem  qui  Edom  et  Adam  ,  3 1 ,  i. 
Fete   des    Rois ,  festum  Dioscurorum, 

ii,  1 5. 
Ficus  Ruminalis  Romaj,  ety.,  43  ,   i. 
Flamauds  populi,  ety.,  24,  5. 
Qallceci ,  -ia,  etv.,  44?  3. 
Galatce ,  -ia  ,  ety.,  4^  >  3. 
Gargoris ,  Cyuetum  rex,  ety.,  44,  A. 
Gerron  ,  Hispaniae  rex  ,  ety.,  44  ,  4- 
Giscon  ,  Amilcaris  filius,  ety.,  19  ,  2. 
Gobryas  pro  Coprias  ,  ety.,   1  ,  9. 
Gordium  urbs ,    Gordii  jugum,   ety.  , 

20  ,  1. 
Guelfina   factio ,  pro   Lupina ,  etym., 

38,6. 
Harpagus  ,  Astyagis  amicus ,  ety.,  1,  3. 
Hebrai  ab  Heher ,  ety.,  36,  2. 
Heneti  populi ,  Henetides  equas ,  ety. , 

20 ,  1. 
Heniochi  populi,  ety.,  42  ,  3. 
Hercynia  vel  Orcynia  sylva ,  ety.,  32,  2. 
Herodes  rex  ,  ety.,  42  ?  4- 
Himilcon  vel  Imilcon ,  19,  2. 
Hycsos ,  JEgypti  pastores,  ety.,  36,  2. 
Hydaspes  fluvius,  -ii ,  populi,  ety.,  1 1  , 

12  ,  et  12  ,  5. 
Iduma?a  regio  ,  ety.,  3  1 ,  1. 
ilia  Sylvia  ,  ety.,  43  ,  2. 
Illyrii  populi ,  ety.,  32  ,  1. 
Isauri  populi  ,  ety.,  32,  3. 
Itali  et  Ita/iotte  ,  ety.,  32  ,  3. 
Jaso  dea,  Jason  heros,  ety.,  12  ,  i3; 

42  ,  2  et  5. 
Joanncs  Baptista  ,  idem  qui  Pan  ,2,4. 
John  Bull ,  bos  sacer  Britannis ,  sicut 

bos  Luca  Brutiis  ,  ety.,  23  ,  1. 
Josue  ,  idem  qui  Hercules  Tyrius,  42,  3. 
Judafi ,  a  Juda  ,  ety.,  36,  2. 
Judith  ,  eadem  quaeTamyris,  1,8. 
Jugum  Gordii ,  ety.,  11,7. 
Lastrigones  populi,  ety.,  32  ,  3. 
Lamiacum  bellum  a  Lamia  urbe  ,  p.  i3. 
laperue  Dioscuri  ,  ety.,  1  ,  4- 


Larnassus  mons  ,  posf  Parnassus  ,  etv. , 

6  ,  24. 

Latopotis  urbs ,  a  Latos  piscis,  18,  3. 
Luca  bos,  unde  Lucani  poputi,  2  3,  (. 
Lupercai ,  Lupercalia  ,  Lupercus  Pa;i, 

Luperci sacerdotes  Panis , ety.,  43,  i. 
Lupijer ,  Romae  vexillarius ,  ety.,  38,  6. 
Lusiguan  urbs  Francia?,  ety.,  32,  2. 
Lydi  ]>op.,  -ia  regio,  ety.,  1,  3  ,  et  5  ,  1. 
Macchahcei  pueri ,  tty.,  32  ,  2. 
Mceonia  regio  ,  ety.,  5,  x. 
Mctotis  dicta  mater  maris,  ety.,  2,1. 
Mago  in  crucem  sublatus,  ety.,  19  ,  1. 
Magus  Smerdis,  1  ,  9. 
Maleus  dux,  idem  ae  Hercules  Melius 

etMi/on,  ety.,  18,  7. 
MauaTfa/  apudludos,  ety.,  i3  ,  4. 
Marathonius  campus,  ubi  Mardonius 

victus ,  eadem  ety.,  2,  14. 
Medea,  Medi,-ia,Medicus,  Medius  Thes- 

salus,  Medus ,  Medusa,  ety.,  12,  i3. 
Megabazus  vel  Megabyzus ,  ety.,  5  ,  4; 

7  ,  3  ;  26  ,  3. 

Melius   Hercules  ,  idem   ac  M»\o»i  ,   et 

Pomarius  ,  et  Milon,  et  Maleus  ,  ety., 

18,7. 
Merdis  vel  Mergis  magus ,  pro  Smerdis, 

ety.,  1,9. 
Merlusine  pro  mere  Eleusine,  32,  2. 
MM/>opjwt<p»ic ,   Racchus  ,    unde  Mero- 

ccetts  ,  Francorum  conditor,  12,7. 
Milon,  idem  ac  Hercules  Melius,  etM»- 

Xav ,  ctPomarius,  ety.,  18,  7. 
Mine/ra  dea,  ely. ,  12  ,  3  ;  iS,  3. 
Minithya  ,   Amazonum   regina,    ety. , 

12,3. 

Mitkridates ,  ety.,  37,1. 

Moyses  ,   idem  ac  Racehus  et  Osiris , 

36 ,  2. 
Nabuchodonosor ,  idem  ac  bos  Luca . 

23,1. 

Nanece  deas  templum  ,  ety.,  32,2. 
Nodus  Hereuleus  vel  draconis ,  11.  7. 
Numa  Pompilius,  ety.,  38,6. 
OchusetBagoas  nomineoppositi,  10, 3. 
Olisipo  urbs ,  ety.,  44  ,  3. 
Olophernes  vel  Orophernes  ,  ety.,  35,  1. 
Orcades  insuke ,  ety.,  32,  2. 
Ophici  et  Opici  populi ,  ety.,  32,3. 
Orodes ,  Getarum  rex ,  ety.,  02,  3;  42, 1. 
Oropastes  pro  Otospastes ,  ety.,  1,  9. 

Orosangce,  ety.,  12,  5. 

Orthanes,  Ostanes ,  pro  Otanes ,  ety. 


,a3,  1 . 


O^c/populi,  ety.,  32,  3. 
Oxford  urbs ,  bovis  vadum 
Oxydracai  populi ,  ety.,  12,9. 
Pallantus seu  Phalantus,  Partheniorum 

dux  ,  etv.,  26  ,  1. 
'Paneas  ,  -e«.s ,  -fa.s ,  specus  et  foiis  Jor- 

danis  ,  Panius  mons  ,  ety.,  42  ,  4- 
Parasanga  ,  mensura  viarum,  et.,  12, 1. 
Paropamisii  pop.,ety.,  12  ,  5  ;  i3  ,  4- 
Partlu  et  Persai  populi,  ety.,  4  1  ,  1. 
Pascha?  seu  rransitus  maris  Rubri  my- 

thici  festum  ,  ety.,  36,2. 
Peritas  urbs  et  Alexandri  canis ,  ety. , 

12  ,  8. 
Persa:  pop.,  a  Perses  ,  filio  Persei,  1,  4. 
Pharnabazus  dux,  ety.,  5  ,  4. 
Pharnaces  Mithridatis  avus,  ety.,  38,  6. 
Phoenices  et  Phoeniciaa.  Phoznix,  3i,  1 
Phraates  pro  Phradates ,  ety.,  4 1  ,  5. 
Phrataphernes  ,  ety.,  n  ,  12. 
PiVa  et  Pi^a?  urbes  ,  Pisidia  regio  ,  ety., 

20  ,  1. 
Pompdius  et  Popilius  ,  ety. ,  34,  3; 

38,  6. 
Psammitichus  iEgypti  rex  ,  ety.,  6  ,  2. 
Psaphon  deusLibyse,  ety.,  19  ,  2. 
Pygmalion,  idem  ac  Hercules ,  18  ,  5. 
Quirinus,  Quirites,  Quiris,  ety.,  43,  3. 
Regilius  urbs,  ety.,  1  ,   4. 
Regulus  cruci  affixus  ,  18  ,  7  ;  19  ,  1. 
Remus  Romuli  frater  ,  ety.,  38,6. 
Regium  urbs,  ety.,  4  »  *■ 
Riphaii  montes  ,  ety.,  2  ,  2. 
Roma  a  rama  ,  et  Romulus  a  Roma  , 

38  ,  6. 
Rubobostes  pro  Barebista ,  32  ,  3. 
Sabazius  Bacchus  ,  ety.,  36  ,  2. 
Salomon  Judoeis  Sardanapalus  ,  1  ,  3. 
Samson,  idem  qui  Hercules,  42,  3  ;  1,4. 
Sancta  Ursula,  ursa  minor  ,  23  ,  1. 
Sancta  Veronica  ,  eadem  quae  Berenice 

vel  Beronice,  ac  S.  Yictcria  ,  24,5. 
Sardanapalus  rex  ,  ety.,  1,  3. 
Satrapes  praefectus  ,  ety.,  i3,  4. 
Scotia  regio  ,  ety.,  32,3. 


Scythai  pop.,  Scytharus  rex  ,  ety.,  2,  1 . 
Segobrigii  populi ,  ety.,  43 ,   3. 
Serpens  Paradisi  idem  qui  draco  Hespe- 

ridum,  18,7. 
Sicambri  etSygambri ,  ety.,  12,9. 
Sicharbas  a  Sichceus  Acerbas ,  18  ,  4- 
Sicilia,  Siculi,  Sicania,  ety.,  4,1. 
^Worc  urbs  et  dea  et  piscis  ,  ety.,  18,  3: 

3i  ,  1. 
Sita  vel  Srla  sylva  Lucaniae  ,23,  1 . 
Scebares  Cyri  comes  ,  ety.,  1  ,  6. 
Sophene  regio  ,  ety.,  42  ,  3. 
Sotiates  populi  pro  Sontiates  ,  32,3. 
Sparta  ,  -iates  ,  etv.,  6,2. 
Suffetes  Pcenis  consules  ,  ety.,  1 1  ,  5  ; 

19  ,  1  et  2. 
Sydracai  pro  Oxydraca? ,  ety.,  12,9. 
Sylvia  Romuli  mater ,  ety.,  43  ,  2. 
Tamyris,  Amazonum  regina,  ety.,  2,  8. 
Tarentum  a  7"ara  conditore  ,  20  ,  1. 
Tectosagi  populi ,  ety.,  32,2 
Thalestris,  Aniazonum  reg.,  ety.,  12,  3. 
Thalia ,  eadem  ac  Flora  ,  ety.,   12  ,  3. 
Thebai  urbs  ,    ety.,  24  ,  6. 
Theonexa  pro  Theoxena ,  etv.,  23  ,  2. 
Tliera  ,  Therarnene  et  Therasia  insula? , 

ety.,  3o  ,  4. 
Thonosconcoleros ,  Sardanapali  cogu;>- 


men  ,  etv 

7  J 


1,  3. 


Tigranes 
38,3; 


rex  et   Tigris  fluvius  ,   ety. 


42,  3. 

Tiribazus  et  Tiridates  ,  a  liara  ,5,4; 

42,  5. 
Tisaphernes ,  etv.,  2  ,   10. 
Tolosa  urbs,  ety.,  32  ,  2. 
Turban  et  tulipe ,  ety.,  37,1. 
Ungula  equi  Castoris,  Regilli,  1 , 4  et  10. 
Utica  urbs ,  ety.,  18,4. 
Veneti  populi .  ety.,  20,  1. 
Ver  sacrum  Italis  et  Gallis  ,24  ,  4- 
Vergamum,  post  Bergomum,  urbs,  ety., 

20  ,  5. 
Vocontii  populi ,  ety.,  43  ,  5. 
Volcai  populi ,  ety.,  32.2. 
Xerxes  rex  Persarum  ,  ety.,  1,  4;  2,  10. 
Zapaortenon   vel  Zapavortene   regio , 

ety.,  41 ,4- 
Zoroastres  ,  Bactrian.  rex  ,  ety.,  1  ,  r. 

IN  LIBRUM  XXIII. 

Rerum  in  hoc  libro  expositarum  fons  Timceus  Sicuius,  ut  in 
superiore. 

Cap.  I.  Civitates  grceci  nominis.  Intelligit  Terinam,  Hippo- 
nium,  Thurios  et  alias.  Vide  Diodor.,  xvi,   i5. 

Quibus  et  Spartani.  Vide  Supra  ,  iii,  i  et   3. 

Regibus.  I.  e.  Archidamo  Lacedaemoniorum,  Alexandro  Epi- 
rotarum  et  Cleonymo  Spartano. 

Ad  postremum  imploratus ,  etc.  In  altera  scilicet  expeditione 
italica  :  nam  bis  eo  trajecisse  Agathoclem  persuadent  Excerpta 
Diodori  ex  libro  xxi ,  fr.  3,  coll.  fr.  8.  Eodem  ducunt  quae  seq. 
capitis  principio  narrantur. 

Cap.  II.  Vis  morbi.  Maenon  enim  venenum  ei  bibendum  tradi- 
derat,  ut  nepoti  Agathoclis,  cui  favebat,  viam  ad  regnum  pararet. 

Filium.  Agathoclem ;  nepotem  :  Archagathum,  Archagathi  in 
Africa  occisi  filium. 

Cap.  III.  Heleno  filio  Siciliae Alexandro  autem   Italiae  re- 

gnum  destinat.  Epitomator  Trogi  duos  filios  Pyrrhi  hic  inter  se 
permutasse  videtur  :  nam  Plutarcho  in  Vita  Pyrrhi,  c.  9,  et  Dio- 
doro,  testibus  Alexander  ex  Lanassa ,  Agathoclis  filia,  Helenus 
vero  e  Bircenna ,  Illyriorum  regis  filia,  prognatus  erat. 

In  hoc  asstu  periculorum,  etc.  Veriora  hic  tradere  videtur  Plu- 
tarchus,  c.  it\  :  qui  volenti  Pyrrho  nuntium  illum  ex  Italia  ve- 
nisse  auctor  est,  ut  cujus  res  jam  labi  ccepissent. 


iM  ADNOTATIONES  IN  JUSTINI 

Nec  in  Italia  meliore.  Nam  magno  proelio  ibi  victus  est  a  Ma- 
nio  Curio  Dentato  consule   ad  Beneventum. 

Cap.  IV.  Adversus  Carthaginienses .  Immo  adversus  Mamerti- 
nos.  Vide  Polybium,   i.  8  et  g. 

Hierocle.  MSS.  Justini  omnes  Hieroclyto,  et  paullo  post  Gelo , 
quum  scribi  deberet  Gelone.  Genealogiam  Hieronis  concinnavit 
ex  historicis  Casaubonus  ad  Dionysium  Halicarnass. ,  in  initio  li- 
bri  septimi. 

Noctua,  in  hasta.  '<  Potest  hoc  accidisse,  quum  Agathocles , 
bello  punico  ,  noctuas  compluribus  per  castra  locis  clam  emisit, 
quae  per  agmen  volitantes ,  dum  clypeis  galeisque  insident,  ani- 
mos  militum  confirmabant,  pro  felici  id  augurio  accipientibus 
singulis ,  propterea  quod  Minervae  sacra  haec  avis  habebatur. 
Diodor.  ,  xx,   1 1.  »  Berneccerus. 

IN  LIBRUM  XXIV. 

jEgyptiacarum  quoque  rerum  tot  exstiterunt  olim  scriptores 
hodie  deperditi,  ut  definiri  jam  non  possit,  ex  quo  potissimum 
sua  hauserit  Pompeius  Trogus.  Narratio  ejus  hic  illic  cum  Poly- 
bio  congruit,  qui  tamen  vix  omnia  a  Pompeio  commemorata  in 
suos  libros  receperat.  De  Gallis  eorumque  expeditionibus  per 
Graeciam  et  Asiam  Minorem  videndi  praecipue  Livius  et  Pausa- 
nias.  Scriptorum  veterum  locos  de  iis  plenissime  coliegit  Gottl. 
Wernsdorfius  in  disserlatione  de  Republica  Galatarum,  Norim- 
bergae,  174^,  et  St.-Martin,  in  egregio  libro,  Hist.  des  Gauies , 
2  vol.  in-4°.  In  Prologo  Pompeii  nominatur  rex  Illyriorum 
Monius ,  cujus  memoria  apud  ceteros  scriptores  intercidit. 

Cap.  I.  Interim  i.n  Grcecia,  etc.  Harum  rerum  initia  jamxvu, 
cap.  2  ,  indicata  fuerant. 

Area.  Graeci  enim  Apsu;,  sed  MSS.    Arean ,  quasi  esset  Areas. 

Ptolemceus.  Jam  tertio  vides  Justinum  inter  se  permutasse 
duos  Ptolemaeos,  Ptolemaeum  Philadelphum,  iEgypii  regem ,  et 
Ptolemaeum  Ceraunum.  Nam  haec  de  rege  iEgypti  intelligenda 
esse  aliunde  satis  apparet. 

Pulso  Antigono.  In  pugna  navali. 

Cap.  II.   Aninoe.  Quae  Lysimachi  regis  vidua  erat. 

Lysimacho  Jilio.  Codices  nonnulli  Ptolomceo  pro  Lysimacho 
retinent;  male.  Duos  enim  Lysimachi  filios   noverunt  scriptores , 

Pliilippum  et  Lvsimachum,  utrumque  ex  Arsinoe;  \idetur  Ly- 
siniachus  ex  priore  uxore  Amastri  Ptolemaeum  generasse  :  nisi 
quidem  error  subest. 

Cap.  IV.  Ex  his  portio.  Quae  hic  conjunguntur,  temporibus 
maxime  distant,  si  consensum  ceterorum  scriptorum  intuemur, 
praesertim  Livii,  v,  34,  35;  Diodori,  xiv,  n3  sqq. ,  et  accura- 
tam  narrationem  Pausaniae,  x,  19.  Erravit  igitur  hic  vel  Trogus 
vel  Justinus. 

Solus  rex  Macedonice  Ptolemceus.  Testatur  idem  de  eo  Pausa- 
nias,  1,  c.  if>. 

Cap.  V.  Caput  ejus  amputatum.  Gallorum  hunc  morem  fuisse 
veteres  narrant.  Vide  Liv.,  x,  26.  Ceterum  post  insecutam  vi- 
cloriam  alterum  agmen  Gallorum  in  Pannoniam  secessisse  vide- 
tur.  Vide  Wkrnsdorfium  ,  de  Republ.  Galatarum,  1.  11,  c.  10, 
p.  100  sqq. 

Sosthenes.  Hic  post  tanta  fortitudinis  experimenta  Macedoniae 
per  duos  annos  tamquam  rex  praefuit. 

Gal/os  victoria  exsultantes.  Sub  Brenno ,  post  novam  impres- 
sionem. 

Cap.  VI.  yJdunatis  cl  millibus.  Justinus  igitur  narrat  Bren- 
num  cum  i5o,ooo  peditibus  et  i5,ooo  equitibus  impetum  fe- 
cisse  in  Macedoniam ;  sed  Pausanias ,  cujus  diligentiam  in  tra- 
dendis  his  rebus  supra  laudavimus  ,  testatur  fuisse  i52,ooo  pe- 
dites  et  20,400  equites,  cum  40,800  servis  vel  ambactis,  quoruin 
bini  ex  usu  Gallorum  singulis  equitibus  adessent.  Hunc  dissensum 
Wernsdorfius ,  p.  11,  ita  explicat ,  ut  statuat  seditione  in  Darda- 
nia  inter  duces  Gallorum  orta  ad  viginti  millia  a  Brenno  seces- 
sisse  et  iter  in  Thraciam  avertisse. 

Cap.  VII.  Quatuor  millia.  Pluresfuisse  videntur,  uti  colligas  ex 
Pausania  ,  x  ,  2  3. 

Cap.  VIII.  Ipsi  vates ,  sparsis  crinibus.  «  MSS.  Fuldenses  ipsce 
vates ,  quod  salis  convenit  cum  eo  quod  sequitur  sparsis  crini- 
bus.  Et  erant  omnino  pleraeque  feminae  Apollinis  sacerdotes  ejus- 
que  instinctu  responsa  dantes.  Virgil.,  JEneid. ,  vi,  65  : 

Tuque,  o  sanctissima  vates, 

Praescia  venturi. 

Delphis  imprimis ,  ubi  Phosbades  vocabantur  hae  vates ,  sive 
Pjthice.  Vide  Strabonem  ,  1.  ix.  »  Monius. 

Duas  annatas  virgines.  Apud  Graecos  ra?  Aeuxa?  Kopa?  dictas 
Vide  Cicer.  ,  de  Divinatione ,  i,  37,  ibique  commentatores. 

Alter  ex  ducibus.  Hic  erat  Acichorius  vel  Cichorius ,  quod  idem 
nomen  esse  ostendit  Valesius,  in  notis  ad  Maussacum  in  Harpo- 
crationem ,  p.   216. 

Decem  millibus.  Viginti  millia  habet  Diodorus ,  xxn,  frag.  1  3. 

Nerno  ex  tanto  exercitu...  superesset.  Magnus  hic  est  histori- 
corum  omnium  secum  dissensus  :  nam  eadem  cum  Justino  nar- 
rant  Diodorus  et  Pausanias,  ut  vix  dubitandi  esse  locus  videa- 
tur;  sed  infra,  libro  xxxn,  c.  3,  Justinus  scribit  reliquiarum  de 
Brenni  exercitu  partem  fugisse  in  Asiam ,  partem  in  Thraciam  : 
neque  Justinus  solus,  sed  multi  cum  eo  alii.  Ne  contradicere  sibi 
ipsis  tot  celebres  historici  videri  debeant,  alia  via  non  restat 
quam  ut  eos  voluisse  dicamus,  non  universum  Gallorum ,  qui  e 
patria  profecti  fuerant,  exercitum ,  sed  partem  tantum  ejus  in 
Graeciam  sese  immisisse ;  ceteros  autem  interim  Macedoniam  et 
Thraciam  esse  pervagatos.  Pluribus  de  ea  re  exponunt  Werns- 
dorf. ,  in  dissertatione  saepe  citata ,  p.  18  sqq. ,  Spanhemius  ad 
Callimach.,  Hymn.  in  Delum ,  v.  i/j5,  et  interpp.  Pausania? , 
ad  x  ,  c.  23. 

IN  LIBRUM  XXV. 

Multa  hoc  quoque  in  libro  Justinus  omisit,  ut  bellum  Anti- 
goni  Macedonis  cum  Apollodoro,  crudelissimo  Cassandreae  urbis 
tyranno,  Gallorum  bellum  contra  Antiochum  Soterem ,  Seleuci 
filium.  Permulta  cum  iis  congruunt,  quae  ex  Memnonis  historiis 
irept  Hpa/.Xeiav  servavit  Photius  in  Bibliotheca  :  quo  fortasse  au- 
ctore  usus  est  Pompeius  Trogus. 

Cap.  II.  Quamquam  Gallorum.  Accuratiora  de  his  ex  aliis  col- 
lecta  habes  apud  Wernsdorfium  in  diss. ,  p.  23  sqq.;  29  ,  sqq. ;  et 
i3i   sqq. 

Tantus  terror  gallici  nominis.  «  Gallorum  quidem  etiam  cor- 
pora  intolerantissima  laboris  atque  sestus  fuere,  primaque  eo- 
rum  prcelia  plus  quam  virorum  ,  pos  ema  minus  quam  femina- 
rum  esse  Livius  et  Florus  scribunt.  Apud  Romanos  nulli  bello 
gallico  immunitas  (  ab  oneribus  publicis)  erat ,  ut  ait  Cic.  pro 
M.  Fonteio ,  et  auclore  Appiano  in  libro  11  ,  in  sacerdotum  et  se- 
niorum  lege ,  quae  de  immunitate  lata  est,  exceptum  fuit ,  nisi 
gallicum  bellum   ixstaret  :  eo  enim  instante  etiam  sacerdotes 

et  seniores  omnes  in  armis  esse  oportebat  :  nam  gallica  gente 
nulla  usquam  Romanis  erat  formidabilior,  »  GrjEVius. 

A  Bithynice  rege.  Nicomede;  non  Eumene,  ut  alii. 

Parta  victoria.  Scilicet  de  illa  Bithynorum  factione,  quae  Zi- 
pcetae  addicta  er;it. 

Cap.  III.  A  Pcenis  navali  prcelio  victus.  Hoc  referre  debebat 
Justinus  supra  xxiii  ,  3;  sed  oblivione  praeteriit.  Vide  Afpianum 
in  Samniticis ,  §  12. 

Cap.  IV.  Messeniorum.  Sed  alii  historici  Messenios  et  Argivos 
inter  Spartanorum  auxilia  enumerant,  ut  Pausan. ,  1,   i3. 

Urbem  Corcyram...  ceperit.  In  alio  hoc  factum  esse  debet  bello 
atqueeo,  quod  novimus  ex  Pausan. ,  1,  1 1  et  12,  ut  ex  chronolo- 
gia  apparet;  sed  scriptorum  interitus  ejus  memoriam  oblitteravit. 

IN  LIBRUM  XXVI. 

Multo  plura  hic  Pompeius  in  integro  opere  :  confer  Prologum 
cum  narratione  Justini.  De  iis,  qua?  servata  sunt,  praecipui  au- 
ctores  Plutarchus  et  Pausanias;  sed  hi  fontes  suos  in  his  rebus 
non  indicarunt. 

Cap.  I.    Occupatur.  Auxiliante  scilicet  Antigono. 

Cap.  II.  Bello,  et  Ptoletna?iregis ,  et  Spartanorum.  Intelligendus 
non  est,  cum  novissimo  editore,  Ptolemaeus  Pyrrhi  filius,  jam 
ante  patrem  mortuus,  sed  rex  iEgypti ,  Philadelphi  cognomine. 
Res  autem  sic  gesta  est.  Antigonus,  dum  post  mortem  Pyrrhi 
(  ut  verbis  Prologi  utar )  in  urbibus  Grcecia?  dominationem 
constitucbat ,  sive  potius  instaurabat  et  amplificare  nitebatur , 
Athenas  etiam  terra  marique  aggressus  est  :  hoc  nuntio  allato  et 
Ptolemaeus  cum  classe  et  Lacedaemonii  cum  omnibus  copiis  in 
auxilium  Atheniensibus  venerunt  :  inde  id  bellum  Antigono  con- 
flatum  est. 

Galio-Grceciw  exercitus.  Depravavit  hic  Justinus  Pompeii  Trogi 
narrationem.  Ex  iis  enim,  quae  xxv,  2,  in  fine  vidimus,  epitoma- 
tor  sibi  persuaserat,  Gallos  in  Europa  tum  non  amplius  super- 
fuisse,  verum  qui  post  ea  tempora  ibi  pugnaverint,  advenisse  ex 
Gallo-Graecia.  At  Pompeius,  quantum  quidem  intelligi  potest  ex 
Prologo,  eos  non  Gallo-Gra?cos ,  sed  recte  Gallos  vocaverat,  et 
Gallos  defectores  :  in  fidem  igitur  et  societatem  ab  Antigono  re- 
cepti    fuisse    videntur.    Habebat    autem   jam    Pyrrhus    Gallorum 

duo  millia  ac  fortasse  plures  in  exereitu  contra  Spartanos  et  Ar- 
givos  ducto  :  quos  tum  deletos  fuisse  nusquam  legitur  :  verum 
occiso  Pyrrho  rege  eos  ad  Antigonum  transiisse  verisimile  est  : 
neque  hic  in  tanta  belli  necessitate  eos  repudiavisse  videtur ,  ut 
qui  jam  semel  usus  fuerat  emto  Gallorum  auxilio;  vide  supra , 
xxv,  3.  Ceterum  haec  res  ad  Megara  urbem  gesta  est,  non  in 
Macedonia  ,  ut  somniarunt  novissimi  quidam  editores. 

Internecivum.  Galli  enim  undique  ab  hostibus  cincti  erant,  ne- 
que  habebant  quo  confugerent. 

Hujus  filius  Dernetrius.  Niebuhrius  in  Opusculis ,  t.  i,  p.  229, 
hac  historia  accurate  expensa ,  non  filium  Antigoni  censet  fuisse 
Demetrium,  sed  unum  e  fratribus  Antigoni,  qui  eodem  erant  no- 
mine. 

Cap.  III.  Ad  Acarnanas.  Acarnania  quidem  jam  Pyrrho  obe- 
dierat  (vide  Plutarchum,  in  vita  ejus  ,  c.  6),  sed  postmodum 
ab  Alexandro  in  portionem  belli  accepta  est ,  ut  infra  loquitur 
Justinus,l.  xxviii,  initio. 

Ptolema?o  fratre.  I.  e.  Philadelpho ,  cui  frater  erat  ex  matre 
Berenice,  filius  quidem  Philippi  prioris  ejus  mariti.  A  Ptolemaeo 
autem  rege  praspositus  fuerat  Cyrenensibus,  quibus,  ut  a  fratre 
deficerent  et  bello  iEgyptum  peterent,  persuasit.  Deinde  vero 
Marmaridarum  ,  quae  Libyum  Nomadum  gens  erat ,  defectione, 
motus  etiam  Antiochi  Dei,  quem  in  societatem  belli  sollicita- 
verat,  a  Ptolemaeo  variis  modis  pressi ,  infirmitate,  a  bello  desti- 
tisse  videtur.  Sed  haec  tantum  in  conjectura  posita  sunt,  verum 
probabili ,  si  conferas  Pausaniam,  1 ,  c.   7. 

Demetrium.ls  Demetrii  Poliorcetis  genitus  erat  ex  Ptolemaide, 
Ptolemaei  Lagidae  et  Eurydicae  Antipatri  filio,  cognomine  Pulchn 
appellatus. 

Qui  et  ipse  ex  filia  Ptolemasi.  Scilicet  ut  Berenice  ex  filio  Pto- 
lemaei ,  licet  privigno,  Maga.  Ad  Arsinoen  autem  haec  referri 
nequeunt,  nisi  hic  etiam  duas  ejusdem  nominis  feminas  permu- 
tavit  aut  Justinus  aut  Trogus. 

Ptolemcei  (scil.  Philadelphi )  filium.  Ptolemaeum  Evergeten,  cu- 
jus  deinde  uxor  facta  est. 

IN  LIBRUM  XXVII. 

Memorabilis  est  Prologus  hujus  libri,  in  quo  res  narrantur  ab 

ailLs  scriptoribus  non  servatae  :  e.  c.  de  Ga  lorum  pugna  satis  ce- 
lebri  contra  Zielam  Bithynum,  quam  alii  Pergami  factam  fuisse 
non  perhibent.  Cf.  Phylarchum,  quocum  etiam  in  sequentibus  li- 
bris  Pompeii  narratio  nonnunquam  tantopere  congruit,  ut  ex  eo 
haustam  esse  vix  dubitare  possis,  apud  Athenaeum,  n,  p.  58,  C. 
Deinde  victoria  navalis  Ptolemaei  (Evergetae)  contra  Antigonum 
ad  Andrum ,  quae  sine  dubio  reportata  est  in  Antigoni,  Dosonis 
cognomine,  expeditione  navali,  in  Seleuci  Callinici  gratiam  facta. 

Cap,  I.  Laodice.  In  Justini  codd.  fere  ubique  Laudice  scribi- 
tur.  Erat  prior  Antiochi  conjux,    filia  Achaei. 

Sororem  Ptolemoei.  Scilicet  Evergeta?,  filiam  Ptolemaei  Phila- 
delphi,  cujus  nuptiis  pax  constituta  est  inter  Ptolemaeum  Phila- 
delphum  et  Antiochum  Deum. 

Totum  regnum  Scleuci.  Id  quidem  partim  expugnatum  erat  a 
Ptolemaeo,  partim  sponte  ad  eum  defecerat,  ita  ut  Seleucus  prae- 
ter  Lydiam  et  Phrygiam  de  regno  suo  nihil  retineret. 

Cap.  II.   Comparasset.  Per  Rhodios  et  regem  Macedoniae. 

Civitates.  Erant  hae  Rhodiorum  ,  Chiorum,  Lesbioruin  et  By- 
zantium. 

Proslium.  Factum  est  ad  Ancyra.  Vide  Prologum. 

Cap.  III.  Rex  Bithynice  Eumenes.  Duo  hic  peccata  Justini 
sunt,  quae  explicamus  verbis  Grcevii  :  «  Graviter  hic  hallucina- 
tus  est  Justinus,  nec  potest  emendatione  juvari ,  ut  et  Vorstius 
vidit  et  pluribus  adstruit  eruditissirnus  Perizonius  in  Animadver- 
sionibus  historicis ,  c.  n  [p.  76  sqq.  ,  ed.  Harless.].  Ubi  ostendit 
nullum  Eumenem  fuisse  inter  reges  Bithyniae ;  Nicomedem  vero, 
nunquam  cum  Gallis  pugnasse,  sed  conlra  ipso  adjuvante  Galk  ; 
in  Asiam  primum  pervenisse,  et  arctissimam  cum  eo  societatem 
amicitiamque  iniisse  ac  perpetuo  deinceps  servasse  :  neque  illum 
aequalem  fuisse  Seleuco  Callinico  et  Antiocho  Hieraci,  de  qui- 
bus  hic  agat  Justinus ,  sed  illorum  avo ,  Antiocho  Soteri.  Verum 
Bithyniae  regem  illo  tempore  fuisse  Zielam,  Nicomedis  filium, 
ut  non  solum  ex  temporum  ratione,  sed  et  ex  Prologis  librorum 
Trogi  appareat.  Nam  in  hujus  libri  Prologo  legi  ex  emendatione 
Valesii  :  Utque  Galli  Pergamo  2)icti  ab  Attalo  Zielam  Bithynum 
occiderint.  Gallos  itaque  non  caesos  esse  ab  rege  Bithyniae,  sed  ab 
Attalo,  Pergami  dynasta ,  de  quo  Livius  quoque  rem  narrat , 
lib.  xxxviii,  10.  PJurifariam  igitur  peccare  Justinum  ,  dum  pro 
Attalo  Eumenem  deeessorem  illius  nominat;  deinde  quum  Bithy- 

nice  regem  et  Bithynum  dicit,  quem  Pergami  dynastam  debe- 
ret  dicere.  »  Idem  plane  quod  Justinus  vitium  commisit  Frontinus 
ln  libro  Strategematum ,  i ,  c.  n,  §  i5,  de  Eumene  referens, 
quae  de  eodem  Attalo  Gallorum  victore  narranda  erant,  praeeunte 
Polyaeno,  iv,c.  19.  Alterum  autem  vitium,quod  Bithvniam  com- 
miscuit  cum  Pergamo ,  inde  sine  dubio  ortum  est,  quod  haec 
scribenti  Justino  obversabatur  Nicomedis,  Bithyniae  regis,  filius, 
ab  eo  in  regni  hercditatem  relictus,  Zielas,  qui  ZniXas  appellatur 
a  Memnone,  Z-nXa?  a  Phylarcho  et  Strabone.  Is  igitur  post  At- 
tali  victoriam  a  Gallis,  quorum  auxilio  usus  fuerat  ante,  est  occi- 
sus.  De  bello  denique  inter  Antiochum  et  Attalum  gesto  viden- 
dus  est  Eusebius,  nuper  a  Zohrabio  ex  versione  armeniaca  editus, 
1,  c.  4°?   10)  u°i  habet  Porphyrii  narrationem. 

Bellum  re/mrant.  In  Mesopotamia,  ut  apparet  ex  Prologo.  Res  ah 
aliis  omissa  tangitur  in  Strategematicis  Polyaeni,  iv,  6  :  Avtioyo; 
2sXeux,ou  tou  aoeXcpou  a7rocrTa;  scpu^ev  ei;  p.e'ffYiv  twv  •jroTaji.wv'  otc  xat  auTov 
Ta  twv  Aoaevtwv  6'pr,  a\e£eX8o'vTa  ctXc?  wv  AptraPn?  ( dicere  debebat 
Artamenes)  ured^aTo,  CTpann^oi  2eXeu/.cu  A^atb;  xat  Av^pojxav^o?  ti.eTa 
ttoXXyk  ^uvafxeu;  etKwxov,  etc. 

Ptolemceum.  Immo  potius  ducem  copiarum  Ptolemaei,in  Thra- 
cia  militantium. 

A  latronibus.  Hi  Galli  erant,  ut  ex   Phvlarcho  narrat  Plinius. 

Amisso  regno.  A  Parthis  scilicet  in  captivitatem  redactus,  quam 
per  novem  ferme  annos  est  perpessus. 

IN  LIBRUM  XXVIII. 

In  hoc  quoque  libro  Phylarchum  ducem  secutus  est  Pompeius 
Trogus. 

Cap.  I.  JEtolis.  Redi  ad  xxvi ,  3. 

Antiochi  regis  Syria?  sororem.  I.  e.  Antiochi  Dei  sororem  Stra- 
tonicen.  Sed  in  hac  re  errat  Justinus,  quod  Demetrium  appellat 
regem  Macedonice ,  ut  qui  illo  tempore  id  regnum  nondum  capes- 
siverit. 

Qui  soli  quondam  adversus  Trojanos.  Eamdem  rem  Ephorus 
narrat  apud  Strabonem ,  x,  p.  3 18.  Solitum  autem  erat  his  tem- 
poribus,  ut  odii  et  inimicitiarum  praetextum  peterent  ex  anti- 
quissimarum  rerum  memoria  fabulosa. 

Cap.  II.    Tot  bellis.  I.    e.  hoc  loco  prceliis,  ut  supra,   ix,  4  : 

Bello  consumptorum  corpora  sepulturce  rcddidit. 

JEtolos  autemprincipes  Gra?cia?  sernperfuisse.  In  qua  re  hoc  certe 
verum,  quod  in  bellis  cum  Philippo ,  Alexandro  et  decessoribus 
ejus,  liberlati  semper  felicissime  studuerant :  neque  unquam  ante 
ulli  tyranno  serviverant.  Ephorus  modo  citatus  de  ./Etolis  : 
eOvoc;  eoVi  [XYi^e-ffWTroTs  ^c^svrasvov  ucp*  sTepoi;,  aXXa  7ravTa  tov  u,vv)p,ovEUo'- 
U.6V0V  x,P0V0V  [*e{Aev7iX05  a7:c'p0r,TOv. 

Cap.   III.  Sicilia?  regis.  Is  erat  Hiero.  Vide  xxrn,  c.  3. 

Laodarnia.  MSS.  Justini  Laudamia  ,  ut  supra  vidimus  Lau- 
dice ,  Laumedon.  Ceterum  conferendus  hic  est  Polyaenus,  vm  , 
c.  5a,  corrigendus  quidem  ex  Justino,  sed  hujus  narrafionem 
optime  supplens  :  Ar,i'$'au.ia  nuppou  8u-yaTnp  Au.Ppaxtav  xaTaXapo(/.evn 
TiL/.a>prjcrat  nToXeu.ata>  oo'Xa)  cpoveu6e'vTi  7rpoeXou.evri  7rp£a(jeu<jau.£'va>v  Httei- 
poTciv  tov  TroXeaov  xaTe'8eT0  Eirt  Ta>  tov  xXripov  xat  toc;  Ttu.a;  ev^etv  tcov 
7cpo*fo'vo)v"  xae  Xa^oucra  irfffTSis  e^r.-raTT.')?]*  <JUVTa;au.£vct  -yap  to>v  HTreipa)- 
t5»v  rive?  NecTTopa  twv  AXe^av^pou  aa)u.aTocpuXotxa)v  avatpr-crovTa  auTr.v 
eiffe'ireM.(|;av ,  etc.  :  unde  apparet ,  quam  multa  ex  harum  rernm 
memoria  perierint. 

Diana*.  Quam  vocabant  H-i'£u.o'vr,v  ApTep.tc^a. 

Antigonus.  Cognomine  Doson ,  filius  Demetrii  Pulchri ,  de  quo 
vide  ad  xxvi,  c.  3. 

Matre pupilli.  Phthia.  Vide  ad  cap.   i,  p.  i3i. 

Cap.  IV.  Bellum  Spartanis  infert.  Arcessitus  enim  fuerat  ab 
Arato ,  quum  a  Cleomene  acriter  premerentur  Achaei. 

Victi  Laceda?monii.  Sub  duce  Cleomene.  Narrat  enim  celebrem 
ac  gravem  pugnam  ad  Sellasiam ,  factam  ante  C.  N.  a.  29.2. 

Reservarent.  Scilicet  ita ,  ut  Antigono  sese  dederent. 

Ptolema?um.  Evergeten  cognomine. 

A  filio  ejus.  I.  e.  a  Ptolemaeo  Philopatore.  Accuratius  haec  nar- 
rant  Plutarchus,  in   Vita  Arati ,  et  Pausanias,  11,  9,  §  3. 

Decedit.  In  prcelio  adversus  Illyrios. 

Annos  xi  v  nato.  Immo  sedecim  annos  natus  tum  erat  Philippus , 
ut  Polvbius  aliquoties  memorat  in  libro  iv. 

IN  LIBRUM  XXIX. 

Multa  in  hoc  libro  ex  Polybio  hausta  esse  videntur,  quam- 
quam  idem  pro  primario  duce  Pompeii  haberi  non  potest :  nam 

jusedani  iti  iis,  quae  servata  sunt,  diverse  exponit,  alia  non  con- 
veniunt  Livianae  narrationi,  qui  quantum  ubique  tribuerit  Polybio 
notum  est.  In  Prologo  bellum  commemoratur  Philippi  contra 
Dardanos  ,  antequam  aggressus  est  ./Etolos  :  cujus  memoria  apud 
ceteros  occidit.  In  fine  ejusdem  Prologi  quod  habetur  :  Quo  fi- 
nito  intulit  jEtolis  bellum ,  verum  esse  non  posse  apparet;  sed 
Dardanis  dicere  voluisse  scriptorem  Prologorum  evidenter  effi- 
cias  ex  Justinic.  10. 

Cap.  I.  Iisdem  ferme  temporibus  prope  universi  orbis  imperia.. 
mutata  sunt.  Est  haec  clara   illa  olympias   i3o,,  de  qua    tam  saepe 
loquitur  Polybius,  ut  n,  c.   71  et  alibi. 

Philippus...  regnum  suscepit.  A.  221   a.  C.  N. 

Interfecto  Seleuco.  Sc.  Cerauno,  Seleuci  Callinici  filio,  a.  22/» 
a.  C.  N. 

Antiochus.  Magnus ,  qui  bella  cum  Romanis  gessit. 

Ariarathi.  Qui  erat  quintus  in  serie. 

Ptolemasus  Philopator.  Regnum  capessivit  a.  221   a.   C.  N. 

JLtate  immatura.  I.  e.  ad  imperaloris  dignitatem  nondum  ma- 
tura;  natus  enim  erat  viginti  quinque  annos. 

Cap.  II.  Demetrius ,  rex  Illyriorum.  Erat  is  Demerrius  Pha- 
rius ,  pupilli  regii,  Pinnae,  tutor  :  sed  Tritentam  ,  matrem  ejus, 
in  matrimonium  duxit,  et  spretis  Romanis  ,  quibus  antea  fuerat 
deditissimus,  regem  se  gessit.  Lcge,  de  his ,  Appian.  ,  in  //- 
lyricis. 

A  Paulo.  I.   e.  Lucio  jEmilio  Paullo,  a.  219  a.  C.  N. 

Apud  Trasimenum  lacum.  A.  217  a.  C.  N. 

Affirmabat ;  siquidem.  Similia  iis,  quae  jam  sequuntur  ,  tan- 
quam  Agelai  Naupactii  admonitionem  ad  Graecos  et  Philippum 
exposuit  Polybius ,  1.  v,  c.  io3  sqq.  Notum  est  talia  ab  histo- 
ricis  ex  ingenio  addi,  jam  inde  ab  Herodoto.  Vide  infra  ,  xxxviii, 
cap.  3. 

Cap.  JII.  Quia  et  remotior.  Haec  non  intelligas  nisi  reputaveris 
de  Illyrico  hic  sermonem  esse,  tanquam  parte  Macedoniae. 

Cap.  IV.  Iterato  prcelio.  Dicit  cannense  prcelium.  De  sqq.  cf. 
Liv.  xxiii  ,  c.  33,  34,  qui  ex  parte  diversa  narrat. 

In   Grceciam  trajecisset.  A.   211  a.  C.  N. 

Interea.  I.  e.  hoc  loco  post  triennium  :  quo  tempore  celebres 
pugnae  commissae  sunt  ad  Lamiam   et  ad  Elim. 

Lazvinus  praetor.  Errat  hoc  loco  Justinus.  Nam  quem  hic  dicit 

Laevinus  jani  ante  bienninm  Romam  fuerat  reversus ,  consulque 
in  annum  5/ja  L'rbis  creatus;  sed  cum  Attalo  rege  Pergami 
societatem  junxit,  in  jEginaque  insula  hibernavit  Sulpicius. 

Grceciam  populatur.  Nempe  Sulpicius  cum  Attalo  :  quae  nar- 
rantur  ab  Livio,  xxvm,   5.  7. 

Nec  non  ct  lllyriorutn  rex.  Non  accurate  haec  tradita  :  erant 
Ardiaeorum ,  partis  Illyriorum,  reges  ,  Scerdilaedus  et  Pleuratus. 
Yide  Livium,  loco  cit. 

Prima...  cxpeditio.  Non  erat  haec  prima  expeditio  :  sed  jam 
ante  summoverat  Attalum  et  Sulpicium  ,  multaque  Graecorum  ce- 
perat  oppida.  Vide  Livium,  loco  cit. 

Pacemfacit.  A.  ao5  a.  C.  N.  Vide  Livium,  xxix,  c.  \i.  Fce- 
deri  ei  ab  rege  adscripti  etiam  erant  Achasi.  De  insidiis  Philo- 
pcemeni  structis,  vide  Plutarch.,  in  Vita  Philop.,  c.  12.  Verum 
quod  ultimo  loco  narrat  Justinus,  Philopcemenis  auctoritate  de- 
seruisse  Achaeos  regem ,  non  consentiunt  ceteri,  neque  ipse  Plu- 
tarchus,  qui  sua  ex  Polybii  narratione  fide  dignissima  hausit, 
c.  17  :  Aristcenum  enim,  illo  tempore  (a.  198  a.  C.  N.jAchaeo- 
rum  praetorem ,    id  perfecisse ,  ex  consensu  tradunt. 

IN  LIBRUM  XXX. 

Res  hae  a  multis  traditae  erant,  praesertim  a  Polybio  in  1.  vn 
et  sqq. ,  quorum  excerpta  tantum  habemus.  Inde  probabile  est 
parteni  suorum  hausisse  Pompeium.  Omisit  Justinus  bella  Phi- 
lippi  contra  Attalum ,  commemorata  a  Pompeio  (Vide  Polyb.  , 
1.  xvi  et  al. ),  aeque  ac  gesta  Antiochi  Magni  in  Asia  Minore,  de 
quibus  vide  Prolog. 

Cap.  I.  Ptolemcei.  Philopatoris. 

Fratris.  I.  e.  Magae,de  quovide  Valksium  apud  Sehweighaeus. 
ad  Polyb.  ,  lib.  vn,  p.  218. 

Antiochus.   Is  est  tertius  eo  nomine ,  Magnus  appellatus. 

Ipsamque  JEgyptum.  Immo  potius  eas  Syriae  partes ,  quae 
jEgypti  regibus  parebant,  i.  e.  regiones  ab  iEgypto  ad  Phceni- 
ciae  flumen  Eleutherum  et  munitum  oppidum  Orthosiam  sita?  : 
itaque  tota  paene  Ccelesjria. 

Secundum  prceliumfac.it.  Est  hoc  prcelium  ad  Raphiam  oppi  - 
dum  ,  proximum  ^Egypti  finibus. 

i3. 


196  AbNOTATIONES   IN  JUSTINI 

Vrbium ,  quas  amiserat.  I.  e.  urbium  Ccelesyriae.  Totum  hoe 
bellum  inde  vocatur  bellum  ccelesyriacum. 

Eurydice.  Error  Justini  :  nam  hasc  mulier  a  ceteris  omnibus 
vocatur  Arsinoe ,  de  qua  vide  Schweighjeuserum  ad  Polyb.  xv, 
c.   25,  §  2.  Idem  vitium  in  seq.  capite. 

Cap.  II.  Tribunatus.  Sunt  hoc  loco  magistratus  urbani;  pra;- 
fecturai ,   magistratus  provineiarum  ;  ducatus ,  magistratus  belli. 

Pupilli.  I.  e.  Ptolemaei  Epiphanis. 

Divisisse.  Accuratius  haec  narrata  apud  Polybium,  111,  c.  2, 
ubi  adde  Schweighaeuseri  notas,  p.  449  scm' 

Cap.  III.  Aliter  hae  res  referuntur  ab  Livio,  xxxi,  c.  5  sqq., 
et  14. 

Consule.  Sc.  Publio  Sulpicio  Galba.  Lege ,  de  iis  quae  sequun- 
tur,  Livium,  xxxii,  c.  32sqq. 

Cap.  IV.  Eodern  anno.  At  diversissimi  hic  anni  ab  reliquis  in- 
dicantur,qui  rei  hujus  memoriam  conservarunt.  Olympiadis  i3o, 
a.  1,  sive  53 1  Urbis  cond.  produnt  Eusebius  et  Hieronymus; 
Plinius  in  Hist.  nat.,  11,  87,  olympiadis  1 35  annum  quartum, 
quem  falsum  esse  ostendit  ad  eum  locum  Hardouinus.  Polybius 
cum  aliquot  aliis  rem  refert  ad  a.  II.  C  527,  sive  225  a.  C.  N. 
Insula  quae  emersisse  tum  dicitur,  est  Hiera;  postea  etiam  per- 
petuo  flagrans  igne ,  ut  ait  Pomponius  Mela,  11,  c.  7,lin.  164, 
hodie  vocata  a  Graecis  u.e«pXn  Kau.u.evYi.  Pluribus  hoc  narrat  Strabo, 
1.  1 ,  p.  39.  Adde  Piinium,  loco  cit. ;  Ammian.  Marcell. ,  xvn , 
c.  16;  Pausaniam,  viii  ,  c.  33. 

Vates  cecinere.  Forte  fortuna  factum  est,  ut  oraculum  illo 
tempore  in  eam  rem  conditum  servatum  sit  a  Plutarcho ,  de  Pythice 
oraculis ,  p.   399  : 

AXX'  07T0TE   Tptotov  fevea  '  xa6u7rep6e  •j•e'vv1Ta,. 
^otvtxtov  3  ev  a-ytbvt,  tot'  eccreTai  ep*^a  a7ri<TTa' 
IIovtoi;  piv  Xocu.^1  ^yp  aarreTov,  ex  ^e  xepauvcov 
np-/iaTy;pe?  p.ev  avto  <^ta  xuuaTOi;  aiHoucnv 
.Au.LU-ya  duv   7re'Tpa*  71   ^e   ffTvipiqeTai  auTou 
Ou  (paTO?  av8pw7rot;  vt<to;,  xat  yetpove;   av^pe; 
"Xeocrt    Bir.Taaevot  tov  xoetooova  vtxT.cTcuat. 

1  Jntelliguntnr  Romaui. 
'   I.  e.  Punico  bello. 

Nabin.  Qui  erat  tyrannus  Spartanorum.  Res  gesta  est  ad  op- 
pidum  Cynoscephalas  in  Thessalia  ,  a.  C.  N.   197. 

Hispaniam.  Quia  inde  Pcenos  ejecerant. 

Philippo,  puero  immaturce  cetatis.  Non  senex  quidem  erat , 
sed  vir  tamen  quadraginta  annos  natus.  Talis  vero  saepe  est  ma- 
gniloquentia  rhetorica. 

Vicit.  Scilicet  ad  Cynoscephalas,  ut  modo  diximus. 

IN  LIBRUM  XXXI. 

Etiam  haec  a  Polybio  sumta  esse  videntur.  Accuratior  rerum 
notitia  peti  potest  ex  Livio,  libris  xxxm  et  sqq. ,  et  ex  Ap- 
piano  in  Syriacis.  Bellum  Romanorum  cum  TEtolis,  quod  nar- 
raverat  in  hoc  libro  Pompeius  ,  ab  Justino  omissum. 

Cap.  I.  Domesticis.  I.  e.  Agalhocli  et  ceteris  hominibus  ex 
aula  patris.  Vide  plenam  narrationem  apud  Polybium,  1.  xv , 
c.  iS  et  sqq. 

Multas  Gra?cias  civitates.  Immo  nullam  praeter  Argos  ,  quam 
Philippus  ei  ante  annos  aliquot  concesserat. 

Cap.  II.  Cnceum  Servilium.  Livio,  xxxin.  c.  47  >  est  Caius 
Servilius. 

Italicorum  captivorum.  «  Atqui  Livius,  xxx  ,  27  ,  scribit  inter 
conditiones  pacis  etiam  hanc  fuisse,  ut  Carthaginienses  Romanis 
captivos  ornnes  traderent.  Quomodo  ergo  hi  numerum  servorutn 
Annibalis  augere  potucrunt?  »  Freinshemius. 

Consulem.  I.  e.  Suffetem. 

Cap.  III.  Multas  civitates  repentino  bello  invasit.  Excitatus  scilicet 
ab  ^Etolis,  qui  summo  tum  erant  in  Romanos  odio  incensi. 

Flaminino...  compararetur.  Sc.  Philopcemen.  «  Quod  Flamim- 
nus  aegerrime  tulit;  Plutarchus ,  in  Vita  Philopcemen.,  c.  25,  et 
Flaminini,  c.  i?> ,  intcr  causas  finiti  cum  Nabide  belli  recenset 
Flaminini  invidiam  et  3emulationem  honorum  Philopcemenis.  » 
Bongars.  Adde  Livium,  xxxv,  3o. 

Regi  scdenti.  I.  e.  otioso.  Sic  Varro,  de  Re  rustica,  1 ,  c.  2  : 
«  Romanos  sedendo  vicit.  »  Livius,  ix,  c.  5  :  «  Sedens  bellum 
conficiet.  »  Idem,  xxxi ,  c.  38  :  «  Sedentem  Romanum  debellfl- 
turum  credi  poterat.  » 

Cap.  IV.  Unus  ex  comitibus.  Ariston ,  mercator  syrius ,  quein 
specie  lcgationis  missum  narrant  Appianus  et  Livius. 

Inimicis.  Hannonem  intelligit,  qui  inimicus  factioni  Barcarum 
erat,  ut  notum. 

Ad  Antiochum  legatos.  Inter  quos  erat  Publ.  Scipio,  qui  An- 
nibalem  devicerat.  Multi  hanc  rem  in  scriptis  suis  celebrarunt , 
etlam  Lucianus  in  Dialogis  mortuorum.  Consilium  legatorum  ex- 
plicat  ut  strategema  Frontinus,  i,  c.  8,   sect.  7. 

Cap.  VI.  Per  hyemem  in  luxuriam.  In  urbe  Eubceae,  Chal- 
cide ,  quae  Antiocho  facta  est  quod  Annibali  olim  Capua.  Est 
annus  191  a.  C.  N.  Vide  Livium,  xxxvi,  c.  11,  qui  rem  minus 
exaggeravit  quam  Justinus. 

Prima  beili  congressione.  Facta  ad  Thermopylas ,  cum  Manio 
Acilio  Glabrione. 

JEmilium.  I.  e.  Luc.  vEmilium  Regillum  praetorem.  Sed  in 
quibusdam  MSS.  legitur  ei  Livium  ,  quod  Perizonius  pro  vero 
habebat  ex  Livio  xxxvi ,  42  seq. ,  et  xlv,  11.  Ac  vere  Livius  ante 
Regillum  in  Asia  classi  praefuerat  et  prope  Phocaeae  litora  prae- 
fectum  Antiochi  Polyxenidam  Eumenis  Pergami  regis  auxilio 
vicit.  Nihilominus  optimorum  manuscriptorum  lectio  Mmilium 
cum  historia  conciliari  potest. 

Prcelium.  Intelligitur  sine  dubio  proslium  ad  Myonnesum  com- 
missum  :  sed  huic  Annibal  non  interfuit.  Verum  paullo  ante  i?i 
alia  pugna  Antiochus  ei  sinistrum  cornu  commiserat  adversus 
Rhodios,  qui  cum  Romanis  sese  conjungere  volebant.  Ejus  pu- 
gnae  exitus  erat  infaustus  et  Annibal  ad  Pamphvliam  ab  Rhodiis 
interclusus.  Vide  Livium,  xxxvn,  c.  23  seq. ,  et  Appianum,  Sy- 
riac. ,   c.    ri%  et  28. 

Cap.  VII.  Consul  Lucius  Scipio.  Ejus  collega  Caius  Laslius ,  de 
quo  tam  saspe  Cicero  loquilur.  Hoc  bello  confecto  Scipio  cogno- 
minatus  est  Asiaticus. 

Ipsius  filium.  I.  e.  Pauli  j£milii,  qui  Perseum  vicit ,  natura  fi- 
lium,  verum  P.  Scipionis  ex  adoptione,  ut  ait  Appianus  :  falso, 
ut  ex  ceteris  apparet  :  non  enim  ipse  Africanus,  sed  ejus  filius 
(Asiaticus),  Pauli  iEmiiii  filium ,  eum  qui  Carthaginem  eversit  , 
adoptaverat.  Haec  Bongarsius. 

Asia.  Ea  scilicet  qua?  cis  Taurum  montem  esset,  id  est  Minor. 

Cap.  VIII.  Mutua  gratulatio  Iliensium  ac  Romanorum  fuit. 
Alias  Romani  mythica  et  fabulosa  historia  usi  sunt ,  ut  causas 
inde  et  praetextus  bellorum  et  oppresr.iones  peterent  :  sed  Hirn- 
sibus  sese  satis  gratos  praebuerunt ,  praesertim  sub  imperatoribus. 

Suetonius,  Claudii  vita ,  c.  1$  :  «  Iliensibus  quasi  romanae  genti:, 
auctoribus  tributa  in  perpetuum  remisit.  »  Tacitus,  Annal. ,  xn  , 
58  :  «  Nero,  ut  studiis  honestis  et  eloquentiae  gloria  nitesceret, 
causa  Iliensium  suscepta ,  Romanum  Troja  demissum  et  Juliae 
stirpis  auctorem  ^Eneam  aliaque  haud  procul  fabulis  vetera ,  fa- 
cunde  exsecutus,  perpetrat  ut  Ilienses  omni  publico  munere  sol- 
verentur. »  (Cf.  Suet.  tNer.,  c.  7.)  Callistratus  Ictus  in  1.  17,  §  1, 
de  Excus.  fut.  :  <  Iliensibus  et  propter  inclytam  nobilitatem  ci- 
vitatis  et  propter  conjunctionem  originis  romanae,  jam  antiquitus 
et  senatusconsultis  et  principum  constitutionibus  plenissima  im- 
munitas  tributa  est,utetiam  tutelae  excusationem  habeant.  »  Etiam 
nummi  in  eorum  honorem  cusi  sunt  plurimi ,  de  quibus  pleni 
libri  numismatici. 

Prcelium.  Commissum  circa  Magnesiam  ad  Sipylum  montem , 
absente  quidem  Africano ,  qui  Eleae  aegrotabat.  Luculentam  ejus 
pugnae  descriptionem  habes    apud  Livium,  xxxvn,  c.  37  et  seq. 

Dexteriore  cornu.  Immo  laevo.  Vide  Liv.,  c.  l\i. 

Captas  civitates.  Explicatius  de  hac  pace  Livius  :  «  Cis  Tau- 
rum  montem  quae  intra  regni  Antiochi  finibus  fuerant,  Eumeni 
atlribuebantur ,  praeter  Lyciam  Cariamque  usque  ad  Maeandrum 
amnem  :  ea  civitatis  Rhodiorum  essent.  Ceterae  civitates  Asiae, 
quce  Attali  stipendiarise  fuerant ,  eaedem  Eumeni  vectigal  pende- 
rent;  quae  vectigales  Antiochi  fuerant,  eas  liberae  et  immunes 
essent.  « 

IN  LIBRUM  XXXIJ. 

Ignoti  sunt  in  hoc  libro  fontes  Pompeii,  praesertim  in  rebus 
gailicis  :  Polybio  tamen  eum  esse  in  pluribus  usum ,  vix  poterit 
dubitari.  Permulta  hic  omisit  Justinus,  quae  vide  indicata  in 
Prologo. 

Cap.  I.  Mtoli...  victi.  Per  consulem  romanum,  Marc.  Fulvium 
Nobiliorem,  a.  C.  N.  189.  De  aetolico  bello,  Iege  Livium, 
xxxvm,  initio. 

Cap.  II.  Rex  Antiochus.  Aperte  Justinus  Antiochum  Magnum 
inteilexit  :  ita  Strabo  quoque  et  Diodorus;  sed  alii  Antiochum 
Epiphanem,  De  qua  narrationum  diversitate  ab  interpretibus  ad 
h.  1.  multa  scripta  sunt,  quae  apud  ipsos  videas;  addas  tamen 
Schweighaeuseri  notas  in  Polybium,  vol.  vm,  p.  14  sqq. 


aoo  ADNOTATIONES   IN  JUSTINI 

Gravi  tributo  pacis.  Nimirum  12497  talentis  atticis,  quae  eflfi- 
ciunt  fere  60,000  millia  librarum  franco-gallicarum. 

Jovis,  I.  e.  Beli ,  summi  Syrorum  dei.  Sic  etiam  diserte  Strabo 
in  hac  historia. 

Cap.  III.  De  his  rebus  vide  Liviubi,  xl. 

Namque  Galli.  Recte  hic  Jensius  :  «  Nempe  illi  qui  non  fuerant 
in  expeditione  delphica.  Nam  sexaginta  illa  quinque  millia ,  quae 
elegerat  Brennus  ex  omni  exercitu,  una  cum  Brenno  perierant.  » 
Plura  de  hac  re  diximus  in  nota  ad  finem  libri  xxiv. 

Scordiscos.  Vide  Wernsdorf.  ,  de  Republ.  Galatarum ,  p.  7  5  sq., 
87  sqq. ,  107  sqq.  Principes  veterum  loci  sunt  de  hac  historia  et 
auro  tolosano,  Livius ,  xxix,  8  coll.  xxix,  18,  Cicero ,  de  Nat. 
deor. ,  III,  3o;  Gellius,  Noct.  Att.,  111,  9.  Res  gesta  est  Q.  Ser- 
vilio  Caepione  et  Atilio  Serrano  consulibus,  a.  U.  C.  648.  De 
summa  auri,  quae  mox  indicatur,  quaestiones  instituit  Budaeus  in 
lib.  iv,  de  Asse  ,  p.    i52. 

Excidii.  Scil.  anno  post  in  cimbrico  bello.  ln  sequentibus  tem- 
pora  miscuit  Justinus  :  tumultus  cimbrici  belli  non  est  insecutus , 
ut  ait ,  sed  tribus  quatuorve  annis  praecesserat.  Incidunt  haec  in 
annum  victoriae  Marianae. 

Istrorum  genlem.  Cf.  Strabonem,  v,  p.  149?  qui  de  Pola , 
Istriae  urbe,  haec  refert  :  Kti<t(a<x  eaTiv  dp/aiov  KoX^wv  e-jti  tyjv  Mri- 
<^eiav  exTreacpOsvTtov ,  afxapTOVTWv  £e  Tri?  Trpoc^eto;  xal  >taTa-[vovT&)v  eau- 
twv  cpu-yyi;.  De  reditu  Argonautarum  vide  Heynium  ad  Apollodor.  , 
p.  83  sq. 

Quo  a  mari  concesserant.  I.  e.  in  angustius  spatium  sese  con- 
tulerant.  Vossius  correxerat :  quo  a  Narico  (vel  a  Naraco)  con- 
cesserant ;  sed  conjectura  non  congruit  cum  accurata  narratione 
scholiastae  Apollonii  Rhod.,  iv,  3o6,  3n,  3i5  :  Jasonem  per 
ostium  Istri  Naricum,  sed  Colchos  per  Pulchrum  Ostium  (KaXov 
ZTOfta)   navigasse. 

Cap.  IV.  Cretam.  Scilicet  ad  Gortynios.  De  hac  re  vide  Cor- 
nel.  Nepotem  ,  in  Vita  Annibalis  ;  de  Strategematc  adversus  Eu- 
menem,  Frontinum,  iv,  7,  §  10;  de  Morte  Annibalis ,  praeter 
Plutarch. ,  Flamin.,  c.  35;  et  Appianum,  in  Syriacis ;  Livium  , 
xxxix,  5i.Eamdem  in  Satira  TC6pt  l^a-ywfK?  memoraverat  Varro, 
cujus  haec  verba  ab  Nonio  grammatico  servata  sunt  :  «  Quaerit 
ibidem  ab  Annibale  (sine  dubio  in  Orco),  cur  biberit  medica- 
mentum  ?  quia  Romanis  ,  inquit,  me  Prusiades  tradere  volvbat.  » 

Insignis  hic  annus.  Est  a.  U.  C.  569  vel  a.  C.  N.  i83  :  de  quo 
Livius  quoque  loc.  cit.  :  «  Ab  scriptoribus  rerum  graecis  latinis- 
que...  quibusdara...  memoriae  mandatum  est  tres  clarissimos  im- 
peratores  eo  anno  decessisse,  Philopcemenem ,  Annibalem , 
Publ.  Scipionem.  »  De  anno  tamen  Annibalis  veteres  dissentie- 
bant,  quorum  narrationes  collegerunt  interpretes  ad  Cornel.  Ne- 
potem ,  Vita  Annibalis ,  c.   i3. 

IN  LTBRUM  XXXIII. 

In  hac  finis  regni  macedonici  certaminumque  graecorum  nar- 
ratione  Pompeio  Polybius  gravissimus  esse  auctor  debebat,  sed 
de  his  temporibus  tam  pauca  ejus  servata  leguntur ,  ut  vix  possis 
judicium  ferre.  Romanorum  bellum  cum  Pseudo-Philippo  omisit 
Justinus. 

Cap.  I.  Legiones  plures  numero.  «  Non  plures  numero  legiones , 
sed  quatuor  tantum  conscripserant  Romani,  nuraerum  vero  mili- 
tum  in  singulis  legionibus  auxerant.  Nam  quum  52oo  pedites  ex 
veteri  instituto  legere  solerent,  in  has  legiones,  de  quibus  narrat 
Justinus,  senamillia  peditum  conscripsere ,  ut  exLivio,  xlii,  c.  3i, 
tradidit  Perizonius  in  Animadvers.  historicis  (p.  79,  ed.  Harless.), 
qui  oscitantiae  hinc  accusat  Justinum.  Mallem  hoc  in  loco  negli- 
gentiamin  librarios  derivare,  qui  corrupere  lectionem  quam  non 
intellexerunt.  Puto  enim  Justinum  scripsisse  :  legionis  plures  nu~ 
meros  ( i.  e.  cohortes,  ut  Tacitus  quoque  loquitur,  Hist. ,  1,  6) 
conscripserunt.  Haec  Gra^vius. 

Eumeni,  regi  Bithynia?.  Iterum  errat  Justinus  plane  euradem 
errorem  quem  commiserat  xxvn,  3,  ubi  vide  notas  nostras.  Pe- 
rizonius,  loc.  cit. ,  hoc  jam  notavit  :  Eumenem  enim  Bithynia? 
regem  hic  appellari  qui  Pergami  rex  dicendus  erat ,  Attali  filius , 
socius  atque  amicus  Romanorum  praecipuus.  Vide  Livium,  xxxvn, 
c.  3g,  41,  43. 

Consulem.  Intelligit  Publ.  Licinium  Crassum  :  eumdem  tamen 
paullo  post  Sulpicium  nominat ,  cum  Publ.  Sulpicio  Galba  per- 
mutans,  qui  bellum  macedonicum  prius  inchoavit,  at  Licinius 
Crassus  hoc  alterum.  Accidisse  hoc  dicit  Perizonius,  loc.  cit. , 
«  Justini  anirao  varietate  et  multitudine  rerum  a  Trogo  pcr  omnes 
populos  se  ditfundente  relatarum  distracto.  »  Idem  jam  observa- 
verat  Loritus  Glareanus. 

JEmilium  Paulutn. ..  creant.  Sed  hoc  post  triennium  demum  fa- 
clum  est ,  quum  jam  Aulus  Hostilius  Maneinus,  consul  anni  582, 
et  Quintus  Martius  Philippus,  consul  a.  583,  cum  Perse  rege 
dimicassent.  Disertius  sequentia  norrat  Plutarchus,  in  Vita  Mmi- 
lii,  c.  10,  assentiente  Zonara  in  Annalibus  :  quare  Livium, 
xliv,  c.  17,  paullo  levius  in  hac  re  versatum  esse  crediderim. 

Prcelium.  Ad  Pjdnam  factum,  a.  U.  C.  584,  a-  C.  N.    168. 

Cap.  II.  Macedonia...   triginta  reges  habuit.  Finirihic  possent 

historia?  Philippicce ,  i.  e.  macedonicae,  nisi  superessent  adhucregna 

Seleucidarum,  Ptolemaeorum ,  alia,  quibus  magnus  Philippi  filius 

originem  dedit.  In  hujus  igitur,  ut  ita  dicam,  regnorum  {Mjrpoiro- 

Xew?  interitu  paululum  subsistendum  esse  arbitror.  Nimirum  Eu- 

sebius  in  Chronicis  reges  quadraginta  Macedoniae  imperium  ob- 

tinuisse   refert;  Livius  vero,  xlv,  c.  9,  viginti  tantum ,    eodem 

quidem  spatio,  ab  Carano  ad  Persen  ;  Justinus  denique  triginta. 

Quam    mirus    dissensus   in   regno   veteris   orbis,  si    ab    romano 

discesseris,  omnium  potentissimo  et  clarissimo!  Verum  11 1  in  aliis 

rebus  Justini  errores  notare  debebamus,  sic  in  hoc  regum  ma- 

cedonicorum  numero    \erum   ab  eo   traditum  esse   jam   videbi- 

mus.  Numerare  enim   nolnit  nisi  justos  reges  vereque  ea  digni- 

tate  functos  :  quos  triginta  fuisse  continuo  tibi  patebit.   1.  Ciira- 

nus ,    2.     Ccenus,    3.    Thyrimas,     l\.    Perdiccas,   5.    Argaeus,    6. 

Philippus,  7.  Aeropus,  8.  Alcetas,  9.  Amyntas,   10.  Alexander, 

11.  Perdiccas   alter,  12.    Archelaus,   i3.  Orestes,    14.   Pausanias 

(nam  tutorem  Orestis,  Aeropum,  a  quo  ille  occisus  est,  Pompeius 

sine  dubio  omiserat;    ab  Eusebio  refeftur},   i5.  Amyntas  alter, 

16.  Alexander  alter  fhunc    interemit   Ptolema?us   Aloritas,  quem 

Dexippus,  ut  supra  memoravimus,  aXXoTpiev  vocat,  neque  a  Pom- 

peio  inter  Macedoniae  reges   relatus  fuit),    17.   Perdiccas  tertius , 

18.  Philippus  alter,  Amyntre  filius,  19.  Alexander  Magnus ,  20. 

Aridaeus  ,  Philippi  filius,  ai.  Cassander,  22   et  23.  Duo  ejus  fi- 

lii,  24.  Demetrius  Poliorcetes ,  25.  Ptolemaeus  Ceraunus,  26,  27. 

uterque  Antigonus  ,  28.  Demetrius  alter,  29.  Philippus  ,  qui  cum 

Romanis  pugnavit,  3o.  Perseus.  Singula  in  hac  regum  successione 

si    cognoscere  cupis,  legendus  est  excursus  quartus  in    Clintonis 

Fastis  hellenicis,  editione  Kruegeri ,  p.  235-257. 

Annis  noningentis  et  viginti  tribus.  Qui  numerus  quo  modo  ef- 
fici  possit ,  haereo  :  annorum  enim  ab  aliis  relatorum  numerus 
maximus  ne   sexcentos  quidem    et    quinquaginta   annos    excedit. 

Neque  variis  lectionibi.s  codicum  quicquam  hic  locus  adjuvatur  : 
in  textu  liabes  antiquissimorum  el  oplimorum  manuscriptorum 
lectionem;  alii  codices  item  antiqui  praebent  adeo  plures  annos  : 
nongentis  triginta  quatuor;  alii  non  mali  codices  :  noningentis  et 
viginti  quatuor;  recentes  codd.  :  noningentis  et  quatuordecim  ; 
Mediceus  alter  :  noningentis  et  quatuor ;  solus  cod.  Pragensis  : 
octingentis  et  viginti  quatuor. 

Centum  nonaginta  cluobus  annis.  I.  e.  ab  initio  regni  Philippi, 
qui  primus  macedonum  regum  aliena  aggressus  est,  a.  36o  a. 
C.  N.  usque  ad  captum  Perseum  ,  168  C.  N.  Magnus  manu- 
scriptorum  numerus  exhibet  centum  quinquaginta  duobus  :  quam 
lectionem  si  probas ,  ab  Alexandri  raorte  computatio  inchoanda 
erit.  MS.  Pragensis  cl  exhibet,  plane  ut  Livius,  loc.  cit.  :  «  ab 
summo  culmine  fortunae  ad  ultimnm  finem  regnurn  Macedonum 
centum  et  quinquaginta  annos  stetit.  » 

Leges...  a  Paulo  accepit.  De  quibus  haec  refert  Livius,  xlv, 
c.  32  :  «  Leges  Macedoniae  dedit  cum  tanta  cura,  ut  non  hostibus 
victis,  sed  sociis  bene  meritis  dare  videretur;  et  quas  ne  usus 
quidem  longo  tempore ,  qui  unus  est  legum  corrector,  expe- 
riendo  argueret.  »  Notum  est  eliam  ex  Valerio  Maximo ,  Mace- 
dones  nobiles,  qui  Romae  erant,  quum  Paulus  iEmilius  morere- 
tur,id  sibi  expetiisse,  ut  corpus  ejus,  nt  summorum  beneficiorum 
auctoris ,  ad  sepulcrum  humeris  suis  deferrent. 

Ibique  diu.  .  detenius.  Hoc  non  JLtolis,  sed  Achceis ,  accidit ; 
priora  autem  vere  narravit. 

IN  LIBRUM  XXXIV. 

In  his  rebus  Polybius  optimus  inter  veteres  auctor  habebatur  : 
quo  usus  etiam  Trogus  esse  videtur  :  e  Polybio  vero  de  his  gestis 
nihil  nisi  excerpta  hodie  exstant.  Jusiinus  in  Trogo  excerpendo 
omisit  res  Eumenis  et  Antiochi  c;esta  ante  bellum  aegypliacum, 
denique  res  Epiphanis  Ptolemaei  et  Attali  bcllum  cum  Selgensibus. 

Cap.  I.  Narrat  bellum  achaicum ,  de  quo  multus  est  Pausanias 
in  Achaicis.  —  Constitit  Achseorum  respublica,  quam  Polybius, 
11,  c,  38,  tanquam  exemplnr  bene  constitutae  reipublicae  commen- 
dat,  societate  aliquot  urbium,  cui  pleraeque  mox  Peloponnesi  ci- 
vitates  sese  adjunxerunt.  Tam  arcta  vero  harum  civitalum  erat 
conjunctio.    ut  veluti   una  civitas  diverso  mcenium   ambitu  con- 

stans  videretur  esse.  Communem  eae  habebant  magistratum  ,  ce- 
terum  singulae  quoque  suis  territoriis  jura  praescribebant.  Neque 
ulla  hic  inter  civitates  opulentiae  vel  dignitatis  ratio  habita;  mi- 
nima  earum  aeque  jus  suffragiorum  habebat,  atque  maxima,  nisi 
plus  momenti  atque  auctoritatis  consilia  opulentiorum  civitatum 
ipso  eventu  afferrent.  Quandiu  justitia  et  concordia  ibi  regimen 
suum  tenuit,  nullae  quidem  usquam  conglobatae  gentes  illos  solio 
suo  dejicere  valebant;  at  ubi  virlutes  illae  in  exsiiium  missae,  et 
avaritia  et  honorum  immoderata  cupido  animos  illorum  labefa- 
ctavit,  discordiaeque  sparsum  est  venenum,  tandem  nobilissima 
respublica  interiit.  Haec  sunt  quaj  in  libris  suisexsecutus  est,  Achaeus 
et  ipse,  Polybius.  Cf.  etiam  Plutarchum  in  Vita  Arati. 

Cap.  II.  Mummio.  Qui  ex  ea  re  post  Achaicus  nominabatur. 
Annus  est  1/^6  a.  C.  N.  In  seqq.  narrat  prcelium  Diaei  ducis  in 
lsthmo,  sed  praeterit  antecedens  in  Phocide  commissum. 

Durn  hcec  aguntur.  Quae  jam  sequuntur,  ita  narrata  sunt,  ut 
bene  intelligi  nequeant :  praeterea  quaedam  non  recte  tradita. 
Antiochus,  quem  hic  dicit,  est  Epiphanes  ille,  Magni  Antiochi 
filius,  Romae,  quo  lanquam  obses  devenerat,  educatus;  is  Ptole- 
maeum  Philometorem,  sororis  ejus  Cleopatrae,  quam  Ptolemaeus 
Epiphanes  in  matrimonio  habuerat,  filium ,  bello  est  aggressus  : 
cujus  belli  historiam  ex  tenuibus  scriptorum  indiciis  egregie  con- 
cinnavit  Valesius  ad  Excerpta  Peiresciana,  p.  309  sq.  In  eo 
quum  ab  Alexandrinis  in  locum  ejecti  Philometoris  frater  junior, 
Evergetes  alter  vel  Physcon,  rex  appeilaretur,  Antiochus,  re- 
gnum  Philometori,  quocum  pacem  composuerat,  se  esse  restitu- 
turum  simulans,  Alexandriam  obsedit  :  bellum  igitur,  ut  ait  Ju- 
stinus,  infert  segni  admodum,  etc,  i.  e.  Ptolemaeo  Physconi,  qui 
aperte  hic  intelligitur.  Vide  Posidonium  apud  Athenaeum,  xu, 
p.  5/|9 ,  E.  Sed  Physcon,  qui  bello  tum  petebatur,  non  est  regno 
pulsus ,  ut  narrat  paullo  post  Justinus,  sed  repulit  potius  impe- 
tum  Antiochi  :  quo  facto  Philometoris  ad  eum  confugientis  pre- 
cibus  motus  cum  fratre  Alexandriae  tandem  recepto  fcedus  iniit, 
ut  simul  ambo  regnarent  (V.  Livium,  xlv,  c.  1 1  ).  Inde  An- 
tiochus  rex  bellum  contra  ambos  magnis  viribus  instauravit,  con- 
territus  denique  ab  legato  romano.  Apparet  igitur,  prius  bel- 
lum,  quod  cum  Philometore  gestum  est,  hic  confundi  cum  infelici 
oppugnatione  Alexandriae,  postquam  fratres  in  concordiain  rc- 
'lipnint 

Ptolcmcto.  Dicere  voluit  Ptolemaeo  Philotnetori  :  sed  per  er- 
rorem  in  hunc  translulit,  quod  Physconi,  rainori  fratri,  unice 
conveniebat. 

Majoris  sororis  succ  fdio.  I.  e.  Cleopatrse,  Antiochi  Magni  filia. 

Plolemceum.  Scil.  Physeonem. 

Cap.  III.  Filio.  Antiocho  Eupatore,  qui  illo  tempore  novem 
annos  natus   erat. 

Patruus  ejus  Demetrius.  Immo  patruelis  erat,  Seleuci  Philopa- 
toris,  fratris  majoris  Antiochi  Epiphanis,  qui  et  ipse  regnave- 
rat,  filius.  Inde  procreatum  est  alterum  vitium,  quod  Antiochum 
fratrem  dicit  propatruo.  Vide  Appianum,  Epit.  Livii  xlvi,  et  Ex~ 
cerpta  Diodori  apud  Valesium ,  p.  3aa. 

Regnumque  ei ,  occiso  pupillo ,  a  tutoribus  traditur.  Tutor  fuit 
Lysias.  Is  regnum  non  tradidit  Demetrio,  sed  a  militibus  inter- 
fectus  est  uterque,  Lysias  et  Antiochus,  ut  narrant  auctor  Maccab., 
i,  7,  et  Josephus  in  Antiq.  Jud. ,  xm,  c.  16,  et  Liv.  (loco  cit. ), 
ex  quo  haec  in  Epitome  leguntur :  «  Hunc  Antiochum  puerum  cum 
Lysia  tutore  ejus  Demetrius,  Seleuci  filius,  qui  Romam  obses 
missus  fuerat,  clam  (scil.  elapsus),  quia  non  diraittebatur  ab  Ro- 
manis,  interemit  et  ipse  in  regnum  receptus  est.  »  Itaque  hic  in 
Justino  legendum  slatuo  :  «  regnumque  ei,  occiso  pupillo  et  tuto- 
ribus,  traditur.  »  GRiEvius. 

Cap.  IV.  Prusias.  Idem  qui  Annibalem  exceperat,  supra  xxxn 
c.  4. 

Noverca.  Qua?  Diegyllis,  Thraciae  regis,  filia  erat. 
Et  Roma?  habebat.  Hoc  ceteri  omnes  de  Nicomede  narranl, 
cui  insidias  Romae  struxerat. 

A  jilio  interficitur.  Anno  a.  C.  N.  i5o.  Aliorum  de  hac  re  nar- 
rationes  collegis  Joannes  Foi  Vaillant ,  Arsacidarum  imperium , 
vol.  1,  p.  335  sqq. 

IN  LIBRUM  XXXV. 

Tam  pauca  ex  hoc  libro  servavit  Justinus,  ut  de  fontibus  Pom- 
peii  nihil  possit  intelligi.  Omisit  enim  bellum  piraticum  inter  Cre- 
tenses  et  Rhodios,  seditionem  Cnidiorum ,  quae  etiam  aliunde 
ignota  est;  quare  Wesselingius  exDiodoro^jr^^pt.,  p.  5o,4,  emen- 
davit  Cnossiorum  adversus  Cretcnses ;   deinde  bella  aliquot  De  - 

metrii  et  magnos  tumultus  in  superiore  Asia,  quos  Parthi  conci- 
taverant. 

Cap.  I.  Quaedam  de  chronologia  horum  temporum  bene  mo- 
nuit  Baylius  in  Dictionnaire  critique  et  historique  sub  voce  Cap- 
padocia,  nota  3. 

Ptolemceo.  Est  hic  Ptolemaeus  Philometor,  qui  filiam  quoque 
Alexandro  Bal?e  in  matrimonium  dedit. 

Subornant  Balam  quemdam.  Hic  MSS.  habent  :  «  subornant 
propalam  quemdam  » ;  unde  quidam  tenui  mutatione  fecerunt  : 
«  sub.  propolam  q. ,  »  i.  e.  hominem  ,  qui  merces  in  portu  pri- 
mus  anticipat,  Tiao-uXr^,  quo  verbo  Lucilius  satirographus  usus 
est  in  versibus  ab  Nonio  sub  v.  primiter  servatis  : 

Sicuti  quum  primus  ficos  propola  recentes 
Protulit,  et  pretio  ingenti  dat  primitu'  paucos, 

quod  hodieque  fit.  Sed  Gronovius,  historia  duce,  feliciter  resti- 
tuit  :  «  subornant  Balam  quemdam.  »  Ad  regnum  enimillotempore 
malis  artibus  pervenit  homo  incerta?  stirpis,  AXsc-av^pos  6  BaXa;  ab 
Josepho  dictus ,  Antiq.  jud.  ,  xiii,  c.  8;  Liv.  Epit.,  lii,  et  aliis, 
quorum  locos  indicarunt  novi  editores  Thesauri  Stephaniani 
(Paris. ),  sub  v.  BaXa?.  Ne  pereat  vocula  pro ,  quae  in  omnibus 
codicibus  invenitur,  possis  majore  cum  veritatis  specie  scribere  : 
«  subornant  pro  eo  Balam  q.  » 

Antiocho.  Est  Antiochus  Epiphanes. 

Cap.  II.  Duos  filios.  Scilicet  Demetrium  Nicanorem  et  Antio- 
chum  Sidetam. 

Primo  proelio.  Hoc  prcelium  commissum  est  prope  Antiochiam, 
Syriae  caput. 

IN  LIBRUM  XXXVI. 

Fontes  ignoti.  De  Judaeorum  gentis  originibus  multa  ab  Ju- 
stino  aliter  narrantur,  quam  facta  esse  novimus  ex  genuinis  et 
indigetibus  eorum  scriptoribus.  Vide  docti  viri  Schl/EGeri  dis- 
sertalionem  de  Fontibus  prctcipuis  errorumde  Judceis  in  scripto- 
ribus  profanis. 

Cap.  I.  Demetrias.  Est  Demetrius  Nicanor.  Accuratiora  vide 
apud  Josf.puum,   Antiq.jud.,  xm,  c.   4. 


IUSTORIAS  PHILIPPICAS.  207 

Eenigne...  habetur.  Per  decem  quidem  annos,  abi4i  usque  ad 
i3o  a  C.  N. ;  cf.  supra ,  xxix,  c.   i. 

Trypho.  Qui  prius  Diodotus  dictus  fuerat. 

Antiocho,  Demetrii  privigno.  Cleopatra  enim ,  Ptolemaei  Phi- 
lometoris  filia,  prius  Alexandro  Balae  nupta,  post  ab  ipso  patre 
ad  Demetrium  Nicanorem  missa  est  :  quare  Alexandri  filius  dici 
poterat  privignus  Demetrii.  —  Diu.  I.  e.  per  quatuor  ferme 
annos. 

Antiocho.  Est  Antiochus  Sidetes. 

Sub  Demetrio  patre.  Immo  jam  ante ,  sub  Antiocho  Epiphane. 

Cap.  II.  Judceis  origo  Damascena.  Vide  supra  ,  p.  1 38.  Quum  in 
originibus  judaeae  gentis  veteres  scriptores  non  nltra  conjecturam 
et  opiniones  saperent,  ut  vel  ex  Tacito  apparet,  non  mirum  est 
ad  venerandam  antiquitate  et  religionum  vetustissimarum  copia 
claram  urbem  Damaseum  has  qnoque  origines  ab  aliquibus  esse 
relatas. 

Ex  regina  Semiramide.  Sic  etiam  alii  veterum.  Ad  Damascum 
enim  hic  transferuntur,  quae  vulgo  narrabantur  de  urbe  Asca- 
lon.  Vide  B^hridm  ad  Fragmenta  Ctesiae  Cnidii,  p.  3t)3  sqq. 
Nam  quo  tandem  alio  modo  quam  per  Semiramidem  matrem 
Assyriae  reges  e  Syria  maritima  et  Damascena  peti  potuissent? 

Sepulcrum  Arathis ,  uxoris  ejus.  Scribendum  erat  Athares, 
ut  mature  viderunt  interpretes  Justini  :  erat  enim  haec  dea  Sy- 
rorum.  Vide  Creuzeri  Symbolicam ,  cujus  versionem  gallicam 
exspectamus  a  viro  clarissimo  Guigniaut,  vol  n,  p.  63  sq.  Eam 
teste  Strabone,  Ctesias  vocaverat  AepxeToi  (Vide  B^hr.  ,  p.  303), 
matremque  fecerat  Semiramidis  :  unde  factumest  ut  inde  deriva- 
retur  regum  assyriorum  genus.  Pater  ejus  Ctesiae  adh uc  ignotus 
erat ,  sed  a  posterioribus,  ut  in  Justino  videmus,  fictus. 

Abraham.  Idem  testatur  Nicolaus  Damascenus  in  Historia* 
universalis  excerptis ,  p.  114,  ed.  Orelli  :  ApJpo>r,;  epaatXeue  Aa- 
[xaoy.ou,  e7rr,Xu;  cuv  aTparw  aot^u.evoc;  ex  tt?  "-;?,$  ty;;  u:rep  Ba(3uXa>vo?  XaX- 
^atwv  Xe-^op.evr,;,  etc.  —  Quae  post  baec  falsa  narrantur,  ut  in  re 
notissima,  hic  admonere  et  corrigere  inutile  est. 

Moses.  Sic  vulgo.  Meliores  MSS.  omnes  Moyses ,  ut  Graeci. 

Montem  Sinas.  Sive  potius  Synam ;  Pragensis  :  Synai ,  ut  Ju- 
daei  ipsi. 

Cap.  III.  Quod  in  his  tantum  regionibus  gignilur.  Accuratiora 
habes  apud  Strabonem,  xvi,  p.   5a5  ,  et  plurimos  alios  scripto- 

res  quorum  locos  magna  copia  vide  collectos  in  parisina  The- 
sauri  Stephaniani  editione  sub  vv.  BaXcraixo?  et  BaXsajxov.  Inde 
etiam  vitium  cognosces  quod  paullo  post  committit  Justinus, 
dum  arborem  opobalsamum  et  succum  balsamum  appellat ,  quum 
vice  versa  dicere  debuisset  succum  opobalsamum  et  arborem  bal- 
samum.  Vide  Salmasium,  in  Exercitationibus  Plinianis ,  p.  58a. 

Hierichus.  MSS.  psene  omnes  Arcus  ;  Pragensis  :  Jericho,  quod 
liic  intelligitur.  Strabo  :  hptxoc,  unde,  quod  posuimus,  restituit 
Bongarsius. 

Primum  Xerxes...  Judceos  domuit.  «  Atqui  Xerxes  nunquam 
bellum  movit  judaeis,  utpote  qui  a  Cyro,  primo  Persarum  rege, 
persico  imperio  in  omne  tempus  fuerant  subjecti;  et  plus  cen- 
tum  quinquaginta  annis  ante  Xerxem  Chaldaeorum  rex  Nabucho- 
donosor  ter  domuerat  Judaeos  in  servitutemque  redegerat.  >»  Ber- 
neccerus.  Error  vel  Justini,  vel  Pompeii,  vel  eorum  quos  hic 
secutus  est ,  inde  provenisse  videtur,  quod  existimaverunt  Xerxem, 
quum  expeditionem  in  jEgyptum  faceret  per  Achaemenem  ducem , 
in  itinere  per  illas  regiones  sibi  subjecisse  etiam  Judseos. 

Subjecti  Syrias  regno.  Verius  Julius  Africanus ,  in  Chronicis  .... 
u-o^uvts;  iou^atot  -r?i  Maxs^ovtov  apxvi  ttots  {asv  IrroXsp.atot; ,  ttots  ^i 
AvTiovois  (Syriae  regibus)  steXouv  u-jrocpopot. 

A  Demetrio  quum  descivissent.  Dicit  Demetrium  priorem , 
Soterem ,  non  Nicanorem :  immo  jam  prius  illo  hoc  factum.  Recte 
Berneccerus  :  «  Josephus  in  Antiq.  Jud.,  xn,  c.  17,  refert,  Ju- 
dam  pontificem  maximum ,  postquam  accepisset  partas  a  Roma- 
nis  de  regibus  victorias,  legatos  Romam  ad  amicitiam  jungen- 
dam  cum  Romanorum  populo  misisse  ;  senatumque  dedisse  quod 
petebant.  Postea  etiam  ad  renovandam  cum  Romanis  societatem 
a  populo  judaico  et  rursum  ab  Hyrcano  pontifice ,  post  Antio- 
chi  regis  obitum,  legatos  Romam  esse  missos  scribit,  ipsaque 
senatus  consulta  de  postulatis  eorum  facta  recitat  idem  scri- 
ptor,xiu,  c.   17,   et  xiv,  c.   16.» 

Cap.  IV.  Attalus.  Cognomine  Philometor.  De  re  vide  Stra- 
^enem,  xiii,  et  Liv.  Eplt.  11. 

Ab  Eumene  patruo.  lmmo  ab  Attalo  patruo,  cui  ipse  succes- 
sit  ,  ut  recte  narraverat  Pompeius.  Vide  Prologum.  Errorem  ex- 
plicuit  Perizonius  in  Animadvers.  historicis ,  p.  79,  ed.  Harless. , 
et  ante  eum  Loritus  Glareanus,  qui  ad  h.  1.  tabula  pergameno- 
rum  regum  genus  et  successionem  illustravit. 


HISTORIAS  PIHLIPPICAS.  209 

Matri.  Qua,'  erat  Stratonice,  Ariarathis,  Cappadocum  regis , 
iilia. 

Citharistce  cujusdam  filia.  MS.  unus  Aristhe ,  quod  foret  ApicTYis. 
Sed  vide  Sevinum,  in  Hist.  de  V  Academie  des  Inscriptions  et 
Belles-Lettres ,  vol.  xn,  p.  3 1 3.  —  Sequentia  explicuit  Frein- 
shemius  in  Supplcmentis  Livii ,  lix,  c.  4 8-5 1.  —  Perperna  in 
MSS.  Justini  et  aliorum  scribitur  Perpenna.  Is  Aristonicum  vicit 
captivumque  Romam  misit,  ubi  in  carcere  senatus  jussu  necatus 
est ,  anno  Urbis  465.  Vide  Plinii   Hist.  nat. ,  xiii,  c.  3. 

M.  Aquilius.  Ceteri  scriptores  omnes  Manium  Aquilium  vo- 
cant,  quod  apud  Justinum  restituendum  fuit  :  M.  enim  Marcum, 
M\  Manium  in  MSS.  significat;  quod  apparet  quam  facile  cor- 
rumpatur. 

IN  LIBRUM  XXXVII. 

Ponticorum  regum  historia  ex  tam  paucis  scriptoribus  hodie 
nota  est,  ut  Pompeii  fontes  sciri  non  possint.  In  originibus  quas 
posuit  populorum ,  ab  Justino  magnam  partem  omissis,  cogno- 
scimus  hic  illic  narrationem  Memnonis ,  quo  auctore  Trogum  jam 
supra  saepius  usum  vidimus. 

Cap.  I.  Mithridati  Pontico  Phrygia  major.  MSS.  omnes  Syria 
major,  quod  historia  repudiat.  Jam  editor  Aldinus  probantibus 
successoribus  cunctis  hunc  errorem  correxit  ex  sequentis  libri 
c.  5  ,  ubi  Mithridates  Eupator  dicit  :  «  Sibi  pupillo  majorem 
Phrygiam  ademerint ,  quam  patri  suo  praemium  dati  adversus 
Arislonicum  auxilii  concesserant.  »  Adde  Appiani  Mithridatica , 
c.   12  et  57. 

Ariarathis.  Scil.  Sexti,  cognomine  Philopatoris. 

Namque  Laodice  ex  numero.  Dubitationes  de  hac  re  protulit 
Baylius,  Dictionnaire  critique  et  hist. ,  sub  v.   Cappadocia. 

Unum  pa/vulum.  Scilicet  Ariarathem  septimum. 

Per  xlvi  annos.  Immo  viginti  sex ,  ab  a.  89  a.  G.  N.  ad  a.  63, 
ut  ceteri  scriptores. 

Cap.  II.  Per  utrumque  tempus.  «  Noctu  scilicet  et  interdiu. 
Quod  autem  cometes  ille  cceli  seu  superioris  hemisphaerii  quar- 
tam  partem,  hoc  est  gradus  Z|5,  occupasse ,  et  quatuor  horarum 
spatium  ortu  occasuque  consumsisse  dicitur,  id  de  cauda  ipsius 
in   tantam   porrecta  longitudinem    et  solis  radiis  iilustrata,    non 

de  capite  ipsoque  corpore  est  intelligendum.  —  Vide  Keppleri 
Paralipom.  ad  Vitell. ,  p.  7.66.  »  Berneccerus.  Qui  paullo  post 
addit  ex  Plinio,  Hist.  nat.,  u,  c.  25  :  «  Brevissimum,  quo  cometae 
cernantur,  spatium  septem  dierum  annotatum  est;  longissimum, 
octoginta.  » 

Ca.p.  III.  Hae  res  gestae  sunt  a.  C.  N.   112. 

Cyrum.  Vide  supra  1 ,  c.  8 ;  et  de  Zopyrionc ,  11 ,  c.  3,  et  xn,  c.  2 , 
collato  St.-Croix,  Examen  critiq.  des  hist.  cV AL ,  p.  629  sqq. 

Philippum.  Ut  infra  xxxvin,  c.  7.  Paullo  minus  dixit  ix,  c.  2. 

Jngenti  felicitate  perdomuit.  Accuratiora  de  locis  quse  in  illis 
regionibus  perdomuerit,  habes  apud  Strabonem,  vn ,  p.  214 ; 
xi,  p.  344;  xii,  p.  382  sqq. ;  et  apud  Memnonem  in  his  verbis  : 
KaTScrTp^axo  iroXep.tt>  to£>5  ~£p'1  fbv  <t>a<Jtv  paatXsT;  eco;  twv  U7rea  tov 
Kauxacov,  quos  paullo  post  Tcu;  2/.y0wv  pasiXeTs  appellat.  Ceterum 
alii  narrant  eum  ponticas  gentes  prius  quam  scythicas  bello  la- 
cessivisse. 

Cappadociam.  Unde  Ariobarzanem  regem  ejecerat. 

Cap.  IV.  Quotidiana  exercitatione.  Vegetius  de  re  militari,  11, 
c.  1  :  «■  Exercitus  ex  re  ipsa  atque  opere  exercitii  nomen  acce- 
pit,  ut  ei  nunquam  liceret  oblivisci  quod  vocatur.  » 

Pylcemenem.  Vide  p.  i44«  Addenda  quaedam  sunt  de  historia. 
Videtur  post  obitum  Pylasmenis,  qui  Romanis  in  debellando  Ari- 
stonico  auxilium  tulerat,  Evergetes  in  regnum  Paphlagonia?  per 
testamentum  Pylaemenis  successisse  :  sed  Eupatore  pupillo,  vel, 
quod  verisimilius  est,  x\siam  peragrante  et  ab  omnibus  ibi  pe- 
riisse  credito,  Paphlagones  defecisse  :  aliter  enim  eorum  terra  in- 
festo  exercitu  invadi  non  poterat.  Accuratiora  reliqui  scriptores 
non  suppeditant  Male  de  hac  re  statuit  Joannes  Foy  Vaillanty 
in  libro  de  regibus  Bithynice ,   p.  34 1. 

IN  LIBRUM  XXXVIII. 

Conferri  ubique  debent  Arriani  Mithridatica.  A  Pompeio  Trogo 
plurima  hic  ex  Memnone  hausta  esse  credibile  facit  consensus 
eorum,  quae  ex  Memnone  excerpta  nobis  servavit  Photius  in  Bi- 
bliotheca.  Chronologia  rerum  Mithridatis  perquam  dubia  est. 
Quaedam  rectius,  quam  ante  constituta  sunt  ab  Joanne  Ernesto, 
Woltersdorf.  in  commentatione  ab  Academia  Gottingensi  a.  181 3 
praemio  ornata  :  Comm.  vitam  Mithridatis  Magni  per  annos  si  - 


HISTORIAS   PHILIPPICAS.  211 

stens  :  unde  jam  supra  qttsedam  hausimus,  licct  in  omnibus  con- 
sentire  cum  auctorc  non  possimus. 

Cap.  I.  Sororis  alterius  Laodices.  De  hac  legenda  sunt  quae 
acute  disputavit  Baylius  in  Dictionnaire  sub  voce  Laodice. 

Currus  falcatos.  Hi  quales  fuerint  ita  descripsit  Cicero  :  «  Ex 
snmmo  temone  hasta?  praefixae  ferro  eminebant;  utrinque  a  jugo 
ferreos  direxerant  gladios,  et  inter  radios  rotarum  plura  spicula 
eminebant  in  adversum;  aliae  deinde  falces  summis  rotarum  or- 
bibus  hasrebant,  et  aliae  in  terram  demissae,  quicquid  obvium 
concitatis  equis  amputatura?.  » 

Cap.  III.  Tigranes.  Strabo,  xi ,  prope  finem  :  Tigranes  Kat' 
apyjx?  (asv  wfjLTipsuae  irapa  ITapOcic  eiretTa  »$V  exeivtov  eruxe  xa6o'aou,  Xa- 
po'vT6>v  (j.kt86v  eP^op/nxovTa  aOXwva?  tvi?  Aoaevia;,  etc.  Qui  locus  Ju- 
stini  narrationem  magnopere  confirmat.  Bongarsius  :  «  Appianus 
Ariobarzanem  a  Mithroa  et  Bagoa  Cappadocia  pulsum  scribit ,  et 
in  ejus  locum  Ariarathem  constitutum;  Nicomedem  vero  Bithynia 
a  Socrate  fratre  ejectum.  »  Si  igitur  Mithroam  et  Bagoam,  quo- 
rum  mentio  alibi  non  invenitur ,  pro  ducibus  Tigranis  habebis , 
consentiet  Justini  narratio  etiam  cum  Appiano,  Mithrid.,  c.  10. 
Sed  moneri  debet  Ariobarzanem  jarn  semel  ab  Romanis  in  re- 
gnum  restitutum  nunc  altera  vice  expelli ;  post  iterum  reduci  per 
legatos  Romanorum;  tertium  denique  ab  Sylla  :  quod  neglectum 
ab  historiarum  scriptoribus  ex  solo  Appiano  poterat  recte  con- 
stitui.  Cf.  Woltersdorfii  Comment.  ,  p.   37   sqq. 

Mortuo  Nicomede ,  etiam  filius  ejus.  Vide  Appian.  ,  1.  c. ,  et 
Memnonem,  p.  a3o,  ed.  Bekkeri.  Est  annus  89  a.  C  N. 

Aquilius.  Manius  Aquilius.  Vide  Appian.,  c.  11.  De  Maltino, 
conf.  infra  ipsum  Trogum,  c.   /(. 

Legatos  ad  Cimbros.  Dubitabat  de  his  Freinshemius ,  et  e  ca- 
pite  7 ,  ubi  Bosporus  memoratur,  restituebat  Cimmerios.  Sed 
Trogus  pertinere  ad  eos  videtur,  qui ,  ut  multi  alii,  Cimmerios 
partem  Cimbrorum  vel  eumdem  omnino  populum  esse  credide- 
rit  :  ita  etiam  Posidonius,  unde  jam  supra  vidimus  Trogum  multa 
hausisse.  Vide  Wesseling.  ad  Diodor.  v,  c.  3a. 

Bastarnas.  Quos  alii  codd. ,  etiam  aliorum  scriptorum,  Baster- 
nas  vocant. 

Cap.  IV.  Quinque  millibus  Macedonum.  ViHe  xvn  ,  c.  1.  Quod 
deinde  dicit,ykro.v  tribus  prveliis  Romanos ,  ex  parfe  lantum  ve- 

rum  est  :   tria  quidem  proelia  commisit,  sed  non  in  omnibus  pa- 
riter  vicit. 

Pretio  remotum.  Vide  xliii,  c.  v ,  et  Plinium. 

Pro  jure  imperii.  Sic  exempli  causa  praetor  latinus  iis  dixit 
apud  Livium  vm,  c.  4  :  "  Cur  non  alter  ab  Latinis  consul  da- 
tur?   ubi  pars  virium,  ibi  et  imperii  pars  est.  » 

Cap.  V.  Quam  et  proavo  suo  Mithridati  Seleucus  Callinicus  in 
dotem  dedisset.  Fallitur  hic  Pompeius  Trogus,  ut  demonstravit 
Niebuhrius  in  Opusculis ,  t.  i,  p.  261  sqq.  Antiochus  deus  ei  di- 
cendus   erat. 

Regem  Rithynice  Chreston.  Xoyxttov,  Nicomedis  fratrem,  de  quo 
videndus  est  Schweigh^euserus  ad  Appiani  Mithrid. ,  c.  10. 

Cap.  VI.  Quippe  non  delicta  regurn.  Similia  Mithridatem  di- 
centem  fecit  Sallustius  in  epistola  ejus  ad  Arsacem  regem  : 
«  Namque  Romanis  cum  nationibus,  populis,  regibus  cunctis 
una  et  ea  vetus  causa  bellandi  est,  cupido  profunda  imperii  et 
divitiarum,  etc.  » 

Sic  et  avum  suum  Pharnacem.  Hujus  rei  vestigia  apud  ceteros 
scriptores  frustra  quaeruntur.  En  quid  de  ea  dicat  Jo.  Foy  Vail- 
lant  in  libro  de  Regib.  Ponti,  p.  5o  :  «  Unde  enim  Pharnacis  illa 
cum  Eumene  affinitas  ?  quae ,  etiamsi  Eumenes  grandioribus  filiis 
caruerit,  tamen  Attalum,  ejus  fratrem  ,  qui  ei  successit ,  exclu- 
deret?  Videtur  igitur  Eumenes  parvulos  tantum  ex  Stratonica  , 
Ariarathis  Cappadocum  regis  filia,  reliquisse ,  qui  per  aetatem 
regnum  administrare  non  poterant.  Quam  ob  causam  Eumenis 
sororem  duxit  Pharnaces  et  consensu  omnium  affinium  succeda- 
neus  regi  Eumeni  nuncupatus  est.  Quod  Attalus  improbans  regno 
succedere  voluit  :  —  quae  res  senatus  arbitrio  videtur  delata.  — 
Attalo  vero  regnum  senatus  attribuit.  »  Abbas  Sevinus ,  in  suis 
Recherches  sur  les  rois  de  Pergame ,  hanc  rem  plane  intactam 
reliquit. 

Hujus  nepote.  I.  e.  Jugurtha.  —  Modo.  I.  e.  ante  sedecim 
annos. 

Avi.  Legitur  nonnullis  in  codicibus  patris  (Masinissae);  licet 
scriptores  latini  patrem  nonnunquam  latiore  sensu  dixerint,  nos 
ex  codice  Gothano  et  ed.  Aldina,  tfw  praetulimus  verbum. 

Cap.  VII.  Nicatore  Seleuco.  Scilicet  bbproaviam,  Seleuci  Cal- 
linici,  sive  potius  Antiochi  Dei  filiam.  Vide  notam  ad  cap.  v. 

Hoste  vago.  Nam  Scythae  erant  ap.a^o'Pioi. 

Bosphorum.  «  Hic  agitur  de  faucibus  Cimmerii  freti  (quasdi- 
cunt  Cimmerium  Bosporum ) ,  non  de  angustiis  freti  Byzantini.  » 

Faber. 

Cap.  VIII.  Finiunt  hic  subito  res  Mithridatis  :  ac  sane  non  so- 
lum  Epitomator,  sed  ipse  Trogus  eas  hic  dimisisse  videtur  : 
nam  quae  jam  sequuntur,  ab  historiae  romanae  scriptoribus  plu- 
ribus  jam  ante  ipsum  narrata  erant. 

Mortuo  rege  Ptolemceo.  I.  e.  Philometore,  in  pugna  adversus 
Balam,  anno  a.  C.  N.  \l\l ■>  quem  constituit  Lelronnius  in  Ubro 
celeberrimo. 

Ptolemceo ,  per  legatos.  I.  e.  Ptolemseo  Physconi ,  ut  videtur, 
vel  fratri  Evergetae. 

In  exsilium.  In  insulam  Cyprum,  a.  1S2. 

Filium.  Memphitem . 

Cap.  IX.  Arsacides.  Vide  p.  i38. 

Supra.  xxxvi,  cap.  1. 

Filiam.  Rhodogunam ,  quam  Appianus  narrat  ipsi  a  fratre 
Phrahate  datam  esse. 

Post  hujus  (i.  e.  Mithridatis  primi)  mortem.l.  e.  a.  C.  N.    i3ti. 

Antiochum  fratrem.  Qui  erat  minor  natu,  Sidetes  dictus,  no- 
vem  annis  post  prius  Demetrii  imperium  regnans. 

Cap.  X.  Secuta  sunt  ccc  millia  lixarum.  Quidam  MSS.  solum  : 
millia  lix. ;  Orosius  et  Paulus  Diaconus,  qui  hunc  locum  compi- 
larunt,  ducenta  millia  lix.  ;  sed  Excerpta  vaticana  Diodori ,  nuper 
ab  Angelo  Maio  edita,  lectionem  firmant,  xxxiv,  §  9  :  Tpia*ovTa 
[xuf.a^a?  cuv   toT;  ix.ro<;  ty;;  ra^Eto;  ava^sPrxoCTiv. 

Advenienti  Antiocho.  Sunt  in  hac  expeditione ,  annis  a.  C.  N. 
i3a  et  i3i  facta,  quaedam  qua?  dubitationem  admittant ,  indicata 
a  Frcelichio  in  Annalibus  Syiias  3  p.  80  sqq. ,  et  Vaillantio ,  An- 
nalib.  Arsacidarum ,  p.   53  sqq. 

Pcenitere  deinde.  Adde  quae  infra  narrantur,  xlii,  c.   1. 

IN  LIBRUM  XXXIX. 

Incertum  ex  Phylareho  haec  sumta  sint  an  ex  Porphyrio ,  cu- 
jus  excerpta  habes  apud  Eusebium  ex  armeniaca  versione  trans- 
latum.  Justinus  finit  ./Egypti  historiam  cum  Ptolemaeo  Lathuro  rege 
et  alia  multa  omisit. 

Cap.  I.  Cleopatra  socru.  Redi  ad  xxxvm,  c.  9. 

Duce  Tryphone.  Mirum  :  nam  Tryphon  jam  octo  annis  ante 
hoc  tempns  ab  Antiocho  Sidete  occisus  erat;  Justinus  quidem, 
supra,  xxxvi,  c.  i,  nihii  dixerat  nisi  bello  vincitur :  at  interfe- 
ctum  esse  constat  ex  Appiano  Syr. ,  c.  68,  et  Josepho,  Antiq. 
jud.,  c.  7.  Nisi  igitur  alius  plane  hic  Tryphon  est,  a  ceteris  scri- 
ptoribus  non  memoratus ,  errorem  statuamus  necesse  est :  ac  sane 
in  priore  seditione  primi  defecerant  Antiochenses ,  deinde  aliae 
civitates  (Cf.  Joseph.,  loc.  cit. ,  c.  5);  et  Apameni  Tryphonis 
populares  erant. 

Antiochi.  Sidetis. 

Alexandri.  Qui   cognomine   erat  Zabinas ,    quod  in  Syrorum 
lingua  significat  emtus.  Cf.  Prolog.  Annus  est  128  a.  C.  N. 
Interficitur.  A.  126. 

Cap.  II.  Facetis  jocis  sacrilegium  circumscribens .  «  Joci  illi 
faceti,  quos  nemo  explicavit,  ita  intelligendi  sunt.  Ex  veterum 
monumentis,  praesertim  autem  ex  numismatibus,  constat,  Jo- 
vem  saepe  ita  sculptum  aut  fusvim  fuisse,  ut  Victoriae  simula- 
crum  vola  manus  sustineret,  porrecto  brachio.  Ille  autem  Alexan- 
der,  rem  facete  ad  jocum  traducens,  Ecquid  videtis,  inquiebat , 
Jovem  ipsum  opt.  max.  Victoriam  mihi  ultro  offerre ,  ac  me  prope 
invitare ,  ut  eam  e  manu  ipsius  tollam ,  quae  scilicet  nimio  ipsi 
oneri  est  eumque  in  sudorem  dare  posset  :  ita  grave  ac  ponde- 
rosum  est  solidum  illud  ex  auro  Victoriae  simulacrum.  Hic  jocus, 
haec  irrisio  sacrilegi  principis  fuit.  »  Faber.  Noti  sunt  simillimi 
sive  potius  iidem  joci  Dionysii  Syracusani,  quos  Valerius  Maxi- 
mus  initio  librorum  suorum  ex  Cicerone  expressit. 

Jovis  aureum  simulacrum.  Hoc  sacrilegium  Clemens  Alexandri- 
nus  in  Protrept.,  p.  i5,  et  Arnobius  Adv.  Gentes ,  vi,  p.  267, 
Antiocho  Cyziceno  tribuunt,«  quem,  ut  ait  Arnobius,  ferunt  de- 
cem  cubitorum  Jovem  ex  delubro  aureum  sustulisse  et  ex  aere 
bracteolis  substituisse  fucatum.  » 

Frater  ipsius  Cyzicenus.  Antiochus  Cyzicenus,  Antiochi  Side- 
tis,  fratris  Demetrii,  mariti  Cleopatrae,  filius,  ob  metum  Deme- 
trii  in  urbe  Cyzico  educatus. 

Cap.  III.  Morilur.  A.  117   a.  C.  N. 

Minorem  filium.  Ptolemaeum  Alexandrum ;  majorem  :  Ptole- 
maeum  Lathurum.  Vide  de  his  omnibus  cl.  Letronnium  ,  in  Re- 
cherches  pour  servir  a  Vhistoire  de  VEgypte,  p.   106  sqq. 

Cap.  IV.  De  temporibus  horum  imperiorum  vide  Porphyrium 
ap.  Euseb. ,  1,  c.  22,  p.  117  sqq.,  ed.  Mai.  et  Zohrab. 

Recessisset.  Scilicet  in  Syriam  cum  exercitu  triginta  millium. 
Vide  Josephum,  Antiq.  Jud.,  xiii  ,  c.  12,  cujussqq.  capita  etiam 
conferenda  sunt  cum  Justino. 

Cap.  V.  Ptolemceo.  Dicit  Lathurum  vel  Soterem ,  qui  regnavit 
ab  a.  89  ad  81   a.  C.  N. 

Frater.  Scil.  Ptolemaeus  Apion,  frater  ex  Ptolemaeo  Physcone. 
Vide  Lipsium  ad  Taciti  Annal.  ,  xiv,  c.  1  8. 

Provincia  facta.  Male  Justinus  ad  hoc  tempus  refert,  quod  tri- 
ginta  annis  post  factum  est.  Nam  primum  ,  Livio  auctore  (in 
Epitome,  lxx),  senatus  Apionis  regni  civitates  liberas  esse  jussit; 
inde  Cyrenaei  tyrannis  vexati  a  Lucullo  leges  acceperunt;  denique 
anno  U.  C.  686,  in  provinciae  formam  redacti  sunt.  Vide  inge- 
niose  de  his  rebus  exponentem  Valesium  ad  Ammian.  Marcell., 
xxii,  c.  16.  Eodem  plane  modo  egit  Justinus  in  narratione  de 
archontibus  atticis,  de  qua  vide  quae  diximus. 

Creta.  A  Q.  Csecilio  Metello  debellata  a.  6X6  U.  C. 

Cilicia.  Quae  septem  annis  ante  a  Publ.  Servilio  Isaurico  devicta 
fuerat. 

Erotimus.  Non  novimus  ex  ceteris  talem  regem  :  quare  Vossius 
eum  pro  Areta  habuit,  qui  jam  ante  Grypi  mortem  Arabum  im- 
perium  tenebat  et  ultra  Pompeii  victoriam  continuavit.  Alius  ejus 
temporis  rex,  Obedas  vel  Obodas ,  ejus  pater  fuisse  videtur.  Vide 
Joseph.,  Antiq.  Jud.,  xin,   i3,  et  Stephanum  Byz.,  voce  Auapa. 

IN  LIBRUM  XL. 

Quam  lenuem  hujus  libri  particulam  Justinus  servaverit,  ju- 
dicabis  ex  Prologo.  Quod  Pompeius  Trogus  in  hoc  libro  per- 
currit,  dimidium  saeculi  ab  a.  81  a.  C.  N.  ad  a.  3i,  ob  histori- 
corum  interitum  summis  difficultatibus  impeditum  est,  quas  tollere 
studuerunt  Forsterus  comment.  de  Successoribus  Ptoiemcei  vu, 
in  Commentt.  Societatis  Gotting. ,  vol.  111,  et  Champollion  Fi- 
geac ,  in  Annales  des  Lagides ,  vol.  11. 

Cap.  I.  Ptolemaeum.  I.  e.  Lathurum. 

Parthica  societate.  Parthos  enim  paullo  ante  acri  bello  devi- 
cerat. 

TranquiliissimG  regno.  Non  ab  omni   parte   hoc  verum   :  nam 

bella  per  id  tempus  gessit  cum  Selene,  Antiochi  Pii  uxore,  alia 
in  Phcenieia.  Vide  Josephum,  Antiq.  Jud.,  xiii,  c.  16. 

Cap.  II.    Victo.  Ad  Tigranocerta,  a.  U.  C.  685. 

Antiochus.  Cognomine  Asiaticus. 

Cyziceni  filius.  Immo  nepos,  filius  Antiochi  Pii.  Vide  Appian.  , 
in  Syriacis ,  c.  49- 

Postea.  I.  e.  post  quatuor  annos ,  debellato  Mithridate. 

Angulo  Cilicice.  Commagene.  Vide  Feoelich.,  Proleg.  ad  An- 
naies  Syria? ,  p.  70  sqq. 

In  provincia?  formam  redegit.  A.  64  a.  C.  (61^0  Urbis). 

1N  LIBRUM  XLI. 

Continentur  in  hoc  libro  res  parthicae  et  bactrianae ,  de  quibus 
tantum  abest  ut  fontes  Trogi  certo  indicare  valeamus ,  ut  vel  Ju- 
stini  excerptum  nobis  in  multis  rebus  pro  fonte  sit.  Meliores  quae 
de  difficili  hac  historia  institutae  sunt  quaestiones  habentur  in  Th.  S. 
Bayeri,  Historia  regni  Gr&corum  Bactriani,  et  Joannis  Foy  Vail- 
lant ,  Annalibus  Arsacidarum. —  Qui  in  fine  Prologi  indicantur 
reges,  Apollodotus  et  Menander,  non  erant  Indiae  reges,qualfs 
vulgo  habebantur,  sed  Bnctrianae,  uti  nuper  victricibus  rationi- 
bus  demonstravit  Lassenus,  de  Pentapotamia  indica,  p.  48  sqq. 

Cap.  I.  De  tempore,  quo  scythicam  terram  reliquerint  hi  exsu- 
les,  Arrianus  in  toI?  IIap6i>ccTs  tradiderat ,  ndp6oui;  eVt  SeacoaTpt^os 
tou  At-yuTTTtov  (3aaiXeci>?  >ca!  Iav^uaou  d-rrb  t^;  acpwv  /wpa;  615  tyiv  vuv 
u.£TotKri(jai.  Hunc  Justinus ,  1,  cap.  1,  Tatiaurn  vocat.  Ad  idem 
tempus  alia  quoque  narratio  hanc  rem  refert  a  Suida  servata  voce 

2e'aci>aTpt<; >cat  xaTo>>ciaev  ev  rJj  Aaauptwv  x,tDpa  2>cu6a>v    dv^pac,    p.upta- 

£a;  cp',  otTtve?  e>cXx6y;aav  IIdp6oi,  0  eaTt  IlepaixYi  ^XcoaaYi  2x66  ai'  xal 
ixevpt  aiijxepov  eyouat  tyiv  aToXrjv  xat  tt,v  XaXtav  xat  tou?  vg'i/.cu;  twv 
2xu6cov. 

Trinis  bellis,  per  maximos  duces .  Primum  per  Crassum;  deinde 
per  Antonium ;  denique  per  Ventidium  :  sed  hic  quidem  victor 
eorum  exstitit. 

Mille  urbium.  Cf.  Apollodorum  in  nap6txoI?  apud  Strabonem, 
xv,  p.  472. 

Et  Areos,  et  Spartanos ,  et  Margianos.  Unde,  amabo ,  hic 
graecus  populus  Spartani?  Codex  mediceus  habet  Sparnos ,  i.  e. 

Parnos,   vicinus  Dahis  populus,    a  Graecis  quoque  nonnunquam 
Sivapvoi  dictus.  Recte. 

Fines...  in  tantum  protulere.  Vide  Strabon.,  xi  ,  p.  35/,,  et 
Ammian.  Marcell.  ,  xxiii,  c.  6,  §  43  sqq. 

Cap.  II.  Signum  his  in  prcelio...  tympano  datur.  Vide  Plutarch., 
Vita  Crassi,  c.  2  3. 

Loricce  plumatce.  I.  e.  ex  laminis  ferreis  in  modum  plumae  fa- 
ctis  conserta?. 

Cap.  III.  Sepultura.  Hoc  de  Hyrcanis  vulgo,  non  de  Parthis 
narratur. 

Cap.  IV.  Seleuco.  Scilicet  Callinico  vel  Pogone  :  is  autem  An- 
tiochi  Soteris  modo  memorati  nepos  erat,  non  pronepos,  ut 
scribitur.  Errorem  chronologicum  hic  commissum  explicavit  Henr. 
Valesius  ad  Ammian.  Marcell.,  xxiii,  c.  6,  et  Bayer ,  Hist.regm 
Bactr. ,  p.  5i   sqq. 

Jntiochi.  Scil.  Hieracis.  Vide  xxvn,  c.  2. 

Oppressit.  Haec  victoria  et  quae  jam  sequuntur,  secundum 
Suidam  et  chronographos,  tribuenda  sunt  alteri  Arsaci,  fratri 
hujus,  Tiridati  cognomine.  Sic  recte  factum  ab  Vaillantio ,  An- 
nal. ,  p.   10  sqq. 

Quem  diem.  Diem  jam  inveniri  non  licet ,  sed  Bayerus,  Hist. 
Bactr.,  p.  59  sqq. ,  quaestione  instituta  annum  constituit  240  a. 
C.  N. 

Cap.  V.  Hujus  (i.  e.  Tiridatis )  filius.  Artabanus,  rex  tertius  , 
sed  a  Trogo  quoque  pro  secundo  habitus,  ut  ex  Prologo  effi- 
citur. 

Antiochum.  Scilicet  Magnum,  Callinici  filium,  a.  C.  N.  208. 

Tertius rex.  Verius  ab  aliis  quartus  dicitur. 

Mithridati.  Quem  recte  Orosius  v,  c.  4?  sextum  ab  Jrsacere- 
gem  appellat. 

Cap.  VI.  Eucratides.  Qui  regnavit  ab  anno  181-146,  dum 
Mithridates  in  Parthis  ab  eodem  ferme  anno  usque  ad  1 36  a. 
C.  N.  Cf.  Lassenum,  Diss.  cit. ,  p.  54  sqq. 

Sogdianorum  et  Drangianorum  Indorumque.  Non  fideliter  haec 
ex  melioribus  MSS.  expressa,  qui  praebent  :  «  Sogdianorum  et 
Arachotorum  et  Drangaritorum  Indorumque  :  »  in  qua  lectione, 
ut  ab  omni  parte  genuina  sit,  nihil  restat  quam  ut  emendes  cum 
Luca  Holstenio,  in  Comment.  ad  Steph.  Byz.,^.  io3  :  «  Dran- 
garum    et  Ariorum.  »    Ceterum  horum    bellorum    pars  jam  sub 

Menandro  gesta  erat,  qui  Eucratidem  praecessit.  Vide  Bayerum  , 
p.  75,  89. 

Demetrii.  Qui  filius  Euthydemi  erat  et  ante  Menandrum  Bac- 
trianae  rex.  Vide  Bayerum  ,  loc.  cit. ,  p.  92  ;  et  Lassen.  ,  diss.  , 
p.   5o-52  sqq. 

Indiain  in  potestatemredegit.  Anno  146  a.  C.  N. ,  ex  quaestio- 
nibus  Bayeri ,  p.   92-99  sqq. 

A  Jilio.  Qui  et  ipse  Eucratides  vocabatur.  Vide  Bayer.  Post 
annum  vero  142  a.  C.  N.  bactrianum  imperium  sensim  in  Par- 
thorum  potestatem  concessit.  Vide  Lassen.  ,  p.    54- 

Hyrcardam...  Elymceorum.  Vide  Vaillant.  ,  Annal. ,  p.  41. 

IN  LIBRUM  XLII. 

Cap.  I.  Phrahates.  Septimus  Arsaces,  qui  inlelligebatur  xxxviii  , 
c.  9  et  10. 

Antiocho.  Sidete. 

Himerum.  Posidonius  apud  Athenaeum,  xi ,  p.  466,  B  : 
iaepo?  0  Tupavvviaa?  ou  povw  twv  Ba^uXwvitov ,  aXXa  stal  SeXEUjcscov. 
Plura  apud  Vaillant.  Annal.,  p.  6-2. 

Cap.  III.  jEgialeum.Vel,  ut  alii  MSS. ,  JEgialium  :  Diodorus 
quoque  hunc  ^Eetae  et  Hecates  filium  dicit  AqtaXsa,  vulgo  autem 
Absyrtus  vocatur.  Vide  interpp.  ad  Cicer.,  de  Nat.  deorurn , 
111,  c.   19. 

Cap.  IV.  Igitur  Mithridates ,  rex  P.  Subito  hic  Justinus  ab 
nono  hoc  Arsace,  Mithridate  Magno ,  cap.  2,  transit  ad  Arsa- 
cem  decimum  tertium,  et  ipsum  Mithridatem  nomine,  qui  a. 
60  a.  C.  N.  impeiium  capessiverat.  Vitinm  hoc  Justini,  non 
Pompeii  esse  ostendit  Vaillantius,  in  Annal. ,  p.  68,  haec  ad- 
dens  :  «  Forsitan  deceptus  est  Justinus ,  quod  uterque  Mithridates 
bellum  cum  Artavasde,  Armeniorum  rege,  gesserit.  At  duo 
certe  hujus  nominis  Armeniae  principes  exstitere,  unus  Tigranis 
junioris  avus ,  alter  hujus  Tigranis  filius.  « 
Crassum.  A.  53  a.  C. 
Filium.  I.  e.  M.  Crassum. 

lnita  cum  Labieno  societate.  Is  enim  a  Bruto  ad  auxilia  ar- 
cessenda  missus  fuerat;  sed  quum  in  reditu  debellatos  occisores 
Caesaris  ad  Philippos  percepisset,  in  Parthos  reversus  est.  Ibi 
comperta  Antonii  desidia ,  auctor  regi  fuit ,  ut  bellum  inciperet. 

Phrahates.  Scilicet  quartus  sive  Arsaces  xv ,  a  Plutarclio  «^paopTYi? 
dictus,  ab  Syncello  <t>paocpTYis. 

Cap.  V.  Post  hcec.  Anno  19  a.  C. 

IN  LIBRUM  XLIII. 

Origines  latinae  et  romanae  ex  iisdem  auctoribus  sumtae  sunt, 
unde  sua  hausit  scriptor  de  origine  gentis  romance  :  sed  difficile 
est  eos  accurate  definire.  — De  Massilia  quae  narrantur,  ex  Ari- 
stotele  magnam  partem  petita  sunt.  De  hac  ^rbe  praeclarum  li- 
bellum  scripsit  Henricus  Ternaux  :  Historia  reipublicce  Massi- 
liensium  a  primordiis  ad  ISeronis  tempora,  Gottingae,  1826.  — 
Liguriar  origines  omisit  Justinus. 

Cap.  I.  Tertio  loco...  Faunum.  Secundus  esse  ferebatur  Picus. 

Ex  filia  Fauni  et  Hercule.  Pluribus  haec  ex  veteribus  auclo- 
ribus  narravit  Dionysius  Halicarn. ,  Ant.  R.,  1 ,  p.  34  sqq. 

Cap.  III.  Tarquinii  regis.  I.  e.  Tarquinii  Prisci ,  a.  600  a.  C.  N. , 
quo  anno  fundamenta  Massiliae  jacta  sunt.  Vide  Ternaux,  p.  1  o  sqq. 

Segobrigiorum.  Adde ,  iis  quae  p.  1 55  dicta  sunt,  St.-Martin, 
Histoire  des  Gaules ,  vol.  11,  p.  365;  Bouchium  ,  Chorographie 
de  Provence,  p.  i85  sqq. ;  Paponem,  Histoire  de  Provence,  t.   1, 

P-  499- 

Gyptis.  Apud  Aristotelem  neVra  dicta. 

Multas  colonias.  Quas  multo  plenius  et  rectius  quam  Raoul- 
Rochettius  recensuit    Ternaux  de  Massil.  p.  89  sqq. 

Cap.  IV.  De  commerciis  Massiliensium  cum  Gallis,  vide  Ter- 
naux  ,  p.  79  sqq. ,  et  quae  hic  illic  sparsa  sunt  in  egregio  libro 
Regnieri  1 ,  YEconomie  des  Celtes  ,   1 8 1 8. 

Floraliorum.  Sic  Trogus  latine  expressit  festum  grascum  Av8s- 
aTYjouov.  Male  autem  multi  ex  hoc  loco  Floram  deam  tribuerunt 
Massiliensibus.  Vide  Ternaux  ,  p.   61  sqq. 

Cap.  V.  Curn  Hispanis  amicitiam  junxerunt.  Et  colonias  eo  non 
paucas  deduxerunt.  Vide  Ternaux,  p.  g5  sqq. 

Sub  Caio  C&sare.  Illo  ut  videtur  tempore ,  quo  hic  Galliarum 
proconsul  erat. 

IN  LIBRUM  XLIV. 

In  his  originibus  Hispaniae  alium  ex  vetustis  auctoribus  non 
invenio ,    quo   usus   esse   possit  Pompeius ,   praeter   Asclepiadem 

Myrleanum ,  cujas  reliquiae  quaedam  apud  Strabonem  cum  Pom- 
peii  narratione  bene  congruunt. 

Cap.  I.  De  Hispaniae  situ,  regionibus  et  locis  quaecunque  ve- 
teres  scriptores  prodiderunt,  in  unum  collecta  habes  apud  Uker- 
tum,  Geographie  der  Griechen  und  Roemer,  vol.  u,  part.  i, 
p.  255  sqq. 

JEstuariisque  Oceani.  Vide  Ukert.,  p.  3oi. 

Salubritas  cosli.  Accuratius  alii  scriptores  ap.  Ukertum,p.  323. 

Cap.  II.  Viriatum.  Exstat  Beckeri  dissertatio  docta  de  Viriato 
et  Lusitanis . 

Cap.  III.  Gallceci.  Vide  p.  15^.  Sed  Callaicos  potius,  graece 
KaXXaixou?,  scribendum  esse  probat  testimonium  Asclepiadis  ap. 
Strabonem ,  in,  p.   108.  Alios  vide  ap.  Ukert.,  p.   3n. 

Carthago  nova.  Haec  quoque  a  Teucro  condita  esse  ferebatur. 
Vide  Silium  Italicum,  iii,  368,  et  interpp. 

Vicino  fiumini.  Minio ,  qui  hodie  Minho  vocatur, 

Cap.  IV.  Multi  etiam  alii  Titanum  pugnam  ad  Tartessuni  fa- 
ctam  esse  sibi  persuaserunt,  quorum  locos  vide  apud  Ukert.  , 
p.   199,  not.  23  a. 

Geryonem.  Fabulas  de  eo  indicavit  omnes  Fischerus  ad  Palce- 
phati  Incred.,  fab.  25. 

Ex  Jsia.  Ubi  tum  ab  Amazonibus  cingulum  reginae  petebat; 
Dion.  Sic,  c.  16  seq. 

Cap.  V.  Post  regna...  Hispanice.  I.  e.  posteaquam  administratio 
regni  et  summa  rerum  fuit  penes  Hispanos. 

Gaditani.  De  his  vide  Strabon.  ,  m,  p.    117  sq. 

Amilcarem.  Cognomine  Barcam,  a.  237  a.   C.  N. 

Asdrubal.  Qui  post  sex  annos  administratae  provinciae  occi- 
sus  est,  a.  221  a.  C.  N. 

In  formam  provincia?  redegit.  Anno  25  a. -C.  N. 

FRAGMENTA 

PLENIUS  QUAM  ANTE  COLLECTA. 

Priscianus ,  vi,  cap.  1 1 ,  p.  2^9,  ed.  Rrehl. 

Trogus  Pompeius  in  libro  vi  :  «Inde  Scepsim  petit, 
quo  se  Medias  interfecta  socru  contulerat.  Is  ab  Hercu- 
lide  petito  colloquio » 

Egregie  haec  illustrantur  loco  Xenophontis ,  Hellen. ,  rn ,  c.  i , 
§  18-21.  Yide  supra  ad  Justin. ,  vi,  c.   1. 

Priscianus,  v,   c.  3,  p.   174« 

Trogus  historicus  in  xxi  femininum  a  Flamine  protu- 
lit  haec  flaminea  :  «Papicio  Flaminea  Flaminio  obiit.  » 

Sic  edd.  Venetse  et  MSS.  multi.  Distat  MS.  Erlang :  Hcec 
Flaminea  Popitio  Flamine  obiit.  MS.  Dresd.  :  Pampicio  Fla- 
mine  a  Flamini  obiit.  Nonnulli  Flaminice ,  ut  Gellius ,  Flami- 
nica.  Sed  veram  lectionem  invenisse  videtur  Bongarsius,  cx 
Gellio,  N.Att.y  x,  c.  i5,  restituens  :  Papirius  propter  mortem 
Flaminea?  Flaminio  obiit. 

Apuleius,  de  Ortlwgraphia ,  §  16,  p.  7,  ed.  Osann. 
Pyrrhus...  rex  Epiri,...  interemptus  fuit  a  Cerere  sub 
mulieris  Argivae  specie,  Herophilo  Polignoque*,  poeta 

*  Lege  Polybioque. 

Leucea  ac  Pausania*,  in  suo  templo,  sive  in  aede  Dianae 
a  quadam  muliere,  Trogo ,  Sallustio  et  Luceio... 
Pertinent  haec  ad  Justinum,  xxv,  e.  5. 

Servius  ad  Virgil.,  vEneid.,  iii,  108. 

De  parentibus  ejus  (Teucri)  dupliciter  traditur  :  alii 
enim  Curetis  et  Idaeae  Nymphae,  alii,  inter  quos  et  Tro- 
gus,  Scamandri  filium  tradunt.  Qui  Scamander,  quum 
Creta  frugum  inopia  laboraret,  cum  parte  tertia  populi 
ad  exteras  sedes  quaerendas  profectus  est,  ab  Apolline 
monitus  :  ibi  eum  habiturum  sedes ,  ubi  noctu  a  terrige- 
nis  oppugnatusesset;  quum  ad  Phrygiam  venisset  et  ca- 
stra  posuisset,  noctu  mures  arcuum  nervos  et  loramenta 
armorum  adroserunt.  Scamander  hos  interpretatus  hostes 
esse  terrigenas,  in  Idae  montis  radicibus  aedificia  collo- 
cavit.  Qui  quum  adversus  Bebrycas  finitimos  bellum  ge- 
reret ,  victor  in  Xantho  flumine  lapsus  non  comparuit  : 
qui  post  a  Cretensibus  in  honorem  regis  sui  Scamander 
appellatus  est,  filioque  ejus  Teucro  regnum  traditum , 
qui  cives  e  suo  nomine  Teucros  appellavit;  qui  post  a 
rege  Troo  [yel  Troe)  Trojani  dicti  sunt,  et  templum 
Apollini  constituit ,  quem  Sminthium  appellavit.  Creten- 
ses  enim  murem  Sminthicem  dicunt. 

Sumta  haec  sunt  ex  libro  xxix  Trogi.  Vide  Prologum  xxix. 

Servius  ad  Virgil. ,  JEneid.,  iv,  3^. 

Plinius  autem  secundo  Historice  naturalis  et  Pompeius 
Trogus  Afros  dicunt  pompam  triumphi  primos  inve- 
nisse,  quam  sibi  Romani  postea  vindicaverunt. 

Philargyrius  in  Virgil.,  Georg.,  iv,  387. 

*  In  Alticis,  c.  5. 

Carpathos  enim  insula  est  iEgypti,  vel,  ut  Pompeius 
dicit,  insula  Rhodiorum. 

Fortasse  ex  libro  sexto. 

Ceteri  loci  plurimi,  qui  apud  scriptores  sub  Pompeii  no- 
mine  feruntur,  ex  Justino  depromti  sunt. 

LIBRI  DE  ANIMALIBUS. 

Hos  libros  maximam  partem  ex  Aristotelis  operibus  ductos 
fuisse  dubitari  non  potest :  nam  omnia  paene  fragmenta  quae  ho- 
die  supersunt  ex  Aristotele  expressa  reperiuntur.  Plinius  Trogum 
sibi  fontemfuisse  indicat  in  libris  Historice  naturalis  vn  ,  vui , 
ix,  x,  xi,  xii,  xiii,  xiv,  xv,  xvii,  xviii,  xxxi  :  ubi  libride 
animalibus,  fortasse  in  omnibus  locis,  intelligendi  sunt. 

Charisius  grammaticus,  lib.  1. 

Sed  et  Valgius  et  Verrius  et  Trogus  de  animalibus ,  hi 
tres,«lacte»dicunt  :at  consuetudo  tamen  aliud  sequitur. 

Lacte  igitur  in  nominativo  pro  lac  dixerat  Trogus.  MSS. 
male  :  hce  reslacte.  Cf.  Struve,  JJeber  die  lat.  Declin.  und 
Conjug.,  1823,  §  6,  p.  20. 

Plinius  in  Hist.  naU,  x,  c.  33,  sect.  5i. 

Tunc  inter  se  dimicant  mares  (perdices)  desiderio  fe- 
minarum;  victam  aiunt  venerem  pati.  Id  quidem  et  co- 
turnices  Trogus  et  gallinaceos  aliquando  :  perdices  vero 
a  domitis*  feros  et  novos  aut  victos  iniri  promiscue. 

Plinius,  in  HisU  nat.,  xi,  c.  39,  sect.  94. 

Pili  a  cute  exeunt  crassa  hirti,  feminis  tenuiores; 
equis  in  juba  largi ,  in  armis  leoni;  dasypodi  et  in  buc- 
cis  intus  et  in  pedibus  :  quse  utraque  Trogus  et  in  le- 
pore  tradidit,  hoc  exemplo  libidinosiores  hominum 
quoque  hirtos  colligens. 

*  Id  est  cicuribus. 


2?4  TROGI  POMPEII  OPERUM 

Plinius,  in  Hist.  nat.,  xi,  cap.  5s,  sect.  114. 

Addidit  morum  quoque  aspectus  simili  modo  apud 
nos  Trogus ,  et  ipse  auctor  severissimus ;  quos  verbis 
ejus  subjiciam  :  «Frons  ubi  est  magna,  segnem  animum 
subesse  significat;  quibus  parva,  mobilem;  quibus  ro- 
tunda,  iracundum,  velut  hoc  vestigio  tumoris  appa- 
rente.  Supercilia  quibus  porriguntur  in  rectum,  molles 
significant;  quibus  juxta  nasum  flexa  sunt,  austeros; 
quibus  juxta  tempora  inflexa,  derisores;  quibus  in  to- 
tum  demissa,  malevolos  et  invidos.  Oculi  quibuscumque 
sunt  longi,  maleficos  indicant.  Qui  carnosos  a  naribus 
angulos  habent,  malitiae  notam  praebent.  Candida  pars 
extenta  notam  impudentiae  habet;  qui  identidem  operire 
solent,  inconstantiae.  Oricularum*  magnitudo  loquaci- 
tatis  et  stultitiae  nota  est.  »  Hactenus  Trogus. 

Plinius,  in  Hist.  nat.  ,  vn ,  cap.  3,  sect.  3. 

Reperitur  et  in  Peloponneso  binos  quater  enixa,  ma- 
joremque  partem  ex  omni  ejus  vixisse  partu.  Et  in 
iEgypto    sextenos    uno    utero   simul    gigni    auctor    est 

Trogus. 

Plinius,  in  Hist.  nat.,  xvn,  cap.  10,  sect.  9. 

Nam  folia  palmarum  apud  Babylonios  seri  atque  ita 
arborem  provenire,  Trogum  credidisse  demiror. 

Plinius ,  in  Hist.  nat. ,  xxxi ,  in  fine. 

Trogus  auctor  est  circa  Lyciam  penicillos  mollissimos 
nasci  in  alto,  unde  ablatae  sint  spongiae. 

Ultima  tria  fragmenta  ex  liistoriarum  an  ex  naturalibus  li- 
bris  Pompeii  Trogi  sumta  sint  incertum  est.  De  Virgilio  quo- 

*  Pro  auricularum. 

que  eum  scripsisse  appareret  ex  loco  continuo  afferendo ,  nisi 
vel  nomen  corruptum  esse,  vel  quaedam  omissa  statuere  debe- 
remus. 

Servius  ad  Virgil. ,  JEneicl.,  vi,  783. 
Animos  cequabit    Oljmpo.    Magnitudine   sequabitur 
ccelo.  De  hoc  autein  loco  et  Trogus  et  Probus  quaerunt. 

Sic  etiam  MS.  omniuni  optimum  Fuldense;  sed    unus  cod. 
Guelferbytanus  praebet  :  de  hac  autem  re. 

Fridericus  DUBNER. 


FINIS. 

